
I skyrius 


— Po keleto minučių mūsų lėktuvas nusileis Amsterdamo Šipholo 
aerouoste. 

Švelnus ir be jokio akcento olandų stiuardesės balsas skambėjo taip 
pat kaip skambėtų bet kurioje kitoje Europos oro linijoje. 

— Prašome užsisegti saugos diržus ir užgesinti cigaretes. Tikimės, 
kad skridimas buvo malonus, ir linkime gerai praleisti laiką 
Amsterdame. 

Buvau persimetęs keletu žodžių su beeinančia pro šalį stiuardese. 
Žavinga mergina, bet linkusi pernelyg optimistiškai žiūrėti į gyvenimą. 
Jokiu būdu negalėjau pritarti jai dėl dviejų dalykų: skridimas man 
nebuvo malonus, be to, nesitikėjau gerai praleisiąs laiką Amsterdame. 
Joks skridimas man negalėjo būti malonus nuo tos dienos, kai prieš 
dvejus metus DC-8 varikliai sugedo vos pakilus lėktuvui. Tada ir 
sužinojau, kad nevaldomas reaktyvinis lėktuvas skrenda visiškai taip pat 
kaip betoninis blokas ir kad plastinė operacija gali tęstis labai ilgai, gali 
būti labai skausminga, o kartais netgi nepasisekti. Maloniai praleisti 
laiką Amsterdame irgi nesitikėjau, nors tai galbūt gražiausias pasaulio 
miestas, pilnas kuo tragiškiausiai nusiteikusių gyventojų. Tiesiog 
keliavau į užsienį tarnybos reikalais, tad nelabai galėjau kuo nors 
mėgautis. 

Leidžiantis didžiuliam KLM DC-8 — nesu prietaringas, juk nukristi 
gali bet koks lėktuvas — nužvelgiau pilną žmonių saloną. Pastebėjau, 
kad dauguma keleivių kaip ir aš nepasitiki šia akivaizdžia beprotybe — 
skridimu. Vieni įsikibo nagais į apmušalus, kiti sėdėjo pernelyg abejingai 
išsidrėbę arba perdėtai žvaliai šnekučiavosi — narsuoliai, kurie sutinka 
savo pražūtį su šypsena. Tokie žmonės nerūpestingai mojuoja 
džiūgaujančiai miniai, kai karieta veža juos prie ešafoto. Trumpai 
tariant, gana tikslus visos žmonijos skerspjūvis: pabrėžtai besilaikantys 
įstatymų, pakankamai patrauklūs, eiliniai, niekuo nepasižymintys. 

Nors, ko gero, ne visai taip — turiu galvoje tuos “niekuo 
nepasižyminčius". Jei jau apibūdini ką nors kiek su panieka, privalai 
remtis atitinkamais kriterijais. Visų likusių keleivių nelaimei, Iektuve 
buvo dvi būtybės, šalia kurių bet kas atrodytų eilinis ir niekuo 
nepasižymintis. 


Jos sėdėjo per tris eiles nuo manęs, kitoje salono pusėje. Atsisukau. 
Nemaniau, kad šis mano judesys galėjo atkreipti kieno nors dėmesį, juk 
nuo pat Hitrou aerouosto visi aplinkiniai vyrai tik ir spoksojo į jas. 
Lengviausiai būčiau atkreipęs į save dėmesį, visai ten nežiūrėdamas. 

Paprasčiausiai ten drauge sėdėjo dvi merginos. Daug kur galima 
rasti dvi merginas, sėdinčias drauge, bet kad aptiktum šitokią porą, 
verta paaukoti geriausią gyvenimo dalį. Viena — juodais kaip varno 
sparnas plaukais, antra — švytinti lyg platina šviesiaplaukė. Abi vilkėjo 
mini sukneles, tamsiaplaukė — balto šilko, šviesioji — juodo. Abiejų 
figūros, kiek galėjau įžiūrėti, — 0 įžiūrėti galėjau nemažai — tokios, 
kokias turi tik keletas laimingųjų nuo pat Miloso Veneros laikų. Bet 
svarbiausia, jos buvo stulbinančiai gražios — ir jų grožis ne tas lėkštas, 
tuščias ir beformis, kuris garbinamas “Mis Pasaulis" rinkimuose. Keistai 
panašūs, subtilūs merginų bruožai ir iškart pastebimas protas — jos bus 
gražios dar mažiausiai dvidešimt metų po to, kai nuvytusi vakarykštė 
Mis Pasaulis atsisakys nelygios kovos. 

Šviesiaplaukė nusišypsojo man. Jos šypsena buvo ir įžūli, ir 
draugiška. Abejingai pasižiūrėjau į merginą. Kadangi atlikęs plastinę 
operaciją chirurgas pasipelnė mano sąskaita, bet ne visai tiksliai 
suderino abi veido puses, mano abejingas žvilgsnis anaiptol nebuvo 
padrąsinantis. Tačiau mergina man šypsojosi. Tamsiaplaukė kumštelėjo 
savo bendrakeleivę, toji atsisuko į mane, pamatė priekaištingą veido 
išraišką, padarė grimasą ir liovėsi šypsotis. Aš nusigręžiau. 

Iki nusileidimo tako buvo likę ne daugiau kaip du šimtai jardų. 
Norėdamas pamiršti važiuoklę, kuri būtinai lūš vos palietusi Žemę, 
atsilošiau krėsle, užsimerkiau ir ėmiau galvoti apie tas merginas. 
Prisipažinau sau, kad galiu turėti trūkumų, tačiau pagalbininkes 
pasirenku atsižvelgdamas ir į estetinius reikalavimus. Su tamsiaplauke, 
dvidešimt septynerių metų Mege, dirbau drauge jau daugiau kaip 
penkeri metai. Ji tokia protinga, kad beveik talentinga, be to, 
metodiška, uoli, taktiška, patikima i1r beveik neklystanti — mūsų darbe 
nebūna žmonių, kurie visiškai neklysta. Be to, mudu buvome prisirišę 
vienas prie kito jau nuo senų laikų — tai ypatingai svarbu, nes bent 
akimirksniu: dingus abipusiam pasitikėjimui galima susilaukti 
nemalonių pasekmjų, ir ilgam. Tačiau tas prisirišimas, kiek žinau, 
nebuvo pernelyg stiprus — šitoks būtų taip pat pražūtingas. 


Blondinė, dvidešimt dvejų metų paryžietė Belinda, pusiau prancūzė, 
pusiau anglė, vykdė pirmąją operatyvinę užduotį ir buvo man beveik 
visai nepažįstama. Ne mįslė, bet paprasčiausiai asmeniškai nepažįstama: 
kai “Siurtė" perduoda kokį nors savo agentą, kaip man perdavė Belindą, 
atsiunčiamas pritrenkiančiai išsamus dosjė, kuriame nepraleistas joks 
svarbus agento praeities ir aplinkos faktas. Vienintelis dalykas, kurį 
pastebėjau, buvo akivaizdus merginų nusistatymas nerodyti perdėtos 
pagarbos vyresniems amžiumi ir viršininkams, kuriems šiuo atveju 
atstovavau aš. Tačiau mergina atrodė rami ir kompetentinga, dėl to net 
ir kritiškumas viršininko atžvilgiu jai nekliudė. 

Nė viena iš merginų niekada nebuvo Olandijoje, ir kaip tik dėl to jos 
vyko su manimi. Be to, jaunų žavingų merginų, turinčių anaiptol 
nežavingą profesiją, pasitaiko rečiau negu kailinių Konge — tuo mažiau 
pavojaus patraukti įtaruolių ir bloga linkinčiųjų dėmesį. 

DC-8 nusileido, važiuoklė išliko sveikutėlė, taigi atsimerkiau ir ėmiau 
galvoti apic svarbesnius dalykus. Daklosas. Džimas Daklosas laukia 
manęs Šipholo aerouoste, jis turi skubiai perduoti man kažkokią svarbią 
žinią. Tokią svarbią, kad jos negalima siųsti (net užšifravus) įprastais 
ryšių kanalais; taip skubiai, kad negalima naudotis mūsų atstovybės 
Hagoje diplomatinio kurjerio paslaugomis. Nesukau galvos dėl būsimo 
pranešimo turinio — sužinosiu jį po penketo minučių. Supratau, kad 
praneš jis tai, ko man reikia. Informaciją Daklosas gaudavo iš patikimų 
šaltinių, visada tikslią ir visu šimtu procentų patikrintą. Džimas 
Daklosas niekada nedarė klaidų — bent jau šitokių klaidų. 

DC-8 lėtino greitį, jau mačiau panašų į krokodilą trapą, pasiruošusį 
važiuoti prie lėktuvo, vos tik šis sustos. Atsisegiau saugos diržą, pakilau, 
abejingai, tarsi nepažįstantis, žvilgtelėjau į Megę ir Belindą ir patraukiau 
prie išėjimo dar lėktuvui nesustojus. Tokių manevrų labai nemėgsta 
aviakompanijų darbuotojai, o šįkart jis nepatiko ir keleiviams. Jų veidai 
aiškiai rodė, kad esu pasipūtęs storžievis, skubantis labiau už visą likusią 
žmoniją ir niekaip negalintis sulaukti savo eilės. Man nerūpėjo keleiviai. 
Jau seniai buvau susitaikęs su mintimi, kad vargiai kada nors betapsiu 
populiarus. 

Vis dėlto stiuardesė man nusišypsojo, bet tikrai ne dėl mano 
išvaizdos ir ne dėl asmeninių ypatumų. Dažniausiai šypsomasi, kai 
žmogus tau daro įspūdį arba patinka, o kartais ir dėl vieno, ir dėl kito. 


Kai man tenka skristi lėktuvų, — jei ne per atostogas, kurios pasitaiko 
maždaug kas penkeri metai, — būtinai įteikiu stiuardesei mažutį 
užklijuotą voką, prašydamas perduoti jį lėktuvo vadui. Vadas, kaip 
kiekvienas normalus žmogus, norėdamas pasipuikuoti prieš dailią 
merginą, paprastai parodo jai voko turinį — visas tas litanijas apie 
“pirmenybę bet kokiomis aplinkybėmis" ir kitas panašias privilegijas. Ta 
cercmonija visiškai nereikalinga, naudos tik tiek, kad tuoj pat gauni 
puikiausius priešpiečius, pietus ir gėrimus. Turiu dar vieną privilegiją, 
kuria naudojasi taip pat ir keletas kolegų — kaip diplomatas galiu 
išvengti muitinės patikrinimo. Tai labai paranku, nes paprastai bagaže 
turiu porą patikimų pistoletų, nedidelį, bet meistriškai padarytą 
įsilaužėlio įrankių rinkinį ir dar keletą daiktelių, kuriais anaiptol 
neapsidžiaugtų išsivysčiusių šalių imigracijos tarnybų darbuotojai. 
Niekada nesinešu ginklo į lėktuvo saloną — pirmiausia dėl to, kad 
užmigęs galėčiau lengvai išsiduoti šalia sėdinčiam žmogui ir sukelti 
didžiulį niekam nereikalingą skandalą, antra, tik beprotis gali iššauti 
modernaus lėktuvo salone ir pažeisti slėgio pusiausvyrą. Tuo 
paaiškinamas ir stulbinantis oro piratų pasisckimas — po vidinio 
sprogimo rezultatai būtų labai liūdni. 

Durys atsidarė, ir aš žengiau ant trapo. Du ar trys acrouosto 
darbuotojai, praleisdami mane, mandagiai pasitraukė į šalį ir parodė į 
tolimąjį trapo galą, kuris siekė stoties pastatą. Dvi platformos judėjo 
priešingomis kryptimis, įveždamos keleivius ir išveždamos juos iš 
patikrinimo zonos. 

Šalia išvežančios platformos, nusisukęs į ją nugara, stovėjo vyriškis. 
Vidutinio ūgio, lieknas, nekeliantis nė mažiausio pasitikėjimo. 
Tamsiaplaukis, pilių raukšlių išvagotu tamsiu veidu, su juodomis 
šaltomis akimis ir siauru plyšiu ten, kur turėtų būti burna. Nenorėčiau, 
kad toks personažas imtų draugauti su mano dukterimi. Apsirengęs jis 
buvo pakankamai padoriai — juodu kostiumu ir juodu apsiaustu, be to, 
laikė didelį, visai naują aerobagažo krepšį — nors tai vargu bau 
padorumo kriterijus. 

Tiesa, tuo metu man nelabai rūpėjo neegzistuojančios dukterys ir jų 
neegzistuojantys gerbėjai. Jau gerai mačiau link manęs judančią 
platformą. Ant jos stovėjo keturi žmonės. Iš karto pažinau pirmąjį — 
aukštą, liesą, pilku kostiumu apsivilkusį vyriškį plonais ūsais, panašų į 


klestintį buhalterį. Džimas Daklosas. Pirmiausia man dingtelėjo, kad jis 
tikrai laiko gautą informaciją be galo svarbia ir skubia, jei net čia pats 
atvyko manęs pasitikti. Paskui pagalvojau, kad jis tikriausiai pergudravo 
policininkus, kadangi pateko net už patikrinimo posto. Tai buvo panašu 
į tiesą, nes Džimas tikras gudreiva. Dar vėliau tariau, kad bus mandagu 
ir draugiška, jei pamosiu jam ir nusišypsosiu, todėl taip ir pasielgiau. Jis 
taip pat pamojavo man ir nusišypsojo. 

Šypsena jo veide matėsi ne ilgiau kaip sekundę, tuoj pat ją pakeitė 
tikro siaubo išraiška. Bemaž nesąmoningai pastebėjau, kad Džimo 
žvilgsnis nukrypo į kitą pusę. 

Greit atsisukau. Tamsiaveidis vyriškis juodu Ssiaišių nebestovėjo 
atsirėmęs į platformą. Dabar jis buvo pasisukęs į ją veidu, o acrobagažo 
krepšys kyšojo jam iš po pažasties. Anksčiau vyriškis laikė krepšį 
nuleistoje rankoje. 

Dar tiksliai nežinodamas, kas atsitiko, kone instinktyviai šokau pric 
vyriškio juodu apsiaustu — ar bent jau pasirengiau šuoliui. Bet man 
prircikė ištisos ilgos sekundės, o vyriškis tuo metu žaibiškai — būtent 
žaibiškai — įrodė man ir sau, kad tos sekundės visiškai užtenka atlikti 
tai, ką jis ketino. Vyriškis buvo pasiruošęs, o aš ne, be to, gailesčio jis 
nejautė. Vos kryptelėjau, ir jis staiga pasisuko pusračiu, lyg šokdamas 
kokį demonišką ratelį, ir smogė aerobagažo krepšiu man į spindulinį 
rezginį. 

Aerobagažo krepšiai paprastai būna minkšti, šitas toks nebuvo. 
Niekada neteko pakliūti po poliakale (niekada ir netroškau pakliūti), 
bet dabar gana gerai įsivaizduoju, kaip po ja jausčiausi. Fizinis pojūtis 
maždaug toks pats. Parkritau ant grindų, lyg kokia gigantiška ranka 
būtų kirtusi man per kelius, ir gulėjau, nepajėgdamas nė krustelėti. 
Sąmonės nepraradau. Galėjau matyti, girdėti ir netgi šiek tiek suvokti, 
kas vyksta aplinkui, bet negalėjau raitytis iš skausmo, nors to labiausiai 
norėjau. Buvau girdėjęs, kad žmonės kartais praranda žadą. Dabar aš 
pirmą kartą gyvenime praradau sugebėjimą judėti. 

Atrodė, kad viskas vyksta kaip sulėtintame filme. Daklosas apsidairė 
aplink baimės kupinu žvilgsniu, .bet nulipti nuo platformos nebuvo 
įmanoma Jis negalėjo pasukti atgal — už nugaros glaudžiu pusračiu 
stovėjo trys vyriškiai. Trys vyriškiai, kurie puikiai žinojo, kas vyksta... Tik 
vėliau, gerokai vėliau, supratau, kad jie buvo to šaunuolio juodu 


apsiaustu bendrai. Jie atliko savo užduotį — pasistengė, kad Daklosas 
drauge su platforma galėtų judėti tik pirmyn, pasitikdamas savo mirtį. 
Dabar, kai prisimenu tą įvykį, manau, kad tai bjauriausia ir 
šaltakraujiškiausia žmogžudystė iš visų, kurias teko girdėti, 0 esu girdėjęs 
nemažai istorijų apic Žmones, kurių gyvenimas nutrūko ne taip, kaip 
buvo numatęs Kūrėjas. 

Galėjau dairytis į visas puses, todėl taip ir pasielgiau. Pažiūrėjau į 
acrobagažo krepšį 1r pamačiau iš vieno jo galo kyšantį duslintuvą. Tai ir 
buvo toji poliakalė, per kurią likau laikinai, — tikiuosi, kad laikinai — 
paralyžiuotas. Pažiūrėjau į vyriškį, laikantį ginklų. Dešinę jo ranką slėpė 
krepšio atvartas. Tamsiamc veide nesimatė nci nekantravimo, nei 
mėgavimosi — tik visiška profesionalo, visada puikiai atlickančio 
užduotį, savikliova. Kažkur toli nežemiškas balsas pranešė, kad 
nusileido lėktuvas iš Londono, skridęs reisu KL 132, — lėktuvas, kuriuo 
atvykau. Nei iš šio, nci iš to nutariau, kad nickada nepamiršiu šio reiso 
numerio, nors reisas, ticsą sakant, neturėjo reikšmės — Daklosas buvo 
pasmerktas mirti dar prieš pamatydamas manc. 

Pažvelgiau į Džimą Daklosą. Jis atrodė kaip žmogus, kuris tuoj mirs. 
Veide atsispindėjo neviltis — rami, santūri neviltis. Dešiniąją ranką 
Daklosas kišo į vidinę apsiausto kišenę. Trys vyriškiai nulipo nuo 
platformos — kodėl jie taip padarė, tik vėliau supratau. Vos Daklosas 
išsitraukė ginklą iš po apsiausto, tuoj pat pasigirdo duslus pokštelėjimas, 
ir jo kairiojo atlapo viduryje pasirodė skylė. Džimas staiga susirietė, po 
to suklupo, parkrito kniūpsčias. Platforma atgabeno jį į salę, prie manęs. 

Niekada negalėsiu pasakyti tiksliai, ar tas kelias sekundes prieš 
Dakloso mirtį buvau paralyžiuotas, ar tiesiog pakerėtas neišvengiamos 
mirties. Nemaniau, kad sapnuosiu dėl to košmarus, juk ginklo neturėjau 
ir nieko negalėjau padaryti. Paprasčiausiai smalsu sužinoti, kaip buvo iš 
tikrųjų, nes vos tik lavonas atsitrenkė į mane, pasijutau žymiai geriau. 

Tai nebuvo stebuklingas pagijimas. Šleikštulys plūdo bangomis. Vos 
pranyko smūgio sukeltas šokas, pajutau stiprų skausmą skrandyje. Skilte 
skilo galva — krisdamas kakta trenkiausi į grindis. Vis dėlto raumenis 
jau šiek tiek valdžiau, tad atsargiai pakilau — labai atsargiai, nes dėl 
šleikštulio ir galvos svaigimo bet kurią akimirką galėjau vel nugriūti. 
Stotis grėsmingai siūbavo prieš akis. Pamaniau, kad galvos sutrenkimas 
atsiliepė regėjimui, nes viskas matėsi labai neaiškiai — keista, bet 


gulėdamas ant grindų mačiau gerai. Apsičiupinėjau veidą ir supratau, 
kad akių vokai sulipę nuo kraujo. Iš pradžių nutariau, kad plūste plūstu 
kraujais, bet pasirodė, kad ne — kaktoje buvo tik nedidelis įbrėžimas. 
Sveiki atvykę į Amsterdamą, pasakiau sau ir išsitraukiau nosinę. 
Nusivalęs veidą, mačiau geriau. 

Nuo veiksmo pradžios praėjo vos keletas sekundžių, o aplink jau 
zujo daugybė sunerimusių žmonių. Taip jau visada: netikėta, 0 ypač 
smurtinė mirtis vilioja žmones kaip bites atviras medaus puodas — 
akimirksniu į įvykio vietą susirenka minia, nors ką tik niekur nesimatė nė 
gyvos dvasios. 

Nežiūrėjau nei į juos, nei į Daklosą. Vienas kitam mudu niekuo 
nebegalėjomc padėti. Raustis jo drabužiuose nebuvo prasmės — kaip 
visi geri agentai, visą vertingą informaciją Daklosas kaupė ištreniruotoje 
profesionalo atmintyje, nepasitikėdamas nei popieriumi, nei 
magnetofono juosta. 

Tamsusis, mirtį nešantis vyriškis, su visu šautuvu tikriausiai jau buvo 
pasišalinęs — taip įprasta. Tik nenugalimas įprotis visada viską tikrinti 
privertė mane žvilgtelėti į patikrinimo zoną, kad įsitikinčiau, ar jis tikrai 
išnyko. 

Tamsusis vyriškis neišnyko. Jis buvo nuėjęs maždaug du trečdalius 
kelio iki patikrinimo posto: palengva žingsniavo palei judančią 
platformą, siūbuodamas aerobagažo krepšį ir nesidomėdamas kilusiu 
sambrūzdžiu. Akimirksnį apstulbau, bet tik akimirksnį: šitaip iš įvykio 
vietos pasitraukia profesionalas. Įgudęs kišenvagis Eskoto hipodrome, 
ką tik priglobęs greta stovinčio džentelmeno piniginę, nepuls 
karštligiškai brautis per minią Vos pasigirdus šūksniams “Laikykit vagį!" 
Jis veikiau paprašys savo auką paskolinti jam pinigų kitoms varžyboms. 
Tikri nusikaltimų meistrai, garsūs specialistai, dirba visiškai 
nesijaudindami, gražiai Ir paprastai. Kaip tas tamsusis vyriškis. Jis 
žinojo, kad aš vienintelis jo darbo liudininkas — tik dabar pavėluotai 
supratau, kokią rolę vaidino kiti trys vyriškiai. Jie, beje, įsimaišę tarp 
žmonių, stovėjo prie lavono. Tamsusis vyriškis pasistengė paversti mane 
tokiu, koks dar kurį laiką negalėčiau jam sukelti jokių nemalonumų. 

Nusekiau paskui jį. 

Mano detektyvinės pastangos atrodė gana apgailėtinos. Svaigo galva, 
darėsi bloga, bjauriai skaudėjo pusiaują, negalėjau padoriai atsitiesti. 


Klupinėdamas palci judančią platformą, palinkęs maždaug trisdešimties 
laipsnių kampu, buvau panašus į nežinia ko ieškantį radikulito suriestą 
devyniasdešimtmetį. 

Buvau įveikęs pusę kelio iki patikrinimo posto (tamsusis vyriškis jau 
buvo prie pat jo), ir staiga kažkas privertė jį atsisukti. Galbūt išgirdo 
mano žingsnius, o gal paprasčiausiai pakuždėjo instinktas. Žinoma, jis 
nesunkiai būtų atpažinęs mane tarp daugybės pažįstamų 
devyniasdešimtmečių — tad kairiąja ranka mikliai kilstelėjo krepšį, o 
dešinąją paslėpė po atvartu. Supratau, kad dabar mane ištiks Dakloso 
likimas — judanti platforma nuneš mane (arba tai, kas bus likę) ir 
numes ant grindų. Gėdinga mirtis. 

Pats savimi nusistebėjau, kokių perkūnų beginklis puoliau paskui 
profesionalų žudiką, nešiną pistoletu su duslintuvu. Kai duslintuvas 
sujudėjo, buvau bekrentąs ant platformos, bet nemirksinčios vyriškio 
akys nukrypo kick kairiau. Nesijaudindamas, kad galiu gauti kulką į 
pakaušį, pasukau galvą ir pasekiau jo žvilgsnį. 

Žmonės, susirinkę aplink Daklosą, kuriam laikui paliko jį ramybėje 
ir susidomėjo mumis. Keista būtų, jei nesusidomėtų: šitokias figūras 
išdarinėjau ant platformos. Akimirksniu žvilgtelėjęs į juos, pamačiau visą 
veidų išraiškų gamą: nuo apstulbimo iki suglumimo. Supratingo veido 
nepastebėjau. Šilie žmonės nesuvokė, kas čia vyksta. Užtat puikiausiai 
suprato ir labai ryžtingi atrodė tic trys vyriškiai, kurie laikė apsupę 
Daklosą. Dabar jic žvaliai ėjo platforma prie manęs, neabejotinai 
nusiteikę sutvarkyti ir mane. 

Išgirdau už nugaros prislopintą šūktelėjimą ir vėl atsigręžiau. 
Platforma pasiekė galą ir sustojo; tamsusis vyriškis to nepastebėjo ir 
dabar stengėsi atgauti pusiausvyrą. Kaip ir buvo galima tikėtis, atgavo ją 
labai greitai, pasisuko į mane nugara ir leidosi bėgti: nužudyti žmogų 
matant tuzinui stebėtojų visai ne tas pat, kaip spoksant vieninteliam 
liudininkui; nors aš kažkodėl buvau tikras, kad, reikalui esant, jis 
neišsigąstų nė liudininkų. Apmąstymus palikau vėlesniam laikui. Vėl 
ėmiau bėgti, jau ryžtingiau, beveik kaip žvalus septyniasdešimtmetis. 

Tamsusis vyriškis, vis labiau toldamas, perbėgo visą patikrinimo zoną 
ir tuo gerokai suglumino tarnautojus. Paprastai per patikrinimo zonas 
žmonės nebėga. Jie sustoja, parodo pasus ir atsako į klausimus — tam 
juk ir yra patikrinimo zonos. Kol spėjau pasiekti postą, tarnautojai jau 

suvokė, kad kažkas ne taip — matyt, įtartinai atrodė to tamsiaveidžio 
bėgimas, mano kruvinas veidas ir svirduliavimas. Du patikrinimo posto 
darbuotojai pabandė sulaikyti mane, bct aš juos stumtelėjau (tiesa, 
vėliau savo raportuose jie pavadino tai kitaip) ir leidausi paskui tamsųjį 
vyriškį. 

Tiksliau tariant, bandžiau išbėgti, bet mane sulaikė žmogus, norįs 
įeiti. Mergina, tiek tespėjau pastebėti, paprasčiausia mergina. Aš 
mečiausi į dešinę, ji taip pat, aš į kairę, ji taip pat. Kamštis. Šitokius 
vaizdus galima kas minutę matyti ant šaligatvio: du perdėtai mandagūs 
Žmonės stengiasi užleisti vienas kitam kelią, o naudos tik tiek, kad nė 
vienas negali pajudėti. Jei susiduria labai jautrūs žmonės ir aplinkybės 
susiklosto palankiai, šitoks baletas gali tęstis be galo. 

Man, kaip ir kiekvienam, malonu stebėti gražiai atliekamą pas de 
deux, bet šiuo momentu gaišti nekctinau. Po poros tūptelėjimų į abi 
puses sušukau: “Po šimts velnių, pasitraukit man iš kelio!" Norėdamas 
būti visiškai tuo tikras, sugriebiau ją už peties ir stipriai pastūmiau į kitą 
pusę. Rodos, girdėjau, kaip kažkas į kažką atsitrenkė ir aiktelėjo. 
Nebesureagavau: grįšiu ir atsiprašysiu vėliau. 

Grįžau greičiau, negu tikėjausi. Mergina sugaišino mane vos kelias 
sekundes, bet tamsiajam vyriškiui to užteko. Kai įbėgau į pagrindinę 
salę, ten kaip visada vaikščiojo begalė žmonių, o bėglio nebuvo nė kvapo. 
Tiesą sakant, tarp tokios daugybės bc tikslo slankiojančių žmonių 
sunkiai berastum ir indėnų vadą, pasipuošusį iškilmių drabužiais. Nė 
aerouosto saugumo tarnybos nevertėjo kelti ant kojų: kol aš jiems 
paaiškinsiu, kas ir kaip, tamsusis vyriškis jau bus pusiaukelėje į 
Amsterdamą. Net jei būčiau galėjęs imtis priemonių tuoj pat, aptikti jį 
būtų beveik neįmanoma. Tai aukštos kvalifikacijos profesionalas, o 
tokie visada turi ne vieną galimybę pabėgti. Grįžau atgal savo pėdsakais, 
vos vilkdamas kojas. Nežmoniškai skaudėjo galvą, bet ja skųstis būtų 
kvaila, nes skrandyje darėsi velniava. Jaučiausi baisiai, o kai pamačiau 
savo išblyškusį ir kruviną veidą veidrodyje, savijauta dar pablogėjo. 

Grįžau prie durų, prie kurių ką tik šokčiojau. Du stambūs 
uniformuoti vyrai su pistoletais prie šonų suėmė mane už alkūnių. 

— Jūs suėmėte ne tą, — vangiai pratariau, — todėl būkit velniškai 
malonūs ir paleiskit rankas. Aš neturiu kuo kvėpuoti. 

Jie padvejojo, susižvalgė ir paleidę mane pasitraukė maždaug per 

porą colių. Aš pažvelgiau į merginą. Ją maloniai kalbino žmogus, matyt, 
labai rimtas aerouosto darbuotojas — jis buvo be uniformos. Dar kartą 
pažvelgiau į merginą. Akis taip skaudėjo, kad lengviau buvo žiūrėti į ją, 
o neį tą svarbią personą, stovinčią greta. 

Ji vilkėjo tamsią suknelę ir tamsų apsiaustą, iš po kurio matėsi balto 
megztinio apykaklė. Kokių dvidešimt penkcrių metų, tamsiaplaukė, 
rudų akių, tamsios odos 1r kone graikiškų veido bruožų — be abejo, 
gimusi ne šioje šalyje. Pastačius ją greta Megės ir Belindos, gautum 
tokią trijulę, kurios beieškant būtų verta paaukoti ne tik geriausius 
gyvenimo metus, bet ir didžiąją dalį blogesnių. Tiesa, turėjau pripažinti, 
kad tuo metu mergina atrodė neitin gerai: veidas išblyškęs, net pilkas, o 
ant kairiojo smilkinio matėsi jau gerokai patinęs sumušimas. Balta 
didžiule nosine, matyt, to greta stovinčio tarnautojo paskolinta, ji 
šluostėsi smarkiai tekanų kraują. 

— () viešpatic, — ištariau. Mano balsc skambėjo atgaila. Ir jaučiausi 
atgailaująs, nes tikrai nesu linkęs tyčia žaloti meno kūrinius. — Ar tai 
mano darbas? 

— Na, žinoma, ne, — jos balsas buvo žemas ir duslus, bet gal tik 
todėl, kad ją užgavau. — Įsibrėžiau šįryt besiskusdama. 

— Nuoširdžiausiai atsiprašau. Vijausi žmogų, kuris ką tik įvykdė 
žmogžudystę, 0 jūs pasipainiojot man ant kelio. Bijau, kad jis pabėgo. 

— Mano pavardė Šrioderis. Aš čia dirbu, — šalia merginos stovėjęs 
maždaug penkiasdešimt penkerių“ metų vyriškis atrodė tvirtas ir 
sumanus. — Apic žmogžudystę jau pranešta. Gaila, labai gaila, kad 
šitoks dalykas atsitiko Šipholo aerouoste! 

— Jūsų reputacija nenukentės, — tarstelėjau. — Tikiuosi, mirusysis 
labai gėdijasi taip pasielgęs. 

— Iš tokių kalbų nieko gero, — griežtai pasakė Šrioderis. — Ar 
pažinojote nužudytąjį? 

— Iš kur, po velnių? Aš ką tik iškėliau koją iš lėktuvo. Paklauskit ką 
norit — stiuardesę, lakūną, žmones, kurie ten buvo. Reisas KL 132 iš 
Londono, atvykimo laikas penkiolika penkiasdešimt penkios, — 
pažiūrėjau į savo laikrodį. — Viešpatie! Tik prieš šešias minutes. 

—Jūs neatsakėte į mano klausimą, — Šrioderis ne tik atrodė 
sumanus, jis toks ir buvo. 

— Neatpažinčiau jo, net jei pamatyčiau dabar. 

— Taip. Ar jūs niekada nepagalvojot, misteri...e... 

— Šermanas. , 

— Ar jūs niekada nepagalvojote, misteri Šermanai, kad paprastas, 
normalus žmogus nepuls vytis ginkluoto žmogžudžio? 

— Galbūt aš nenormalus. 

— O gal jūs irgi turite ginklą? 

Aš atlapojau švarką. 

— Gal jūs kartais atpažinote žudiką? 

— Ne, — bet pamiršti aš jo tikrai nepamiršiu. Pasisukau į merginą. 

— Ar galiu jus paklausti, mis... 

— Mis Lemei, — trumpai tarė Šrioderis. 

— Ar jūs nepažinote žudiko? Jūs turėjote neblogai į jį įsižiūrėti. 
Bėgantis žmogus paprastai patraukia dėmesį. 

— Kodėl aš turėčiau jį pažinti? 

Aš nesistengiau būti toks sumanus kaip Šrioderis. Tariau: 

— Ar nenorėtumėte pažiūrėti į nužudytąjį? Galbūt jį atpažintumėte... 

Ji sudrebėjo ir papurtė galvą. 

Vis dar nesistengdamas rodytis protingu pasiteiravau: 

— Sutinkat ką nors? 

— Nesupratau? 

— Jūs stovite prie išėjimo iš patikrinimo salės. 

Ji vėl papurtė galvą. Jei.graži mergina gali atrodyti šiurpiai, tai ji taip 
ir atrodė. 

— Tai ką čia veikiate? Mėgaujatės vaizdais? Aš maniau, Šipholo 
patikrinimo salė — bene mažiausiai vaizdinga Amsterdamo vieta. 

—Gana, — nutraukė Šrioderis. — Jūs uždavinėjate beprasmius 
klausimus, o dama gerokai išmušta iš vėžių, — jo žvilgsnis priminė man, 
kad dėl to kaltas esu aš. — Apklausą paprastai atlieka policijos atstovai. 

— Aš ir esu policijos atstovas, — padaviau jam pasą ir tarnybinį 
pažymėjimą. Tuo metu iš salės išėjo Megė ir Belinda. Jos pastebėjo 
mane, stabtelėjo ir įbedė akis, nustebusias bei nuoširdžiai susirūpinusias 
— nieko keisto, žinant, kaip aš jaučiausi ir atrodžiau. Bet aš išdidžiai jas 
nužvelgiau: taip nužvelgia drovus sužeistasis sveikąjį, įsmeigusį į jį akis. 
Merginos skubiai nusisuko ir nuėjo. Vėl atsisukau į Šrioderį, su manim 
jis dabar elgėsi visai kitaip. 

— Majoras Polas Šermanas, Interpolo Londono biuras. Turiu 

pasakyti, tai visai kas kita. Dabar man aišku, kodėl elgėtės kaip 
policininkas ir pradėjote apklausą. Žinoma, dar turėsiu patikrinti jūsų 
dokumentus. 

— Tikrinkit ką tik norit kur tik norit. Siūlau pradėti Centrinėje 
valdyboje nuo pulkininko van de Grafo. 

— Jūs pažįstate pulkininką? 

— Ką tik sugalvojau šitą pavardę. Rasite mane bare, — buvau jau 
becinąs, bet stabtelėjau. Du stambūs policininkai ketino eiti su manimi. 
Pasižiūrėjau į Šrioderį. 

— Nė nemanau statyti jiems gėrimų. 

— Tvarka, — pasakė Šrioderis vyrukams. — Majoras Šermanas 
nepabegs. 

— Žinoma, ne, kol jūs turit mano pasą ir pažymėjimą, — sutikau. 
Pažvelgiau į merginą. — Atleiskite, mis Lemei. Tai tikriausiai buvo 
jums didelis smūgis, ir viskuo kaltas aš. Ar nesutiktumėte išgerti su 
manim? Atrodo, jums tai būtų ne pro šalį. 

Ji vėl nusišluostė skruostą ir taip pažvelgė į mane, kad išgaravo bet 
kokia viltis susidraugauti. 

— Aš su jumis nė per gatvę neičiau, — blankiai ištarė. Buvo aišku, 
kad ji mielai paliktų mane viduryje judrios gatvės. Jei būčiau aklas. 

— Sveiki atvykę į Amsterdamą, — ištariau nuvargusio žmogaus balsu 
ir nuslinkau prie artimiausio baro. 

II skyrius 


Šiaipjau penkių žvaigždučių viešbučiuose negyvenu — vien dėl to, 
kad jie man per brangūs. Bet kai tenka vykti į užsienį, mano išlaidų 
sąskaita visada apmokama be klausinėjimų (arba, tiksliau, be atsakymų, 
net jeigu ir klausiama). Tos užsienio kelionės gerokai vargina, taigi 
neturiu jokio noro atsisakyti lašo ramybės ir atsipalaidavimo, kuriuos 
randu pačiuose prabangiausiuose viešbučiuose. 

“Ekscelsioro" viešbutis neabejotinai buvo vienas iš tokių. Labai 
didingas, gal kiek įmantrus pastatas, iškilęs virš vieno ratu einančio 
kanalo senamiesčio gilumoje. Žavingai išlenkti jo balkonai kybojo virš 
kanalo — matyt, tam, kad koks nors neatsargus lunatikas, netyčia 
peržengęs balkono groteles, nenusisuktų sprando. Nebent krisdamas 
pataikytų ant turistinės valties stikliniais šonais. Jos zujo kanalu kas 
kelios minutės. Sėdėdamas viešbučio pirmo aukšto restorane galėjau 
gėrėtis tomis valtimis, praplaukiančiomis visai greta. Restoranas 
skelbėsi esąs geriausias Olandijoje, ir tai atrodė panašu į tiesą. 

Geltonas “Mersedesas" privažiavo prie pat paradinio įėjimo. Kol 
durininkas 'mokėjo vairuotojui ir traukė bagažą, išgirdau netoliese 
skambantį “Čiuožėjų valsą" — taip baisiai grojant dar neteko girdėti. 
Klerkė didžiulė, aukšta, margai išpiešta ir labai sena mechaninė ryla, 
pastatyta anapus gatvės, turbūt norint kuo daugiau kliudyti judėjimui 
siaura gatvele. Rylą dengė medžiaginis stogelis, pasiūtas iš daugybės 
nublukusių pliažo skėčių liekanų. Po juo ant virvučių šokčiojo keletas 
lėlių. Mano nekritiškai akiai jos pasirodė dailiai padarytos ir gražiai 
aprengtos įvairiais olandų tautiniais drabužiais, o šokčiojo todėl, kad 
šitas muziejinis daiktas grodamas gerokai vibravo. 

To kankinimo įnagio savininkas — ar tik nuomininkas? — buvo itin 
pakumpęs senis su prie plikės prilipintomis keliomis žilomis sruogomis. 
Jis atrodė pakankamai senas, tad galėjai įtarti, jog rylą sukonstravo pats, 
savo klestėjimo laikais. Klestėjimo, deja, ne muzikine prasme. Rankoje 
senis laikė ilgą lazdą su pritvirtinta prie jos skardine ir ją atkakliai purtė. 

neribotą savo išlaidų sąskaitą, perėjau gatvę ir įmečiau į skardinę keletą 
monetų. Nepasakyčiau, kad senis apdovanojo mane malonia šypsena, ji 
veikiau priminė apgailėtiną grimasą, bet norėdamas parodyti 
dėkingumą, jis perjungė savo rylą ir ėmė taip pat klaikiai groti 
“Linksmąją našlę". Skubiai pasišalinau, sekdamas paskui portjė, nešantį 
mano daiktus į vestibiulį. Laiptų viršuje atsisukau. Muzikantas 
tebežiūrėjo į mane. Nenorėdamas jam nusileisti ir pasirodyti 
nemandagus, pažvelgiau į jį lygiai taip pat ir įėjau į viešbutį. 

Prie registracijos stalo stovėjo administratoriaus padėjėjas — 
nepriekaištingai apsirengęs aukštas tamsiaplaukis su plonais ūseliais. Jo 
plati šypsena spinduliavo maždaug tiek šilumos ir nuoširdumo, kiek jos 
parodyti galėjo alkanas krokodilas. Tokia šypsena užgęsta, vos tik nuo jo 
nusisukate, bet tuoj pat vėl pasirodo, ir netgi dar malonesnė, kai vėl 
atsigręžiate. 

— Sveiki atvykę į Amsterdamą, misteri Šermanai, — pasakė jis. — 
Tikimės, kad jums čia patiks. 

Neturėjau iš anksto paruošęs atsakymo tokiam be galo optimistiškam 
teiginiui, todėl paprasčiausiai patylėjau ir ėmiausi pildyti registracijos 
kortelę. Jis paėmė kortelę pagarbiai, lyg tai būtų neregėtas 
brangakmenis, ir sušuko patarnautojui,, palinkusiam prie mano 
lagamino kokių dvidešimt laipsnių kampu: 

— Šeši šimtai šešioliktą kambarį misteriui Šermanui. 

Paėmiau lagaminą iš patarnautojo, kuris anaiptol nesipriešino. 
Atrodė taip, lyg būtų to rylos savininko jaunesnysis brolis. 

— Dėkoju, — padaviau jam monetą. — Manau, susidorosiu pats. 

—Bet lagaminas atrodo labai sunkus, misteri Šermanai! — 
administratoriaus padėjėjas protestavo, ko gero, dar nuoširdžiau, negu 
šypsojosi. Lagaminas buvo tikrai sunkus — ginklai, įrankiai atidaryti 
viskam, ką teks, amunicija svėrė daugokai, bet visai netroškau, kad koks 
protingas vyrukas su gerai padarytu rakteliu raustųsi mano daiktuose 
vos tik juos paliksiu. Viešbučio apartamentuose būna keletas vietų, kur 
galima paslėpti smulkius daiktus be didelės rizikos, kad juos atras. Jeigu 

dar palieki kambario kampe užrakintą lagaminą, gali būti beveik ramus 
— ieškotojai dažniausiai juo ir pasitenkina. 

liftą ir paspaudžiau šešto aukšto mygtuką. Liftui pajudėjus, dirstelėjau 
pro mažą apvalų langelį duryse. Padėjėjo šypsenos kaip nebūta, dabar jis 
gyvai kažką kalbėjo telefonu. 

Išlipau šeštame aukšte. Mažoje nišoje, tiesiai prieš liftą, stovėjo 
stalelis, o ant jo telefonas; prie stalelio stovėjo kėdė, o ant jos sėdėjo 
jaunuolis auksu siuvinėta livrėja. Nelabai malonus jaunuolis. Atrodė 
tingus ir įžūlus, bet nepakankamai, kad galėtum juo pasiskųsti. Be to, 
skųsdamasis gali atsidurti kvailoje padėtyje: tokic jaunuoliai paprastai 
be galo puikiai pavaizduoja įžeistą nekaltybę. 

— Kur šeši šimtai šešioliktas? — paklausiau. 

Jis apatiškai dūrė nykščiu: 

— Antros durys. 

Jokio “sere", jokio bandymo atsistoti. Atsispyriau pagundai prislėgti 
jaunuolį jo paties staleliu, bet pažadėjau sau atsiskaityti su juo prieš 
išvykdamas. Mažutis, bet subtilus malonumas. 

— Jūs aukšto budintysis? — paklausiau. 

— Taip, sere, — atsakė jis ir atsistojo. Pasijutau kiek nusivylęs. 

— Atneškite man kavos. 

Šeši šimtai šelioliktu apartamentu negalėjau skųstis. Tai buvo ne 
kambarys, bet gana prabangus butas: prieškambaris, mažytė patogi 
virtuvė, svetainė, miegamasis ir vonia. Svetainės ir miegamojo langai 
vedė į tą patį balkoną. Ten ir nuėjau. 

Be pribloškiančio, milžiniško neoninio siaubūno, kuris pasirodė 
besąs šiaipjau visai padorių cigarečių reklaminis skydas, kitos spalvotos 
šviesos temstančiose Amsterdamo gatvėse atrodė tarsi atklydusios iš 
pasakos. Tačiau mano darbdaviai mokėjo man — įskaitant ir tą būsimą 
simpatišką išlaidų sąskaitą — ne už tai, kad vėpsočiau į miesto grožybes. 
Pasaulis, kuriame gyvenau, buvo nutolęs nuo pasakų pasaulio labiau 
negu bet kokia smulki visatos užkampio galaktika. Nukreipiau akis į 

artimesnius dalykus. 

Pažiūrėjau žemyn, iš kur sklido gatvės triukšmas. Platus plentas 
tiesiai po mano balkonu — maždaug septyniasdešimt pėdų žemiau — 
buvo kimšte prikimštas žvangančių tramvajų, ūkaujančių automobilių ir 
šimtų motorinių bci paprastų dviračių — atrodė, kad juos vairuojantys 
žmonės pasiryžę tuoj pat nusižudyti. Sunku suvokti, kaip tokit 
cladiatoriai įkalba draudimo firmas apdrausti jų gyvybę ilgesniam ncgu 
penkių minučių terminui, nes šioje transporto jūroje jie elgėsi kaip 
nutrūktgalviai. Amsterdame atvykėliai nesiliauja tuo stebėtis. Kažkodėl 
pagalvojau, kad jei kas nukris ar bus nustumtas nuo šio balkono, tai 
turbūt ne aš. 

Pažiūrėjau aukštyn. Kaip jau nustačiau, mano aukštas buvo viršutinis. 
Ant plytinės sienos, skiriančios mano balkoną nuo gretimo, tupėjo 
kažkoks iškaltas iš akmens barokinis grifas. Dar aukščiau — maždaug 
per trisdešimt colių — matėsi betoninis stogo pagrindas. Grįžau į 
kambarį. 

Iššmiau iš lagamino visus daiktus, kuriuos aptikus svetimiems, 
pasijusčiau ypatingai nejaukiai. Pasikabinau po pažastimi veltiniu 
aptrauktą pistoletą, kurio beveik nesimato, jei turi gerą siuvėją (aš 
turėjau). Į užpakalinę kelnių kišenę įkišau tuščią apkabą. Iš to pistoleto 
dar nebuvo tekę iššauti daugiau kaip vieną kartą, ką jau kalbėti apie 
atsarginę apkabą. Bet niekada negali žinoti, kas atsitiks, reikalai kaskart 
blogėja. Išvyniojau įsilaužėlio įrankių rinkinį — apsijuosus juo kaip 
diržu, taip pat beveik nieko nesimato (bet ir vel reikalingas geras 
siuvėjas) — ir ištraukiau iš ten kuklų, tačiau patikimą atsuktuvą. Juo 
nučmiau mažo šaldytuvo, stovinčio virtuvėje, užpakalinę sienelę. Tikrai 
nuostabu, kiek daug tuščios erdvės paliekama net ir „mažyčiame 
šaldytuve. Sukišau ten viską, ką derėjo paslėpti. Paskui atidariau duris į 
koridorių. Aukšto budintysis tebebuvo savo poste. 

— Kur mano kava? — paklausiau. Tai dar nebuvo įniršio kupinas 
šūktelėjimas, bet itin panašus. 

Šį kartą jis tuoj pat pašoko: 

—Ją paruošia apačioje, paskui aš atnešu. 

— Geriau atneštumėt kuo greičiau, — užtrenkiau duris. Jis dargi 
bando mane nustebinti savo puikia anglų kalba! Be reikalo. 

Išsiėmiau iš kišenės pundelį keistos formos raktų ir paeiliui 
išbandžiau, kaip kuris rakina išorines duris. Trečiasis raktas tiko — 
būčiau apstulbintas, jei netiktų nė vienas. Įsidėjau raktus atgal į kišenę ir 
nuėjau į vonią. Vos spėjau paleisti vandenį visu smarkumu — 
suskambėjo varpelis ir atsidarė išorinės durys. Užsukęs vandenį 
šūktelėjau aukšto budinčiajam, kad paliktų kavą ant stalo, ir vėl pasukau 
čiaupą. Tikėjausi, kad kavos ir šniokščiančio vandens derinys padės 
sukurti vaizdą, kurio siekiau, — garbusis svečias neskubčdamas ruošiasi 
vakaro pasilinksminimui — bet lažintis nedrįsčiau. Ką gi, bandyti 
nedraudžiama. 

Išgirdau užsidarant išorines duris, bet čiaupo neužsukau — O jeigu 
budintysis klausosi prie durų? Nenustebčiau, jei didžiąją jo laiko dalį 
užimtų tokios pramogos kaip klausymasis prie durų ar žvilgčiojimas pro 
rakto skylutę. Priėjau prie išorinių durų ir stabtelėjau. Ne, pro šitą rakto 
skylutę jis nežiūrės. Staigiai atlapojau duris, bet nuo smūgio nickas 
neparkrito. Tai galėjo reikšti, kad kol kas dar niekam neužkliuvau, arba 
užkliuvau taip smarkiai, kad nebuvo prasmės rizikuoti ir būti aptiktam. 
Bet kokiu atveju neblogai. Uždaręs ir užrakinęs duris, įsidėjau į kišenę 
gremėzdišką viešbučio raktą, virtuvėje išpyliau kavą į kriauklę, užsukau 
vandenį ir žengiau pro balkono duris. Palikau jas plačiai atvertas, 
parėmęs sunkia kėde: mat viešbučių balkonų durys retai būna šu 
rankena iš lauko pusės. 

Žvilgtelėjau žemyn į gatvę, į priešais stovinčio pastato langus, paskui, 
persisvėręs per betoninę baliustradą, pažiūrėjau į kairę ir į dešinę — O 
gal kuris nors gretimo numerio kaimynas žvalgosi į mane? Kaimynai 
nesižvalgė. Užlipau ant baliustrados, apsikabinau puošnųjį grifą — labai 
sudėtingos formos paukštį, už kurio galima puikiausiai pasilaikyti, — ir, 
pasiekęs stogo atbrailą, persikrausčiau ant jos. Negaliu pasakyti, kad 
man itin patiko taip kabarotis, bet neturėjau iš ko rinktis. 

Lygus kaip stiklas stogas buvo tuščias. Užlipau ir perėjau jį skersai, 
aplenkdamas TV antenas, ventiliacijos angas ir tokias mažytes keistas 
oranžerijas, kurios, pasirodo, buvo Amsterdamo stoglangiai. Pasiekęs 
kitą stogo kraštą, atsargiai pasilenkiau ir pažiūrėjau žemyn. Apačioje 
vingiavo labai siaura ir labai tamsi alėja, kur, bent šiuo metu, nesimatė 
jokių gyvybės ženklų. Kairėje, per keletą jardų nuo manęs, matėsi 
atsarginis išėjimas; juo ir nusileidau iki antro aukšto. Žinoma, durys 
buvo užrakintos iš vidaus dviguba spyna. Taip būna beveik visada, bet ta 
spyna niekaip negalėjo atsilaikyti prieš metalinius šedevrus, kuriuos 
nešiausi. 

Koridoriuje nieko nebuvo. Nulipau į pirmąjį aukštą centriniais 
laiptais, nes sunku nepastebėtam išeiti iš lifto, kurio durys atsidaro į 
patį holo vidurį. Nenorėjau, kad man kas nors trukdytų. Nesimatė nei 
administratoriaus padėjėjo, nei patarnautojo, nei durininko. Holas buvo 
pilnas lėktuvu atvykusių keleivių, besiveržiančių prie registracijos stalo. 
Įsimaišiau į tą minią, mandagiai prasibroviau pro ją ir ištiesęs ranką 
padėjau viešbučio raktą ant stalo. Neskubėdamas patraukiau link baro, 
praėjau pro jį ir palengvėle išėjau pro šonines duris. 

Visą popietę smarkiai lijo, šaligatviai dar tebebuvo šlapi, bet 
lietpalčio, kurį turėjau, vilktis nevertėjo. Nešiausi jį rankoje ir ėjau 
nerūpestingai, dairydamasis į šalis, kartais stabtelėdamas — tikėjausi, 
kad atrodau kuo tikriausias turistas, kuris pirmą kartą atvyko į 
Amsterdamą ir dabar mėgaujasi vakarėjančio miesto garsais bei 
spalvomis. 

Žingsniavau Herengrachtu, uoliai gėrėdamasis XVII amžiaus 
turtuolių namų fasadais, ir tada pirmąsyk pajutau keistai dilgčiojant 
sprandą. Jokia praktika, jokios treniruotės negali išmokyti tai pajusti. 
Galbūt tai antgamtiška. Gal ir ne. Tačiau tai įgimtas sugebėjimas. Aš jį 
turėjau. 

Mane sekė. 

Amsterdamo gyventojai, šiaip nepaprastai svetingi, kažkodėl visai 
nepasirūpino suoleliais nuvargusiems miesto svečiams, tiesą sakant, ir 

nuvargusiems miestiečiams. Jei kyla noras ramiai svajojant pažvelgti į 
tamsoje žvilgančius kanalo vandenis, patogiausia atsiremti į medį. Tad 
atsirėmiau į medį ir užsirūkiau cigaretę. 

Pastovėjau taip keletą minučių. Tikiuosi, atrodžiau labai susimąstęs: 
nejudėjau, tik kartkartėmis kilstelėdavau cigaretę prie lūpų. Niekas 
nešovė į mane iš pistoleto su duslintuvu, niekas nerišo price manęs smėlio 
maišų ir negrūdo į kanalą. Daviau puikiausią progą, bet niekas ja 
nepasinaudojo. Be to, tas tamsusis vyriškis Šipholo aerouoste: jis irgi 
nepaspaudė gaiduko, nors galėjo. Niekas nenorėjo su manim susidoroti. 
Pataisa: kol kas niekas nenorėjo su manim susidoroti. Vis šiokia tokia 
paguoda. 

Pasitraukiau nuo medžio, pasirąžiau, nusižiovavau, dairydamasis 
aplink: žmogus, grįžtąs iš svajų pasaulio. Jis taip pat buvo čia, tik rėmėsi į 
medį ne nugara kaip aš, bet petimi — mus skyrė medis, tačiau itin 
plonas. Galėjau aiškiai įžiūrėti jo figūrą. 

Įsukau į Leiserstratą. Ėjau lėtai, protarpiais sustodamas prie vitrinų. 
Žengiau prie vienos parduotuvės ir iš arčiau apžiūrėjau vitrinoje kelctą 
tokių efektingų paveikslų, kokius Anglijoje galėtumei rasti tik 
užpakaliniame baro kambaryje. Įdomūs paveikslai, bet dar įdomiau, 
kad toje vitrinoje kuo puikiausiai viskas atsispindėjo. Jis dabar stovėjo 
maždaug per dvidešimt jardų ir labai susidomėjęs tyrė, atrodo, vaisių 
parduotuvės vitriną. Dėvėjo pilką kostiumą ir pilką megztinį — daugiau 
nieko negalima pasakyti. Pilkas, sunkiai nusakomos išvaizdos 
nepažįstamas vyriškis. 

Ties kitu kampu vėl pasukau į dešinę, link gėlių turgaus, esančio šalia 
Singelio kanalo. Turguje sustojau prie gėlių prekystalio, apžiūrėjau jį ir 
nusipirkau gvazdiką. Per trisdešimt jardų pilkasis vyriškis taip pat 
apžiūrėjo gėles, bet ar šykštaudamas, ar neturėdamas tokios puikios 
išlaidų sąskaitos, nieko nepirko: stovėjo ir žiūrėjo. 

Turėjau trisdešimt jardų atsargos. Vėl pasukęs dešinėn, į Vijzelstratą, 
greitai prilėkiau prie indoneziečių restorano. Įėjęs uždariau paskui save 
duris. Durininkas, senyvas žmogus, pasisveikino mandagjai, tačiau nuo 

kėdės nepakilo. 

Pro stiklines duris pažiūrėjau į lauką. Po kelių sekundžių pamačiau 
pracinantį pilkąjį vyriškį. Iš čia buvo galima pastebėti, kad jis vyresnis, 
ncgu maniau — gal šešiasdešimties metų. Turiu pripažinti, nors ir 
nebejaunas, ėjo jis pavydėtinai greitai. Žmogus atrodė nelaimingas. 

Apsivilkau lietpalų ir kažką sumurmėjau, atsiprašydamas durininko. 
Jis nusišypsojo ir pasakė “Viso gero!" taip pat maloniai, kaip ir buvo 
pasisveikinęs. Tikriausiai restoranas ir šiaipjau pilnas. Iščjau, sustojau 
tarpduryje, iš vienos kišenės išsitraukiau minkštą fctro skrybėlę, iš kitos 
— akinius metaliniais rėmeliais. Pasipuošiau jais. Dabar atrodžiau visai 
kitas Šermanas. 

Jis ėjo bemaž per trisdešimt jardų, keistai stabčiodamas ir 
dirsčiodamas pro visas duris. Susikaupiau ir nudrožiau skersai gatvę. 
Laikydamasis kick tolėliau, sekiau pilkąjį vyriškį benc šimtą jardų, kol 
tas sustojo. Padvejojo, 0 paskui staiga apsisuko ir grįžo savo pėdomis — 
jau bevcik bėgo, kaišiodamas nosį į visas atviras parduotuvės bei 
restoranus. [ėjo į tą patį restoraną, kurį aš buvau pagerbęs trumpu vizitu, 
ir išbėgo Iš jo po dešimties sekundžių. Įžengė į “Karltono" viešbutį per 
šonines duris, išbėgo per centrines. Iš tokio triuko turėjo menką naudą: 
“Karltono" viešbutyje nelabai mėgstami  neturtingai atrodantys 
pagyvenę vyriškiai, kurie dėvi megztinius aukšta apykakle ir sustoja 
viešbučio fojė kiek pailsėti. Kvartalo gale jis įpuolė į dar vicną 
indonezicčių restoraną, bct greitai pasirodė. Veido išraiška rodė, kad jį 
iš ten išmetė. Įlindo į telefono būdelę, o kai iš jos iššoko, atrodė, lyg būtų 
ką tik nubaustas. Pagaliau jis nuėjo link tramvajaus sustojimo 
Muntpleine. Aš taip pat. 

Pirmiausia atvyko trijų aukštų šešioliktasis tramvajus su užrašu 
“Centrinė stotis". 

Pilkasis vyriškis atsisėdo pirmajame aukšte, o aš užlipau į antrąjį ir 
įsitaisiau priekinėje sėdynėje, kad galėčiau visą laiką stebėti savo seklį. 
Pasirūpinau, kad jis negalėtų manęs pastebėti, jei kartais imtų domėtis 
bendrakeleiviais. Bet jaudintis nebuvo ko — keleiviai jam visiškai 

nerūpėjo. Daugybė besikeičiančių jo veido išraiškų (viena nelaimingesnė 
už kitą) ir nervingai gniaužomos rankos rodė, kad šis žmogus turi 
svarbesnių rūpesčių. Pavyzdžiui, spėlioja, ar darbdaviai užjaus jį bent 
šiek tiek. 

Vyriškis pilkais drabužiais išlipo Dame. Damas — pagrindinė 
Amsterdamo aikštė, kimšte prikimšta istorijos paminklų. Čia ir 
Karališkieji rūmai, ir Naujoji bažnyčia (tokia sena, kad tik daugybė 
sutvirtinimų neleidžia jai galutinai sugriūti), bet tą vakarą nė vienas šių 
pastatų nesusilaukė pilkojo pono dėmesio. Jis nubėgo pro viešbutį 
“Krasnopolsky" šonine gatvele žemyn, pasuko palei “Oudezijds 
Vorburgval" kanalą kairėn, prie dokų, paskui vėl metėsi dešinėn — į 
siaurų gatvelių labirintą. Toliau jau buvo sandėliai, vienas iš nedaugelio 
miesto rajonų, nerekomenduojamų turistams. Dar neteko sutikti 
žmogaus, kurį būtų taip lengva sekti. Jis nesidairė nei į kairę, nei į 
dešinę, juolab atgal; būčiau galėjęs joti drambliu paskui vyriškį ir likti 
nepastebėtas. 

Sustojau ties kampu ir žiūrėjau, kaip jis žingsniuoja siaura, silpnai 
apšviesta ir be galo nepatrauklia gatvele, pristatyta sandėlių. 
Penkiaaukščiai pastatai, kurių stogai kone susisiekė virš gatvės, buvo 
tamsūs ir nemalonūs. Atrodė, kad iš jų visą laiką esi stebimas, o man 
toks dalykas nėra prie širdies. 

Pilkasis ponas galiausiai ėmė bėgti. Matydamas tokį akivaizdų 
uolumą supratau, kad jo kelionės tikslas arti, — ir nesuklydau. Įpusėjęs 
gatvelę jis užbėgo laiptais net nesilaikydamas turėklų, išsitraukė raktą, 
atsirakino duris ir išnyko sandėlyje. 

Neskubiai, bet ir ne per lėtai nuėjau paskui jį ir abejingai dirstelėjau 
į lentelę virš durų. Joje buvo parašyta “Morgenšternas ir Mugentaleris". 
Firmos pavadinimo nebuvau girdėjęs, bet tokias pavardes sunku 
pamiršti. Nelėtindamas žingsnio praėjau pro šalį. 

* 
** 
Turiu pripažinti, kad šio viešbučio kambarys atrodė prastai, beje, ir 

visas viešbutis nekėlė pasigėrėjimo. Mažas, apleistas, apsilupusiais 
dažais, visiškai nepatrauklus — tai jo vaizdas iš lauko. Interjeras 
panašus. Keli kambario baldai — lova ir išskleidžiama sofa — jau nė 
neprisiminė savo gerųjų laikų, jei, žinoma, tokie apskritai kada nors 
buvo. Kilimas atrodė sudėvėtas, bet vis dėlto ne taip kaip užuolaidos ir 
lovos užtiesalas. Vonios kambarys buvo mažytis, telefono būdelės 
dydžio. Interjerą puošė pora džiuginančių akį objektų, kurie galėtų 
pagyvinti netgi niūriausią kalėjimo vienutę. Megė ir Bėlinda, 
susispaudusios ant lovos krašto, nelinksmai stebėjo, kaip įsitaisau ant 
sofos. 

— Mielosios dvynukės, — pasakiau. — Vienos vienutėlės pavojų 
pilname Amsterdame. Viskas gerai? 

— Ne, — Belindos balsas suskambo tvirtai. 

— Ne? — nesistengiau slėpti nuostabą. 

Ji mostelėjo į kambarį: 

— Turiu galvoje visa tai. 

Nužvelgiau visa tai. 

— Ir ką? 

— Jūs čia gyventumėt? 

— Atvirai sakant, ne. Bet penkių žvaigždučių viešbučiai skirti 
viršininkams, tokiems kaip aš. Porai keliaujančių stenografisčių šie 
apartamentai visai tinka. O-porai merginų, kurios nėra keliaujančios 
stenografistės, o tik dedasi tokiomis, šitas būstas yra pats saugiausias. — 
Po kick laiko tęsiau: — Bent jau aš taip manau. Tikiuosi, jums aišku. Ar 
lėktuve niekas jūsų neatpažino? 

— Ne, — abi atsakė vienu balsu, vienodai papurtydamos galvas. 

— Niekas jūsų neatpažino Šiphole? 

— Ne. 

— Aerouoste niekas jumis perdėm nesusidomėjo? 

— Ne. 

— Kambaryje yra blakių? 

— Ne, 

— Buvote išėjusios? 

— Taip. 

— Jus sekė? 

— Ne. 

— Kambarys apieškotas, kol jūsų nebuvo? 

— Ne. 

— Tau linksma, Belinda? — paklausiau. Negalėčiau sakyti, kad ji 
kikeno, bet kažkokia grimasa merginos veide pasirodė. — Pasakyk. Man 
reikia prasiblaškyti. 

— Hm, — staiga ji surimtėjo, gal prisiminė, kad menkai mane 
pažįsta. — Nieko. Atsiprašau. 

— Už ką atsiprašai, Belinda? — pasiteiravau kantraus dėdės tonu. 
Keista, ji pasijuto nejaukiai. 

— Na, visas tas klausinėjimas ir ceremonijos dėl dviejų paprastų 
merginų. Nematau reikalo... 

— Nešnekek niekų, Belinda! — Manoji Megė gynė mane kaip visada 
— net nesupratau kodėl. Dievas mato, buvau patyręs profesinių sėkmių 
— joms turbūt atrodė, kad tai kažin kas. Tiesa, palyginus su 
nesėkmėmis, geriausiu atveju girtis nebuvo kuo. Megė griežtai tęsė: 

— Majoras Šermanas visada žino, ką daro. 

— Majoras Šermanas, — atvirai pasakiau, — duotų išrauti visus 
krūminius dantis, jei pats taip galvotų. 

Susimąstęs pažvelgiau į jas: 

— Nemanykit, kad noriu pakeisti pokalbio temą, sakykit, ar sužeistas 
viršininkas negali tikėtis užuojautos? 

— Mes žinom savo vietą, — atrėžė Megė. Ji pakilo, apžiūrėjo mano 
kaktą iš arti ir vėl atsisėdo. — Matote, labai jau mažu pleistro gabaliuku 
užklijuota toji baisiausiai kraujuojanti žaizda. 

— Viršininkams kraujas visada teka upeliais. Turbūt dėl to, kad jų 
nepaprastai jautri oda. Judvi girdėjote, kas atsitiko? 

Megė linktelėjo: 

— Tas baisus šaudymas! Mes girdėjom, jūs bandėte... 

— Įsikišti. Bandžiau, kaip tu teisingai pastebėjai, — pažvelgiau į 
Belindą. — Tau turėjo gniaužte užgniaužti kvapą: pirma kelionė su 
nauju bosu, ir vos tik išlipate svetimoje šalyje, jis įsivelia į šitokią istoriją. 

Ji nejučia žvilgtelėjo į Megę, išraudo — natūralios šviesiaplaukės itin 
greitai rausta — ir pasakė: 

— Jis buvo gerokai greitesnis už jus. 

— O taip, gerokai greitesnis, — sutikau. — Taip pat ir už Džimą 
Daklosą. 

— Džimą Daklosą? — joms puikiai sekėsi kalbėti vienu balsu. 

— Tą, kurį nušovė. Jis — vicnas geriausių mūsų agentų, mano scnas 
draugas. Jis buvo gavęs skubią ir, kiek suprantu, itin svarbią informaciją, 
kurią norėjo asmeniškai man perduoti Šiphole. Visoje Anglijoje tik aš 
vienas žinojau, kad jis ten bus, bet šitame mieste kažkas taip pat žinojo. 
Mano pasimatymas su Daklosu buvo parengtas naudojantis dviem visai 
atskirais kanalais. Ir vis dėlto kažkas ne tik žinojo, kad atvykstu, bet taip 
pat ir atvykimo datą bei reisą, tad jam tikrai patogu buvo susidoroti su 
Daklosu prieš mums susitinkant. Ar sutinki, Belinda, kad nenukrypau 
nuo temos? Manau, sutiksi, nes jeigu jie tiek daug žinojo apie mane ir 
vieną mano bendradarbį, tai gali būti ne blogiau informuoti ir apie kitus 
bendradarbius. 

Keletą sekundžių jos žiūrėjo viena į kitą, paskui Belinda tyliai 
paklausė: 

— Daklosas buvo vienas iš mūsų? 

— Ar neprigirdi? — irzliai sumurmėjau. 

— O dabar mes — tai yra Megę ir aš... 

— Būtent. 

Atrodo, merginos šaltokai sutiko žinią apie gresiantį pavojų. Na, ką 
gi, jos mokėjo dirbti, to ir atvyko, tad ko joms mergiškai alpti. Megė 
ištarė: 

— Man gaila jūsų draugo. 

Linktelėjau. | 

— O man gaila, kad buvau tokia kvaila, — tarė Belinda. Ji tikrai taip 

pagalvojo apie save, bet trumpai. Ne tas tipas. Iš po tamsių antakių 
mergina pažvelgė į mane nepaprastomis žaliomis akimis ir ramiai 
paklausė: 

— Jie susekė jus, ar ne? 

— Šaunuolė, — pagyriau. — Jaudiniesi dėl savo boso. Susekė mane? 
Pusė “Ekscelsioro" viešbučio tik tą ir tcveikia. Stebimi net šoniniai 
išėjimai: vos išėjau šįvakar, tuoj buvau sekamas. 

— Netoli nusekė, — sujaudino Megės tikėjimas manimi. 

— Jis buvo nemokša, tad lengvai išsidavė. Panašu, kad ir kiti išsiduos. 
Tarp narkomanų tokių dažnai pastaiko. Antra vertus, gal jie tyčia 
stenyiasi manę išprovokuoti. Jeigu taip, tai jiems velniškai pasiscks. 

— Provokacija? — Megės balsas skambėjo liūdnai. Ji mane pažinojo. 

— Kiek tik nori. Dabar teks žiūrėti, į ką atsitrenksiu eidamas arba 
bėgdamas. Nors ir būčiau stipriai užsimerkęs. 

— Toks aiškinimas neatrodo nci protingas, nei moksliškas, — 
suabejojo Belinda. Jos atgaila neilgai truko. 

— Džimis Daklosas buvo protingas. Protingiausias iš visų. Ir dirbo 
pakankamai moksliškai. Dabar jis miesto lavoninėje. 

Belinda keistai pažiūrėjo į mane: 

— Ir jūs kišite galvą po ta kilpa? 

—[ tą kilpą, brangioji, — sutrikusi pataisė ją Megė. — Ir liaukis 
patarinėjusi savo bosui, ką jam daryti ir ko ne. 

Mačiau, kad kalba nuoširdžiai, nes žvelgė susirūpinusi. 

— Tai savižudybė, — Belinda buvo atkakli. 

— Taip?.. Amsterdame netgi gatvę perciti tolygu savižudybei. 
Dešimtys tūkstančių Žmonių kasdien vaikšto, — nepasakiau joms, nors 
tikėjausi, jog pabėgdamas nuo seklio būsiu gerokai sumaišęs blogą 
linkinčiųjų kortas. Nesirūpinau savo herojišku paveikslu, bet nenorėjau 
aiškinti joms daugiau negu būtina. 

— Atsivežčt mus Čia ne tinginiauti, — pasakė Megg. 

— Žinoma, bet pradėsiu viską pats. Jūs laikykitės šešėlyje. Šįvakar 
esate laisvos. Rytoj taip pat, tik norėčiau, kad vakare Belinda 

pasivaikščiotų su manimi. Paskui, jei būsit geros, nusivesiu jus į blogos 
reputacijos naktinį klubą. 

— Atvažiavau iš Paryžiaus tam, kad nueičiau į blogos reputacijos 
naktinį klubą? — rodos, Belindai vėl ėmė darytis linksma. — Tik tam? 

— Pasakysiu, kam. Papasakosiu jums apie maktinius klubus kai ką, 
ko dar nežinote. Kai tik ten nueisime. Tiesą sakant, — apibendrinau, — 
viską papasakosiu. 2 

Sakydamas “viską", turėjau galvoje “viską, ką jums reikia žinoti", bet 
ne viską, kaip yra. Skirtumas labai didelis. Belinda žiūrėjo į mane- su 
lūkesčiu, Megės veide mačiau nepatiklumu atmieštą prisirišimą, nes 
Megė mane pažinojo. 

— Norėčiau škotiško viskio. 

— Mes neturim škotiško viskio, majore, — Megė kartais būdavo 
tikra puritonė. 

— Netikiu, kad taip nesiorientuojat. Skaitykite tinkamas knygas, — 
aš linktelėjau Belindai. — Štai telefonas. Liepkite, kad atneštų. Net 
viršininkams reikia protarpiais atsipalaiduoti... 

Belinda atsistojo, išlygino savo juodą suknelę ir pažvelgė į mane — 
susirūpinusi ir nepalanki. Ji ramiai tarė: 

— Aš stebėjau jus, kai kalbėjote apie draugą lavoninėje. Jūsų veido 
išraiška nepasikeitė. Jis dar ten, o jūs — kaip čia pasakius? — 
juokaujate. Sakot, atsipalaidavimas. Kaip jums tai pavyksta? 

— Praktika. Ir sifoną sodos vandens. 

III skyrius 


Tą vakarą ryla prie “Ekscelsioro" viešbučio grojo ištraukas iš 
Bethoveno Penktosios simfonijos. Jei pats Bethovenas būtų tai išgirdęs, 
veikiausiai būtų puolęs ant kelių ir dėkojęs dievams, pasiuntusiems jam 
kurtumą. Stovėjau nuo jos per penkiasdešimt jardų, be to, lijo, tačiau vis 
tiek buvau apstulbintas. Amsterdamo gyventojai yra tikriausiai be galo 
tolerantiški — kaip kitaip paaiškinsi, kad šiame muzikos mėgėjų mieste, 
garsiųjų koncertinių draugijų gimtinėje, neatsirado kas nuviliotų senąjį 
muzikantą į atokią taverną, 0 jo instrumentą nuskandintų artimiausiame 
kanale. Senolis tebekratė savo lazdą su skardine. Šitas jo veiksmas 
ničniecko nedomino: gatvė buvo tuštutėlė, netgi durininkas slėpėsi 
viešbutyje. Gal nuo lietaus, o gal nuo muzikos. 

Nuėjau šonine gatve link įėjimo į barą. Nei tarpduryje, nei greta durų 
nestovėjo jokia vieniša figūra; aš ir nesitikėjau, kad stovės. Apėjau aplink 
viešbuų alėja iki atsarginio išėjimo, užlipau ant stogo, perėjau jį ir 
atsargiai prisiartinau prie tos vietos, kuri, mano manymu, buvo tiesiai 
virš 616-0jo apartamento balkono. 

Pasilenkiau ir pažiūrėjau. Nieko nepamačiau, bet užtat suuodžiau. 
Cigaretės dūmus. Ir ne paprastos cigaretės — bent jau ne tokios, už 
kurios tabako grynumą garbingos firmos guldytų galvas. Pasilenkiau dar 
labiau ir kone praradau pusiausvyrą. Dabar galėjau šį bei tą įžiūrėti, 
nedaug, bet vis dėlto: batų galus ir šviečiantį cigaretės galiuką. 

Tyliai atsitiesiau ir grįžau stogu prie atsarginio išėjimo. Nusileidau į 
šeštąjį aukštą, įėjau, pasinaudodamas tuo atsarginiu išėjimu, vėl jį 
užrakinau ir be garso nužingsniavau prie 616-0jo apartamento. Sustojęs 
įsiklausiau — jokio garso. Tyliai atsirakinau duris raktu, kurį jau buvau 
išbandęs, ir įėjau, kuo skubiau užverdamas duris. Nors skersvėjo ir 
nesijautė, bet cigaretės dūmai nuo jo galėjo sujudėti ir šitaip sukelti 
rūkančiojo įtarimą, jei vyro reakcija greita. Tiesą sakant, narkomano 
reakcija retokai būna greita. | 

Lėta buvo ir šito. Kaip ir tikėjausi, manęs tykojo aukšto budintysis. 
Sėdėjo, patogiai įsitaisęs fotelyje, kojas užkėlęs ant balkono atbrailos. 
Kairėje rankoje rūko cigaretė, dešinę, su pistoletu, laikė ant kelio. 

Paprastai beveik neįmanoma prieiti prie žmogaus iš už nugaros, kad 
Jis to nepajustų. Yra toks šeštasis jausmas, kuris perspėja. Bet daugelis 

narkotikų slopina šitą jausmą, taip pat ir tie, kuriuos rūkė budintysis. 

Jau stovėjau žmogui už nugaros, beveik liesdamas jo dešinę ausį 
pistoletu, bet jis dar nieko nejuto. Paliečiau dešinįjį petį. Jis staiga 
pasisuko ir suriko iš skausmo, nes mano pistoleto vamzdis įsmigo jam į 
akį. Kol budintysis abiem rankom spaudė sužeistą akį, lengvai pačmiau 
*0 einklą, įsidėjau į kišenę ir stipriai trenkiau jam per petį. Vyriškis 
apsivertė aukštielninkas, lyg darydamas saltomortalė, ir žnegtelėjo ant 
grindų, atsitrenkdamas į jas nugara ir pakaušiu. Išgulėjo gal dešimt 
sekundžių visai priblokštas, paskui pabandė pasikelti ant vienos rankos. 
Jis keistai šnypštė, pro bekraujų lūpų tarpą matėsi pageltę nuo rūkymo 
dantys, o akys iš neapykantos patamsėjo. Sunku buvo tikėtis, kad mes 
kada nors tapsime draugais. 

— Žaidžiam pavojingą žaidimą, ar ne? — sušnibždėjo. Narkomanai 
labai mėgsta žiaurius kino filmus, iš ten semiasi įkvėpimo pokalbiams. 

— Pavojingą? — nustebau. — O ne, drauguži. Pavojingas bus vėliau. 
Jei neprabilsi. 

Galbūt ir aš Žiūrėjau tuos filmus. 

Pakėliau nuo kilimo rūkstančią cigaretę, bjaurėdamasis pauosčiau ją 
ir sutryniau peleninėje. Vyriškis netvirtai pakilo visas drebėdamas ir 
siūbuodamas. Kai vėl prakalbo, balsas jau nebebuvo panašus į urzgimą. 
Jis, matyt, nusprendė elgtis šaltakraujiškai — tyla pricš audrą, gerokai 
nuvalkiotas scenarijus. Geriau jau būtume vaikščioję į operą. 

— Ką nori pasakyti? — paklausė. 

— Pradžiai paklausti, ką veiki mano kambaryje. Ir kas tave čia 
atsiuntė. 

Jis tingiai nusišypsojo: 

— Įstatymų sargai jau bandė iš manęs kai ką išgauti. Aš Žinau 
įstatymus. Tu nepriversi manc kalbėti. Aš turiu teisių. Taip sako 
įstatymas. 

— Įstatymai galioja iki šio kambario slenksčio. Šičia jokių įstatymų 
nėra. Tu tą Žinai. Gyvename dideliame, civilizuotame mieste, bet 
kiekvienas savo džiunglėse. Beje, čia irgi yra įstatymas. Nužudyk arba 
nužudys tave. 

Gal aš ir pats kaltas, kad pakišau jam tą mintį. Jis staiga susirietė, 
kad galėtų palįsti po mano pistoletu, bet spėjau keliu paspausti jo 
žandikaulį. Smarkiai suskaudo kelį. Toks pokštas galėjo jį pribaigti, bet 

vyrukas buvo kietas ir čiupo mane už kojos. Griuvom abu. Mano 
pistoletas nulėkė sukdamasis, o mes kurį laiką raičiojomės ant grindų, 
entuziastingai kuldami vienas kitą. Tai buvo stiprus vaikinas, ne tik 
kietas, bet jam trukdė du dalykai: įpratęs rūkyti marihuaną prarado gerą 
sportinę formą, be to, nors ir buvo girdėjęs apie negarbingus imtynių 
būdus, naudotis jais nemokėjo. Palengva vėl atsistojome. Kaire ranka 
prispaudžiau jo dešinįjį riešą prie menčių. 

Kilstelėjau jo ranką aukštėliau. Jis suriko tarsi nuo baisaus skausmo. 
Galėjo būti ir taip, nes petyje pasigirdo tam tikras trakštelėjimas. 
Kilstelėjau ranką dar truputį, kad būtų tikriau, ir išgrūdau jį į balkoną. 
Permestas per baliustradą jaunuolis kojomis nesiekė žemės, kybojo, 
įsitvėręs kaire ranka krašto, lyg nuo to būtų priklausiusi jo gyvybė. Tiesa, 
turbūt priklausė. | 

— Pats vartoji ar perparduodi? — pasiteiravau. 

Jis nešvankiai nusikeikė olandiškai, bet aš moku tą kalbą, įskaitant ir 
žodžius, kurių nederėtų mokėti. Uždengiau jam burną dešine ranka. Jis 
aiškiai ketino šaukti taip, kad riksmas nustelbtų net transporto triukšmą. 
Kam be reikalo jaudinti amsterdamicčius, todėl atitraukiau ranką: 

— Na? 

— Perparduodu, — tai buvo ne balsas, o kūkčiojimas. 

— Kas tave siuntė? 

— Ne! Ne! Ne! 

— Spręsk pats. Žmonės, surinkę tavo likučius nuo šaligatvio, 
pagalvos, kad štai dar vienas apdujo nuo hašišo, užsikorė per aukštai ir 
nužengė į žydrą tolumą. 

— Tai žmogžudystė! — jis tebekūkčiojo, bet balsas darėsi vis 
silpnesnis. Gal ėmė svaigti galva tokiame aukštyje. — Tu negali... 

— Ar tikrai? Tavo žmonės šią popietę nužudė mano draugą. O man 
tikrai malonu sunaikinti nusikaltėlį. Septyniasdešimt pėdų — neblogas 
aukštis, ir jokių smurto žymių. Tiktai visi kaulai sulaužyti. 
Septyniasdešimt pėdų! Pažiūrėk. 

Truputį stumtelėjau jį, kad geriau apsidairytų. Įtraukti atgal teko jau 
abiem rankom. 

— Kalbėsi? 

Jis kažką kimiai sukriokė. Nukėliau jį nuo baliustrados ir įstūmiau į 
kambarį. 

— Kas tave siuntė? 

Jau sakiau, kad jis buvo kietas, bet pasirodė besąs daug kietesnis 
negu įsivaizdavau. Kamuojamas baisaus skausmo ir baimės — aš tuo 
neabejojau — vis dėlto sugebėjo staiga pasisukti į dešinę ir išsivaduoti iš 
mano glėbio. Toks nelauktas įvykis šiek tiek išmušė mane iš vėžių. Jis vėl 
puolė, kairėje rankoje laikydamas iš kažkur atsiradusį peilį ir 
taikydamas man kick žemiau krūtinkaulio. Esant normalioms 
aplinkybėms, jis būtų gražiai pasidarbavęs, bet dabar aplinkybės buvo ne 
visai normalios, nes judėjo vyras lėtokai. Sugriebiau vyruką už riešo 
abiem rankom, atsilošiau, pakišau jam koją ir tuo pat metu trūktelėjau 
rankas. Perskrido man virš galvos lyg raketa. Krito griausmingai, 
sudrebindamas visą kambarį ir, ko gero, dar kelis kilus. 

Mikliai pašokau, bet skubėti jau nebebuvo ko. Budintysis gulėjo ant 
grindų galva atsitrenkęs į balkono atbrailą. Pakėliau jį už atlapų, ir galva 
atsilošė kone iki menčių. Vėl paguldžiau ant grindų. Gailėjausi, kad jis 
negyvas. Gailėjausi, kad jau nebeišgausiu informacijos, kuri man būtų 
be galo pravertusi. 

Išverčiau kišenes. Iš daugybės ten rastų įdomių daiktų man parūpo 
tik du: puspilnė dėžutė ranka darytų papirosų ir pora popieriaus 
skiautelių. Ant vienos buvo mašinėle užrašyta MOO 144, ant kitos du 
skaičiai — 910020 ir 2797. Nieko nesupratau, bet pagalvojau, kad 
aukšto budintysis nebūtų taip saugojęs kokio nors šlamšto. Įsidėjau juos į 
slėptuvę, paslaugiai įtaisytą mano gerojo siuvėjo: mažytę kišenę, įsiūtą 
vidinėje dešinės kelnių klešnės pusėje, per šešetą colių virš kelio. 

Sutvarkiau kambarį, kad nesimatytų kovos žymių, paėmiau mirusiojo 
pistoletą, išėjau į balkoną ir, persilenkęs per baliustradą, užmečiau 
ginklą ant stogo. Jis tyliai nukrito turbūt už dvidešimt pėdų. Grįžęs 
vidun, įmečiau cigaretės galą į tualetą, išploviau peleninę ir atidariau 
visas duris bei langus, kad greičiau išsivėdintų šleikštus kvapas. Paskui 
nutempiau kūną į prieškambarį ir pravėriau duris į koridorių. 

Ten žmonių nesimatė. Įsiklausiau, bet neišgirdau jokių žingsnių. 
Priėjęs prie lifto, paspaudžiau mygtuką ir palaukiau, kol liftas atvažiuos. | 
kambarį. Atitempęs lavoną, be ceremonijų įkišau jį į liftą ir leidau 
durims susiverti. Liftas liko stovėti vietoje: matyt, tą akimirką jo niekam 
nereikėjo. 


32 


Užrakinau kambario duris savo raktu ir vėl nusileidau žemyn 
atsarginiais laiptais. Tas išėjimas man pasidarė brangus kaip senas 
draugas. Niekieno nepastebėtas pasiekiau gatvę ir aplink viešbutį nuėjau 
prie centrinio įėjimo. Dabar senolis su ryla grojo kažką iš Verdžio. 
Verdis išgirdęs tikrai apalptų. Senis stovėjo nusisukęs nuo manęs. tačiau 
atsisuko padėkoti, kai įmečiau guldeną į jo skardinę. Jau buvo 
benusišypsąs, bet staiga pamatė, kad tai aš, ir apatinė jo žiauna atkrago 
kone iki krūtinės. Pagal hierarchiją senis priklausė pačiam žemiausiam 
laipteliui, tad niekas nepasivargino pranešti jam, kad Šermanas buvo 
iškeliavęs. Švelniai nusišypsojau jam ir įėjau į fojė. 

Už registracijos stalo pamačiau kelis uniformuotus personalo 
atstovus ir administratoriaus padėjėją. Pastarasis stovėjo nugara į manc. 
Garsiai ištariau: 

— Prašau šeši šimtai šešioliktojo rakto. 

Padėjėjas staiga atsigręžė į mane aukštai pakėlęs antakius. Paskui 
nusišypsojo širdingai kaip krokodilas: 

— Misteri Šermanai, nežinojau, kad buvote išėjęs. 

— O taip. Pasivaikščiojau prieš pietus. Žinote, toks senas angliškas 
įprotis. 

— Žinoma, žinoma, — vyrukas rūgštokai nusišypsojo, lyg tas senas 
angliškas įprotis būtų šiek tick nepadorus, paskui jo šypseną pakcitė 
lengvas susirūpinimas. Toks pat dirbtinis. 

— Neprisimenu, kad būčiau matęs jus išeinantį. 

— Na, ką gi, — protingai pastebėjau, — nejaugi jūs be paliovos 
stebite visus svečius, ką? 

Sugrąžinau jam jo paties šypsenos atspindį, paėmiau raktą ir 
patraukiau prie liftų. Nenuėjau dar nė pusės kelio, kai fojė perskrodė 
kurtinantis klyksmas. Akimirkai jis nutilo, bet tik tam, kad klykianti 
moteris atgautų kvapą ir vėl paleistų gerklę. Visą tą triukšmą sukėlė 
vidutinio amžiaus ryškiai apsitaisiusi dama, atrodanti lygiai taip, kaip 
užsienio karikatūrose vaizduojami amerikiečiai. Ji stovėjo priešais liftą 
plačiai prasižiojusi, su apvaliomis kaip lėkštutės akimis. Šalia stovėjęs 
apkūnus ponas lengvu dryžuotu kostiumu bandė ją raminti, bet pats 
anaiptol neatrodė ramus. Įtariau, kad ir jis mielai būtų truputėlį 
paklykęs. 

Padėjėjas nubėgo prie lifto, palengva nusekiau jį. Kai atėjau į įvykio 

vietą, padėjėjas klūpėjo pasilenkęs prie aukšto budinčiojo lavono. 

— Dievulėliau, — pasakiau. — Kaip manote, ar jis apsirgo? 

— Apsirgo? Jis apsirgo? — padėjėjas įsistebeilijo į mane. — 
Pažiūrėkit į jo kaklą. Jis negyvas. 

— Dieve mano, atrodo, jūs teisus, — pasilenkiau ir apžiūrėjau lavoną 
atidžiau. — Jis man kažkur matytas. | 

—Jis buvo jūsų aukšto budintysis, — atsakė padėjėjas. Nelengva 
ištarti tokį sakinį kietai sukandus dantis. 

— Sakau, lyg pažįstamas. Pačiame gyvenimo gražume... — liūdnai 
palingavau galvą. — Sakykite, kur yra restoranas? 

— Kur... kur... | 

— Nieko, nieko, — nuraminau jį. — Matau, jūs prislėgtas. Susirasiu 
pats. 


* 
** 

Gal “Ekscelsioro" viešbučio restoranas ir nėra geriausias Olandijoje, 
kaip skelbia savininkai, bet nepaduočiau jų į teismą už klaidinančią 
reklamą. Ir ikrai, ir šviežios šiltnamio braškės buvo nuostabūs. Kiek 
padvejojau, kaip nurodyti visa tai savo išlaidų sąskaitoje: ar kaip 
pasilinksminimą, ar kaip kyšį. Trumpam prisiminiau Megę ir Belindą, 
bet kaltas nepasijutau. Taip jau yra. Didžiausio komforto elementas 
buvo raudono pliušo sofa, ant kurios sėdėjau. Atsilošiau, pakėliau taurę 
su konjaku ir tariau: 

— Už Amsterdamą! 

— Už Amsterdamą, — atsakė pulkininkas van de Grafas. Tik prieš 
penkias minutes pulkininkas, miesto policijos viršininko pavaduotojas, 
nekviestas prisėdo prie mano stalo. Jis įsitaisė didžiulėje kėdėje, kuri 
atrodė šiam, vidutinio ūgio, bet labai plačių pečių vyrui, per maža. Žili 
plaukai, įdegęs veidas, išvagotas gilių raukšlių — iš tokio veido lengvai 
pažinsi valdžios žmogų. Jis atrodė stulbinančiai patikimas. 

Pulkininkas sausai tęsė: 

— Džiaugiuosi matydamas jus ilsintis, majore Šermanai. Po tokios 
nuotykių dienos! 

— Kalu geležį, kol karšta, pulkininke. Juk gyvenimas toks trumpas. O 
kokie tie nuotykiai? 

— Nedaug tepavyko sužinoti apie tą Džimą Daklosą, kuris buvo 
nužudytas aerouoste, — pulkininkas nesidavė išmušamas iš vėžių. — Tik 
žinom, kad jis atvyko iš Anglijos prieš tris savaites, vienai nakčiai buvo 
apsistojęs “Šilerio" viešbutyje, o paskui dingo. Panašu, kad jis atėjo 
sutikti jūsų lėktuvą, majore Šermanai. Taip ir norisi paklausti, ar tai tik 
sutapimas? 

— Jis sutikinėjo mane, — de Grafas anksčiau ar vėliau būtų pats tai 
sužinojęs. — Tai vienas iš mano žmonių. Manau, jis buvo papirkės 
kažkurį policijos postą — na, kad pereitų patikrinimo zoną. 

—Jūs mane stebinate, — jis sunkiai atsiduso, bet neatrodė nė 
truputėlio nustebęs. — Mielas drauge, mums labai sunku dirbti 
nežinant tokių dalykų. Juk galėjote man pasakyti apie Daklosą. Kadangi 
gavome iš Interpolo instrukcijas kuo galint jums padėti, ar ne geriau 
būtų dirbti kartu? Mes padėsime jums, ojūs — mums. 

Jis gurkštelėjo konjako ir pažiūrėjo man į akis: 

— Galima pamanyti, kad tas jūsų žmogus turėjo svarbią informaciją, 
kurią dabar praradome. 

— Galbūt. Na, iš pradžių jūs padėkite man. Pažiūrėkite, ar jūsų 
sąrašuose yra tokia mis Astrida Lemei? Ji dirba naktiniame klube, visai 
nepanaši į olandę. Gal žinote ką nors apie ją? 

— Tai mergina, kurią jūs partrenkėte acrouoste? Iš kur žinote, kad ji 
dirba naktiniame klube? 

— Ji pasakė, — pareiškiau ir neparaudau. 

Pulkininkas susiraukė: 

— Aerouosto pareigūnai man to neminėjo. 

— Tie aerouosto pareigūnai — paprasčiausia senučių draugija. 

— A! — tai galėjo reikšti ką tik nori. — Tokią informaciją galiu gauti. 
Ką dar? 

— Daugiau nieko. 

— O kaip kitas mažas nuotykis, apie kurį dar nekalbėjome? 

— Papasakokit.,, 

— Šeštojo aukšto budėtojas — neitin pavyzdingas jaunuolis, apie kuri 
mes šį tą žinojome, — nebuvo vienas iš jūsų žmonių? 

— Pulkininke! 

—Nė nemaniau, kad buvo. Ar žinote, kad jis mirė? Nusisuko 
sprandą. 

— Tikriausiai labai nesėkmingai krito, — tariau su užuojauta. 

De Grafas išgėrė savo konjaką ir atsistojo: 

— Mes nepažįstame jūsų asmeniškai, majore Šermanai, bet taip 
seniai dirbate Interpole, kad jūsų vardas garsus visoje Europoje. Šį tą 
žinom apie jūsų metodus. Bet leiskite jums priminti, kad tai, kas dera 
Stambule, Marselyje, Palerme — ir panašiose vietose, — nedera 
Amsterdame. 

— Garbės žodis, — pasąkiau. — Jūs gerai informuotas. 

— Čia, Amsterdame, mes visi paklūstame įstatymui, — atrodė, jis 
manęs negirdėjo. — Paklūstu ir aš. Jūs taip pat nc išimtis. 

—lr nesitikiu būti išimtimi, — dorai prisipažinau. — Na, ką gi, 
bendradarbiausime? Dėl mano vizito tikslo, — kada galččiau su jumis 
pasikalbėti? 

— Mano įstaigoje dešimtą valandą, — jis niūriai apsidairė restoranc. 
— Nei ši vieta netinkama, nei laikas. 

Aš kilstelėjau antakį. 

— “Ekscelsioras", — ištarė de Grafas, — garsėja kaip pasiklausymo 
punktas. 

— Jūs mane stulbinate, — tarstelėjau. 

De Grafas išėjo. Pagalvojau: kokių velnių, jo nuomone, apsistojau 
kaip tik šiame viešbutyje? 

Pulkininko de Grafo kabinetas nė trupučio nepancšėjo į 
“Ekscelsioro" viešbutį. Didelis, bet apytuštis, labai praktiškai įrengtas 
kambarys; čia stovėjo tik plieno pilkumo spintos, plieno pilkumo stalas 
ir tokios pat kėdės, kurių plieno kietumą pajusdavai atsisėdęs. Bet 
šitokia aplinka skatino susikaupti ties dalykais, apic kuriuos kalbi, — 
nebuvo kam atitraukti dėmesį. Nepraėjus nė dešimčiai minučių — toks 
lyg ir įžanginis pokalbis — mudu su pulkininku de Grafu jau pasijutomc 
labai susikaupę. Turiu pasakyti, pulkininkui tai sekėsi geriau negu man. 
Pracitą naktį buvau ilgokai prasivartęs be miego. O be to, kai oras šaltas 
ir niūrus, dešimtą valandą ryto niekada nesijaučiu puikiai. 

— Įvairūs narkotikai, — kalbėjo de Grafas, — Susiduriame su 
įvairiais narkotikais: opiumu, hašišu, amfetaminu, LSD, kokainu, amilo 
acetatu — galite pratęsti sąrašą, majore Šermanai, — ir jie mus domina. 
Visi narkotikai žudo arba veda į pražūtį, bet šiuo atveju turim reikalą su 
tikrai velnišku daiktu. Tai heroinas. Sutinkat? 

—Sutinkam, — gilus ir kick kandus balsas pasigirdo nuo durų. 
Atsisukęs pažiūrėjau, kas ten. Stovėjo aukštas vyriškis gerai pasiūtu 
kostiumu. Pilkos šaltos 1r skvarbios akys. Malonus veidas, kuris labai 
nesunkiai gali virsti nemaloniu. Atrodė kaip tikras profesionalas. Bc 
vargo galėjai įspėti, kur jis dirba. Tai buvo policininkas, ir toli gražu ne 
šiaip sau policininkas. 

Uždaręs duris jis priėjo pric manęs lengvu, bet tvirtu žingsniu. Nors 
buvo mažiausiai keturiasdešimt penkerių metų, žingsniavo kaip 
jaunuolis. Policininkas ištiesč ranką ir prisistatė: 

— Van Gelderis. Teko daug girdėti apie jus, majore Šermanai. 

Mintyse įvertinau jį — trumpai, bet visapusiškai. Nutariau 
nekomentuoti. Nusišypsojau ir paspaudžiau išliestą ranką. 

— Inspektorius van Gelderis, — pasakė de Grafas. — Atsakingas už 
kovą su narkomanija. Jis dirbs su jumis, Šermanai. Geresnį bendradarbį 
sunkiai berasitc. 

— Nuoširdžiai tikiuosi, kad mums kartu seksis neblogai, — van 
Gelderis nusišypsojo ir atsisėdo. — Sakykite, kaip reikalai pas jus? Ar 
galėsite nutraukti narkotikų grandinę Anglijoje? 

— Manau, galčtume. Tai puikiai organizuota skirstymo sistema: 
viskas gerai suderinta, beveik nėra nesklandumų. Kaip tik dėl to 
sugebėjome susekti keletą tuzinų pardavėjų ir benc pustuzinį tiekėjų. 

— Galit nutraukti grandinę, bet nenutraukiat. Taip viską ir paliekat? 

—(O kaip kitaip, inspektoriau? Jei mes juos išgaudysim, kitas 
skirstymo tinklas bus taip užmaskuotas, kad užsimušdami nerasim. 
Dabar galim čiupti juos kada panorėsim — jei panorėsim. Bet 
svarbiausia, ką reikia sužinoti, — kaip į Angliją patenka tas prakeiktas 
nuodas ir kas jį pristato. 

—Ir jūs galvojate, — aišku, galvojate, dėl to čia ir esate, — kad 
pristato iš čia? Ar iš kur nors arti? 

—Ne, ne iš kur nors. Iš čia. Šičia. Ir ne galvoju, bet žinau. 
Aštuoniasdešimt procentų tų, kuriuos stebime, — turiu galvoje tiekėjus 
ir jų tarpininkus — palaiko ryšius su šia šalimi. Jei tiksliau, beveik visi — 
su Amsterdamu. Arba jie čia turi giminaičių, arba draugų. Būna ir 
tarnybinių pažinčių. Retsykiais patys atvyksta tarnybos reikalais, o 
kartais ir atostogauti. Šitą dosjė mes kaupėme penketą metų. 

De Grafas šyptelėjo: 

— Dosjė apie vietą, kurią jūs vadinat “šičia". 

— Taip, apie Amsterdamą. 

Van Gelderis paklausė: 

— Ar yra to dosjė kopijos? 

— Yra, viena. 

— Jūs ją turit. 

— Taip. 

— Čia? 

— Vienintelėje saugioje vietoje, — pastuksenau sau per kaktą. 

— Pakankamai saugi vieta, — pritarė de Grafas. Po to mąsliai 
pridūrė: — Žinoma, kol nesusidursit su žmonėmis, kurie pasielgs su 
jumis taip pat, kaip jūs mėgstate elgtis. 

— Nesuprantu, pulkininke. 

— Kalbu mįslėmis, — draugiškai tarstelėjo de Grafas. — Gerai, 
sutinku. Šiuo metu apvaizdos pirštas rodo į Nyderlandus. Šnekant dar 
tiksliau, į Amsterdamą. Deja, mes ir patys Žinome apie savo prastą 
reputaciją. Norėtume, kad tai būtų melas, bet nėra. Žinome, kad 
narkotikus čia įveža krūvomis. Žinome, kad išgabena jau dalimis, — bet 
kur skirsto, kokiu būdu, niekaip negalime išsiaiškinti. 

— Tai jūsų sfera, — romiai pratariau. 

— Kas tokia? 

— Na, jūsų rajonas. Viskas vyksta Amsterdame. Jūs atsakot už 
įstatymų galiojimą Amsterdame. 

— Sakykit, kiek maždaug draugų jūs įsigyjat per metus? — 
mandagiai pasiteiravo van Gelderis. - 

— Aš verčiuosi ne tuo. 

— Jūs verčiatės tuo, kad žudote žmones, kurie žudo kitus, — tarė de 
Grafas kaip tikras pacifistas. — Mes daug apie jus žinome. Turim puikų 
jūsų dosjė. Gal norėtumėte žvilgtelėti? 

— Senovės istorija nesidomiu. 

— Taip ir maniau, — de Grafas atsiduso. — Klausykit, Šermanai, 
net pati galingiausia pasaulio policija gali kartą atsitrenkti į betoninę 
sieną. Taip atsitiko mums — nors visai nenoriu pasakyti, kad esam 
patys galingiausi. Mums tereikia siūlelio — vieno vienintelio siūlelio... 
Gal jūs turit kokių minčių ar planų? 

— Aš tik vakar atvykau, — pasirausiau kelnių klešnės kišenėlėje ir 

padaviau pulkininkui tuos du popiergalius, kuriuos buvau radęs 
budėtojo kišenėse. — Sakykit, tie skaičiai jums suprantami? 

De Grafas įdėmiai apžiūrėjo juos, palaikė priešais ryškią stalinės 
lempos šviesą, padėjo ant stalo ir atsakė: 

— Ne. 

— Gal galit sužinoti? Jeigu jie ką nors reiškia... 

— Mano darbuotojai labai kvalifikuoti. Tarp kitko, kur jūs juos 
gavote? 

— Man juos davė vienas vyriškis. 

— Norite pasakyti, kad atėmėte juos iš vieno vyriškio. 

— Ar yra skirtumas? 

— Gali būti skirtumas, ir net labai didelis, — de Grafas pasilenkė 
prie manęs, jo veidas ir balsas tapo ryžtingi. — Klausykite, majore 
Šermanai, mes žinom, kaip jūs mokate išmušti žmones iš vėžių ir tuo 
naudojatės. Žinome, kaip lengvai peržengiate įstatymus. 

— Pulkininke! 

— Užuominą, matau, supratot. Įtarti jūsų neįmanoma. Žinome taip 
pat, kaip mėgstat tyčia provokuoti, laukti kažką įvykstant. Pripažistu, 
kad tai efektyvus darbo metodas, bet jūs elgiatės kaip savižudis. Prašau 
jūsų, majore Šermanai, tikrai prašau — nesistenkite išprovokuoti per 
daug žmonių Amsterdame. Čia pernelyg daug kanalų. 

— Aš nieko neprovokuosiu, — pažadėjau. — Būsiu labai atsargus. 

— Tikiuosi, kad būsite, — atsiduso de Grafas. — O dabar, manau, 
van Gelderis turi jums kai ką parodyti. 

Taip ir buvo. Juodu van Gelderio “Opeliu" nuvažiavome iš 
Centrinės policijos valdybos Marnikstrate į miesto lavoninę. Geriau 
būtume to nedarę. 

Miesto lavoninė neturėjo senojo pasaulio žavesio, nepasižymėjo 
romantišku ir nostalgišku senojo Amsterdamo grožiu. Ji buvo tokia pat 
kaip bet kurio kito didelio miesto lavoninė: šalta, net labai šalta, ir 
kelianti pasibjaurėjimą. Centriniame pastate stovėjo dvi eilės baltų 
paaukštinimų, panašių į marmurinius, bet tikrai ne marmurinių. 
Kambario šonuose matėsi daug didžiulių metalinių durų. Vyriausiasis 
tarnautojas pasirodė besąs nerūpestingas, geros širdies storulis baltu, 
neįtikėtinai suglamžytu chalatu. Atrodė, kad jis tuoj tuoj prapliups 
nesuvaldomai kvatotis — labai keistas lavoninės patarnautojo bruožas. 

Bet prisiminiau, kad senaisiais laikais daugelis Anglijos budelių buvo 
laikomi pačiais šauniausiais tavernų lankytojais ir didžiausiais 
šmaikštuoliais. 

Van Gelderis kažką pasakė linksmuoliui, ir jis nuvedė mus prie vienų 
metalinių durų. Atidaręs jas, ištraukė pailgą metalinį vežimėlį. Ant jo po 
balta paklode kažkas gulėjo. 

-- Kanalas, kuriame jį aptiko, vadinasi Krokus Kadas, — pasakė van 
Gelderis. Matėsi, kad JO šitai visiškai nejaudina. — Tai anaiptol ne 
Londono Park Lėinas, jis yra toje miesto dalyje, kur dokai. Hansas 
Gerberis. Devyniolikos metų. Nerodysiu jo veido — per ilgai išbuvo 
vandenyje. Gelbėjimo brigada rado jį, traukdama iš kanalo automobilį. 
Jei ne tas automobilis, lavonas būtų galėjęs išgulčti dugne metus, dvejus 
ir ilgiau. Per juosmenį jis buvo apvyniotas senais laidais. 

Inspektorius pakėlė paklodės kraštą ir parodė licsą, išsekusią ranką. 
Galėjai pagalvoti, kad kažkas šoko ant jos, apsiavęs vinimis kaustytais 
alpinisto batais. Daugybę nedidelių žaizdelių jungė keistos purpurinės 
linijos. Rankos spalvą nusakyti buvo sunku. Van Gelderis uždengė ją ir 
netaręs nė žodžio nusisuko. Linksmasis vyriškis įstūmė vežimėlį atgal, 
uždarė duris, pavedėjo mus tolėliau ir per kitas duris ištraukė dar vieną 
vežimėlį su lavonu. Visą tą laiką vyriškis plačiai šypsojosi, kaip 
bankrutavęs anglų hercogas, rodantis lankytojams savo šeimos pilį. 

— Šito veido aš jums irgi nerodysiu, — pasakė van Gelderis. — 
Nelabai smagų matyti dvidešimt trejų metų jaunuolį 
septyniasdešimtmečio senio veidu. 

Jis atsigręžė į tarnautoją: 

— Kur jį rado? 

— Osterhuke, — nušvito tas. — Baržoje su anglimis. 

Van Gelderis linktelėjo: 

— Teisybė. Šalia buvo butelis — tuščias džino butelis. Jaunuolis 
išgėrė džiną. Žinot, koks puikus derinys — džinas su heroinu, — jis 
kilstelėjo paklodę, ir pasirodė kita tokia pat ranka kaip mano ką tik 
matyta. — Savižudybė. Arba žmogžudystė. 

— Tai priklauso... 

— Nuo ko? 

— Ar pats pirko džiną. Jei pats, tai bus savižudybė — arba 
nelaimingas atsitikimas. Galėjo kas nors ir įduoti jam tą pilną butelį. Tai 

jau žmogžudystė. Tas pats atsitiko praeitą mėnesį Londono uoste. 
Niekada nesužinosime, kaip ten buvo iš tikrųjų. 

Van Gelderiui linktelėjus, mūsų pagalbininkas su džiaugsmu nuvedė 
mus į kambario vidurį. Šį kartą, atidengdamas veidą, pakėlė paklodę van 
Gelderis. Tai buvo mergina — labai jauna, labai daili, auksaplaukė. 

— Graži, ar ne? — paklausė van Gelderis. — Ant veido jokių žymių. 
Džulija Rousmejer iš Rytų Vokietijos. Tai viskas, ką apie ją žinom ir 
kada nors žinosim. Daktaras spėja, kad jai šešiolika metų. 

— Kas jai atsitiko? 

— Krito iš šešto aukšto ant šaligatvio. 

Trumpam prisiminiau buvusį aukšto budėtoją. Jam daug labiau būtų 
tikę čia gulėti. Paskui paklausiau: 

— Nustūmė? 

— Pati iškrito. Yra liudininkų, kurie buvo kartu. Visą naktį ji kalbėjo, 
kad skris į Angliją. Kliedėjo, kad nori pamatyti karalienę. Staiga 
užsiropštė ant balkono grotelių, pasakė skrendanti pas karalienę — na, 
ir nuskrido. Laimė, tuo metu apačioje niekas nėjo pro šalį. Gal norit dar 
pažiūrėti? 

— Norėčiau kur nors ko nors išgerti, jei jūs nieko prieš. 

— Nieko, — jis šyptelėjo, nors tai nebuvo juokinga. — Siūlau van 
Gelderio pastogę, ji netoli. Turiu tam savų priežasčių. 

— Kokių priežasčių? 

— Pamatysit. 

Padėkojome linksmai besišypsančiam tarnautojui ir atsisveikinome. 
Pamaniau, kad jis mieliau būtų pasakęs “Iki greito pasimatymo!", bet 
nepasakė. Dangus buvo dar labiau aptemęs, pasipylė dideli, sunkūs 
lašai. Rytuose horizontas atrodė grėsmingai raudonas. Retai oras taip 
tiksliai atitiko mano nuotaiką kaip tą kartą. 


* 
* k 
Van Gelderio pastogė būtų nurungusi daugelį man žinomų Anglijos 
užeigų: ramybės ir šilumos salelė už langų siaučiant lietui ir vėjams. Buvo 
šilta ir jauku, patogu kaip namie. Stovėjo sunkūs olandiški baldai, gerai 
prikimšti minkšti krėslai, prie kurių esu ypatingai prisirišęs. Ant grindų 
gulėjo rausvai rudas kilimas, sienos buvo pastelinių spalvų. Ugnis degė 

taip kaip turėtų degti. Su malonumu stebėjau, kaip van Gelderis 
apžiūrinėja solidų bufetą, pilną įvairių butelių. 

— Na, gerai, — tariau. — Nusivedėt mane į tą prakeiktą lavoninę, 
norėdamas padaryti kažkokią užuominą. Padarėt. Kokia ta užuomina? 

— Užuominos kelios, bet ne viena. Pirmoji: norėjau pasakyti, kad 
šita problema“pas mus kur kas aštresnė negu pas jus. Toje lavoninėje yra 
dar geras pustuzinis narkomanų, ir Dievas težino, kick iš jų mirė 
natūralia mirtimi. Ne visada taip blogai kaip dabar: būna potvynių, būna 
ir atoslūgių, tačiau neįmanoma ramiai žiūrėti į žūstančias gyvybes, ir 
daugiausia jaunas gyvybes. O kas paskaičiuos, kiek šimtų beviltiškų 
narkomanų galima sutikti gatvėse? 

— Norite pasakyti, kad jūsų priežastys rimtesnės negu mano — 
susekti ir sunaikinti tuos žmones — ir kad mes kovojam su tuo pačiu 
priešu, pagrindiniu tiekėju? 

— Kiekviena šalis turi tik vieną karalių. 

— O kokia kita užuomina? 

— Norėjau patvirtinti pulkininko de Grafo įspėjimą. Šitie žmonės yra 
visiškai negailestingi. Jei pernelyg provokuosite juos ar prieisite per 
arti... Matėte, lavoninėje dar yra vietos. 

— O kaip ten gėrimai? 

Prieškambaryje suskambo telefonas. Atsiprašęs van Gelderis nuėjo 
atsiliepti. Vos tik paskui jį užsidarė vienos durys, tuoj pat atsidarė kitos, 
vedančios į kambarį. Įėjo mergina. Aukšta, liekna, turbūt dvidešimtmetė. 
Ji vilkėjo drakonais išsiuvinčtą chalatą, siekiantį iki pusės blauzdų. 
Mergina buvo graži: linaspalviai plaukai, apvalainas veidas, linksmos ir 
jautrios didžiulės violetinės akys. Visa jos išvaizda mane taip pritrenkė, 
kad tik po kurio laiko prisiminiau tai, kas vadinama išsiauklėjimu. 
Sunkiai pakilau iš patogaus gilaus krėslo. 

— Laba diena, — prisistačiau: — Polas Šermanas. 

Ne kažin kas, bet nesugalvojau nieko geresnio. 

Mergina, lyg patekusi į keblią padėtį, kurį laiką pastovėjo įsikandusi 
nykštį, paskui nusišypsojo. Jos dantys buvo nuostabūs. 

— Aš esu Trudė. Aš kalbu angliškai negerai. — Iš tikrųjų kalbėjo 
negerai, bet pačiu maloniausiu balsu, kokiu blogai tariant anglų kalbos 
žodžius man kada beteko girdėti. Priėjau prie jos ištiesęs ranką, tačiau ji 
nepajudėjo, tik prisidengusi delnu burną droviai sukikeno. Nesu pratęs, 

kad suaugusios merginos, kalbėdamos su manim, droviai kikentų, todėl 
pajutau nemažą palengvėjimą išgirdęs dedant telefono ragelį. Van 
Gelderis įėjo į kambarį: 
— Dar vienas raportas iš aerouosto. Kol kas daugiau nieko... 
Pamatęs merginą van Gelderis nutilo, nusišypsojo ir priėjęs apkabino 


Ją per pečius. 
— Matau, judu jau susipažinot. 
—Na, — pasakiau, — ne visai... — ir turėjau nutilti, nes Trudė 


pasistiebė ir kažką sušnibždėjo jam į ausį, žvilgčiodama į mane akies 
krašteliu. Van Gelderis nusišypsojo ir linktelėjo. Trudė greitai išėjo iš 
kambario. Matyt, mano veidas atrodė susirūpinęs, nes van Gelderis dar 
kartą nusišypsojo. Nepavadinčiau jo šypsenos laiminga. 

— Trudė tuoj grįš, majore. Ji drovisi nepažįstamų žmonių, bet tik š 
pradžių. 

Kaip ir sakė van Gelderis, Trudė grįžo tuoj pat. Ji nešėsi labai didelę 
lėlę, taip vykusiai pagamintą, kad galėjai palaikyti gyvu vaiku. Lėlė buvo 
kone trijų pėdų aukščio, su balta skrybelaite ant lininių plaukų, labai 
panašių į pačios Trudės. 

Aprengta ji buvo ilga dryžuoto šilko suknele ir kuo dailiausiai 
iŠsiuvinėta licmene. Trudė spaudė prie savęs lėlę taip, lyg būtų laikiusi 
vaiką. Van (š<lderis vėl uždėjo ranką jai ant pečių: 

— Tai mano duktė Trudė. O čia, Trude, mano draugas. Majoras 
Šermanas iš Anglijos. 

Šį kartą ji prisiartino nedvejodama, ištiesė ranką, truputį tūptelėjo, 
lyg darydama reveransą, ir nusišypsojo: 

— Laba diena, majore Šermanai. 

Nenorėdamas nusileisti mandagumu, aš nusišypsojau ir lengvai 
nusilenkiau: 

— Labai malonu, mis van Gelder. 

— Labai malonu, — ji pasisuko ir lyg klausdama pažvelgė į van 
Gelderį. | 

— Trudė nelabai gerai kalba angliškai, — atsiprašė van Gelderis. — 
Sėskit, majore, sėskit. 

Jis išėmė iš bufeto butelį škotiško viskio, įpylė man ir sau, padavė man 
stiklinę ir atsidusdamas atsisėdo. Po to pažiūrėjo į dukterį, kuri spoksojo 
į mane nenuleisdama akių: 

— Gal atsisėsi, brangioji? 

Ji atsisuko į van Gelderį, linksmai šyptelėjo, linktelėjo ir padavė jam 
lėlę. Van Gelderis ramiai paėmė: jis aiškiai buvo įpratęs prie tokių 
dalykų. k 

— Taip, tėti, — pasakė mergina. Nesijaudindama, lyg tai būtų pats 
natūraliausias dalykas pasaulyje, ji atsisėdo man ant kelių, apsikabino 
kaklą rankomis ir nusišypsojo. Šyptelėjau ir aš, nors tai buvo Heraklio 
vertas žygdarbis. 

Trudė rimtai nužvelgė mane ir iškilmingai pareiškė: 

— Tu man patinki. 

— Tu man taip pat, Trude, — spustelėjau jos petį įrodydamas savo 
jausmus. Ji vėl šyptelėjo, padėjo galvą man ant peties ir užsimerkė. Kurį 
laiką žiūrėjau į šviesų viršugalvį, paskui klausiamai pažvelgiau į van 
Gelden. Jis sielvartingai nusišypsojo: 

— Nenorėčiau jūsų įskaudinti, majore Šermanai, bet Trudė visus 
myli. 

— Taip, tai būdinga tam tikro amžiaus mergaitėms. 

— Jūs nepaprastai pastabus žmogus. 

Nemanau, kad reikia ypatingo pastabumo pasakyti tai, ką pasakiau, 
taigi nutylėjau, tik nusišypsojau ir vėl pasilenkiau prie Trudės. Labai 
atsargiai pratariau: 

— Trude? 

Ji neatsakė, tik pasimuistė ir vėl nusišypsojo. Šypsena atrodė keista ir 
patenkinta, tad kažkodėl pasijutau geroku sukčiumi. Trudė vel 
užsimerkė ir prisiglaudė dar stipriau. 

Pabandžiau dar kartą: 

— Trude! Tavo akys nepaprastai gražios. Ar galiu į jas pažiūrėti? 

Ji truputį pagalvojo, vėl nusišypsojusi šiek tiek pasitraukė, 
tebelaikydama rankas man ant pečių, paskui labai plačiai atsimerkė. 
Visai kaip vaikas. 

Be abejo, didžiulės violetinės akys buvo labai gražios. Bet ne tik 
gražios. Jos atrodė kaip stiklinės, tuščios ir neatspindėjo šviesos. 
Atšvaitai kibirkščiavo, bet tiktai paviršiuje. Akių gelmė buvo keistai 
nejudri. 

Švelniai nuėmiau jos dešinę ranką nuo peties ir pasmaukiau rankowę 
virš alkūnės. Ranka turėjo būti žavinga kaip ir pati Trudė. Anaiptol. 

Visa išmarginta taškelių, kuriuos sudarė begalė injekcijų pėdsakų. Trudė 
graudžiai pažvelgė į mane, jos lūpos virpėjo. Atrodė, kad ji baiminasi 
priekaištų. Greitai nuleido rankovę, apsikabino mane, įsikniaubė veidu į 
kaklą ir pravirko. Verkė graudžiai, pasikūkčiodama. Paglosčiau ją 
guosdamas ir pažvelgiau į van Gelderį. 

— Dabar žinau motyvus, — tariau, — dėl kurių taip norėjote, kad 
užeičiau Čia. 

— Labai atsiprašau, dabar žinote. 

— Tai jūsų trečioji užuomina? 

— Taip. Vienas Dievas težino, kaip nenorėčiau apie tai šnekėti, bet, 
suprantat, turiu būti sąžiningas su kolegomis. 

— De Grafas žino? 

— Tai Žino bet kuris aukštesnysis Amsterdamo policijos pareigūnas, 
— paprastai atsakė van Gelderis ir pašaukc: 

— Trude! 

Tačiau Trudė tik prisispaudė dar smarkiau. Man ėmė trūkti 
deguonies. v 

— Trude! — šį kartą van Gelderio balsas skambėjo tvirčiau. — Tau 
reikia miegoti. Žinai, kaip sako daktaras. Popietinis miegas. 

— Ne, — sukūkčiojo ji, — nenoriu miego! 

Van Gelderis atsiduso ir garsiai pašaukė: 

— Herta! 

Į kambarį tuoj pat įėjo neįtikėtinai keistas sutvėrimas, rodos, tik ir 
telaukęs, kol jį pakvies, 0 gal paprasčiausiai klausęsis už durų. Jos 
išvaizda buvo tikras pasityčiojimas iš vadinamojo sveiko gyvenimo būdo. 
Milžiniško ūgio, neapsakomai stora moteris įėjo krypuodama — tiesą, 
pavadinti jos judėjimo būdą tiesiog “ėjimu" neapsiverstų liežuvis. 
Vilkėjo ji visiškai taip pat kaip Trudės lėlė. Šviesūs ilgi plaukai, surišti į 
du kuokštus ryškiais mėlynais kaspinais, gulėjo ant milžiniškos krūtinės. 
Atrodė turinti apie septyniasdešimt metų — labai raukšlėto veido, 
primenančio suskilinėjusį rudą odos gabalą. Ryškių spalvų drabužiai, 
šviesūs plaukai — ir milžiniška, baisi senė... Kontrastas tikrai keistas, 
siaubingas, groteskiškas, beveik nepadorus — tačiau nei van Gelderis, 
nei Trudė, rodės, to nejuto. 

Senė atplumpino per kambarį (kaip tokia didžiulė ir sunki — gana 
greitai), linktelėjo man pasisveikindama ir, netardama nė žodžio, 

maloniai, bet tvirtai padėjo ranką Trudei ant peties. Trudė tuoj pat 
atsitraukė, šyptelėjo, — jos ašaros išdžiūvo taip pat greitai kaip ir 
pasipylė — klusniai linktelėjo ir, nuėmusi rankas man nuo pečių, nušoko 
žemėn. Priėjusi prie van Gelderio krėslo, atsiėmė savo lėlę ir pabučiavo 
vyriškį. Mane į kaktą pakštelėjo abejingai, kaip vaikas, einantis miegoti, 
ir ištipeno iš kambario, lydima krypuojančios Hertos. Atsidusau su 
palengvėjimu ir vos susilaikiau nenusišluostęs kaktą. 

— Galėjote ir perspėti, — papriekaištavau, — dėl Trudės ir dėl 
Hertos. Kas ji, tiesą sakant, — turiu galvoje Hertą — auklė? 

— Senų laikų palikimas, kaip jūs sakot angliškai, — van Gelderis 
godžiai gurkštelėjo viskio, tarsi jam būtų reikėję apsiraminti. Maktelėjau 
ir aš — man dar labiau reikėjo apsiraminti. Van Gelderis, šiaip ar taip, 
pratęs prie viso šito. — Sena mano tėvų ekonomė, kilusi iš Ziuider Zė 
Hailerio salos. Kaip matote, tenykščiai žmonės šiek tiek — kaip čia 
pasakius — senamadiškai rengiasi. Ji pas mane tik keli mėnesiai, bet jūs 
pats matėt, kaip ji sutaria su Trude. 

— O Trudė? 

— (O Trudei — aštuoneri metai. Jau penkiolika metų jai aštuoneri, ir 
daugiau niekada nebus. Ji nėra mano duktė, kaip turbūt supratot, tačiau 
net dukters neįstengčiau mylėti labiau. Ją buvo įdukrinęs mano brolis. 
Iki praėjusių metų mudu su juo drauge dirbome Kiurasao — aš tą patį, 
ką ir čia, O jis atstovavo Olandijos naftos kompanijai. Jo žmona buvo 
mirusi prieš keletą metų. O pernai jis 1r mano Žmona žuvo automobilio 
katastrofoje. Kažkas turėjo priglausti Trudę. Iš pradžių nenorėjau, bet 
paskui priglaudžiau, o dabar negalėčiau be jos gyventi. Ji niekada 
neužaugs, misteri Šermanai. 

Jo pavaldiniai turbūt laiko jį laimingu turtuoliu, kurio vienintelis 
rūpestis — sukišti už grotų kuo daugiau nenaudėlių. Niekada 
nemokėjau užjausti, tad paklausiau: 

— Kada ji įprato prie narkotikų? 

— Dievas žino. Jau seniai. Kai mano brolis susigriebė, buvo jau per 
vėlu. 

— Kai kurių injekcijų žymės visai šviežios. 

— Ji dabar gydoma. Manot, kad tų Čia per daug? 

— Manau. 

— Herta prie jos kaip vanagas. Kas rytą vedasi pasivaikščioti į 

Vondelo parką — Trudė mėgsta lesinti paukščius. Po pietų ji miega. Bet 
vakarais Herta kartais būna pavargusi, 0 aš retai sėdžiu namie. 

— Nebandėt jos pasekti? 

— Ne kartą. Neįsivaizduoju, kaip jie tai padaro. 

— Jie naudojasi ja, kad galėtų paveikti jus? 

— Taip, kad galėtų mane paspausti, jei prireiks. Kam gi dar? Trudė 
neturi pinigų injekcijoms. Bet tie kvailiai ir nesuvokia, kad negaliu 
susikompromituoti, net jei matysiu ją lėtai mirštant. Ir vis tiek jie 
nepraranda vilties. 

— Reikėtų saugoti ją ištisas paras. 

— Tai įmanoma tik oficialiai. Šitoks oficialus prašymas tuoj pat 
perduodamas sveikatos apsaugos organizacijoms. O tada... 

— Aišku, — linktelėjau. — Pensionatas protiškai atsilikusiems. Iš ten 
ji niekada neišeis. 

— Neišeis. : 

Nežinojau, ką dar sakyti, išskyrus “viso gero", taigi pasakiau nors tai 
ir išėjau. 


47 


IV skyrius 


Visą popietę pratūnojau viešbučio kambaryje, rausdamasis po de 
Grafo įstaigos aplankus, pilnus dokumentų ir įvairių atvejų aprašymų. 
Tai buvo medžiaga apie visus išaiškintus ar neišaiškintus narkotikų 
vartojimo atvejus, pastebėtus Amsterdame per pastaruosius dvejus 
metus. Labai įdomus pasiskaitymas, aišku, jei domina tokie dalykai kaip 
mirtis, lėtas nusigyvenimas, savižudybė, iširusi šeima ar žlugusi karjera. 
Tačiau neradau aplankuose nieko, kas man tiktų. Ištisą valandą 
beviltiškai mėginau sudėlioti faktus pagal kokią nors sistemą, bet jokia 
tinkama neatėjo į galvą. Mečiau tą kankynę. Tokie protingi ir patyrę 
žmonės, kaip de Grafas ir van Gelderis, paaukojo daugybę valandų 
šitam pačiam triūsui, ir jeigu jau jiems nepavyko aptikti jokių 
dėsningumų, tai man nebuvo ko nė kištis. 

Pavakare nusileidau į fojė ir atidaviau raktą. Padėjėjo šypsena 
nebepasižymėjo tokiu krokodilišku švelnumu. Dabar jis šypsojosi 
pagarbiai, tarsi atsiprašydamas. Jam neabejotinai buvo liepta išbandyti 
naują elgesio stilių. 

— Labas vakaras, misteri Šermanai, labas vakaras, — jo 
aristokratiškas orumas rūpėjo man dar mažiau negu įprastos manieros. 
— Rodos, praeitą vakarą buvau kiek stačiokiškas, bet matote... 

— Nieko, nieko, bičiuli, neverta nė prisiminti, — kas jau kas, bet 
kažkoks viešbučio tarnautojas mandagumu manęs nepritrenks. — 
Tokiomis aplinkybėmis tai savaime suprantama. Tikriausiai buvote 
baisiai sukrėstas. 

Pažvelgiau pro fojė duris į lietų: 

— Turistiniai bukletai apie tai nutyli. 

Jis plačiai nusišypsojo, tarsi nė nebūtų tūkstantį kartų girdėjęs šios 
subtilios pastabos, ir klastingai tarstelėjo: 

— Nelabai tinkamas oras angliškam, pasivaikščiojimui, misteri 
Šermanai. — Deja, ir galimybių nėra. Šįvakar vykstu į Zaandamą. 

Jis iŠsiviepė: 

— Zaandamą! Užjaučiu jus, misteri Šermanai, — jis veikiausiai 

žinojo apie Zaandamą daugiau negu aš, bet nieko stebėtino, nes buvau 
ką tik perskaitęs šitą pavadinimą žemėlapyje. 

Išėjau iš viešbučio. Nors lijo, ryla girgždėjo ir cypė kiek išgalėdama. Šį 
vakarą kentėjo Pučinis. Priėjau prie rylos ir valandėlę pastovėjau, ne tiek 
klausydamasis muzikos, — ko ten klausytis — kiek paslapčiomis 
stebėdamas grupek sunykusių, prastai apsirengusių paauglių. Apimti 
ekstazės, jie stovėjo atsirėmę alkūnėmis į rylą. Sunykę paaugliai 
Amsterdame pasitaiko retokai. 

— Ponas mėgsta muziką? 

Atsisukau. Senolis bandė man nusišypsoti. 

— Mėgstu. 

— Aš irgi, aš irgi. 

Pažiūrėjau į jį atidžiau. Šyptelėjau: du muzikos mėgėjai. 

— Prisiminsiu jus šįvakar. Einu į operą. 

— Ponas toks malonus. 

Įmečiau dvi monetas į skardinę, nuostabiai greitai atsiradusią man 
po nosim. 

— Ponas labai labai malonus. 

Pagalvojau, kad jis teisus, nes prisiminiau, kuo jį įtariau. Tad 
nusišypsojau labdaringai ir nuėjęs atgal prie viešbučio linktelėjau 
durininkui. Naudodamasis kažkokiais masonų slaptaženkliais, žinomais 
tik durininkams, jis tuoj pat materializavo taksi iš tuštumos. 

— Šipholo aerouostas, — pasakiau įsėsdamas. 

Pajudėjom. Ir ne mes vieni. Privažiavus pirmąjį šviesoforą, per 
dvidešimt jardų nuo viešbučio, pažiūrėjau pro užpakalinį stiklą. Kitas 
taksi, geltonai dryžuotas “Mersedes. važiavo paskui mus kiek 
atsilikęs. Šitą taksi ne kartą buvau matęs prie viešbučio. Bet tai galėjo 
būti ir sutapimas. Užsidegė žalia šviesa, ir mes pasukome į Vijzelstratą. 
Geltonai dryžuotas “Mersedesas" taip pat. 

Paliečiau vairuotojo petį: 

— Sustokite čia minutėlei. Noriu nusipirkti cigarečių. 

Išlipau. “Mersedesas", važiavęs dabar jau iškart po mūsų, taip pat 


sustojo. Niekas iš jo neišlipo, niekas neįlipo. Įėjau į kažkokio viešbučio 
fojė, nusipirkau cigarečių, kurių man visai nereikėjo, ir grįžau atgal. 
“Mersedesas" tebestovėjo. Vėl pradėjome važiuoti. Po kelių minučių 
pasakiau vairuotojui: 

— Važiuokit palei Prinsengrachtą. 

Jis užprotestavo: 

— Šitaip nenuvažiuosim į Šipholą. 

— Bet aš noriu šitaip. Pasukite į kairę. 

Pasukom. “Mersedesas" irgi. 

— Sustokit. 

Vairuotojas sustabdė taksi. “Mersedesas" taip pat sustojo. 
Sutapimai sutapimais, bet tai jau ėmė darytis juokinga.- Išlipęs priėjau 
prie “Mersedeso" ir atidariau dureles. Vairuotojas, mažas storulis 
nudėvėtu mėlynu kostiumu, atrodė gana įtartinai. 

— Labas vakaras. Laisva? 

—Ne, — jis nužvelgė mane nuo galvos iki kojų — iš pradžių 
nerūpestingai, paskui su įžūliu abejingumu, bet abu kartus aiškiai 
apsimesdamas. 

— Tai kodėl sustojot? 

— O ką, įstatymai draudžia sustoti parūkyti? 

— Nedraudžia. Bet kad jūs nerūkote. Ar žinote policijos valdybą 
Marnikstrate? — išto, kaip jo veidas staiga tapo liūdnas, supratau, kad 
žino, ir neblogai. — Siūlau važiuoti ten, užeiti pas pulkininką de Grafą 
ar inspektorių van Gelderį ir pasakyti, kad skundžiatės Polu Šermanu, 
gyvenančiu “Ekscelsioro" viešbučio šeši šimtai šešioliktame kambaryje. 

— Skundžiuosi? — atsargiai paklausė. — Kodėl skundžiuosi? 

— Pasakykit, kad jis paėmė jūsų mašinos raktus ir įmetė į kanalą, — 
ištraukiau raktus, sviedžiau į kanalą, ir jie labai maloniai pliumptekjo, 
amžiams išnykdami Prinsengrachto gelmėse. 

— Nesekite paskui mane, — pasakiau ir trinktelėjau dureles, kaip ir 
derėjo po šitokio pokalbio. Bet “Mersedesas" — patvari mašina, taigi 
durelės neiškrito. 

Grįžęs į savo taksi tylėjau, o kai vėl išvažiavome į pagrindinį kelią, 
paprašiau sustabdyti mašiną. 

— Nusprendžiau pasivaikščioti, — pasakiau ir užsimokėjau pagal 
skaitiklio parodymus. 

— Kaip? Iki Šipholo? 

Atlaidžiai nusišypsojau vairuotojui. Taip šypsosi Žmogus, įpratęs 
daug ir ilgai vaikščioti, jeigu kas nors suabejoja jo ištverme. Palaukiau, 
kol mašina išnyko iš akių, įšokau į šešioliktąjį tramvajų ir išlipau iš jo 
Dame. Belinda, apsivilkusi tamsiu paltu, su tamsiu šaliku ant šviesių 
plaukų, laukė manęs tramvajaus stotelėje. Pastebėjau, kad ji peršlapusi 
ir sušalusi. 

— Vėluojat, — papriekaištavo. 

— Niekada nekritikuok savo boso, netgi užuominomis. Viršininkai 
visada turi svarbių reikalų. 

Nuėjome tuo pačiu maršrutu, kuriuo vakar sekiau pilkąjį vyriškį: 
alėja pro viešbutį “Krasnapolsky", palei medžiais apsodintą Oudezijds 
Vorburgvalo kanalą. Šitas kvartalas — vienas įdomiausių Amsterdame, 
bet Belinda to nepastebėjo. Paprastai tokia gyva, mergina šįvakar atrodė 
užsisklendusi ir tolima. Ji tylėjo kiek nedraugiškai ir kažką galvojo. Ir 
jeigu buvau bepradedąs ją bent šiek tiek pažinti, pamaniau, kad 
netrukus viską sužinosiu. Neklydau. 

Staiga ji paklausė: 

— Tiesą sakant, mes jums nė neegzistuojame, ar ne? 

— Kas neegzistuoja? 

— Aš, Megė, visi kiti žmonės, kurie su jumis dirba. Mes tiktai 
statistai. 

— Na, tu juk žinai, — taikiai aiškinau, — kad laivo kapitonui nedera 
bendrauti su komanda. 

— Tą ir turiu galvoje. Sakau: mes jums neegzistuojam. Mes tik lėlės. 
Lėlininkas gali manipuliuoti mumis kaip tinkamas, svarbu, kad 
pasiektų, ko nori. Mus pakeisti gali ir kitos lėlės. 

Ramiai tariau: 

—Mes atliekame labai bjaurų, nemalonų darbą, taigi pasiekti „ko 
norim ir yra svarbiausia. Asmeniški reikalai neturi jokios reikšmės. 
Pamiršti, Belinda, kad aš tavo bosas! Nemanau, kad tau dera šitaip su 
manim kalbėti. 

— Kalbėsiu, kaip norėsiu. 

Ne tik gyva, bet ir narsi mergina. Megė nė nesusapnuotų šitokių 
pastabų. 

Truputį atsikvošėjusi Belinda jau tęsė ramiau: 

— Atsiprašau. Žinoma, taip kalbėti neturėčiau. Bet jūs ar turite taip 
elgtis su mumis — lyg gyventumėte kažkur aukštybėse ir visai 
nenusileistumėte į Žemę? Mes juk žmonės, tiesa, ne jums. Praeisit pro 
mane gatvėje ir nepažinsit. Jūs mūsų paprasčiausiai nepastebite. 

— O ne, pastebiu. Pavyzdžiui, tave, — tyčia ėjau šalia ir nežiūrėjau į 
ją, nes Žinojau, kad nenuleidžia nuo manęs akių. — Naujas Žmogus 
skyriuje. Esi įgijusi tam tikros praktikos Deksiemo biure, Paryžiuje. 
Vilki tamsiai mėlyną paltą, šalikas tokios pat spalvos su mažais baltais 
edelveisais, megztos baltos kojinės iki kelių, patogūs tamsiai mėlyni 
žema pakulne bateliai, ūgis — penkios pėdos keturi coliai. Figūra, 
cituojant vieną amerikiečių rašytoją, tokia, dėl kurios vyskupas išmuša 
skylę vitraže, be to, dailus veidas, platinos atspalvio šviesūs plaukai, 
saulės apšviesti panašūs į šilko gijas, tamsūs antakiai, žalios, labai 
pastabjos akys ir, kas puikiausia, bepradedančios jaudintis dėl boso — 
ypač dėl to, kad jam trūksta žmogiškumo. Tiesa, pamiršau: ant kairės 
rankos bevardžio piršto įskilęs nago lakas ir nuginkluojanti šypsena, 
kurios galią dar padidina — jeigu tai apskritai įmanoma — truputį 
kreivas viršutinis dantis iš kairės. 

— Oho! — akimirką Belinda neteko žado. Spėjau, kad tokie dalykai 
tai visai nebūdingi. Dirstelėjo į pirštą, apie kurį kalbėjau, — lakas tikrai 
įskiks, — tada atsigręžė į mane su ta pačia nuginkluojančia šypsena, — 
O galir tikrai. 

— Kas tikrai? 

— Mes jums rūpim. 

— Be abejo, rūpit, — ji, atrodo, ima laikyti mane Apvaliojo stalo 
riteriu — nieko gero iš to nebus. — Visos mano asistentės, pirmos 
kategorijos, jaunos ir gražios, man kaip tikros dukterys. 

Po ilgos pauzės labai jau tyliai ji kažką sumurmėjo, lyg ir “Taip, tėti". 

— Ką sakei? — įtariai paklausiau. 

— Nieko. Visiškai nieko. 

Įsukome į gatvę, kurioje buvo įsikūrusi Morgenšterno ir 
Mugentalerio firma. Dabar, žvalgydamasis antrą kartą, tik įsitikinau, 
kad anąsyk buvau susidaręs teisingą įspūdį. Čia buvo dar tamsiau, namai 
blankesni ir tikrai pikta lemiantys, šaligatvis ir gatvės grindinys labiau 
sueižėjęs, dar purvinesnis. Netgi namų stogai abipus gatvės atrodė 
labiau palinkę vieni prie kitų — matyt, rytoj tokiu pat metu jie visai 
susilies. 

Belinda staiga sustojo ir suspaudė mano dešinę ranką. Pažvelgiau į 
ją. Ji Žiūrėjo aukštyn išplėtus: akis. Pasekiau jos žvilgsnį: statūs sandėlių 
stogai grėsmingai kilo į viršų, jų siluetai ryškiai išsiskyrė nakties dangaus 
fone. Žinau, kad ji pajuto kažką negera: jaučiau tai ir pats. 

— Ta vieta turi būti čia, — sušnibždėjo ji. — Žinau, kad tai čia. 

— Taip, čia, — pasakiau dalykiškai. — O kas yra? 

Mergina staiga atsitraukė, lyg būčiau pasakęs ką nors įžeidžiančio. 
Paėmęs ją už parankės, tvirtai suspaudžiau plaštaką. Ji nesistengė 
ištraukti rankos. 

— Čia... čia taip šiurpu. Kokie siaubingi daiktai kyšo iš po stogų? 

— Tai liftų pakeliamosios svirtys. Senovėje mokesčius mokėdavo už 
namo fasado plotį, tad taupūs olandai ėmė statytis neįprastai siaurus 
namus. Deja, laiptai juose irgi buvo siauri. Liftus įrengdavo gabenti 
gremėzdiškiems daiktams — užkelti pianinui, nuleisti karstui, ir kitkam. 

— Liaukitės! — ji susigūžė ir nevalingai sudrebėjo. — Čia baisi vieta. 
Tos svirtys — jos panašios į kartuves. Šitokiose vietose žmonės miršta. 

— Nesąmonė, mieloji, — karštai nukirtau. Jaučiau, kaip lediniai 
pirštai groja Šopeno “Laidotuvių maršą" mano stuburo slanksteliais. 
Staiga panorau vėl išgirsti malonią, nostalgišką rylos muziką prie 

“Ekscelsioro" viešbučio. Ko gero, ne mažiau už Belindą džiaugiausi, 
kad galiu įsitverti kieno nors rankos. — Neturėtum duoti valios savo 
prancūziškai vaizduotei. 

— Aš neišsigalvoju, — niūriai pasakė ji ir vėl sudrebėjo. — Ar būtinai 
turėjom ateiti į šią siaubingą vietą? 

Ji drebėjo labai smarkiai ir be paliovos. Žinoma, buvo šalta, bet vis 
dėlto ne per daug. 

— Prisimeni, kokiu keliu atėjom? — paklausiau. Ji linktelėjo 
nesuprasdama. Tęsiau: 

— Grįžk į viešbutį, aš ateisiu vėliau. 

— Grįžti į viešbutį? — ji vis dar nesuprato. 

— Man nieko neatsitiks. Na, eik. 

Ji raute išrovė savo ranką iš manosios. Dar nespėjau suvokti, kas 
darosi, O ji čiupo mano lietpalčio atlapus ir taip pažiūrėjo į mane, lyg 
norėdama sunaikinti vietoje. Dabar jau drebėjo iš pykčio; niekada 
nemaniau, kad tokia gražuolė gali šitaip įniršti. Nebegalėjau jos 
pavadinti “gyva" — tokiu žodžiu neapibūdintum nė tikrosios Belindos 
šešėlio. Pažiūrėjau į kumščius, kurie gniaužė mano atlapus. Krumpliai 
buvo pabalę. Ji tikrai stengėsi mane papurtyti. 

— Niekada daugiau nedrįskit sakyti man nieko panašaus! — be 
abejonės, mergina buvo įnirtusi ne juokais. 

Minutėlę manyje kovėsi išsiugdytas drausmės pojūtis ir troškimas ją 
apkabinti. Drausmingoji dalis laimėjo, bet taip jau sunkiai... Nuolankiai 
pasakiau: 

— Niekada daugiau nebesakysiu tau nieko panašaus. 

— Gerai, — ji paleido suniokotus atlapus ir paėmė mane už rankos. 
— Tada eime. 

Išdidumas niekada neleis man prisipažinti, kad Belinda mane 
nusitempė, tačiau bijau, kad bešališkas stebėtojas apibūdintų reginį tik 
šitaip. 

Gal po penkiasdešimt žingsnių aš sustojau. 

— Štai čia. 

Belinda perskaitė lentelę: 

— Morgenšternas ir Mugentaleris. 

— Nuostabiausias pavadinimas klubui, — užlipau laiptais ir ėmiau 
triūsti prie užrakto. — Stebėk gatvę. 

— O dar? 

— Stebėk, kas vyksta man už nugaros. 

Ryžtingas įsilaužėlis, apsiginklavęs sulenktu plaukų smeigtuku, būtų 
nesunkiai sudorojęs šitą spyną. Įėjome į vidų, ir aš uždariau duris. 
Žibintuvėlį turėjau mažytį, bet galingą. Tiesa, pirmame aukšte ne kažin 
ką pamatėm. Čia kone iki lubų buvo priversta tuščių medinių dėžių, 
popieriaus, kartono, šiaudų, visokių virvių. Paprasčiausias pakavimo 
punktas. 

Užlipom siaurais ir vingiuotais mediniais laiptais į antrą aukštą. 
Pusiaukelėje apsidairiau ir pastebėjau, kad Belinda taip pat dairosi 
kamuojama blogos nuojautos, o jos žibintuvėlis krūpčioja ir šokinėja į 
visas puses. 

Antrame aukšte mūsų akys aprėpė daugybę alavinių indų, vėjo 
malūnėlių, klumpių, pypkių ir panašių grožybių, aiškių aiškiausiai skirtų 
turistams. Buvo jų čia dešimtys tūkstančių — ant sienų, lentynų, stalų. 
Suprantama, negalėjom visų jų apžiūrėti, bet daiktai atrodė kuo 
nekalčiausiai. Įdomesnis buvo kambarys, maždaug penkiolikos pėdų 
ilgio ir dvidešimt pėdų pločio, įrengtas viename sandėlio kampe. 
Tiksliau, durys, vedančios į tą kambarį. Akivaizdu — šįvakar jos mūsų 
ten neįves. Pašaukiau Belindą ir pašviečiau į tas duris žibintuvėliu. Ji 
pažiūrėjo į duris, paskui į mane. Atsispindinčioje šviesoje mačiau jos 


susirūpinusį veidą. 

— Patentuota spyna, — pasakė ji. — Kam reikalinga patentuota 
spyna paprasčiausiose įstaigos duryse? 

—Tai nėra paprasčiausios įstaigos durys, — nesutikau. — Jos 


plieninės. Tarp kitko, šitos paprasčiausios medinės sienos viduje taip 
pat plieninės. O paprasčiausi senoviniai langai į gatvės pusę su 
tankiomis grotomis, apmūrytomis betonu. Galėčiau suprasti, jei tai būtų 

brangenybių sandėlis. Bet čia? Klausyk, čia gi nėra ką saugoti. 

— Atrodo, atėjom ten, kur reikia, — pasakė Belinda. 

— Ar tu abejojai manim? 

— Ne, sere, — labai kukliai tarė ji, — O vis dėlto, kokia čia vieta? 

— Juk tai akivaizdu — suvenyrinių prekių urminis sandėlis. Fabrikai 
ar dar kas siunčia didelius kiekius prekių, jos saugomos čia ir, reikalui 
esant, iš sandėlio gabenamos į parduotuves. Paprasta, ar ne? Ir visai 
nekalta? 

— Bet nelabai higieniška. 

— Kaip tai? 

— Kvapas čia baisus. 

— Kai kurie žmonės nepakenčia hašišo kvapo. 

— Hašišo! 

— Kad tave kur su tavo šiltnamio išaukkjimu! Eime. 

Užlipau į trečią aukštą, palaukiau, kol ateis Belinda. 

— Ar tebesaugai poną iš nugaros? — pasidomėjau. 

— Tebesaugau poną iš nugaros, — iškart atsakė ji. Įniršusi, ugnimi 
alsuojanti Belinda, kokia ji buvo prieš keletą minučių, dingo be pėdsakų. 
Nekaltinau jos. Šitas senas namas buvo kažkoks piktas ir bloga linkintis. 
Trečiame aukšte hašišo kvapas dar sustiprėjo, bet nepamatėm čia nieko, 
kas bent kiek būtų susiję su juo. Trys patalpos sienos buvo nukabinėtos 
švytuokliniais laikrodžiais; laimė, nė vienas nėjo. Įvairiausių formų, 
dydžių ir stilių, nuo mažų, pigių, negrabiai nudažytų suvenyrinių 
laikrodžių iš geltonos pušies medienos, skirtų turistams, iki didžiulių, 
subtiliai papuoštų nuostabių metalinių kūrinių — pastarieji aiškiai labai 
seni ir brangūs. Pasitaikė ir ne tokių senų, bet tikrai ne pigesnių. 

Ketvirtoji siena mane, švelniai tariant, gerokai nustebino. Keliomis 
eilėmis čia buvo sukrauta daugybė Biblijų. Nusistebėjau, kodėl Biblijos 
saugomos suvenyrų sandėlyje, bet neilgai — labai jau daug ko aš čia 
nesupratau. 

Paėmęs vieną iš jų apžiūrėjau. Apatinėje odinio viršelio dalyje auksu 
švytėjo žodžiai “GABRIELIO BIBLIJA". Atverčiau ją. Priešlapyje 

radau spausdintą įrašą: “Jus sveikina Amerikos hugenotų draugijos 
Pirmoji reformatų bažnyčia". 

— Tokia pat yra mūsų viešbučio kambaryje, — pasakė Belinda. 

— Nenustebčiau, jei daugelyje šio miesto viešbučio kambarių būtų 
tokios Biblijos. Kyla klausimas: kodėl jos čia? Kodėl ne leidyklos ar 
spaustuvės sandėlyje? Keista, ar ne? 

Ji pasipurtė: 

— Viskas čia keista. 

Pliaukštelėjau jai per nugarą. 

— Tau paprasčiausiai šalta. Anksčiau jau esu sakęs apie tuos jūsų 
mini sijonus... Lipam aukščiau. 

Ketvirtame aukšte mus sutiko stulbinanti įvairiausių lėlių kolekcija. 
Jų čia buvo, matyt, keli tūkstančiai. Įvairaus dydžio: nuo mažulyčių iki 
labai didelių, didesnių negu ta, kurią turėjo Trudė. Visos be išimties 
dailiai pagamintos, skoningai aprengtos olandų tautiniais drabužiais. 
Didesniosios stovėjo ant metalinės atramos, mažesniąsias galėjai kilnoti 
už siūlų, pririštų prie galūnių. Nukreipiau žibintuvėlį į grupę lėlių, 
aprengtų vienodais rūbais. | 

Belinda pamiršo, kad turi saugoti bosą iš nugaros, ir vėl suspaudė 
mano ranką: 

— Kaip klaiku. Jos tarsi gyvos, taip žiūri... — ji nužvelgė lėles, 
apšviestas žibintuvėlio. — Jos kuo nors ypatingos? 

— Visai nebūtina kalbėti pašnibždom. Gal jos ir žiūri į mus, bet galiu 
užtikrinti, kad nesiklauso. Sakai, šitos? Niekuo jos neypatingos, tik tiek, 
kad aprengtos rūbais, kuriuos dėvi žmonės iš Ziuider Zė Hailerio salos. 
Van Gelderio ekonomė, fantastiška sena ragana, kažkur pametusi savo 
šluotą, šitaip rengiasi. 

— Šitaip? 

— Tikrai sunku įsivaizduoti, — sutikau. — Be to, Trudė turi didelę 
lėlę su visiškai tokiais pačiais drabužiais. 

— Toji nesveika mergina? 

— Taip. 

— Šita vieta irgi baisiai nesveika, — paleidusi mano ranką ji vėl ėmėsi 
savo pareigų — saugoti iš nugaros. Po kiek laiko išgirdau, kai Belinda 
konvulsyviai nurijo seik. Atsisukau. Ji stovėjo nugara į mane, už kokių 
keturių pėdų. Paskui tyliai ir lėtai ėmė eiti atatupsta, įsmeigusi akis į 
kažką, pastebėtą žibintuvėlio šviesoje. Laisva ranka ji grabaliojo sau už 
nugaros lyg ieškodama atramos. Paėmiau ranką, ir mergina prigludo 
prie manęs vis dar nepasukdama galvos. Susijaudinusi sušnibždėjo: 

— Čia kažkas yra. Kažkas žiūri. 

Greit pažiūrėjau ten, kur krito jos žibintuvėlio šviesa. Nieko 
nepamačiau. Tiesa, jos žibintuvėlis buvo gerokai silpnesnis už mano. 
Suspaudžiau Belindos ranką, kad atitraukčiau jos dėmesį. Kai atsisuko, 
pažiūrėjau į ją lyg klausdamas. 

— Čia kažkas yra, — taip pat atkakliai sušnibždėjo išplėtusi žalias 
akis. — Aš mačiau jas. Aš jas mačiau! 

— Jas? 

— Akis. Aš jas mačiau! 

Neabejojau, kad tai tiesa. Ji daug ir ilgai mokėsi stebėti aplinką ir 
neišsigalvoti, ko nėra. Pasukau ten savo žibintuvėlį, kiek negrabiai, nes 
šviesos pluoštas apakino Belindą. Ji kilstelėjo ranką, prisidengdama 
akis, o aš nukreipiau spindulį į tą pusę, kurią ji nurodė. Nemačiau jokių 
akių, užtat toje vietoje lengvai sūpavosi dvi kabančios lėlės — taip 
lengvai, kad judėjimą vos vos begalėtum pastebėti. Tačiau aš pastebėjau, 
nes šiame kambaryje nebuvo jokio vėjelio. 

Vėl suspaudžiau Belindos ranką ir nusišypsojau: 

— Na, Belinda... 

— Baikit tuos savo “Na, Belinda"! — negalėčiau apibūdinti, ar tai 
buvo šnypštimas, ar tik sujaudintas šnibždesys. — Aš mačiau jas! 
Siaubingos akys, įsistebeilijusios į mus! Prisiekiu, mačiau jas! Prisiekiu! 

— Taip, taip, Belinda, be abejo... | 

Ji stovėjo tiesiai prieš mane ir įdėmiai žiūrėjo pilnomis įtampos 
akimis, lyg įtardama, kad ją tik raminu. Raminau ją tikrai. Pasakiau: 

— Aš tikiu tavim, Belinda. Aš tikrai tavim tikiu. 


58 


— Tai kodėl nieko nedarot? 

— Kaip tik ketinu. Ruošiuosi kraustytis iš čia po velnių, — dar kartą 
neskubėdamas apšviečiau visus kambario kampus, lyg niekur nieko, po 
to pasisukau ir globėjiškai paėmiau ją už parankės. — Čia mums nebėra 
ką veikti. Be to, jau per ilgai užsibuvom, Tam, kas beliko iš mūsų nervų, 
praverstų kick alkoholio. 

Belinda įsistebeilijo į mane, jos veide kaitaliojosi pykčio, įtampos, 
nepatiklumo išraiškos ir, įtariu, gerokas palengvėjimas. Bet pyktis 
pačmė viršų: kažkodėl daugelis žmonių ima pykti, kai pajunta, kad jais 
netiki ir dar šaiposi. 

— Bet aš jums sakau... 

— Ai, ai, — pridėjau pirštą prie lūpų. — Nieko ncbesakyk. Atsimink: 
bosas visada geriau žino! 

Ji buvo per jauna, kad apsiputotų ir kristų nuo apopleksijos 
priepuolio, bet jautėsi, matyt, panašiai. Tik dirstelėjo iš padilbų ir, 
neradusi tinkamų žodžių, nuėjo prie laiptų. Sustingusi nugara rodė 
begalinį ryžtą. Nusekiau paskui ją. Mano nugarai irgi kažkas darėsi: 
jaučiau keistą dilgčiojimą, kuris pranyko tik kai saugiai užrakinau 
sandėlio duris. 

Greit nuėjome gatve laikydamiesi maždaug per tris pėdas vienas nuo 
kito. Atstumą nustatė Belinda: ji aiškiai davė suprasti, kad spausti 
rankas ar laikytis už parankės nebeteks jau šį vakarą, o gal ir niekada. 
Kostelėjau: 

— Jei pabėgti sugebėsi, kautis dar rytoj galėsi. 

Ji taip kunkuliavo pykčiu, kad nesuprato sakinio. 

— Prašau nekalbėti su manim, — išpyškino. Tad ir nekalbėjau, bent 
jau kol priėjome artimiausią taverną jūreivių kvartale, pigų rūsį, 
pavadintą džiaugsmingu “Devynuodegės katės" vardu. Matyt, čia 
lankydavosi Britų laivyno atstovai. Paėmęs Belindą už parankės 
įvairavau į vidų. Ji nesiveržė vidun, bet nepuok ir atgal. 

Rūsyje buvo tvanku, prirūkyta ir sėdėjo daugybė geriančių — tai 
viskas, ką galėjau apie jį pasakyti. Keletas jūreivių pasipiktino klajoklių 

porele, įsiveržusia į teritoriją, kurią jie teisėtai laikė savo nuosavybe. 
Vyrai rūsčiai pažvelgė į mane, kai tik įėjau, bet mano atsakomasis 
žvilgsnis buvo daug išraiškingesnis, tad jūreiviai paliko mus ramybėje. 
Nuvedžiau Belindą prie mažo staliuko — tikro seno medinio staliuko, 
kurio paviršiaus jau daugelį metų nebuvo palietęs muilas ir vanduo. 

— Aš gersiu škotiško viskio, — pasakiau. — O tu? 

— Taip pat, — atkirto ji susierzinusi,. 

— Bet tujo negeri? 

— Šį vakarą gersiu. 

Belinda buvo tik pusiau teisi. Ji narsiai vienu mauku gurkštelėjo 
kone pusę stiklinės gryno viskio ir taip siaubingai užspringo, kad turėjau 
padaužyti jai per nugarą. Pagaliau liovėsi kosėti. 

— Patraukit ranką, — sušvokštė. 

Patraukiau. 

— Manau, kad nebegalėsiu daugiau dirbti su jumis, majore 
Šermanai, — pasakė ji, kai vėl galėjo kalbėti. 

— Labai gailiuosi tai girdėdamas. 

— Negaliu dirbti su žmonėmis, kurie manim nepasitiki ir laiko 
melage. Jūs elgiatės su mumis ne tik kaip su lėlėm, bet ir kaip su 
kūdikiais. 

— Aš nelaikau tavęs kūdikiu, — taikiai pasakiau. — Tikrai nelaikau. 

— “Aš tikiu tavim, Belinda!", — piktai pamėgdžiojo ji. — “Žinoma, 
tikiu, Belinda!" Netikit jūs jokia Belinda. 

— Aš tikrai tikiu Belinda, — tariau. — O be to, man vis delto rūpi 
Belinda. Todėl ir švedžiau Belindą š ten. 

Ji pažiūrėjo apstulbusi: 

— Tikit? Tai kodėl... 

— Ten tikrai kažkas slėpėsi, už tų lentynų su kėkšm. Mačiau dvi Lėles 
siūbuojant. Kažkas ten tupėjo ir stebėjo, ar mes ko neatrasim. Gal jis 
nepavojingas, o gal lipant laiptais būtų nušovęs mus iš nugaros. Jei aš 
būčiau pasielgęs taip, kaip tu norėjai, ir ėmęs jo ieškoti, jis mane 
ramiausiai nupiltų iš savo slėptuvės. Ir tave, nes liudininkai jam 

nereikalingi. O tu dar jaunoka mirti. Gal ir būčiau galėjęs pažaisti su juo 
slėpynių, gal netgi būčiau aptikęs jį — jeigu tavęs nebūtų. Bet tu buvai su 
manim, beginklė, visai nepatyrusi. Žinant, kokie bjaurūs žaidimai čia 
žaidžiami, būtum jam pernelyg geras grobis. Taigi aš ir išvedžiau 
Belindą lauk. Na, ar ne graži kalba? 

— Nežinau, kaip kalba, — Belindos akyse mačiau ašaras, — tik 
žinau, kad niekas nėra apie mane pasakęs nė vieno gražesnio žodžio. 

— Kokie niekai, — išgėręs savo viskį, pabaigiau ir jos porciją ir 
nulydėjau Belindą į viešbutį; Trumpam sustojome prie įėjimo, 
slėpdamiesi nuo smarkėjančio lietaus. Ji tarė: 

— Labai atsiprašau. Buvau tokia kvaiša. Žinote, man gaila jūsų. 

— Manęs? 

— Dabar suprantu, kodėl mieliau dirbat su lėlėm, bet ne su žmonėm. 
Kai lėlė miršta, ne taip gaila. 

Nieko neatsakiau. Jaučiau, kad negaliu valdyti šitos merginos. 
Įprasti lėlės ir lėlininko santykiai netiko. 


— Ir dar... — pasakė ji. Balsas buvo beveik laimingas. 
Sukaupiau drąsą. 

— Aš jūsų daugiau nebebijosiu. 

— Tu manęs bijojai? 

— Taip. Rimtai. Bet dabar... pala, kaip ten jis pasakė... 
— Kas? 

— Šeilokas, ar ne? Jei įpjausi man, paplūs kraujas... 

— Nagi nutilk! 


Ji nutilo. Tik nusišypsojo nuginkluodama, ramiai pabučiavo mane, 
dar kartą nusišypsojo ir įėjo į viešbutį. Žiūrėjau į siūbuojančias stiklines 
duris, kol jos vis siūbavo. Dar lašas, — niūriai pamaniau sau, — ir visa 
drausmė lėks šuniui ant uodegos. 

V skyrius 


Paėjęs pėsčias du ar tris šimtus jardų, pasijutau esąs pakankamai toli 
nuo merginų viešbučio 1r galėjau sėsti į taksi. Parvažiavau į 
“Ekscelsiorą". Truputį pastovėjau prie įėjimo, žiūrėdamas į rylą kitoje 
gatvės pusėje. Senasis rylininkas, matyt, nejautė nei nuovargio, nei 
lietaus. Gal tik žemės drebėjimas būtų sutrukdęs jam kasvakar 
linksminti savo klausytojus. Kaip senas klounas, įsitikinęs, kad 
vaidinimas būtinai turi vykti, jis tikriausiai jautė pareigą savo žiūrovams 
arba — šiuo atveju klausytojams. Labiausiai neįtikėtina, kad klausytojų 
vis dėlto susirinkdavo — koks pustuzinis paauglių visai nunešiotais 
drabužiais stovėjo paskendę muzikos garsuose. Atpažinau Štrauso 
melodiją — buvo jo eilė įsijungti į šią kankinimų grandinę. Įėjau į 
viešbutį. 

Administratoriaus padėjėjas pastebėjo mane, kai pakabinęs paltą 
atsisukau. Šį kartą jo nustebimas buvo nuoširdus: 

— Taip greit grįžote? Iš Zaandamo? 

— Pasitaikė nepaprastai greitas taksi, — paaiškinau jam ir nuėjau į 
barą. Ten, lėtai gurkšnodamas viskį, susimąsčiau, kas galėtų sieti tokius 
dalykus, kaip smarkuoliai su paruoštais šauti pistoletais, narkotikų 
pardavinėtojai, nesveikos merginos, už lėlių pasislėpusios akys, žmonės 
ir taksi, sekiojantys mane, kur benueičiau, šantažuojami policininkai, 
papirkti viešbučio tarnautojai ir durininkai, išklerusios rylos. Ryšio 
neįžvelgiau jokio. Buvau bepradedąs tikėti, kad nepakankamai 
provokuoju, kad, ko gero, teks šiąnakt dar kartą apsilankyti sandėlyje, 
— suprantama, Belindai nėra ko apie tai žinoti — kai netyčia 
pažvelgiau į priešais kabantį veidrodį. Tai nebuvo staigus sąmonės 
blyksnis ar kažkas panašaus — paprasčiausiai mano šnerves pakuteno 
pažįstamas sandalmedžio kvepalų aromatas. Jaučiau šiam aromatui 
ypatingą silpnybę, todėl paprasčiausiai parūpo, kas kvėpinasi tais 
kvepalais. Toks senamadiškas smalsumas. | 

Mergina sėdėjo tiesiai už manęs, rankoje laikydama laikraštį. Ant jos 
stalo stovėjo stiklinė. Galbūt ji ir nenuleido staiga akių, vos žvilgtelėjau į 
veidrodį, galbūt tai tik mano fantazija, — bet paprastai neleidžiu savo 
fantazijai šitaip šėlti. Mergina aiškiai stebėjo mane. Ji buvo jauna, vilkėjo 
žaliu apsiaustu. Geltonų plaukų kupeta, kaip ir dera madingai 

šukuosenai, atrodė taip, lyg ant galvos koks beprotis būtų pasidarbavęs 
mašinėle žolei pjauti. Pamaniau, kad Amsterdamas pilnas blondinių, vis 
pasitaikančių mano kelyje. 

Pakartojęs užsakymą barmenui, palikau gėrimus ant stalo netoli 
baro ir lėtai nuėjau į fojė. Praėjau pro merginą giliai susimąstęs, nė 
nedirsteldamas į tą pusę, ir pro centrines duris išėjau į gatvę. Štrauso 
kančios jau buvo pasibaigusios, tačiau nenuilstantis senolis puikavosi 
išlavintu skoniu grodamas “O mielieji Loch Lomono krantai". Jei šį 
žygdarbį jis pabandytų pakartoti kur nors Glazge, per penkiolika 
minučių su visa ryla būtų sutrintas į miltus. Jaunųjų estetų nebebuvo — 
jie, matyt, buvo nusiteikę arba labai antiškotiškai, arba, atvirkščiai, 
ypatingai proškotiškai. Iš tikrųjų jų išnykimas reiškė visai ką kitą — tą 
supratau vėliau; dabar, nors visi įrodymai buvo prieš akis, aš jų 
nepastebėjau. O dėl to, kad nepastebėjau, teko žūti ne vienam žmogui. 

Senolis pamatė mane ir išreiškė nusistebėjimą: 

— Ponas sakė, j0g ruošiasi eiti... 

— Taip, į opcrą. Nuėjau, — liūdnai palingavau galvą. — Primadoną 
ištiko nelaimė. Širdies priepuolis. 

Paplojau jam per petį: 

— Neišsigąskit. Einu tiktai iki telefono — ana ten. 

Paskambinau merginoms į viešbutį. Su administratorium sujungė 
tuoj pat, tačiau teko gerokai palaukti, kol ragelį pakėlė Belinda. Jos 
balsas buvo irzlus: 

— Alio? Kas čia kalba? 

— Šermanas. Reikia, kad tuoj pat atvyktum. 

— Dabar? — tai nuskambėjo kaip aimana. — Bet aš tik pradėjau 
maudytis. 

— Labai gaila, bet aš negaliu vienu metu būti dviejose vietose. Tam 
purvinam darbeliui, kurį turiu tau paruošęs, esi pakankamai švari. Megė 
taip pat. 

— Bet Megė jau miega. 

— Pažadink ją. Žinoma, jei nenori nešti ant rankų. 

Belinda įsižeidusi tylėjo. 

— Po dešimties minučių būkit prie mano viešbučio. Pavaikščiokite 
aplink, už kokių dvidešimt jardų. 

— Betgi šitaip lyja! — ji vis dar aimanavo. 

— Gatvės merginoms nusispjauti į lietų. Greitai iš viešbučio išeis 
mergina. Tavo ūgio, tavo amžiaus, tavo sudėjimo, tokiais pat plaukais... 

— Amsterdame gal dešimt tūkstančių merginų, kurios... 

— Gal. Bet šitoji graži. Ne tokia graži kaip tu, suprantama, bet graži. 
Vilki žaliu apsiaustu, kuris tinka prie jos žalio skėčio, kvėpinasi 
sandalmedžio kvepalais. Ant kairio smilkinio gerai paslėptas 
nubrozdinimas — mano vakarykštis darbas. 

— (Gerai paslėptas... Jūs anksčiau nesakėte, kad užpuldinėjate 
merginas. 

— Nesistengiu aš prisiminti visokių smulkmenų... Sekite ją. Kai nueis 
ten, kur turi nueiti, viena pasilikite su ja, kita grįžkite papasakoti man. 
Ne, ne čia — Žinai, kad negalit čia užeiti. Būsiu Rembrantspleino gale, 


“Senajame varpe". 
— Ką ten veiksit? 
— Tai alinė. Kaip manai, ką galėčiau veikti? 
2 
* 


Kai grįžau, mergina žaliu apsiaustu tebesėdėjo prie to paties 
staliuko. Priėjau prie registracijos stalo, paprašiau keleto lapų 
popieriaus ir nusinešiau jį ten, kur buvau palikęs gėrimus. Dabar 
mergina buvo už kokių šešių pėdų ir galėjo puikiausiai nepastebimai 
sekti, ką darau. 

Išsitraukiau piniginę, išsiėmiau sąskaitą už vakarykščius pietus, 
štiesiau ją prieš save ant stalo ir ėmiau rašinėti popieriaus lapą. Po 
keleto minučių piktai nusviedžiau parkerį, suglamžiau popierių ir 
įmečiau į šiukšliadėžę. Pasiėmiau dar vieną lapą, bet jį ištiko toks pats 
nelaimingas likimas. Pakartojau fokusą keletą kartų, po to užmerkiau 
nuvargusias akis, parėmiau galvą rankomis ir prasėdėjau kokias penkias 
minutes giliausiai susimąstęs. Tiesą sakant, neturėjau kur skubėti. 
Daviau Belindai dešimt minučių, bet jeigu ji per tą laiką suspėtų išlįsti iš 
vonios, apsirengti ir drauge su Mege atsirasti čia, — ką gi, nutarčiau, 
kad pažįstu moteris dar mažiau negu maniau. 

Po kiek laiko vėl ėmiausi rašyti, glamžyti ir mėtyti popierių. Taip 
praėjo dvidešimt minučių. Pabaigiau savo gėrimą, pakilau, atsisveikinau 
su barmenu ir išėjau iš baro.. Nuėjau nelabai toli — pasislėpęs už vyno 

spalvos pliušinės užuolaidos, kuri skyrė barą nuo fojė, atsarziai 
dirstelėjau pro jos kraštelį. Mergina pakilo, priėjo prie baro, užsisakė 
dar porciją gėrimo, paskui ramiausiai atsisėdo į kėdę, iš kurios ką tik 
pakilau. Įsitaisė nugara į mane. Apsižvalgė aplink kuo ramiausiai, 
paskui, įsitikinusi, kad nėra stzb:ma, ramiai išsiėmė suglamžytą popierių 
iš šiukšliadėžės. Išlysino tą popierių ant savo stalo. Aš tylutėliai pricjau 
artyn. Galčjau matyti jos veidą iš šono: mačiau, kaip ji staiga sustingo. 
Mačiau ir žodžius, užrašytus ant to suglamžyto popieriaus. Tai buvo viso 
labo pastaba: TIK LABAI SMALSIOS MERGINOS RAUSIASI 
ŠIUKŠLIŲ DĖŽĖSE. 

— Tas pats slaptas pranešimas įrašytas ir kituose popicriuosc, — 
paaiškinau. — Labą vakarą, mis Lemci. 

Ji staiga pasisuko ir pažiūrėjo į mane. Nors ir vykusiai buvo 
paslėpusi natūralią tamsią odą, jokia nudra pasaulyje negalėjo pridengti 
raudonio, kuris staiga plykstelėjo merginos veide — nuo kaklo iki pat 
kaktos. 

— Vaje, — pasakiau, — koks žavus rausvas atspalvis. 

— Atsiprašau. Aš nekalbu angliškai. 

Labai atsargiai palicčiau nubrozdinimo žymę ir švelniai pasiteiravau: 

— Amnezija po smegenų sutrenkimo? Tai pracis. Kaip jaučiatės, mis 
Lemei? 

— Atsiprašau, aš... 

— Nekalbate angliškai. Jau sakėte. Bct pakankamai gerai suprantate, 
ar ne? Ypač tai, kas parašyta. Turiu pripažinti, kad vidutinio amžiaus 
vyriškiui, tokiam kaip aš, labai džiugu matyti šiuolaikines jaunas 
merginas taip žavingai raustančias. Žinot, jūs tikrai žavingai raustat. 

Ji atsistojo sumišusi, glamžydama rankoje popierių. Gal ji ir 
priklausė tai blogo linkinčiųjų kompanijai — kas gi kitas, jei ne ji, bandė 
sustabdyti mane aerouoste — vis dėlto pajutau jai gailestųų — atrodė 
tokia suglumusi ir bejėgė. Galbūt ji tiesiog puiki aktorė — bet aktorės 
pelnosi pinigus scenoje ar filmavimo aikštelėje. Paskui kažkodėl 
dingtelėjo mintis apie Belindą. Na jau ne, dviejų per dieną daugoka. 
Dariaus: ištižęs minkštaširdis. Galvos linktelėjimu parodžiau į popierius: 

— Galit juos pasilaikyti, jei norit, — bjauriai pasiūliau. 

— Juos, — ji pažiūrėjo į popierius. — Ne, nenoriu. 

— A! Amnezija praeina. 

— Atsiprašau, aš... 

— Jūsų perukas nuslydo, mis Lemei. 

Kilstelėjusi ranką, ji palietė plaukus. Po to kėtai nuleido ir iki kraujo 
sukando lūpą. Jos rudose akyse pamačiau lyg ir neviltį. Vėl pasijutau 
nekaip: nebuvau labai patenkintas savimi. 

— Prašau, praleiskite mane, — pasakė mergina, ir aš pasitraukiau, 
leisdamas jai praeiti. Akimirksnį ji žiūrėjo į mane. Galėčiau prisiekti, 
kad jos žvilgsnis maldavo, o veidas buvo iškreiptas grimasos, lyg būtų 
ketinusi pravirkti. Bet tik papurtė galvą ir išskubėjo. 

Aš išsekiau paskui — tik kiek lėčiau — ir pamačiau, kaip ji nubėgo 
laiptais žemyn ir pasuko link kanalo. Po dvidešimties sekundžių Megę ir 
Belinda nužingsniavo ta pačia kryptimi. Nors abi laikė skėčius, atrodė 
kiaurai peršlapusios ir be galo nelaimingos. Galbūt jos vis dėlto suskubo 
atvykti per dešimt minučių... | 

Grįžau į barą. Nors ir pasistengiau įtikinti mis Lemei, kad išeinu iš 
ten, tiesą sakant, nė neketinau išeiti. Draugiškai nusiteikęs barmenas, 
pamatęs mane, nušvito: 

— Dar kartą labas vakaras, sere! Maniau, jau nuėjote miegoti. 

— Norėjau eiti. Bet mano vidinis balsas pasakė: ne! Dar reikia 
špeiti! 

— Visada reikia klausyti, ką pataria vidinis balsas, — iškilmingai 
pareiškė barmenas, įteikdamas man nedidek; stiklinaitę. — Į sveikatą, 
sere! 

Pasiėmiau ją ir vėl pasinėriau į savo mintis. Galvojau apie naivumą, 
apie tai, kaip nemalonu būti vedžiojamam už nosies, ir apie tai, ar 
jaunos merginos gali rausti pagal užsakymą. Rodos, esu girdėjęs, kad 
kai kurios aktorės gali, bet nebuvau visai tikras. Teko paprašyti barmeną 

„pakartoti užsakymą — kad pagerėtų atmintis. 


"J 
* * 

Pakėliau prie lūpų bokalą su Gineso alum. Keista, kad šio alaus 
radau Olandijos tavernose. Kitose, žinoma, neradau. Bet šitoji — 
“Senasis varpas" — buvo išimtis. Ji atrodė angliškesnė už bet kurią 
Anglijos aludę. Ir joje galėjai rasti įvairiausių rūšių angliško alaus — 
netgi airiško, kaip mano bokale. 

Aludėje gėrė nemažai žmonių, bet pasistengiau atsisėsti veidu į duris. 
Ne dėl to, kad čia laukiniai Vakarai ir aš bijojau atsisukti nugara į įėjimą. 
Norėjau pastebėti Megę ar Belindą, vos tik įeis. Įėjo Megė. Prisiartinusi 
prie mano stalo, ji atsisėdo. Kiaurai perlyta Megė: nors turėjo skėtį ir 
šaliką, juodi jos plaukai buvo lipte prilipę prie skruostų. 

— Viskas gerai? — susirūpinęs paklausiau. 

— Jeigu peršlapti iki siūlelio yra gerai, tada taip, — paprastai manoji 
Megė nebūdavo tokia kandi. Panašu, kad ji buvo tikrai baisiausiai 
sulyta. 

— (O kaip Belinda? 

— Panašiai. Tik manau, ji pernelyg jaudinasi dėl jūsų, — mi, 
pabrėžtinai patylėjo, kol nugėriau geroką gurkšnį alaus. — Ji tikisi, kad 
jūs nepersistengiate. 

— Belinda labai supratinga mergina. — Nė velnio Belinda nežinojo, 
ką aš veikiu. 


— Jauna mergina, — tarė Megė. ž 

— Taip, Mege. 

— Ir jautri. 

— Taip, Mege. 

— Norėčiau, kad jai nieko neatsitiktų, Polai. — Ši frazė privertė 


mane įsitempti, bent mintyse. Megė kreipdavosi į mane vardu tik kai 
būdavom vieni, ir tik labai susimąsčiusi ar susijaudinusi. Ji niekada 
nepamiršdavo savo susidarytų elgesio taisyklių. Nesupratau, ką šitoji 
frazė galėtų reikšti. Įdomu, apie ką jos ten vienos šnekėjosi? Pasijutau 
pradedąs svajoti, kad palikau jas abidvi namie, o čia atsigabenau porą 
pinčerių. Pinčeris būtų kaipmat susitvarkęs su Morgenšterno ir 
Mugentalerio sandėlyje pasislėpusiu žiūrovu. 

— Aš sakiau... — pradėjo Megė. 

— Girdėjau, ką sakei, — nugėriau dar alaus. —Tu labai puiki 
mergina, Mege. 

Ji linktelėjo. Nesutikdama su tuo, ką pasakiau, bet norėdama 
parodyti, kad šitokio atsakymo jai gana. Gurkštelėjo vyšnių likerio, kurį 
buvau jai užsakęs, 0 aš greitai šoktelėjau prie saugesnės temos: 

— Gerai. Kur dabar mūsų bičiulė, kurią sekėte? 

— Bažnyčioje. 

— Kur? — aš užspringau alum. 

— Gieda šventas giesmes. 

— Viešpatie! O Belinda? 

— Irgi bažnyčioje. 

— Ar ji taip pat gieda? 

— Nežinau. Aš nėjau vidun. 

— Gal ir Belindai nereikėjo eiti? 

— Kur gali būti saugiau negu bažnyčioje? 


— Tikrai. Teisybė, — pabandžiau nusiraminti, bet jaučiausi 
nejaukiai. 

— Viena 18 mūsų turėjo pasilikti. 

— Aišku. 


— Belinda pasakė, gal norėsite sužinoti, kaip vadinasi bažnyčia. 

— Kodėl ji mano, kad aš... — įbedžiau akis į Megę. — Amerikos 
hugenotų draugijos Pirmoji reformatų bažnyčia? į 

Ji linktelėjo. Atsistojau pastumdamas kėdę. 

— Pasakok viską. Eime. 

— Kaip eime? Ir paliksim neišgertą puikų alų, tokį naudingą jūsų 
sveikatai? 

— Dabar galvoju apie Belindos sveikatą, ne apie savo. 

Išeinant staiga supratau, kad Megės bažnyčios pavadinimas 
nesujaudino. Jis buvo jai beprasmis, nes sugrįžusi į viešbutį Belinda 
nespėjo draugei nieko papasakoti. O nepapasakojo Belinda todėl, kad 
Megė jau miegojo. O aš dar spėliojau, kokį velnią jos ten dviese 
aptarinėjo. Nieko jos neaptarinėjo. Arba tai labai keista, arba nelabai 
protinga. Tiesa, galėjo būti ir taip, ir taip. 

Kaip paprastai, lijo. Mums beeinant Rembrantspleinu pro “Šilerio" 
viešbutį Megė kaip reikiant sudrebėjo. 

— Žiūrėkite, — pasakė ji. — Ten taksi. Tiesą sakant, daugybė taksi. 

— Nenorėčiau tvirtinti, kad Amsterdame visus taksi vairuoja mums 
blogo linkintys žmonės, — pasakiau karštai, — bet nesiimčiau ir 
tvirtinti, kad taip nėra. Mums netoli. 

Važiuojant taksi tikrai būtų netoli. Bet pėsčiomis teko gerokai 
pačjėti. Nesiruošiau žingsniuoti tokio kelio: nusivedžiau Megę žemyn 
Torbehepleinu, pasukau į kairę, į dešinę, vel į kairę, kol atsidūrėme prie 
Amstelio. Megė pasakė: 

— Atrodo, neblogai žinote kelią, ar ne, majore Šermanai? 

— Esu čia buvęs. 

— Kada? 

— Jau pamiršau. Pernai ar kada. 

— Kada pernai? — Megė Žinojo ar tarėsi žinanti visas mano keliones 
per pastaruosius penkerius metus ir nemėgo to, ką vadino “taisyklių 
nesilaikymu"". 


— Lyg pavasarį. 

— Du mėnesius? 

— Panašiai. 

— Pracitą pavasarį jūs du mėnesius praleidote Majamyje, — 
kaltintojo tonu pasakė ji. — Bent jau taip parašyta ataskaitoje. 


— Juk žinai, kad dažnai painioju datas. 

— Visai ne, — ji patylėjo. — Maniau, jūs niekada anksčiau nebuvote 
susitikęs de Grafo ir van Gelderio. 

— Aš ir nebuvau. 

— Bet... 

— Nenorėjau jų trukdyti, — sustojau prie telefono būdelės. — Turiu 
paskambinti į porą vietų. Palauk čia. 

— Ne! — labai jau kaitinanti toji Amsterdamo atmosfera. Mugė 
elgėsi dar blogiau negu Belinda. Bet ji turėjo pagrindą — lietus dabar 
pliaupte pliaupė. Atidariau dureles ir įleidau Megę vidun. Paskambinau 
netolimai taksi kompanijai, kurios numerį Žinojau, ir pradėjau rinkti 
kitą numerį. 

— Nežinojau, kad mokate olandiškai, — pastebėjo Megė. 

— Mūsų draugai taip pat nežino, todėl turėtume gauti dorą taksi 
vairuotoją. 

— Tiesą sakant, jūs niekuo nepasitikite, ar ne? — susižavėjusi 
paklausė Megė. | 

— Aš pasitikiu tavim, Mege. 

— Visai ne. Jūs tik nenorite varginti mano žavios galvos 
nereikalingom problemom. 

— Toks jau mano stilius, — apibendrinau. Tuo metu atsiliepė de 
Grafas. Kai persimetėme įprastomis mandagumo frazėmis, paklausiau: 

— Kaip ten tie popiergaliai? Dar nieko? Dėkui, pulkininke. 
Paskambinsiu vėliau, — pakabinau ragelį. 

— Kokie ten popiergaliai? — pasiteiravo Megė. 

— Aš jam daviau. 

— O kur juos gavote? 

— Vienas vyrukas įdavė vakar vakare. 

Megė pažiūrėjo į mane liūdnai, bet nieko nepaklausė. Po poros 
minučių atvažiavo taksi. Pasakiau adresą senamiestyje, ir atsidūrę ten 
siaura gatvele nusileidome prie vieno kanalo greta dokų. Sustojau ties 
kampu. 

— Šita? 

— Šita, — atsakė Megė. 

Turbūt per penkiasdešimt jardų nuo mūsų ant kanalo kranto stovėjo 
nedidelė pilka bažnytėlė. Senovinis apgriuvęs pastatas gerokai įlinkusiu 
stogu. Beveik vertikalus jis išliko, matyt, tik Dievo valia, nes mano 
neprofesionaliai akiai rodėsi, kad visa bažnyčia tuoj pat grius į kanalą. 
Statinį puošė žemas keturkampis akmens bokštas, palinkęs bent penkių 
laipsnių kampu, o ant bokšto — mažutė varpinė, grėsmingai svyranti į 
priešingą pusę. Amerikos hugenotų draugijos Pirmajai reformatų, 
bažnyčiai, atrodė, pats laikas paskelbti aukų rinkimą kapitaliniam 
remontui. 

Nemažai namų šalia bažnyčios buvo jau sugriuę; tai dar 
akivaizdžiau rodė jos ateitį. Milžiniškas kranas su pačiu didžiausiu 
svambalu, kokį esu kada nors matęs, stovėjo tarp šių griuvėsių apgaubtas 
tamsos. Kai kur buvo pradėti atstatymo darbai: sutvirtinti pamatai. 

Lėtai nuėjome palei kanalą link bažnyčios. Jau buvo gerai girdėti 
vargonų muzika ir moterų giedojimas. Rodėsi, melodija kyla iš tamsių 
vandenų — ji skambėjo maloniai, buvo jauku ir saugu kaip namie ir kiek 
nostalgiška. 

— Atrodo, pamaldos tebevyksta, — pasakiau. — Įeik vidun... 

Nebaigiau sakinio, nes mano dėmesį staiga patraukė šviesiaplaukė 
mergina, baltu, sujuostu per liemenį lietpalčiu. Ji kaip tik ėjo pro šalį. 

— Ei! — tariau. | 

Šviesiaplaukė mergina aiškiai buvo išmokyta, kaip elgtis užkabinėjant 
nuošalioje gatvekje nepažįstamam vyriškiui. Ji vos žvilgtelėjo į mane ir 
leidosi bėgti. Tik nelabai toli tenubėgo. Paslydo ant šlapių grindinio 
akmenų, pakilo, dar suspėjo žengti du ar tris žingsnius, bet pačiupau ją. 
Kurį laiką ji grūmėsi, stengdamasi pabėgti, paskui nurimo ir rankomis 
apkabino mano kaklą. 

Megė priėjo prie mūsų. Jos išraiška buvo ganėtinai šventeiviška: 

— Sutikot seną draugę, majore Šermanai? 

— Draugaujam nuo šio ryto. Tai Trudė. Trudė van Gelder. 

— (Oi, — Megė draugiškai palictė Trudės alkūnę, bet toji neatsigręžė, 
tik tvirčiau apkabino mane ir susižavėjusi pažvelgė man į veidą iš kokių 
keturių colių atstumo. 

— Tu man patinki, — pranešė Trudė. — Tu geras. 

— Taip, žinau. Jau sakei... O velnias! 

— Ką daryti? — paklausė Megė. 

— Taigi, ką daryti. Reikia ją nuvežti namo. Aš turiu ją nuvežti namo. 
Jeigu įsodinsiu į taksi, iššoks ties pirmu šviesoforu. Galiu lažintis, kad 
senoji kovos dramblicnė, kuri turi ją saugoti, ramiausiai užsnūdo, o 
tėvas šiuo metu tikriausiai šukuoja visą miestą. Pigiau būtų naudoti 
grandinę. 

Nuėmiau Trudės rankas — ne taip jau lengvai — ir pasmaukiau 
aukštyn kairiąją rankovę. Pirmiausia pažiūrėjau į ranką, o paskui į Megą 
— jos akys išsiplėtė, o lūpos kictai susičiaupė, išvydus injekcijų paliktus 
raštus. Nuleidau rankovę. Dabar Trudė nebeprapliupo ašaromis, o tik 
stovėjo ir kikeno, lyg visa tai būtų buvę bc galo smagu. Apžiūrėjau kitą 
ranką. Paskui nuleidau ir tą rankovę. 

— Šviežių žymių nėra, — pasakiau. 

— Norite pasakyti, nėra ten, kur galima įžiūrėti, — papildė Megė. 

— Ką patarsi daryti? Priversti ją šitam lediniam lietuje, ant kanalo 
kranto, sušokti striptizą pagal vargonų muziką? Palauk truputį. 

— Ko? 

— Noriu pagalvoti, — kantriai atsakiau. 

Galvojau. Megė stovėjo greta pareigingai laukdama rezultato, o 
Trudė savininkiškai spaudė mano ranką ir meiliai žiūrėjo į akis. Pagahau 
pasakiau: 

— Tavęs čia niekas nematė? 

— Kiek Žinau, ne. 

— Belindą, žinoma, matė? 

— Žinoma. Bet nemanau, kad būtų galima ją atpažinti. Visi žmonės 
čia sėdi uždengtomis galvomis. Belinda apsigaubusi šaliku, be to, su 
kapišonu, be to, sėdi ji šešėlyje — mačiau pro duris. 

— Pasakyk jai, kad išeitų. Palauk, kol baigsis pamaldos, tada sek 

Astrią. Ir pasistenk įsiminti kuo daugiau čia csančių Žmonių. 

Megė suabejojo: 

-- Manau, kad tai nelengva. „ 

— Kodėl? 

— Žinot, jie visi panašūs. 

— Visi... jie kinai, ar kas? 

— Ten daugiausia vienuolės. Jos nešasi Biblijas ir rožančius ties 
juosmeniu, plaukų nesimato, 1r tie juodi ilgi jų drabužiai, ir tokie balti... 

— Mege, -- susitvardžiau sunkiai, — aš žinau, kaip atrodo vienuolės. 

— Taip, bet jos beveik visos jaunos ir gražios — kai kurios net labai 
gražios. 

— Ne visų vienuolių veidai kaip autobuso priekis. Paskambink į savo 
viešbutį ir pasakyk laiką, kada viskas baigsis. Eime, Trude. Namo. 

Ji gana paklusniai nusekė paskui, iš pradžių iki taksi, o paskui į 
mašiną, kurioje visą laiką spaudė man ranką ir labai gyvai čiauškėjo 
visokius linksmus niekus, kaip vaikas netikėtai suradęs pramogą. Prie 
van Gelderio namų paprašiau taksi palaukti. 

Ir Herta, ir van Gelderis pelnytai išbarė Trudę, — taip griežtai ir 
rūsčiai ką nors barant dažniausiai gerokai palengvėja — vėliau Herta ją 
kažkur nuvedė. Matyt, miegoti. Van Gelderis greitai įpylė dvi stiklines 
viskio. Galėjai matyti, kad jam tai ne pro šalį. Paprašė mane prisėsti, bet 
atsisakiau: 

— Manęs laukia taksi. Kur tokiu metu galėčiau rasti pulkininką de 
Grafą? Noriu iš jo pasiskolinti automobilį, geriausia būtų labai greitą. 

Van Gelderis nusišypsojo. 

— Aš nieko neklausiu, mielas drauge. Pulkininką rasite valdyboje — 
šiandien jis dirbs iki vėlumos. — Jis pakėlė stiklinę. — Tūkstantį kartų 
dėkoju. Aš labai jaudinausi. 

— Jos ieškojo policija? 

— Neoficiali, — van Gelderis vėl nusišypsojo, bet silpnai. — Žinote 
kodėl. Keletas ištikimų draugų — bet Amsterdame devyni šimtai 
tūkstančių gyventojų. 

— Nežinot, kodėl ji nuklydo taip toli nuo namų? 

— Bent jau tai jokia paslaptis. Herta dažnai nusiveda ją ten, — noriu 
pasakyti, į tą bažnyčią. Ten eina visi Amsterdamo gyventojai, kik iš 
Hailerio. Tai hugenotų bažnyčia — Haileryje irgi yra panaši, bet ne 

bažnyčia, o tiesiog pastatas, kuriame žmonės sekmadieniais renkasi 
melstis. Herta ją nusiveža ir ten, jos abi dažnai nuvyksta į salą. Tos dvi 
bažnyčios ir Vondelo parkas — štai ir visos vietos, kuriose vaikas gali 
pabūti tarp žmonių. 

Herta įkrypavo į kambarį, ir van Gelderis neramiai pažvelgė į ją. 
Hertos veide pasirodė išraiška, matyt, reiškianti pasitenkinimą; ji 
papurtė galvą'ir vėl išlingavo. 

— Na, ačiū Dievui nors už tai, — van Gelderis ištuštino savo stiklinę. 
— Injekcijų nėra. 

— Šį kartą nėra, — irgi baigiau gerti, atsisveikinau ir išėjau. 

Nuvažiavau taksi iki Marnikstrato. Van Gelderis buvo paskambinęs, 
kad atvykstu, todėl pulkininkas de Grafas laukė manęs. Jei ir buvo 
užimtas, to neparodė. Kaip paprastai, sėdėjo užpildęs visą kėdę — stalas 
priešais jį tuštulėlis, smakras ilsisi ant suncrtų rankų. Kai įėjau, 
pulkininkas tingiai žvelgė į begalybę. 

— Galima manyti, kad darote pažangą? — pasveikino jis mane. 

— Baiminuosi, kad tai klaidinga mintis. 

— Kaip? Neaptikote tiesaus, apšviesto vieškelio, vedančio prie 
tikrojo visų problemų sprendimo? 

— Tik akligatvius. 

— Supratau iš inspektoriaus žodžių, kad jums reikalingas 
automobilis. 

— Prašyčiau. 

— Galiu pasidomėti, kam jums ši transporto priemonė? 

— Išvažirėti akligatviams. Nors iš tikrųjų atvykau ne to. 

— Nelabai ir patikėjau, kad to. 

— Man reikalingas kratos orderis. 

— Kam? 

— Daryti kratai, — kantriai paaiškinau. — Aišku, visai legaliai, kad 
dalyvautų vienas ar keli vyresnieji pareigūnai. 

— Ką krėsite? 

— Morgenšterną ir Mugentalerį. Suvenyrų sandėlį. Žemai, prie dokų 
— adreso nežinau. 

— Teko girdėti, — linktelėjo de Grafas. — Bet nieko blogo apie juos 
nežinau. O jūs? 

— Taip pat ne. 

— Tai kodėl susidomėjote? 

— Dievas mato, pats nežinau. Noriu išsiaiškinti, kodėl susidomėjau. 
Buvau ten šiąnakt... 

— Naktį ten, be abejo, uždaryta. 

Pakračiau savo raktų ryšelį jam prieš akis. 

— Juk žinote, kad tokius įrankius turėti draudžiama, — griežtai tarė 
de Grafas. 

Įsidėjau raktus į kišenę. 

— Kokius įrankius? 

— Tai buvo tik haliucinacija, — sutiko de Grafas. 

— Man smalsu, kodėl ant įstaigos plieninių durų kabo patentuota 
spyna. Man smalsu, kodėl ten tiek Biblijų, sukrautų į lentynas, — apie 
hašišo kvapą ir tą bičiulį, spoksojusį pro leles, neužsiminiau — O 
labiausiai norėčiau gauti sąrašą tų, kurie firmą aprūpina prekėmis. 

— Kratos orderį galime išrašyti pasinaudoję bet kokia dingstimi, — 
pasakė de Grafas. — Aš pats jus palydėsiu. Neabejoju, kad rytą daugiau 
papasakosite, kodėl susidomėjote... Dabar automobilis. Van Gelderis 
pasiūk puikią mintį. Specialiai įrengtas policijos automobilis, 
aprūpintas viskuo: radijo aparatūra, antrankiais, bus čia po poros 
minučių. Jis atrodo visai kaip taksi. Suprantama, vairuoti taksi ne taip 
paprasta... 

— Pasistengsiu per daug neuždarbiauti. Daugiau man nieko neturit? 

— Turėsiu po poros minučių. Tas pats automobilis atveš jums 
informaciją. 

Po poros minučių ant de Grafo stalo gulėjo aplankas su popieriais. 
Pulkininkas peržvelgė juos: 

— Astrida Lemei. Kaip bebūtų keista, tai jos tikras vardas. Tėvas 
olandas, motina graikė. Jis buvo vicekonsulu Atėnuose, dabar jau miręs. 
Motinos kilmė ir dabartinė gyvenamoji vieta nežinoma. Astridai 
dvidešimt ketveri metai. Nieko blogo apie ją nėra — beje, ir nieko gero. 
Turiu pasakyti, aplinka kiek miglota. Dirba naktiniam klube 
“Balinova", gyvena netoliese mažame bute. Žinom apie vieną jos 
giminaitį, dvidešimtmetį brolį Džordžą. Aha! Šitai jums gali būti įdomu. 
Džordžas, pasirodo, praleido šešis mėnesius išlaikomas Jos did“ nybės... 

— Narkotikai? į 

— Užpuolimas ir bandymas apiplėšti. Atrodo, itin mėgėjiškas 

bandymas. Jam nepavyko — užpuolė persirengusį detektyvą. Įtariamas 
narkomanija. Ko gero, stengėsi gauti pinigų dozei. Tai ir viskas. — Jis 
paėmė kitą popierių. — MOO vienas keturi keturi yra Belgijos 
kabotažinio laivo “Mariana" šaukiamieji signalai. Rytoj jis turi atplaukti 
iš Bordo. Mano tarnautojai nesnaudė, ar ne? 

— Taip. Kada jis atvyksta? 

— Po pietų. Apieškoti? 

— Nieko nerasit. Bet būkit geri, nesiartinkit prie jo. O kaip kiti du 
numeriai? 

— Bijau, kad 910020 visai neaiškus. Taip pat ir 2797, — jis truputį 
pamąstė. — O gal tai du kartus 797 — tai yra 797797? 

— Visko gali būti. | 

De Grafas išėmė šš stalčiaus telefonų knygą ir padėjęs ją atgal paėmė 
ragelį. 

— Telefono numeris, — pasakė jis. — 797797. Pažiūrėkite, kam jis 
priklauso. Tuoj pat, prašom. 

Sėdėjome tylėdami, kol suskambo telefonas. De Grafas išklausė 
trumpo pranešimo ir padėjo ragelį. 

— Naktinis klubas “Balinova", — pasakė jis. 

— Nesnaudžia tarnautojai, o jų šefas aiškiaregis. 

— Ir kur veda toji aiškiaregystė? 

— Į naktinį klubą “Balinova", — atsistojau. — Mano veidą lengva 
atpažinti, ar ne, pulkininke? 

— Tokio veido nepamirši. O dar tie balti randai. Manau, jūsų 
chirurgas nepecrsistengė. 

— Jis stengėsi iš visų jėgų — kad tik neišsiduotų nieko neišmanąs apie 
plastinę chirurgiją. Ar neturit savo Centrinėje valdyboje rudo tepalo 
įdegimui? 

— Įdegimui? —jis prisimerkė, paskui plačiai nusišypsojo. — O ne, 
majore Šermanai! Gėda! Šiais laikais? Šerlokas Holmsas jau daug metų 
kaip miręs. 

— Jei turėčiau nors pusę jo proto, — liūdnai pasakiau, — nereikėtų 
dabar gėdytis. 

VI skyrius 


Raudonai geltonas taksi iš išorės atrodė kaip paprastas “Opelis", 
bet, matyt, į jį buvo įdėtas papildomas variklis 1 nemažai papildomo 
darbo. Buvo ir sirena, ir blyksintis žibintas. Po priekinėmis sėdynėmis 
aptikau virvių, pirmosios pagalbos vaistinėlę, keletą ašarinių dujų 
balionų; taip pat radau antrankius su raktu. Gal tik Vaešpats Dievas 
žinojo, kas dar ten buvo. Aš tuo nebesidomėjau. Man tereikėjo, kad 
automobilis būtų greitas — toks jis ir buvo. 

Prasibroviau šalia naktinio “Balinovos" klubo kaip tik ten, kur 
uždrausta statyti mašinas. Priešais stovėjo uniformuotas, rimtai 
nusiteikęs policininkas. Jis vos pastebimai linktelėjo ir oriai 
nužingsniavo į šalį. Be vargo pažino policijos mašiną ir neturėjo didelio 
noro aiškinti susidomėjusiai miniai, kodėl štai šitas taksistas išsisuko nuo 
baudos, kai tuo tarpu anam ir dar kitam teko pakratyti piniginę. 

Išlipau iš savo taksi, užrakinau dureles ir patraukiau link naktinio 
klubo įėjimo. Virš durų blykčiojo neoninės raidės “Balinova" ir švytinti 
reklama, vaizduojanti du hula šokėjus. Negalėjau suprasti, kas sieja 
Havajus su Indonezija. Gal norėta parodyti, kad tie šokėjai — iš 
Balinovos, bet tokiu atveju jie ne taip apsirengę. Ar gal geriau būtų 
sakyti — nusirengę. Abiejose įėjimo pusėse švietė didžiuliai langai. 
Juose puikavosi lyg ir parodėlė, iš kurios lengvai galėjai nujausti, kokios 
pramogos slypi už tų langų. Merginos, dėvinčios viso labo auskarus ir 
apyrankes, vaizdas tiesiog piktino apdarų pertekliumi. Kur kas 
įdomesnė atrodė paskrudusi lyg kava fizionomija, žvelgianti į mane i 
veidrodžio: jei nebūčiau žinojęs, kas ten, tikrai nebūčiau savęs atpažinęs. 
Įėjau. 

“Balinova", kaip ir dera save gerbiančiam klubui, tilpo į mažą, 
ankštą ir tvankią saliukę. Ore tvyrojo kažkoks nenusakomas kvapas, 
labiausiai jautėsi svylančios gumos aromatas — matyt, šitaip stengtasi 
lankytojams sukurti tinkamą nuotaiką, priversti juos kuo stipriau 
smagintis. Deja, naudos buvo tik tiek, kad po poros sekundžių lankytoją 
ištikdavo lengvas kvėpavimo organų paralyžius. Salė buvo silpnai 

apšviesta, nors aplink draikėsi dūmų debesys, tiktai scenoje blykčiojo 
vaiduokliškos švieselės. Beje, laikantis tradicijų, sceną taip pat atstojo 
mažytis apskritas plotelis, paliktas tarp staliukų. 

Salėje sėdėjo bemaž vien tik įvairiausio amžiaus vyriškos lyties 
atstovai: nuo paauglių išsprogusiomis akimis iki garbių, bet taip pat 
išverstakių aštuoniasdešimtmečių — jų žvilgsnių ugnies neužgesino ilgi 
gyvenimo metai. Beveik visi gerai apsirengę, nes aukštos klasės naktiniai 
klubai Amsterdame — turiu galvoje tuos, kurie dar sugeba aprūpinti 
pramogomis tam tikrų plastinių menų gerbėjus ir žinovus, — skirti toli 
gražu ne varošams pensininkams. Tai, švelniai tariant, gerokai nepigūs 
klubai, o “Balinova" — netgi ypatingai brangi įstaiga, viena iš 
nedaugelio mieste, kur už viską tenka mokėti dvigubai arba net trigubai. 
Salėje matėsi tik kelios moterys. Visai nenustebau pamatęs Megę ir 
Belindą, įsitaisiusias prie staliuko netoli durų. Prieš merginas stovėjo 
kažkokie šleikščios spalvos gėrimai, 0 jų veidai atrodė itin mąslūs. Tiesa, 
Megės susimąstymas pastebimai buvo gilesnis. 

Ko gero, be reikalo taip pasišlykštėjau tuo klubu. Niekas nė 
nežvilgtelėjo į mane, kai įėjau. Ne tas, žinoma, rūpėjo — publika, 
užgniaužusi kvapą, stengėsi nepraleisti nė vieno estetiškai ar simboliškai 
reikšmingo momento vaidinime, kuris vyko prieš jų žibančias iš 
susižavėjimo akis. Aidint nusikamavusio orkestro dūsavimams ir 
aimanoms, dailiai sudėta mergelė, sėdinti šampūno putų pilnoje vonioje, 
visokeriopai stengėsi pasiekti rankšluostį, išradingai padėtą kokiu jardu 
toliau, negu pasiektų jos ranka. Atmosfera įkaito nuo įtampos, nes 
žiūrovai, be abejo, puikiausiai įsivaizdavo, kuo baigsis nelaimingosios 
merginos pastangos. Atsisėdau prie staliuko greta Belindos ir 
nusišypsojau jai — turint galvoje mano veido spalvą šią akimirką, 
šypsena buvo akinanti. Belinda pasitraukė šešetą colių nuo manęs ir dar 
aukščiau užrietė nosį. 

— Tik pagalvokit! — ištariau. Abi merginos sužiuro į mane, o aš 
linktelėjau scenos pusėn. — Kodėl jai nepagelbstit? 

Sekė ilga pauzė. Po to Megė, visomis išgalėmis tvardydamasi, 

paklausė: 
— Dėl Dievo, kas jums atsitiko? 
— Maskuojuosi. Kalbėk tyliau. 
— Bet... bet aš ką tik paskambinau į viešbutį, — sulemeno Belinda. 
— Šnibždėti irgi nebūtina. Šią vietą man nurodė pulkininkas de 
Grafas. Ji atėjo tiesiai čia? 
Jos linktelėjo. 
— Dar neišėjo? 
— Bent jau ne pro priekines duris, — tarė Megė. 
— Ar pabandėt įsiminti vienuolių veidus, kaip sakiau? 
— Stengėmės, — pasakė Megė. 
— Nieko keisto, ypatingo, krintančio į akis? 
—Ne, nieko. Tik tiek, — žvaliai pareiškė Belinda, — kad 
Amsterdame labai dailios vienuolės. 
— Taip, Megė sakė. Ir viskas? 
Jos susižvalgė lyg dvejodamos, paskui Megė pridūrė: 
— Dar buvo šiek tiek keista... Atrodo, kad į bažnyčią įėjo daug 
daugiau žmonių negu išėjo. 
— Bažnyčioje buvo daug daugiau žmonių negu išėjo, — patvirtino 
Belinda. — Aš buvau viduje. 
— Žinau, — kantriai atsakiau. — Kiek tas “daug daugiau"? 
— Na, — tarsi gynėsi Belinda, — keletu daugiau. 
— (Cha! Dabar jau “keletu". Jūs, aišku, pažiūrėjot, ar visi išėjo iš 
bažnyčios? 
Atėjo Megės eik gintis: 
— Liepėt sekti Astridą Lemei. Mes negalėjome laukti. 
— O jums neatrodo, kad žmonės galėjo likti išpažinties? O gal jums 
prastai sekėsi skaičiuoti? 
Belinda piktai sučiaupė lūpas, bet Megė palietė jos ranką: 
— Tai nesąžininga, majore Šermanai, — atpažinau Megės stilių. — 
Mes, aišku, galime klysti, bet tai nesąžininga. 
Kai Megę šitaip kalba, suklūstu. 


— 

— Atsiprašau, Mege. Atsiprašau, Belinda. Kai tokie bailiai kaip aš 
ima nervintis, jie užsipuola žmones, kurie nesmogs atgal. — Abiejų 
veidus tuoj pat pakeitė vienodos — mielos ir kupinos užuojautos — 
šypsenos, nuo kurių šiaipjau man norisi lipti sienomis. Tačiau dabar 
pasijutau keistai apramintas, gal tas šokoladinis tepalas taip puikiai 
paveikė mano nervų sistemą. 

— Dievas mato, kad darau daugiau klaidų negu jūs, — taip ir buvo, 
nes tuo metu kaip tik dariau vieną didžiausių savo klaidų: derėjo 
+tudžiau klausytis, ką pasakojo merginos. 

— O dabar? — paklausė Megė. 

— Taip, ką daryti dabar? — pridūrė Belinda. 

Pajutau, kad man atleista. 

— Dabar klajosite iš vieno naktinio klubo į kitą aplinkiniame 
kvartale — šlovė Visagaliui, jų čia netrūksta — ir Žiūrėsit, gal atpažinsit 
ką nors — programos dalyvę, padavėją ar ką nors iš publikos — ką jau 
buvote mačiusios bažnyčioje. 

Belinda žvilgtelėjo į mane netikėdama: 

— Vienuolės naktiniame klube? 

— Kodėl gi ne? Vyskupai juk dalyvauja priėmimuose. 

— Tai ne tas pats. 

— Pasilinksminimai visur vienodi, — išrėžiau popiežiaus tonu. — 
Ypač stebėkit merginas, apsivilkusias ilgom rankovėm sukneles arba 
mūvinčias ilgas iki alkūnių pirštines. 

— Kodėl būtent tokias? — pasiteiravo Belinda. 

— Pagalvok pati. Pabandykit sužinoti, kur jos gyvena, — 
suprantama, jei ką nors surasit. Grįžkite į viešbutį apie pirmą. Aš ateisiu 
pas jus. 

—O kąiki tol veiksite? — susidomėjo Mege. 

Tingiai apsidairiau aplink: 

— Man čia dar reikia daug ką išsiaiškinti. 

— Galiu lažintis, kad taip ir yra, — pasakė Belinda. 

Megė jau žiojosi kalbėti, bet nuo jos pamokslo Belindą išgelbėjo 

aplink pasigirdę aikčiojimai ir dūsavimai, reiškiantys beribį susižavėjimą. 
Publika vos benusėdėjo savo kėdėse. Nusikamavusi aktorė pagaliau 
išsprendė savo klaikią problemą paprastai, bet išradingai ir be galo 
efektingai, — apvertusi skardinę vonią, ji prisidengė ja kaip vėžlio 
kiautu ir nutipeno tuos kelis žingsnius iki rankšluosčio. Įsisupo į jį ir 
pakilo kaip Venera, gimstanti iš jūros putų. Gracingai, bet išdidžiai 
nusilenkė publikai — madam Melba po spektaklio Kovent Gardene. 
Pagauti ekstazės žiūrovai švilpė ir šaukė pakartoti, ypač aktyvūs buvo 
seniausieji dalyviai, bet veltui: išsėmusi savo repertuarą, ji Žavingai 
papurtė galvą ir paliko sceną, pažerdama aplinkui muilo burbulų 
fejerverką. 

— Nieko sau! — pasakiau susižavėjęs. — Galiu lažintis, nė vienai 
jūsų toks variantas neatėjo į galvą! 

— Eime, Belinda, — pakvietė Megė. — Tai ne mums. 

Jos pakilo ir išėjo. Praeidama Belinda kilstelėjo antakį lyg 
mirkteldama, meiliai nusišypsojo ir pasakė: “Man patinka, kad jūs tai 
mėgstat!" Likau įtariai svarstyti, ką ji turėjo galvoje. Pasižiūrėjau, kaip 
merginos eina prie durų — norėjau įsitikinti, kad jų niekas nesekė. 

Žinoma, sekė — visų pirma labai storas, labai gremėzdiško sudėjimo 
personažas su geraširdžio žmogaus veidu ir milžiniškais žandikauliais, 
be to, dar keli tuzinai panašių. Vakaro programa jau baigėsi, ką tik 
matyti iškilmingi momentai pasitaikydavo retai — ne dažniau kaip tris 
kartus per vakarą, septynis vakarus per savaitę — ir lankytojai traukė į 
menkesnes užeigas, kur už keturiskart mažesnę kainą galima nusipirkti 
puikiausios degtinės. 

Klubas pusiau ištuštėjo, dūmų debesys išsisklaidė, todėl pagerėjo 
matomumas. Apsižvalgiau, bet tą akimirką nieko įdomaus nepastebėjau. 
Aplink zujo padavėjai. Užsisakiau škotiško viskio, ir man atnešė gėrimą, 
kuriame viskį aptiktų nebent kuo nuodugniausias cheminis tyrimas. 
Pagyvenęs vyriškis susikaupusio žmogaus veidu trypė šokių salėje kaip 
kunigas, atliekąs šventas apeigas. Orkestro nariai, dėkingai tylėdami, 
noriai gėrė alų, kuriuo juos pavaišino kažin koks apykurtis lankytojas. 

Staiga pamačiau žmogų, kurio — arba kurios — man ir reikė'o. Atrodė 
tik, kad matysiu ją nelabai ilgai. 

Astrida Lemei stovėjo kitame salės gale prie durų, gaubdamasi 
šalikų pečius, o kita mergina kažką šnibždėjo jai į ausį. Jų neramūs 
veidai ir skuboti judesiai rodė, kad žinia labai svarbi. Astrida kelis 
kartus linktelėjo, po to bėgte perbėgo šokių salę ir išnyko už centrinių 
durų. Nusekiau paskui, tik kiek lėčiau. 

Kelios pėdos skyrė mane nuo merginos, kai ji pasuko į 
Rembrantspleiną. Sustojo. Aš taip pat sustojau, pažiūrėjau ten, kur ji 
žiūrėjo, ir įsiklausiau į tai, ko klausėsi ji. 

Ryla stovėjo gatvėje, šalia kavinės. Net tokiu vėlyvu metu kavinė buvo 
pilna. Daugelis lankytojų, atrodė, mielai būtų atidavę daug, jei galėtų 
persikelti kur kitur. Ryla panėšėjo į seserį anos, šalia “Ekscelsioro", — 
tokie patys ornamentai, spalvotas stogelis, šokčiojančios lėlės ant 
tamprių virvelių. Tiesa, šitas mechanizmas techninėmis ir muzikinėmis 
savybėmis anaiptol neprilygo anam. Čionykštę rylą valdė panašaus 
amžiaus muzikantas, tik šis didžiavosi geros pėdos ilgio plevėsuojančia 
žila barzda, kurios vanduo ir šukos, matyt, nelietė nuo pat plaukų 
išdygimo dienos. Vilkėjo senis Britų armijos apsiaustu, jaukiai apgulusiu 
kūną iki pat kulkšnių. Tarp visokių iš rylos sklindančių traškesių, 
klingsėjimų ir cypčiojimų sugebėjau atsekti melodiją iš “Bohemos", 
nors, Dievas mato, Pučinis niekada nesuteikė mirštančiai Mimi tokių 
baisių kančių, kokios jei grėstų, jei herojė netyčia atsidurtų tą vakarą 
Rembrantspleine. 

Senolio nuoširdžiai ir labai įdėmiai klausėsi vienintelis žmogus. 
Atpažinau jį — buvau matęs prie “Ekscelsioro" rylos. Jo drabužiai 
atrodė nuskarę, bet tvarkingi, o lygūs juodi plaukai siekė liguistai liesus 
pečius, pro švarką kaip peiliai kyšojo mentės. Net stovėdamas per 
dvidešimt pėdų nuo vaikino mačiau, kad jis visiškai išsekęs. Galėjau 
stebėti tik dalį veido: klaikiai įdubusį skruostą, aptemptą panašia į seną 
pergamentą oda. 

Jis rėmėsi į rylos kraštą, bet anaiptol ne iš užuojautos Mimi. Rėmėsi 

todėl, kad kitaip būtų parkritęs. Be jokios abejonės, jaunuolis buvo 
tikras ligonis, o jo ateitis — labai liūdna. Protarpiais klausytojo kūną 
sukrėsdavo nevaldomo drebulio priepuoliai; retkarčiais jis giliai 
sukūkčiodavo ar sušvokšdavo. Žinoma, barzdotasis senolis nelaikė 
jaunuolio itin naudingu klausytoju, jis neryžtingai tūpčiojo aplinkui, 
priekaištingai caksėjo liežuviu ir skėsčiojo rankomis, panašiai kaip 
nusenusi, silpnaprotė višta. Be to, dairėsi po aikštę, lyg kažko bijodamas. 

Astrida greitai priėjo prie rylos, o aš paskui ją. Mergina 
atsiprašinėdama nusišypsojo senam barzdočiui, apglėbė jaunuolį per 
pečius ir patraukė jį nuo rylos. Kai jis pabandė išsitiesti, pamačiau, kad 
tai nemenko ūgio vyrukas, mažiausiai šešiais coliais aukštesnis už 
merginą. Aukštas ūgis tik pabrėžė ilgšio panašumą į skeletą. Jo akys buvo 
stiklinės, nejudrios, veidas — lyg Žmogaus, mirštančio iš alkio, o 
skruostai taip neįtikėtinai įdubę, kad atrodė bedantis. Astrida pusiau 
vedė, pusiau nešė ligonį, bet jaunuolis, nors ir mažai sunkesnis už 
merginą, taip drebėjo, kad jiedu tiktai blaškėsi ant šaligatvio. 

Priėjau prie jų ir nieko nesakydamas apglėbiau vaikiną, — pasijutau 
apkabinęs griaučius, — ir užsiverčiau jį visu svoriu ant savęs. Astrida 
pažiūrėjo į mane rudomis akimis, pilnomis nerimo ir baimės. Nemaniau, 
kad mano gražiai įdegęs veidas paskatino jos pasitikėjimą manimi. 

— Bakit geras! — jos balse škambėjo maldavimas. — Bokit geras, 
palikit mane. Susitvarkysiu pati. 

— Nesusitvarkysit. Jis visiškas ligonis, mis Lemei. 

Ji apstulbusi pažiūrėjo į mane: 

— Misteris Šermanas! 

— Nežinau, ar man tai labai patinka, — pasakiau abejodamas. — 
Prieš valandą ar porą jūs manęs nepažinot, nežinojot nė vardo. O štai 
dabar, kai įdegiau ir tapau patrauklus... Opa! 

Džordžo kojos staiga sulinko, ir jis vos neišslydo iš mano glėbio. 
Supratau, kad tokiu valso“ žingsniu per Rembrantspleiną netoli 
tenucisim, taigi 'sustojau, norėdamas užsimesti jį ant peties. Astrida 
išsigandusi čiupo mane už rankos: 

— Ne! Nekelkit jo! Taip neneškit! 

— Kodėl gi? — nustebau. — Taip daug lengviau. 

— Ne, ne! Jeigu jus pamatys policininkas, jį suims. 

Aš išsitiesiau, vėl apkabinau jį ranka ir pasistengiau išlaikyti kiek 
begalima labiau vertikalų. 

— Medžiotojas ir jo auka, — pasakiau. — Judu su van Gelderuu... 

— Prašau? 

— Ir, žinoma, brolelis Džordžas... 

— Iš kur jūs žinot jo vardą? — sušnibždėjo ji. 

— Mano toks darbas, — atsakiau didingai. — Kaip jau sakiau, 
brolelis Džordžas turi tą minusą, kad nėra visai nepažįstamas policijai. 
Turėti brolį, kuris sėdėjo kalėjime, anaiptol nėra patogu. 

Ji rieatsakė. Abejoju, ar kada buvau matęs žmogų, kuris atrodytų 
toks nelaimingas ir sugniuždytas. 

— Kur jis gyvena? — pasidomėjau. 

—Su manim, aišku, — atrodo, mano klausimas ją nustebino, — 
netoliese. 

Tikrai netoliese, ne daugiau kaip penkiasdešimt jardų žemyn šonine 
gatvele už “Balinovos". Laiptai, vedantys į Astridos butą, buvo 
siauriausi ir labiausiai vingiuoti iš tų, kokiais man buvo tekę lipti. Vilkau 
ant peties Džordžą, taigi įveikiau juos gana sunkiai. Mergina atrakino 
duris į butą, kuris pasirodė ne ką didesnis už triušio landą. Kiek 
pastebėjau, butą sudarė mažytė svetainė, į kurią vedė tokio pat mažyčio 
miegamojo durys. Įėjęs į miegamąjį paguldžiau Džordžą ant siauros 
lovos ir išsitiesęs nusibraukiau prakaitą. 

— Tie jūsų prakeikti laiptai blogesni už kopėčias, — pasakiau. 

— Atsiprašau. Pensione būtų pigiau, bet Džordžas... “Balinovoje" 
moka nelabai daug. 

Tų dviejų kambarių baldai aiškiai rodė, kad moka labai mažai. 
Pasakiau: 

— Jūsų padėtyje žmonės džiaugiasi gavę bet ką. 

— Prašau? 

— Užteks tų “prašau?" Puikiai žinot, ką turiu galvoje. Argi ne, mis 
Lemei? O gal galiu jus vadinti Astrida? 

— Iš kur žinote mano vardą? — dar nebuvau matęs merginos grąžant 
rankas, bet dabar ji tai darė. — Iš kur — iš kur jūs viską apie mane 
žinot? 

— (Gerai, užteks, — šiurkščiai pertariau. — "Tai jūsų bičiulio 
nuopelnas. 

— Bičiulio? Neturiu aš jokio bičiulio. 

— Tada “buvusio bičiulio". Ar jums geriau patiktų “velionio 
bičiulio"? 

— Džimo? — sužnibždėjo ji. 

— Džimo Dakloso, — linktelėjau. — Jis, aišku, buvo jus įsimylėjęs, 
lemtingai įsimylėjęs, — bet jau spėjo kai ką ir papasakoti. Turiu net jūsų 
nuotrauką. 

Atrodo, ji sumišo. 

— Betgi... bet aerouoste... 

— Įdomu, ko jūs tikėjotės — kad pulsiu jums į glėbį? Džimas buvo 
nužudytas aerouoste, nes jis kažką susekė. Kas tai buvo? 

— Labai gaila, niekuo negaliu jums padėti. 

— Negalit? Ar nenorit? 

Ji neatsakė. 

— Jūs jį mylėjot, Astrida? Džimą? 

Ji tylėdama pažvelgė į mane, akys blizgėjo. Lėtai linktelėjo. 

— Ir man nepasakysit? 

Tyla. Atsidusau ir pabandžiau iš kitos pusės: 

— Ar Džimas Daklosas jums pasisakė, kas jis? 

Ji papurtė galvą. 

— Bet jūs atspėjote? 

Ji linktelėjo. 

— Ir su kažkuo pasidalinot savo spėliojimais? 

To jai buvo per daug. 

— Ne! Ne! Aš niekam nepasakiau! Dievas mato, niekam nesakiau! 

Aišku, ji tikrai jį mylėjo, ir aišku, kad nemelavo. 

— Jis kada nors užsiminė apie mane? 

— Ne. 

— Bet jūs žinot, kas aš? 

Mergina tik pažvelgė į mane. Dvi didelės ašaros lėtai ritosi jos 
skruostais. 

— Jūs puikiausiai žinot, kad vadovauju narkotikų skyriui Interpolo 
biure, Londone. 

Vel tyla. Suėmiau ją už pečių ir piktai papurčiau: 

— Na, ar žinot? 

Ji linktelėjo. Dar nemačiau merginos, taip sugebančios tylėti. 

— Tai kas, jei ne Džimas, jums tai pasakė? 

— O, Dieve! Maldauju, palikit mane! — dabar skruostais pasilicjo 
daugybė ašarų. Matyt, tą dieną jai buvo lemta verkti, o man dūsauti — 
atsidusau ir vėl pakeičiau temą: pažiūrėjau į vaikiną, gulintį gretimame 
kambaryje. | 

— Kiek suprantu, — prašnekau, — Džordžas nėra šcimos 
duonpelnys? : 

— Džordžas negali dirbti, — pasakė ji paprastai, lyg konstatuodama 
gamtos dėsnį. — Jis nedirba jau daugiau kaip metai. Bet kuo čia dėtas 
Džordžas? 

— Džordžas čia daug kuo dėtas, — nuėjęs pasilenkiau prie jaunuolio 
ir apžiūrėjau jį iš arčiau. Kilstelėjau akies voką ir vėl paleidau. — Ką 
darot, kai jam taip atsitinka? 

— Nėra ką daryti. 

Pakėliau Džordžo rankovę. Klaikus vaizdas: visa ranka nusėta 
injekcijų žymėm, išvagota randais, praradusi bet kokią spalvą. Trude 
nebūtų galėjusi nė lygintis. Pasakiau: 

— Jam niekas niekada nebegalės padėti. Žinot, ar ne? 

— Žinau, — ji pagavo mano dvejojantį žvilgsnį ir nuleido ranką su 
pašto ženklo dydžio mezginiuota nosinaite, kuria šluostėsi ašaras. 
Šypsena buvo aitri: 

— Norit, kad ir aš pasiraitočiau rankovę? 

— Nesu linkęs įžeidinėti gerų merginų. Labiau noriu joms užduoti 
keletą klausimų, į kuriuos galėsit atsakyti. Kiek laiko Džordžas šitai 
daro? 

— Treji metai. 

— Kiek laiko dirbate “Balinovoje"? 

— Treji metai. 

— Jums ten patinka? 

— Patinka! — mergina išsiduodavo kaskart, kai tik praverdavo 
burną. — Ar žinot, koks tai darbas naktiniame klube — tokiame 
naktiniame klube? Kai visą laiką kimba baisūs, šlykštūs vieniši seniai... 

— Džimas Daklosas nebuvo nei šlykštus, nei baisus, nei senas. 

Ji apstulbo: 

— Ne. Ne. Žinoma, ne. Džimas... 

— Džimas Daklosas nužudytas, Astrida. Džimą nužudė todėl, kad jis 
pamilo merginą iš naktinio klubo, kurį šantažuojama. 

— Niekas manęs nešantažuoja. 

— Ne? Tai kas verčia jus tylėti? Kas verčia dirbti ten, kur jums aiškiai 
nepakenčiama? Ir kodėl jie jus persekioja? Ar dėl Džordžo? Ką jis 
padarė — ką jis, anot jų, padarė? Žinau, kad jis buvo kalėjime, vadinasi, 
ne dėl to. Kas, Astrida, kas verčia jus šnipinėti mane? Ką jūs žinot apie 
Džimo Dakloso mirtį? Aš žinau, kaip jis mirė. Bet kas ir kodėl jį 
nužudė? 

— Aš nežinojau, kad jį nužudys! — mergina atsisėdo ant sofos 
užsidengusi rankomis veidą, o jos pečiai virpėjo. — Aš nežinojau, kad jį 
gali nužudyti! į 

— Gerai, Astrida, — pasidaviau. Nieko gero nepasiekiau, tiktai 
pradėjau vis labiau bjaurėtis savimi: ji tikriausiai mykjo Daklosą, kuris 
žuvo viso labo vakar, o aš čia draskiau kraujuojančias žaizdas. — Esu 
matęs labai daug žmonių, kamuojamų mirties baimės, taigi nesistengsiu 
priversti jus kalbėti. Bet pagalvokit apie tai, Astrida, dėl Dievo ir dėl 
savęs pačios, pagalvokit apie tai! Tai jūsų gyvenimas — dabar jūs turit 


86 


jaudintis tik dėl savęs. Džordžui gyventi liko nedaug. 

—Aš nieko negaliu padaryti, nieko negaliu pasakyti, — ji 
tebesidangstė veidą rankomis. — Prašau jūsų, išcikit! 

Mačiau, kad nebėra nė ką sakyti, nė ką daryti. Paklusau Astridai ir 
išėjau. 


* 
* * 


Stovėdamas tik su kelnėmis ir marškinėliais, Žiūrėjau į savo atvaizdą 
mažo vonios kambario mažame veidrodyje. Ant mano veido, rankų ir 
kaklo nebesimatė rudo tepalo nė žymės; to anaiptol nebūčiau galėjęs 
pasakyti apie didžiulį, kadaise baltą rankšluostį, kurį laikiau rankoje. 
Rankšluostis buvo galutinai suniokotas ir ištapytas sodria šokoladinc 
spalva. 

Įėjau į miegamąjį, kuriame vos tilpo lova ir kušetė. Ant lovos sėdėjo 
— labai tiesiai sėdėjo — Megė ir Belinda, be galo žavios su dailiais 
naktiniais marškiniais, susidedančiais iš daugybės skylučių. Bet šiuo 
metu menkai domėjausi naktinių marškinių fabrikantų sukčiavimais 
taupant medžiagą. 

— Jūs sugadinot mūsų rankšluostį, — paprickaištavo Belinda. 

— Pasakysit, kad valėtės grimą, — pasiėmiau marškinius, kurių 
apykaklė iš vidaus nusidažė sodria ruda spalva, bet nieko negalėjau 
pakeisti. — Tai dauguma merginų, dirbančių naktiniam klube, gyvena 
pensione “Paryžius"? 

Megė linktelėjo: 

— Taip sakė Merė. 

— Merė? 

— Tokia miela anglų mergaitė, dirbanti “Trianone". 

“Trianone" nedirba mielos anglų mergaitės, ten vieta 
pagedusioms mergaitėms. Ar ji buvo toje bažnyčioje? — Megė papurtė 
galvą. — Gerai, vis šis tas, jei lyginsi su tuo, ką pasakė Astrida. 

— Astrida? — paklausė Belinda. — Kalbėjot su ja? 

— Taip, šiek tiek. Tik nedaug pešiau. Ji nebuvo linkusi bendrauti, — 

trumpai papasakojau viską ir pridūriau: 

— Na, laikas jau jums imtis kokio darbo, užuot šlaisčiusis po 
naktinius klubus. —- Jos pažvelgė viena į kitą, paskui abi šaltai sužiuro į 
manc. — Mege, nueik rytoj pasivaikščioti į Vondelo parką. Pažiūrėk, ar 
ten vaikštinės Trudė — tu ją pažįsti. Pasistenk, kad tavęs nepamatytų — 
ji tave prisimena. Pažiūrėk, ką ji veikia, su kuo susitinka, su kuo kalbasi. 
Parkas didelis, bet ją rasi nesunkiai. Trudę lydės tokia pasakų senė, 
penkių pėdų apimties talija. Belinda, pasisukiok rytoj vakare aplink tą 
pensioną. Jei pamatysi kurią nors iš merginų, buvusių tada bažnyčioje, 
pasek, kur ji eina, — užsimečiau kiaurai peršlapusį švarką. — 
Labanaktis. 

— Ir viskas? Jau išeinat? — Megė gerokai nustebo. 

— Sakyčiau, ganėtinai skubat, — pasakė Belinda. 

— Rytoj vakare, — pažadėjau, — apsikabinsiu jus abi ir papasakosiu 
viską viską, ką žinau apie Raudonkepuraitę ir tris lokius. O šiąnakt dar 
turiu kitų reikalų. 

VII skyrius 


Pastačiau policijos automobilį prie pat ženklo “Stovėti draudžiama" 
ir likusį šimtą jardų iki viešbučio nuėjau pėsčiomis. Ryla buvo dingusi — 
nežinau, kur nakčiai dingsta rylos, — ir fojė nieko nesimatė, padėjėjas 
snaudė už savo stalo. Tylutėliai pasiekiau savo raktą, nukabinau jį ir 
užlipau pirmus du aukštus — nenorėjau, kad lifto burzgimas nutrauktų 
ramų ir tikrai užtarnautą mano mielo bičiulio miegą. 

Nusivilkau šlapius drabužius — kitaip tariant, visus drabužius — 
nusiprausiau po dušu, vėl apsirengiau, nusileidau žemyn liftu ir 
triukšmingai mečiau raktą ant registracijos stalo. Administratoriaus 
padėjėjas prabudo, sumirksėjo ir paeiliui pažiūrėjo į mane, savo laikrodį 
ir raktą. 

— Misteri Šermanai... Aš... aš negirdėjau, kad jūs grįžote. 

— Jau seniai. Jūs miegojot. Tokiu nekalto vaiko miegu... 

Jis manęs nesiklausė. Dar kartą įsistebeilijo į savo laikrodį: 

— Kąjjūs čia veikiat, misteri Šermanai? 

— Vaikštau per sapną. 

— Pusę trijų nakties? 

— Negaliu gi aš vaikščioti per sapną vidury dienos, — pagrįstai 
pastebėjau. Pasisukau ir nužvelgiau vestibiulį. — Kaip? Nei durininko, 
nei portjė, nei taksisto, nei rylininko — nieko, kas galėtų mane pasekti? 
Minusas. Apsileidimas. Jūs turėsit atsakyti už tokį neapdairumą. 

— Prašau? 

— Admirolui dera budėti nesudedant bluosto. 

— Nesuprantu. 

— Nesu tikras, kad pats suprantu. Ar šiuo metu atidaryta kokia 
kirpykla? 

— Ar atidaryta... kas — jūs sakot? 

— Tiek to. Manau, pats susirasiu. 

Išėjau. Paėjęs turbūt dvidešimt jardų nuo viešbučio užlindau už durų, 
visai rimtai ruošdamasis pokštelėti per galvą tam, kas bandys sekti 
paskui. Po trejeto minučių paaiškėjo, kad niekas nebando. Sėdau į 

automobilį ir nuvažiavau link dokų. Sustojau už poros kvartalų nuo 
Amerikos hugenotų draugijos Pirmosios reformatų bažnyčios, palikau 
ten automobilį ir nuėjau pėsčiomis prie kanalo. 

Kanalas, apsodintas Olandijai įprastomis guobomis ir liepomis, 
buvo tamsus, tylus ir paslaptingas, jame neatsispindėjo nė viena ugnelė 
iš aplinkinių apytamsių skersgatvių. Šviesos nebuvo ir gretimuose 
pastatuose. Bažnyčia atrodė dar labiau apgriuvusi ir nesaugi, be to, kaip 
dauguma bažnyčių naktį, nežemiškai tyli, lyg stebima apvaizdos akies. 
Milžiniškas kranas su svambalu tarsi pikta lemiantis ženklas ryškėjo 
tamsiame danguje. Nesimatė jokio gyvybės ženklo. Tetrūko tik kapinių. 

Perėjau gatvę, užlipau laipteliais ir pabandžiau atidaryti duris. Jos 
buvo neužrakintos. Aišku, visai nebūtina rakinti, bet vis dėlto nustebau. 
Durų vyriai, matyt, gerai sutepti — darinėjosi jos visiškai be garso. 

Įjungiau žibintuvėlį ir greit apsukau šviesos ratą aplink save. Buvau 
vienas. Apsidairiau atidžiau. Bažnyčia pasirodė besanti maža, net 
mažesnė, negu atrodė iš lauko, senoviškai įrengta — mačiau, kad 
ąžuoliniai klauptai išskaptuoti rankomis. Pašviečiau aukštyn, bet 
balkono nesimatė — tik tuzinas mažų apdulkėjusių langų. Net saulėtą 
dieną čia turėtų būti prieblanda. Durys, pro kurias įėjau, buvo 
vienintelės, vedančios iš lauko. Mačiau dar vienas duris — 
tolimiausiame bažnyčios gale, tarp sakyklos ir senoviškų vargonų. 

Nusigavau iki tų durų, uždėjau ranką ant velkės ir išjungiau 
žibintuvėlį. Durys sugirgždėjo, nors ir negarsiai. Tyliai ir atsargiai 
žengiau pirmyn — protingai padariau, nes pataikiau koja ant pirmos 
pakopos laiptų, vedančių žemyn. Nulipau į apačią aštuoniolika pakopų 
— pilnas laiptų apsisukimas — ir ištiesiau ranką prieš save, norėdamas 
apčiuopti duris. Jos turėjo būti priešais. Bet durų nebuvo. Įjungiau 
žibintuvėlį. : 

Stovėjau kambaryje, turbūt dvigubai mažesniame negu bažnyčia. Vėl 
greit apsukau žibintuvėliu. Langų čia nesimatė, tik palubėje kabojo dvi 
lempos be gaubtų. Radęs jungiklį uždegiau šviesą. Kambaryje viskas 
buvo dar labiau patamsėję nuo laiko negu bažnyčioje. Grubias medines 


grindis dengė per nesuskaičiuojamus metus susikaupęs purvas. 
Kambario viduryje stovėjo keletas stalų ir kėdžių, prie dviejų sienų 
rikiavosi eilė atskirų kabinų — labai siaurų ir aukštų. Buvo panašu į 
viduramžių kavinę. 

Pajutau, kaip šnerves pakuteno gerai pažįstamas šleikštus kvapas. 
Supratau, kad sklido iš kažkurios kabinos dešinėje pusėje. Paslėpiau 
žibintuvėlį, išsitraukiau iš po švarko pistoletą ir, suradęs kišenėje 
duslintuvą, pritvirtinau jį. Tyliai kaip katė perėjau kambarį. Uoslė 
patvirtino, kad einu teisinga kryptimi. Pirmoji kabina buvo tuščia. 
Antroji taip pat. Tuo metu išgirdau kažką kvėpuojant. Judėjau pirmyn 
be galo lėtai, nutaikęs pistoletą ir nenuleisdamas akių nuo taikiklio. 

Be reikalo taip stengiausi. Nebuvo jokio pavojaus. Trečioje kabinoje 
ant siauro stalo stovėjo peleninė su ką tik surūkytos cigaretės nuorūka. 
Užsikniaubęs ant stalo miegojo žmogus, nusisukęs veidu į sieną. Man ir 
nereikėjo jo veido — lengvai atpažinau Džordžo griaučius ir jo 
nunešiotus drabužius. Kai mačiau jį paskutinį kartą, būčiau galėjęs 
prisiekti, kad negalės pasijudinti iš vietos bent dvidešimt keturias 
valandas. Tiksliau, būčiau galėjęs prisiekti, jei tai būtų normalus 
žmogus. Bet užkietėję narkomanai mažai kuo beprimena normalius 
žmones ir sugeba pademonstruoti stulbinančius, nors ir labai trumpus, 
stebuklus. Palikau Džordžą kur radęs. Šiuo metu su juo problemų 
nebuvo. 

Tarp dviejų kabinų eilių, kambario gale, pamačiau duris. Atidariau 
jas jau daug drąsiau negu ankstesnes. Įėjęs vidun užčiuopiau ir 
paspaudžiau įjungiklį. 

Stovėjau ilgame siaurame kambaryje, ilgio sulig visa bažnyčia, o 
pločio ne daugiau dešimt pėdų. Abiejose šoninėse sienose įtaisytos 
lentynos iki pat viršaus buvo prikrautos Biblijų. Nenustebau, aptikęs, 
kad čia tokios pat Biblijos kaip ir pas Morgenšterną ir Mugentalerį — 
tos, kurias Pirmoji reformatų bažnyčia taip dosniai dalijo Amsterdamo 
viešbučiams. Nemaniau, kad sužinosiu ką naujo, jas dar kartą 
apžiūrėdamas, bet užkišau pistoletą už juosmens ir dėl visa ko 

pasmalsavau. Paėmęs iš pirmos eilės keletą knygų pavarčiau. Jos buvo 
visiškai niekuo neypatingos, jeigu taip galima sakyti apie Biblijas. Iš 
antros eilės — taip pat. Pastūmiau dalį Biblijų antroje eilėje į šoną ir 
išsitraukiau egzempliorių iš trečios eilės. 

Šita Biblija jau buvo įtartina. Tiksliau, kaip Biblija net ir visai 
niekam tikusi, nes skylė, išpjauta jos puslapiuose beveik per visą knygos 
plotą, dydžiu ir forma priminė didek figą. Apžiūrėjau dar keletą Biblijų 
iš tos eilės. Visos jos pasirodė besančios tuščiavidurės, be to, darbas 
aiškiai atliktas mašina. Pasiėmiau vieną suluošintą Bibliją, kitas sustačiau 
atgal į vietą ir nuėjau prie durų, esančių priešais tas, pro kurias buvau 
tėjęs. Atidariau jas ir uždegiau šviesą. 

Turiu pripažinti, kad Pirmoji reformatų bažnyčia iš visų jėgų 
pasistengė deramai atsiliepti į progresyvių dvasininkų raginimą 
neatsilikti nuo technikos amžiaus, kuriame gyvename. Ko gero, tą 
raginimą būtų buvę galima išsiaiškinti ir ne taip tiesmukai, tačiau 
praktiškai taikomi bendro pobūdžio samprotavimai labai dažnai 
suprantami kiek klaidingai. Taip buvo atsitikę ir šį kartą. Kambarys, 
užėmęs gerą pusę bažnyčios požemio, pasirodė besąs puikiausiai įrengta 
techninė dirbtuvė. 

Joje mano neįgudusi akis pastebėjo viską — tekinimo ir frezavimo 
stakles, presus, tiglius, liejimo formas ir krosnį, dideles štampavimo 
stakles ir suolus su pritvirtintais smulkesniais įrengimais, kurių 
pritaikymas liko man paslaptimi. Viename kambario kampe grindis 
dengė vario ir žalvario drožlės — jos blizgėjo susiraičiusios spiralėmis. 
Kitam kampe gulėjo seni lietaus nutekamieji vamzdžiai, netvarkingai 
sumesti į didelę krūvą, ir keletas rulonų naudotos dengiamosios plėvės. 
Žodžiu, labai naudinga vieta, aiškiai pašvęsta daiktų gamybai. Kokių 
daiktų — galėjai tik spėlioti, nes gaminių pavyzdžiai aplink nesimėtė. 

Buvau maždaug viduryje kambario, ėjau lėtai, kai pusiau išgirdau, 
pusiau įsivaizdavau vos girdimą garsą nuo durų pusės. Vėl pajutau 
nemalonų dilgčiojimą sprande — kažkas į jį žiūrėjo, kupinas 
nedraugiškų ketinimų, žiūrėjo iš kelių jardų atstumo. 

Nerūpestingai nuėjau toliau. Nelengva buvo tai padaryti, žinant, kad 
kiekviename žingsnyje gali patykoti trisdešimt aštunto kalibro kulka ar 
kas nors ne mažiau mirtina. Tačiau vis dėlto nuėjau, nes atsisukti atgal, 
apsiginklavus tik skykta Biblija, kurią laikiau kairėje rankoje (pistoletas 
tebebuvo už diržo), reikštų tik paskatinti tą, kas 1r taip laikė pirštą ant 
gaiduko. Supratau, kad elgiausi kaip paskutinis besmegenis. Už tokį 
jaudinantį idiotizmą būčiau iškeikęs bet ką kitą, bet atrodė, kad už savo 
kvailumą pats ir sumokėsiu. Atrakintos durys į bažnyčią, atrakintos 
durys į požemį, galimybė visur prieiti ir viską apžiūrėti galėjo reikšti tik 
viena: kažkur slėpėsi tylus žmogėnas su pistoletu, kurio užduotis — 
sutrukdyti ne įeiti į bažnyčią, bet iš jos išeiti. Ir sutrukdyti labai radikalių 
būdu. Galvojau, kur jis galėjo slėptis, gal sakykloje, o gal už kokių 
šoninių durų — buvau pernelyg neatsargus ir nepatikrinau, ar tokios 
yra. 

Pasiekęs kambario galą, žvilgtelėjau į kairę pro tekinimo stakles, 
kažką nustebęs sumurmėjau ir sustojau šalia jų. Pastovėjau ne ilgiau 
poros sekundžių, nes tai, kas neišvengiama, neverta buvo atidėlioti. Kai 
pakėliau galvą ir pažvelgiau pro staklių viršų, ties dešiniąja akimi jau 
laikiau pistoleto taikiklį. 

Jis buvo už kokių penkiolikos jardų, ėjo prie manęs, be garso 
žengdamas mokasinais su guminiais padais. Suvytęs vyriškis kažkokio 
graužiko veidu, išblyškęs, dege tik juodos kaip anglis akys. Buvo nutaikęs 
į mane šį tą blogesnio negu trisdešimt aštunto kalibro pistoletą — 
dvivamzdę dvylikos užtaisų šaudykk, kurią pamačius stingo kraujas. 
Efektyvesnio mirtį nešančio ginklo neteko regėti. 

Vos tik pamačiau jį, tuoj pat nuspaudžiau gaiduką. Jei kuo ir galėjau 
būti tikras, tai tuo, kad antros progos nebegausiu. 

Raukšktoje vyriškio kaktoje pasirodė lyg ir raudona rožė. Jis 
žengtelėjo atgal — paskutinysis jau mirusio žmogaus žingsnis — ir vis 
dar spausdamas rankoje ginklą susmuko ant grindų taip pat tyliai, kaip 
bandė prisigauti prie manęs. Pažiūrėjau į duris, bet jeigu ten ir slėpėsi 
dar kas nors, tai slėpėsi gerai. Išsitiesiau ir greitai nuėjau į kambarį, kur 

saugomos Biblijos, tačiau ten nieko nebuvo. Tuščios pasirodė ir kabinos 
pirmajame kambaryje, tik Džordžas tebegulėjo užsikniaubęs ant stalo. 

Nelabai švelniai nutraukiau Džordžą nuo kėdės, persimečiau jį per 
petį ir užnešęs viršun į bažnyčią be ceremonijų užkišau už sakyklos. Ten 
jis liks nepastebėtas, jei kas sumanys šiaip sau žvilgtelėti pro centrines 
duris į vidų. Kam vidury nakties galėtų ateiti į galvą tokia mintis, 
neturėjau supratimo. Atidariau bažnyčios duris ir pažiūrėjau laukan. 
Gatvė buvo visiškai tuščia. 

Po trejeto minučių pastačiau taksi prie bažnyčios. Įėjęs vidun, 
štraukiau Džordžą, nuvilkau jį laiptais bei gatve ir įgrūdau ant 
užpakalinės automobilio sėdynės. Jis tuoj pat nusirito nuo jos ant 
grindų. Ko gero, taip buvo saugiau, todėl palikau jį ten. Apsidairiau, ar 
niekas nesidomi, ką čia veikiu, ir vėl įėjau į bažnyčią. 

Negyvėlio kišenėse teradau tik keletą cigarečių su narkotikais. Aišku, 
kad buvo prisirūkęs iki apkvaišimo, kai pradėjo eiti link manęs su savo 
šautuvu. Paėmiau jo ginklą kaire ranka, dešine pakėliau lavoną už 
apsiausto apykakks — gabendamas jį kitaip, būčiau susitepęs krauju 
kostiumą, o aš teturėjau vienintelį tokį patogų. Nuvilkau jį per visą 
požemį ir užtempiau laiptais aukštyn, pakeliui uždarinėdamas duris ir 
gesindamas šviesas. 

Vėl atsargiai apsidairiau prie bažnyčios durų — ir vėl nieko 
nepastebėjau. Prisidengdamas taksi šešėliu nugabenau lavoną iki kanalo 
ir pasistengiau nuleisti jį į vandenį kuo tyliau. Taip pat tyliai į tą patį 
kanalą jis būtų nuleidęs ir mano lavoną, jei tik būtų mokėjęs mikliau 
tvarkytis su šautuvu. Pavymui įmečiau į kanalą ir šaudyklę. Grįžau prie 
taksi ir jau ketinau atidaryti vairuotojo dureles, bet tuo tarpu plačiai 
atsivėrė namo, stovinčio greta bažnyčios, durys. Jose pasirodęs žmogus 
neramiai apsidairė ir pasuko prie manęs. 

Tai buvo apkūnus aukštas vyriškis, ant plačių naktinių marškinių 
užsimetęs maudymosi chalatą. Veidas atrodė gana įspūdingai — vešlūs 
žili plaukai, balti ūsai, sveikai rausvi skruostai, geraširdžio, šiuo metu 
kiek nustebusio žmogaus veidas. 

— (Gal galiu padėti? — jo balsas skambėjo giliai ir išraiškingai; 
žmogus neabejotinai tai žinojo. — Ar kas atsitiko? 

— Kas galėtų atsitikti? | 

— Man pasirodė, kad bažnyčioje girdėjau kažkokį triukšmą. 

— Bažnyčioje? — atėjo mano eilė nustebti. ,„ 

— Taip. Mano bažnyčioje. Va ten, — jis parodė pirštu, jeigu kartais 
būčiau nesupratęs, kad būtent ten bažnyčia. — Aš pastorius. Gudbodis. 
Daktaras Tedijus Gudbodis. Maniau, gal ten koks įsilaužėlis... 

— Tik ne aš, gerbiamasis. Nebuvau įėjęs į bažnyčią jau daug metų. 

Jis linktelėjo lyg visai nenustebęs. 

— Gyvename bedievystės laikais. Keistu metu bastotės gatvėmis, 
jaunuoli. 

— Nieko keisto taksistui, dirbančiam naktinėje pamainoje. 

Jis pažiūrėjo į mane ne visai tikėdamas ir įbedė akis į taksi vidų. 

— Viešpatie aukščiausias — ant grindų lavonas! 

— Tai ne lavonas. Ant grindų girtas jūreivis, kurį vežu atgal į jo laivą. 
Tik prieš keletą sekundžių jis nuslydo ant grindų, o man jau pabodo 
užkėlinėti jį atgal. Maniau, — pridūriau dorybingai, — kad elgiausi kaip 
tikras krikščionis. Su lavonu tikrai nesiterliočiau. 

Mano profesionalus pasakojimas nepadėjo. Pastorius pareiškė tonu, 
kurį, matyt, tausojo labiausiai paklydusioms avelėms: 

— Privalau pažiūrėti pats. | 

Jis tvirtai žengė į priekį, aš taip pat tvirtai jį stumtelėjau atgal. 
Pasakiau: 

— Per jus aš galiu prarasti vairuotojo pažymėjimą. Malonėkite! 

— Aš žinojau! Taip ir žinojau! Kažkas čia itin neaišku! Tai per mane 
jūs galit prarasti pažymėjimą? 

— Taip. Jeigu įmesiu jus į kanalą. Tai yra, jeigu, — pridūriau 
pasvarstęs, — jūs sugebėsit paskui iš jo išlipti. 

— Kaip! Į kanalą! Mane? Dievo tarną? Jūs man Biasmalę, sere? 

— Taip. 

Daktaras Gudbodis greit atsitraukė keletą žingsnių atgal. 

—Jūs prarasit pažymėjimą, sere! Aš pranešiu jūsų... 

Jau švito, o aš norėjau iki ryto bent kiek numigti, taigi įlipau į 
automobilį ir nuvažiavau. Šventikas grūmojo man kumščiu — tai nerodė 
jo broliškos meilės — ir, atrodo, itin rūsčiai grasino, bet aš nebegirdėjau. 
Įdomu, ar jis skųsis policijai — ne, atrodo, pirmenybė ne jo pusėje. 


* 
* Xi 


Gerokai pavargau, kol užtempiau Džordžą laiptais aukštyn. Tiesa, 
vargu ar jis apskritai kiek nors svėrė, tačiau buvau nepietavęs ir 
nemiegojęs, be to, sotus iki kaklo tų narkomanų. Durys į Astridos butą 
pasirodė neužrakintos. Taip ir tikėjausi, nes paskutinis jomis naudojosi 
Džordžas. Atidaręs jas uždegiau šviesą, praėjau pro miegančią merginą 
ir visai nešvelniai numečiau Džordžą ant jo lovos. Manau, Astridą 
pažadino spyruoklių girgždėjimas, bet ne šviesa. Kai grįžau į kambarį, ji 
atsisėdo lovoje ir trynė mieguistas akis. Pažiūrėjau į ją — tikiuosi, 
pakankamai mąsliai — ir nieko nepasakiau. 

— Jis užmigo, tada ir aš nuėjau miegoti, — pasakė ji teisindamasi. — 
Tikriausiai paskui atsikėlė ir išėjo. 

Šitą dedukcijos šedevrą sutikau tylėdamas, ko jis ir nusipelnė. 
Astrida kone beviltiškai tęsė: 

— Aš negirdėjau, kada jis išėjo. Tikrai. Kur jį radote? 

— Niekaip neatspėsit, garantuoju. Garaže, prie rylos. Stengėsi nuimti 
dangtį. Nelabai kaip jam sekėsi. 

Ji užsidengė veidą rankomis, kaip jau buvo dariusi šiąnakt. Kol kas 
neverkė, bet liūdnai pamaniau, kad bus dar laiko. 

— Kas jus taip sugraudino? — paklausiau. — Jis be galo domisi 
rylomis, ar ne, Astrida? Įdomu, kodėl? Tikrai smalsu. Gal jis 
muzikalus? 

— Ne. Taip. Nuo pat vaikystės... 

— O, nutilkit! Jei jis būtų muzikalus, mieliau klausytųsi pneumatinio 
grąžto. Jis laksto paskui tas rylas dėl labai aiškios priežasties. Labai 
aiškios — abu žinom, kokios. 

Ji įsmeigė akis į mane, bet nebuvo nustebusi, tik akys pilnos baimės. 
Sunkiai susmukau ant lovos krašto ir paėmiau abi jos rankas: 

— Astrida! 

— Ką? 

— Jūs taip pat prastai meluojat kaip ir aš. Jūs nėjote ieškoti Džordžo, 
nes puikiausiai žinojot, kur jis. Ir puikiai žinot, kur jį radau, — ten jis 
buvo saugus, ten jo nerastų policija, nes niekam neateis į galvą ieškoti 
Džordžo tokioje vietoje, — atsidusau. — Žinoma, cigaretė — tai ne 
injekcija, bet vis geriau negu nieko. 

Ji pažiūrėjo į mane priblokšta, paskui vėl užsidengė veidą rankomis. 
Pečiai krūpčiojo — žinojau, kad taip bus. Nežinau kodėl, bet tiesiog 
negalėjau ramiai sėdėti. Ištiesiau ranką, norėdamas apraminti Astridą. 
Vos tik taip padariau, ji nedrąsiai pakėlė pilnas ašarų akis, apsikabino 
manc ir ėmė karčiai raudoti ant peties. Jau buvau bepriprantąs prie 
tokio elgesio Amsterdame, bet anaiptol nenudžiugau. Pasistengiau 
švelniai išsivaduoti iš jos rankų. Ji tik dar tvirčiau mane suspaudė. 
Žinojau, kad tai ne dėl manęs. Paprasčiausiai tuo metu mcrginai reikėjo 
į kažką atsiremti, o pasitaikiau aš. Palaipsniui kūkčiojimas aprimo. 
Dabar jos veide atsispindėjo bejėgiškumas ir neviltis. 

— Dar ne vėlu, Astrida. į 

— Netiesa. Jūs žinot ne blogiau už mane, kad nuo pat pradžių buvo 
per vėlu. 

— Džordžui — taip. Bct ar nematot, kad stengiuosi padėti jums? 

— Kaip jūs galit man padėti? 

— Galiu sunaikinti žmones, kurie sužlugdė jūsų brolį. Žmones, kurie 
žlugdo jus. Bet man reikia pagalbos. Visiems mums reikia pagalbos — 
jums, man, visiems. Padėkit man — ir aš padėsiu jums. Pažadu, Astrida. 

Nepasakyčiau, kad neviltį jos veide pakeitė kitokia išraiška, bet ta 
neviltis tapo lyg ir menkesnė. Astrida linktelėjo, su vargu nusišypsojo ir 
pasakė: 

— Jums, atrodo, labai gerai sekasi naikinti žmones. 

— Gali ir jums sektis, — pasakiau ir padaviau jai visai mažą 


pistoletą. Kaip dvidešimt pirmo kalibro, pistoletas buvo itin geras. 

Po dešimt minučių išėjau. Gatvėje pamačiau du apdriskusius 
vyrukus, sėdinčius ant laiptų priešais. Jie negarsiai, tačiau karštai 
ginčijosi. Perdėjau pistoletą į kišenę ir ėmiau eiti prie jų. Kai mus teskyrė 
gal dešimt pėdų, romo kvapas gatvėje taip sustiprėjo, kad galėjai 
pagalvoti, jog jie ne gėrė tą skystį, bet maudėsi jame. Kiekviename 
šešėlyje man rodėsi vaiduokliai — aišku, turėjau išsimiegoti. Grįžau prie 
taksi, nuvažiavau į viešbutį ir pagaliau atsiguliau. 


VIII skyrius 


Nuostabu, bet kitą rytą — O gal tą patį? — švietė saulė. Pabudau nuo 
žadintuvo čirškimo. Palindau po dušu, nusiskutau, apsirengiau ir 
nulipau į restoraną papusryčiauti. Visa tai mane taip atgaivino, kad 
įstengiau mandagiai pasveikinti administratoriaus padėjėją, durininką ir 
senąjį rylininką ir kiekvienam iš eilės nusišypsoti. Porą minučių 
pastovėjau šalia viešbučio įdėmiai dairydamasis aplink — laukiau, ar 
nepasirodys koks šešėlis, bet, atrodo, niekas nenusekė paskui mane iki 
policijos automobilio. Nors dieną nebekrūpčiojau nuo įtartinų 
krebždesių, vis dėlto tikrindamas atidariau variklio gaubtą. Niekas 
nebuvo įdėjęs ten sprogstamojo užtaiso, taigi sugebėjau atvykti į 
Centrinę valdybą Marnikstrate sutartu laiku — dešimtą valandą. 

Pulkininkas de Grafas su paruoštu kratos orderiu laukė manęs 
gatvėje. Su juo buvo inspektorius van Gelderis. Abudu pasisveikino 
mandagiai, nors kiek santūriai — kaip žmonės, puikiai suprantantys, 
kad veltui gaišta laiką, bet yra pernelyg gerai išauklėti ir tai slepia. 
Sėdome į policijos automobilį, vairuojamą specialaus šoferio. 
Automobilis buvo gerokai prabangesnis už tą, kurį gavau aš. 

—Jūs tebemanote, kad verta apsilankyti pas Morgenšterną ir 
Mugentalerį? — paklausė de Grafas. — Ar tai būtina? 

— Labiau negu bet kada. 

— Kažkas atsitiko, kad taip nusprendėt? 

—Ne, — sumelavau. Paliečiau galvą. — Kartais mane aplanko 
dvasios. 

De Grafas ir van Gelderis akimirksniu susižvalgė. 

— Dvasios? — atsargiai paklausė de Grafas. 

— Taip. Tada pasikliaunu nuojauta. | 

Jiedu dar kartą susižvalgė, tuo pareikšdami vieningą nuomonę apie 
Policininkus, kurie vadovaujasi tokiais moksliniais metodais. Paskui de 
Grafas pasistengė pakeisti temą: 

—Nuo ryto ten stovi furgonas, 0 jame aštuoni persirengę 
Policininkai. Bet jūs sakėt, kad nenorit apieškoti to sandėlio iš tikrųjų? 

— Apieškoti noriu — tikriau sakant, noriu sudaryti vaizdą, kad 
Vyksta krata. Iš tikrųjų man tereikalingas sąrašas firmų, aprūpinančių 
Sandėlį produkcija. | 

— Tikiuosi, žinote, ką darote, — ištarė de Grafas. Jo balsas 
suskambo iškilmingai. 

— Jūs tikitės, — pasakiai. — O aš kaip jaučiuosi, jūsų manymu? 

Nė vienas jų neišdavė savo minčių. Pokalbis, atrodo, pakrypo 
nepageidaujama linkme, taigi, kol nuvykom, daugiau nieko 
nebekalbėjom. Privažiavome prie sandėlio iš kiemo pusės ir sustojome 
už neišvaizdaus pilko furgono. Iš jo išlipo žmogus tamsiu kostiumu ir 
priėjo prie mūsų. Civilio drabužiai menkai tepadėjo jam užsimaskuoti: 
už penkiasdešimt jardų būčiau pasakęs, kad tai policininkas. 

Jis pranešė de Grafui: 

— Mes pasiruošę, sere. 

— Pakvieskite vyrus. 

— Klausau, sere, — policininkas parodė į viršų. — Kaip manote, 
sere, ką tai reiškia? 

Pažiūrėjau, kur jis rodė. Tą rytą pūtė gan smarkus vėjas, todėl 
ryškiaspalvis daiktas, pakibęs ant pakeliamosios svirties virš sandėlio, 
lėtai suposi kaip laikrodžio švytuoklė. Tai buvo vienas šiurpiausių mano 
regėtų vaizdų. 

Aiškiai galėjai matyti, kad tai lėlė — labai didelė lėlė, gerokai didesnė 
negu trijų pėdų. Aprengta buvo, žinoma, įprastais dailiais, gražiai 
pasiūtais olandiškais tautiniais rūbais. Ilgas dryžuotas sijonas koketiškai 
plevėsavo vėjyje. Paprastai pakeliamosioms svirtims valdyti naudojami 
lynai ar virvės, bet šiuo atveju kažkas pasirinko grandinę. Lėlė prie 
grandinės uvo pritvirtinta be galo bjauriu kabliu; kablys pasirodė kiek 
per mazas, tad, matyt, teko juo per jėgą apkabinti lėlės kaklą. Dėl to 
kaklas perlūžo ir galva buvo groteskiškai palinkusi į dešinę pusę, kone 
liesdama petį. Žinoma, tai viso labo sužalota lėlė, bet vaizdas buvo 
kažkoks ciniškas ir kėlė man siaubą. Panašiai jautėsi ir kiti. 

— Košmariškas reginys, — de Grafo balsas ir veidas bylojo, kad jis 
sukrėstas. — Kam, vardan Dievo, to prireikė? Kokia — kokia či3 
prasmė, koks tikslas? Kokio bepročio smegenyse galėjo užgimti toks. 
toks siaubas? 

Van Gelderis palingavo galvą: 

— Bepročių pakanka visur, Amsterdamui taip pat tenka tam tikr? 
dalis. Gal kokia veidmainė mylimoji ar nekenčiama uošvė... 

— Taip, taip, tokių netrūksta. Bet tai — tikra beprotybė, psichini“ 

ligonio darbas. Sitokiu baisiu būdu reikšti savo jausmus, — de Grafas 
keistai pažvelgė į mane, lyg dar kartą svarstydamas, ar tikrai mūsų 
apsilankymas čia toks betikslis. — Majore Šermanai, ar jums neatrodo 
keista... 

— Atrodo, kaip ir jums. Tai padaręs žmogus nedelsiant turi būti 
paguldytas į psichiatrinę ligoninę. Bet aš atvykau ne dėl to. 

— Žinoma, žinoma, ne, — de Grafas paskutinį kartą pažvelgė į 
tabaluojančią lėlę, lyg negalėdamas atsitraukti, paskui staiga krestelėjo 
galvą ir nuėjo prie sandėlio laiptų. Pakilę į antrą aukštą pasukome į 
kampinį kambarį. Skirtingai nuo mano paskutinio apsilankymo, durys 
svetingai atsivėrė. 

Kabinetas, kuriame sėdėjo firmos savininkai, skyrėsi nuo sandėlio. 
Jis buvo erdvus, modernus ir patogus, be to, neprikrautas prekių. 
Sienos dekoruotos įvairių atspalvių liepos mediena, puikūs kilimai, labai 
brangūs naujausių modelių skandinaviški baldai — visa tai daugiau 
priminė prabangų poilsio kambarį negu darbo kabinetą dokų kvartale. 
Du vyriškiai, sėdėję giliuose patogiuose krėslųose prie dviejų didžiulių 
oda trauktų stalų, mandagiai pakilo ir pasiūlė de Grafui, van Gelderiui 
tr man tokius pat patogius krėslus. Patys liko stovėti. Man tai patiko — 
galėjau geriau juos apžiūrėti. O pažiūrėti buvo į ką, nors abu vyriškiai 
atrodė gerokai panašūs. Bet mėgavimasis šiltu priėmimu tetruko keletą 
sekundžių. 

Kreipiausi į de Grafą: 

— Pamiršau kai ką labai svarbaus. Būtinai turiu tuoj pat susisiekti su 
draugu, — tikrai būtinai turėjau. Nedažnai pajuntu tokį šaltį ir stingulį 
kažkur apie skrandį, bet jei jau pajuntu, privalau veikti neatidėliodamas. 

De Grafas pažiūrėjo nustebęs: 

— Kaip galėjot pamiršti, jei taip svarbu? 

— Turiu ir be to apie ką galvoti. Ką tik prisiminiau, — tai buvo tiesa. 

— Gal telefonu... 

— Ne, ne. Privalau asmeniškai. 

— Ar negalėtumėt man užsiminti... 

— Pulkininke de Grafai! — jis skubiai linktelėjo, parodydamas, kad 
suprato mane. Pritarė, kad nedera išdavinėti valstybinių paslapčių, kai 
klausosi prekių sandėlio savininkai, dėl kurių esama rimtų abejonių. — 
Ar galėčiau pasiskolinti jūsų automobilį su vairuotoju? 

— Žinoma, — nenoriai sutiko jis. 

— Ir gal jūs palauktumėte, kol aš grįšiu, prieš pradėdami... 

— Jūs nemažai prašote, misteri Šermanai. 

— Žinau. Bet aš tetruksiu kelias minutes. 

Man tikrai tereikėjo kelių minučių. Sustabdžiau vairuotoją prie 
pirmos pasitaikiusios kavinės ir pasinaudojau jos telefonu. Išgirdau 
signalą ir pajutau, kaip atslūgo įtampa visame kūne, — ragelį pakėlė 
iškart. 

— Mege? — paklausiau. 

— Labas rytas, majore Šermanai, — Megė visada buvo mandagi ir 
gerai išauklėta, vienas malonumas jos klausytis, ypač dabar. 

— Džiaugiuosi, kad tave radau. Bijojau, kad judvi su Belinda jau 
būsit išėjusios — Belinda dar yra, ar ne? — daug labiau bijojau kai ko 
kito, bet šiuo metu nevertėjo jai to sakyti. 

— Dar yra, — ramiai atsakė Megė. 

— Noriu, kad judvi tuoj pat išsikraustytumėt iš to viešbučio. “Tuoj 
pat" reiškia per dešimt minučių. Jei įmanoma, per penkias. 

— Išsikraustyti? Jūs turit galvoje... 

— Turiu galvoje: kad susikrautumėt daiktus, atsiskaitytumėt ir 
niekada daugiau nė arti prie jo neprieitumėt. Persikelkit į kitą viešbutį. 
Bet kokį. Ne, kvailute, ne į mano. Į tinkamą. Važiuokit keliolika ar 
keliasdešimt taksi, kol būsit tikros, kad jūsų neseka. Paskambinkit į 
pulkininko de Grafo kabinetą Marnikstrate. Pasakykit atvirkščią 
telefono numerį. 

— Atvirkščią? — atrodo, Megė apstulbo. — Norit pasakyti, kad 
policija jūs taip pat nepasitikit? 

— Nežinau, ką reiškia “taip pat", bet nepasitikiu niekuo, taškas. Kai 
įsikursit, paieškokit Astridos Lemei. Ji gali būti namie — adresą turit — 
arba “Balinovoje". Pasakykit jai, kad kol kas apsistotų drauge su jumis 
viešbutyjė. Aš pasakysiu, kada galės saugiai išsikelti. 

— O jos brolis... 

— Džordžas gali pasilikti, kur yra. Jam pavojus negresia, — vėliau 
nie.:aip negakėjau prisiminti, ar ši frazė buvo šešta ar septinta esminė 
klaida, kurią padariau Amsterdame. — O jai gresia. Jei prieštaraus, 
pasakyk, kad nueisit į policiją ir mano vardu pranešit ten apie Džordžą. 

— O kodėl turėtume eiti į policiją? 

— Nėra ko eiti. Bet ji to nežino. Ji taip įgąsdinta, kad užteks tik 
paminėti policiją... 

— Tai nedora ir žiauru, — griežtai pertraukė mane Megė. 

— Nesąmonė! — surikau ir nutrenkiau ragelį. 

Po minutės vėl buvau sandėlyje. Dabar jau galėjau nuodugniau 
apžiūrėti abu savininkus. Jie buvo tikros tipiškų amsterdamiečių — kaip 
juos įsivaizduoja svetimšaliai — karikatūros. Stambūs, apkūnūs, tvirtai 
sudėti vyrai ryžtingai atsikišusiais smakrais. Mūsų pažinties pradžioje 
savininkų veidai švieste švietė draugiškumu ir gera valia, bet dabar šita 
išraiška buvo pranykusi. Supratau, kad de Grafas neištvėrė ir pradėjo 
ceremoniją be manęs. Nepapriekaištavau jam, o jis savo ruožtu taktiškai 
nepaklausė, kaip man sekėsi. Morgenšternas ir Mugentaleris 
tebestovėjo kone taip pat, kaip buvau juos palikęs, įsmeigę akis vienas į 
kitą. Atrodė suglumę, pasipiktinę ir ničnieko nesuprantą. Mugentaleris 
laikė rankoje popierių. Man įėjus nuleido ranką. Rodės, jis netiki savo 
akimis. 

— Kratos orderis! — balse skambėjo tragiškas patosas, galįs 
pravirkdyti net statulą. Atrodė jis kaip tikras Hamletas, tik dvigubai 
stambesnis. — Kratos orderis Morgenšternui ir Mugentaleriui! Šimtą 
penkiasdešimt metų abi šios šeimos žinomos Amsterdame kaip padorūs 
— ne, garbingi! — prekybininkai. Ir še tau! 

Pamakajavęs ranka sau už nugaros sandėlininkas apčiuopė krėslą ir 
susmuko į jį lyg apalpęs. Popierius iškrito jam iš rankos. 

— Kratos orderis! 

— Kratos orderis! — atitarė Morgenšternas. Jam irgi prireikė krėslo. 
— Kratos orderis, Ernstai. Tai juoda diena Morgenšternui ir 
Mugentaleriui! Dieve mano! Kokia gėda! Kokia negarbė! Kratos 
orderis! 

Mugentaleris beviltiškai pamojo nusilpusia ranka: 

— Prašau, ieškokite kur tik norite. 

— Nenorite sužinoti, ko mes ieškome? — mandagiai pasiteiravo de 
Grafas. 

— Kodėl turėčiau norėti? — Mugentaleris akimirką bandė atrodyti 
abejingas, bet veltui. Buvo pernelyg sukrėstas. — Šimtą penkiasdešimt 
metų... . 
—Na, na, ponai, — paguodė de Grafas, — jūs per daug jaudinatės- 

Puikiausiai suprantu, kad smūgis skaudus. Mano manymu, visa tai tik 
muilo burbulas. Bet mes gavome oficialų pranešimą, ir privalome į jį 
reaguoti. Yra žinių, kad jūs laikote nelegaliai įsigytus briliantus... 

— Briliantus! — Mugentaleris netikėdamas įsistebeilijo į savo 
kompanioną. — Girdi, Janai? Briliantus? — jis papurtė galvą ir kreipėsi 
į de Grafą: 

— Jei rasite briliantų, duosite kelis ir man, gerai? 

Šitas sarkazmas de Grafo nepaveikė: 

— O be to, kas dar svarbiau, briliantų apdirbimo stakles... 

— Mūsų sandėlis nuo lubų iki grindų prigrūstas briliantų apdirbimo 
staklių, — vangiai sutiko Morgenšternas. — Pažiūrėkite patys. 

— O kontorines knygas? 

— Viską, viską, — leido Mugentaleris. 

— Dėkoju už bendradarbiavimą, — de "Grafas linktelėjo van 
Gelderiui, kuris pakilo ir išėjo iš kambario. Pulkininkas konfidencialiai 
tęsė: 

—Iš anksto atsiprašau, nes esu tikras, kad veltui gaištame laiką. 
Atvirai šnekant, mane labiau domina tas siaubingas daiktas, prikabintas 
grandine prie jūsų sandėlio pakeliamosios svirties. Ta kėlė. 

— Kas? — paklausė Mugentaleriš. 

— Lėlė. Tokia didelė. 

—Lėlė ant grandinės! — Mugentaleris buvo ir sužavėtas, ir 
išgąsdintas, nors šiuos du dalykus nelengva suderinti. — Prie mūsų 
sandėlio? Janai!.. 

Negalėčiau tvirtinti, kad laiptais „aukštyn užbėgome bėgte, — 
Morgenšterno ir Mugentalerio sudėjimas tam netiko — bet sugebėjome 
atsidurti viršuje itin greitai. Trečiame aukšte aptikome van Gelderį, 
besidarbuojantį drauge su savo vyrukais. De Grafo pakviestas van 
Gelderis prisijungė prie mūsų. Tikėjausi, kad policininkai nepervargs 
beieškodami, nes buvau tikras, jog nieko neras. Hašišo kvapas, užpildęs 
visą patalpą praeitą naktį, buvo išnykęs. Tvyrojo stiprus, saldus kažkokio 
oro gaivintuvo aromatas — nepasakyčiau, kad jis buvo malonesnis. 
Tačiau šiuo metu nevertėjo apie tai užsiminti. 

Lėk tebesisūpavo vėjyje nugara į mus, nulenkusi tamsiaplaukę galvą 
ant dešinio peties. Morgenšternas prilaikė Mugentalerį, ir pastarasis, 
anaiptol nesidžiaugdamas tokia garbe, pasiekė grandinę tiesiai virš 

kablio ir prisitraukė ją arčiau. Lėlę nuo grandinės nuėmė sunkiai. Ilgai 
žiūrėjo į ją, laikydamas rankose, paskui palingavęs galvą pažvelgė į 
Morgenšterną: 

— Janai, tas, kuris padarė šitą bjaurų, šlykštų darbą, šitą nedorą, 
nedorą pokštą, bus atleistas iš darbo šiandien pat. 

—Šią pat valandą, — pataisė Morgenšternas. Jo veidą iškreipė 
pasibjaurėjimas — ne lėle, bet tuo, kas jai padaryta. — Šitokia nuostabi 
lėlė! 

Morgenšternas nė trupučio neperdėjo. Lėlė buvo tikrai nuostabi, ir 
ne tik dėl to, kad puikiai pasiūti drabužiai labai jai tiko. Nepaisant 
nulaužto ir kablio apdraskyto kaklo, lėlės veidas tebebuvo jaudinančiai 
gražus, matyt, kurtas tikro menininko. Tamsūs plaukai, rudos akys ir 
švelni veido spalva, o taip pat subtilūs, dailūs bruožai sudarė įspūdį, jog 
tai ne lėlės veidas, bet žmogaus — gyvo žmogaus, su savo charakteriu ir 
manieromis. Ne aš vienas tai pastebėjau. 

De Grafas paėmė lėlę iš Mugentalerio ir įsižiūrėjo į ją. 

— Graži, — sumurmėjo jis. — Kokia graži. Ir kokia tikra, kokia gyva. 
Ji atrodo gyva, — pulkininkas žvilgtelėjo į Mugentalerį. — Ar galėtumėt 
pasakyti, kas pagamino šią lėlę? 

— Niekada nesu panašios matęs. Tai ne mūsų lėlė, esu tikras, bet 
galit paklausti aukšto prižiūrėtojo. Nors manau, kad ji ne mūsų. 

— Ir kokios subtilios spalvos, — svajingai tęsė de Grafas, — veidas 
atrodo visiškai tikras. Joks žmogus negalėtų to išgalvoti. Be abejo, be 
abejo, lėlė pagaminta žiūrint į modelį. Į kokią nors pažįstamą. Sutinkat, 
inspektoriau? 

— Manau, kad taip ir buvo, — trumpai atsakė van Gelderis. 

— Aš, ko gero, esu matęs šį veidą, — tęsė de Grafas. — Ar kam iš 
jūsų, ponai, neteko matyti merginos, panašios į šitą? 

Visi lėtai papurtėme galvas, aš lėčiausiai. Vėl jaučiau šaltį skrandžio 
srityje, dabar jau ledinį šaltį. Lėlė ne tik buvo stulbinančiai panaši į 
Astridą Lemei. Ji atrodė tokia gyva, lyg čia būtų buvusi pati Astrida. 


* 
* + 


Po penkiolikos minučių, kai kruopšti sandėlio krata baigėsi, kaip ir 
tikėjomės, niekuo, de Grafas atsisveikino su Morgenšternu ir 


105 


Mugentaleriu ant laiptų Van Gelderis ir aš stovėjom šalia. 
Mugentalerio veidas vėl ėmė švytėti, Morgenšternas stovėjo prie jo 
patenkintas, globėjiškai šypsodamasis. De Grafas šiltai paspaudė jiems 
abiem rankas. 

—Dar kartą nuoširdžiausiai atsiprašau, — de Grafas beveik 
persistengė. — Mūsų informacija ir šį kartą pasirodė besanti tokia pat 
tiksli kaip visada. Apie šį apsilankymą nebus niekur užsiminta, — 
pulkininkas plačiai nusišypsojo. — Kontorines knygas grąžinsime, kai 
tik suinteresuoti asmenys peržiūrėk neras ten nelegalių briliantų 
supirkėjų. Viso gero, ponai. 

Mudu su van Gelderiu irgi pasakėme “Viso gero", o aš ypač 
draugiškai paspaudžiau Morgenšterno ranką. Pagalvojau, kad jis tikrai 
nemoka skaityti minčių ir neturi man įgimto sugebėjimo pajusti 
gresiančią mirtį ar pavojų. Vakar vakare Morgenšternas buvo 
“Balinovos" klube, tai jis pirmasis išėjo paskui Megę ir Belindą. 

Važiavome atgal į Marnikstratą lyg ir tylėdami. Tai reiškia, kad de 
Grafas ir van Gelderis gyvai kalbėjosi, o aš ne. Jie, atrodo, labiau 
domėjosi sulaužyta lėle negu tikrąja mūsų vizito į sandėlį priežastimi. 
Aišku, tai pakankamai vaizdžiai rodė jų požiūrį į tą tikrąją priežastį. 
Visai nenorėjau kištis ir aiškinti, kad jie galvoja teisingai, todėl tylėjau. 

Grįžus į kabinetą de Grafas pasiūk: 

— Gal kavos? Mūsų mergina verda geriausią kavą Amsterdame. 

— Šitas malonumas palauks. Deja, labai skubu. 

— Turit planų? Sakysim, veiksmų schemą? 

— Ne. Noriu ššsitiesti ant lovos ir pagalvoti. 

— Tai kodėl tada... 

— Kodėl atvažiavau? Turiu porą smulkių reikalų. Sužinokite, ar man 
niekas neskambino. 

— Čia? 

— Turėjo paskambinti žmogus, su kuriuo pasimatyti buvau išėjęs iš 
sandėlio, — taip įsivažiavau, kad nė pats nežinojau, kada meluoju, o 
kada sakau tiesą. 

De Grafas linktelėjęs pakėlė ragelį ir kažką trumpai paklausė. 
Užrašęs ant popieriaus ilgą raidžių bei skaičių eik padavė man. Raidės 
nereiškė nieko; perskaitęs skaičių eilę iš priešingos pusės gausiu naująjį 
merginų telefono numerį. Įsidėjau popierių į kišenę. 

— Dekoju. Teks iššifruoti. 

— O koks antrasis smulkus reikalas? 

— Ar nepaskolintumėt man žiūronų? 

— Žiūronų? 

— Labai mėgstu stebėti paukščius, — paaiškinau. 

— Be abejo, — niūriai tarė van Gelderis. — Majore Šermanai, ar 
atsimenate, kad mes tarėmės artimai bendradarbiauti? 

— Na? 

— Sakyčiau, nesate pernelyg šnekus. 

— Mielai šnekėsiu, kai bus apie ką. Nepamirškit, kad tiriat tai jau 
daugiau kaip metai, o aš esu čia nepilnas dvi dienas. Tad, kaip sakiau, 
noriu atsigulti ir pagalvoti. 

Bet iš tikrųjų neatsiguliau ir nepagalvojau. Nuvažiavau prie telefono 
būdelės pakankamai toli nuo policijos valdybos ir surinkau numerį, 
gautą iš de Grafo. 

Balsas kitame laido gale atsiliepė: 

— Viešbutis “Turingija". 

Žinojau tą viešbutį, nors jame būti neteko. Pagal mano išlaidų 
sąskaitą jis gerokai per prastas, bet kaip tik jį būčiau parinkęs 
merginoms. Pasakiau: 

— Aš esu Šermanas. Polas Šermanas. Kiek žinau, šįryt čia atvyko dvi 
jaunos merginos. Ar galėčiau su jomis pasikalbėti? 

— Labai gaila, jų šiuo metu nėra, — galėjau nebesijaudinti. Jos arba 
ieškojo Astridos Lemei, arba vykdė užduotis, gautas iš manęs paryčiais. 
Nespėjau paklausti, ko norėjau, nes paslaugus balsas aplenkė mane: 

— Jos prašė perduoti jums šį tą, misteri Šermanai. Prašė pasakyti, kad 
nepasisekė surasti jūsų bendros draugės, tai jos dabar ieško kitų draugų. 
Bijau, sere, kad tai skamba gana miglotai. 

Padėkojau balsui ir pakabinau ragelį. “Padėk man, — pasakiau aš 
Astridai, — ir aš tau padėsiu". Pradėjau galvoti, kad gerai aš jai padėsiu 
— nulydėsiu iki karsto arba artimiausio kanalo. Įšokau į policijos taksi 
ir, kol privažiavau Rembrantspleiną, įsigijau galybę priešų. 

Astridos buto durys buvo užrakintos, bet tebeturėjau savo įrankius. 
Butas atrodė taip pat kaip vakar — sutvarkytas, švarus ir skurdus. 
Nesimatė jokių smurto ar skuboto išvykimo žymių. Pasižiūrėjau į 
negausias spintas ir stalčius. Nutariau, kad drabužių juose itin maža. 

Tačiau Astrida juk užsiminė, kad gyvena labai kukliai, tad nieko tai 
nereiškė. Apžiūrėjau visas vietas, kur tokiame mažame bute būtų galima 
palikti raštelį, bet, jei ir buvo palikta, neradau. Tiesa, nė nesitikėjau 
rasti. Užrakinau duris ir nuvažiavau į naktinį “Balinovos" klubą. 

Naktinių klubų požiūriu tebebuvo ankstyvas rytas, taigi “Balinova" 
buvo užrakinta. Durys stiprios — mano spyriai bei dūžiai jų nė kiek 
nepaveikė. Laimė, jie paveikė vieną iš klubo tarnautojų, nutraukdamas 
ramų jo snaudulį. Duryse pasisuko raktas, ir jos truputėlį prasivėrė. 
Įkišau koją į plyšį ir atidariau plačiau — tiek, kad anapus durų galėjau 
matyti apvytusios blondinės kaklą ir pečius. Gražuolė droviai supstėsi 
chalatu. Paskutinį kartą, kai ją mačiau, buvo apgaubta tik plonu muilo 
burbulų apvalkalu, taigi pamaniau, kad dabar šiek tiek persistengia. 

— Norėčiau matyti administratorių. 

— Klubas atsidaro tik šeštą valandą. 

— Aš nesiruošiu užsakinėti vietų. Neieškau darbo. Man reikia 
pamatyti valdytoją. Tuoj pat. 


— Jo nėra. 
— Štai kaip. Tikiuosi, susirasite darbą ne blogesnį negu šitas. 
— Nesuprantu jūsų, — nieko stebėtino, kad vakar šviesa 


“Balinovoje" buvo tokia neryški. Pamatę šį suvytusį veidą dieną, 
lankytojai išbėgiotų kaip nuo buboninio maro. — Ką jūs turite galvoje 
— ne blogesnį negu šitas? 

Prislopinau balsą, kad jis skambėtų kaip dera iškilmingai ir rimtai: 

— Tik tai, kad neteksit darbo, jei valdytojas sužines, kad buvau atėjęs 
be galo svarbiu reikalu, bet jūs manęs neįleidot. 

Ji nužvelgė mane dvejodama, paskui pasakė: 

— Palaukit čia. — Ir pabandė uždaryti duris. Tačiau buvau gerokai 
stipresnis už ją, todėl greit pasidavė ir nuėjo. Grįžo po pusės minutės 
lydima vyriškio, vis dar apsirengusio vakariniais drabužiais. 

Jis man iškart nepatiko. Kaip ir dauguma žmonių, neapkenčiu 
gyvačių, 0 jis priminė man ją. Labai aukštas, labai liesas, plastiškai 
judantis. Kone moteriškai išsipustęs, blyškaus naktinio gyvūno veido. 
Lygi kaip alebastras oda, dailūs bruožai, plonos lūpos. Tamsūs plaukai 
— perskirti per vidurį ir glotniai priguk prie galvos. Kostiumas 
elegantiškas, bet jo siuvėjas pasirodė besąs ne toks geras kaip manasis: 
nesunkiai pastebėjau iškilumą po kairiąja pažastim. Plonais baltais su 

nudailintais nagais pirštais vyriškis laikė ornamentuotą portsigarą. 
Veide ryškėjo lengvas susidomėjimas, atmieštas panieka, — veikiausiai 
tai buvo būdingiausia jo išraiška. Jau vien tai, kaip gražuolis pažvelgė į 
mane, buvo pakankamai svari priežastis jam smogti. Jaunikaitis išpūtė į 
orą plonytę dūmų sruogelę: 

— Na, ko jums reikia, mielas bičiuli? — atrodė lyg būtų prancūzas ar 
italas, bet iš tikrųjų buvo anglas. — Žinot, mes dar neatidarėm. 

— Jau atidarėt, — parodžiau. — Jūs valdytojas? 

— Aš jam atstovauju. Jei turite reikalą, užsukite vėliau, — jis paleido 
į orą dar vieną dūmų debesėlį, — gerokai vėliau, tada pažiūrėsim... 

— Aš teisininkas, atvykau iš Anglijos labai svarbiu ir skubiu reikalu, 
— įteikiau vizitinę kortelę, kurioje juodu ant balto parašyta, kad aš 
tikrai teisininkas iš Anglijos. — Būtinai turiu tuoj pat pamatyti 
valdytoją, nes įpainioti dideli pinigai. 

Sunku įsivaizduoti, kad tokia išraiška kaip jo galėtų sušvelnėti, tačiau 
sušvelnėjo, tiesa, vos pastebimai. 

— Negaliu nieko pažadėti, misteri Harisonai, — tokia pavardė buvo 
kortelėje, — gal pasiseks įkalbėti misterį Darelą pasimatyti su jumis. 

Jis nužingsniavo lyg poilsiaujantis baleto šokėjas, bet greit grįžo. 
Linktelėjo ir pasitraukė į šalį, praleisdamas mane į priekį. Toks 
mandagumas anaiptol nesužavėjo manęs, bet teko susitaikyti. [ėjau į 
erdvų, silpnai apšviestą koridorių. Jo gale pamačiau į kambarį pravertas 
duris. Kadangi iš manęs buvo tikimasi, kad įeisiu nepasibeldęs, tai ir 
nesivarginau. Praeidamas atkreipiau dėmesį į kambario duris. Šitokių 
durų net Anglijos banko seifų valdytojas — jeigu toks yra — būtų 
atsisakęs, laikydamas perdėta atsargumo priemone. 

Pats kambarys taip pat priminė didelį seifą. Į vieną sieną buvo 
įmontuotos dvi žmogaus ūgio nedegamosios spintos. Kitoje sienoje — 
daugybė užrakinamų metalinių narvelių, panašių į geležinkelio stoties 
saugojimo kameras. Langų tikriausiai nebuvo ir kitose dviejose sienose, 
bet galvos guldyti negalėčiau: jas dengė ryškiai raudonos ir violetinės 
užuolaidos. 

Žmogus, sėdintis už didžiulio raudonmedžio stalo, nė kiek nepriminė 
banko valdytojo — bent jau britų bankininko, kuris paprastai atrodo 
sveikas ir sportiškas, nes praleidžia labai daug laiko žaisdamas golfą ir 
labai mažai — už savo darbo stalo. Šis valdytojas svėrė bent 

aštuoniasdešimčia svarų per daug, jo juodi plaukai buvo riebaluoti, oda 
pageltusi, o akys, matyt, nuolat pasruvusios krauju. Dėvėjo jis gerai 
pasiūtą mėlyną alpakos kostiumą. Ant rankų pamačiau daugybę žiedų, o 
veide — prielankumo kupiną šypseną, kuri jam visiškai netiko. 

— Misteris Harisonas? — jis nė nepabandė atsistoti, gal žinojo iš 
patirties, kad nepavyks. — Džiaugiuosi jus matydamas. Mano pavardė 
Darelas. 

Gal 17 Darelas, nors tai nebuvo jo tikroji pavardė. Įtariau, kad jis 
armėnas, nors galvos neguldyčiau. Pasisveikinau su juo draugiškai, kaip 
su tikru Darelu. 

—Jūs norėjote su manim aptarti kažkokį reikalą? — jo veidas 
švytėjo. Misteris Darelas buvo įžvalgus žmogus ir žinojo, kad teisininkai 
atvyksta tokį kelią iš Anglijos paprastai tam, kad aptartų rimtus 
reikalus. Dažniausiai, suprantama, finansinius. 

— Tiesą sakant, net ne su jumis. Su viena i jūsų darbuotojų. 

Draugiška šypsena akimirksniu užšalo: 

— Su viena iš mano darbuotojų? 

— Taip. 

— Tai kodėl atėjote pas mane? 

— Niekaip nerandu jos namie. Man pasakė, kad ji čia dirba. 

— Kas? 

— Jos vardas Astrida. Astrida Lemei. 

— Aha, — staiga jis surimtėjo, lyg tikrai norėdamas man padėti. — 
Astrida Lemei? Dirba čia? — jis suraukė kaktą, bandydamas prisiminti. 
— Čia, žinote, dirba daug merginų, tačiau šis vardas?.. — papurtė galvą. 

— Bet man taip sakė jos draugai, — paprieštaravau. 

— Gal suklydo. Marseli? 

Gyvatiškos išvaizdos jaunuolis su panieka nusišypsojo: 

— Tokia mergina čia nedirba. 

— O gal dirbo anksčiau? 

Marselis, gūžtelėjęs pečiais, priėjo prie spintos, paėmė iš ten aplanką 
ir padėjo ant stalo priešais mane. 

— Sąrašas visų merginų, kurios čia dirba — arba dirbo praeitais 
metais. Pažiūrėkite pats. 

Nesivarginau. Pasakiau: 

— Mane, matyt, suklaidino. Labai atsiprašau, kad sutrukdžiau. 

— Pabandykite paieškoti kituose naktiniuose klubuose, — Darelas 
jau kažką rašė, rodydamas, kad susitikimas baigtas. Tipiškas valdininko 
elgesys. — Viso gero, misteri Harisonai. 

Marselis ėjo prie durų. Nusekiau jį, eidamas dar kartą atsigręžiau ir 
atsiprašydamas nusišypsojau: 

— Tikrai labai gaila... 

— Viso gero, — Darelas net nepasivargino kilstelti galvą. Dar 
minutėk sumišęs šypsojausi, paskui mandagiai uždariau paskui save 
duris. Geros, tvirtos, garso nepraleidžiančios durys. 

Marselis jau stovėjo koridoriaus viduryje. Apdovanojo mane dar 
viena šilta šypsena ir su panieka parodė, kad turėčiau eiti priešais jį. 
Nesiteikė pratarti nė žodžio. Linktelėjau. Praeidamas pro Marselį su 
dideliu malonumu stipriai vožiau jam į pilvą. To būtų ir užtekę, bet 
mielai smogiau dar kartą — $į kartą per sprandą. Išsitraukiau pistoletą, 
pritvirtinau prie jo duslintuvą, pakėliau už apykaklės Marselį, gulintį 
antkapio skulptūros poza, ir nutempiau prie kabineto durų. Atidariau 
jas, toje pačioje rankoje laikydamas pistoletą. 

Darelas pakėlė akis nuo popierių. Jo akys išsiplėtė. Veidas staiga 
sustingo — Žmogus aiškiai nenorėjo rodyti savo minčių ir ketinimų. 


— Nereikia, — pasakiau. — Patariu nesigriebti jokių standartinių 
priemonių. Nespauskite mygtuko stale ar svirtelės grindyse. Ir jau 
būkite malonus — nedemonstruokite beribio naivumo bandydamas 


siekti pistoleto. Neabejoju, kad laikote jį dešiniajame viršutiniame 
stalčiuje — juk esate dešiniarankis. 

Jis nesigriebė jokių standartinių priemonių. 

— Pasitraukite su kėde porą pėdų atgal. 

Pasitraukė. Numečiau Marselį ant grindų, uždariau paskui save 
duris, pasukau spynoje labai sudėtingą raktą ir įsidėjau jį į kišenę. 

— Stokit, — paliepiau. 

Darelas atsistojo. Pamačiau, kad jis ne aukštesnis kaip penkių pėdų. 
Sudėjimu priminė rupūžę. Linktelėjau galva į artimiausią nedegamą 
spintą: 

— Atidarykit. 

— Ak štai kas, — jis gerai valdė veido mimiką, bet balsas išdavė. 
Nesugebėjo nuslėpti staiga pasigirdusių  palengvėjimo gaidelių. 
— Apiplėšimas, misteri Harisonai. 

— Prieikit, — tariau. Jis priėjo. — Žinot, kas esu? 

— Kas esat? — perklausė. — Jūs pats ką tik sakėt... 

— Kad vadinuosi Harisonas. Kas aš esu? 

— Nesuprantu. 

Jis suinkštė iš skausmo ir ranka nusišluostė kraują nuo žaizdos, 
paliktos mano pistoleto duslintuvo. 

— Kas aš esu? 

—Šermanas, — veidas ir balsas reiškė gilią neapykantą. — 
Interpolas. 

— Atidarykit tas duris. 

— Neįmanoma. Aš žinau tik pusę kombinacijos. Marselis žino... 

Antrą kartą suinkštė garsiau, bet ir žaizda buvo didesnė. 

— Atidarykit tas duris. 

Jis pasukinėjo šifro skaičius, ir durys atsivėrė. Viduje erdvė buvo gal 
trisdešimt kvadratinių colių dydžio. Nemažai guldenų joje tilptų; bet 
jeigu teisybę pasakoja žmonės apie “Balinovą" — apie slaptas lošimo 
sales, apie žymiai įdomesnius vaidinimus, vykstančius pogrindyje, apie 
puikų aprūpinimą daiktais, retai aptinkamais paprastose parduotuvėse, 
— tada pinigams saugoti spinta aiškiai per maža. 

Linktelėjau į Marselį. 

— Įkiškit jaunuojį vidun. 

— Ten, vidun? — Darelas nusigando. 

— Nenorėčiau, kad jis trukdytų mūsų pokalbiui. 

— Pokalbiui? 

— Paskubėkit. 

— Jis uždus. Dešimt minučių, ir... 

— Prieš kartodamas peršausiu jums kelio girnek. Negalėsit vaikščioti 
be lazdos visą likusį gyvenimą. Tikit? 

Patikėjo. Reikia būti visišku asilu (o Darelas anaiptol toks nebuvo), 
kad nesuprastum, kada žmogus kalba rimtai. Jis šiaip taip įgrūdo 
Marselį į spintą. Sunkesnio fizinio darbo, matyt, nebuvo dirbęs jau daug 
metų: teko gerai paplušėti, kad Marselis sutilptų ant spintos grindų ir 
durys galėtų užsiverti. Durys užsidarė. 

Apieškojau Darelą. Jis neturėjo jokio pavojingo ginklo. Viršutiniame 
dešiniajame stalčiuje tikriausiai gulėjo koks didžiulis man nežinomo tipo 
automatas. Nenuostabu, aš juk nesu ginklų specialistas — gerai moku 

tik nusitaikyti ir iššauti. 

— Taigi, Astrida Lemei, — pasakiau. — Ji čia dirba. 

— Dirba. 

— Kur ji? 

— Nežinau. Prisiekiu Viešpačiu, nežinau! — tai buvo kcne klyksmas, 
nes aš vėl pakėliau pistoletą. 

— Ir negalit sužinoti? 

— O kaip sužinoti? 

— Jūsų nekalbumas daro jums garbę, — pasakiau, — tačiau jis 
paremtas baime. Jūs kažko bijot. Greit išmoksit noriau dalintis žiniomis, 
kai suprasit, kad yra baisesnių dalykų. Atidarykit seifą. 

Jis atidarė. Marselis dar nebuvo atgavęs sąmonės. 

— Liskit. 

— Ne, — tai nuskambėjo kaip dusli aimana. — Juk sakiau — ten 
nepatenka oras, spinta hermetiška! Ten dviese mes numirsim per 
minutę. 

— Jei nelįsit, numirsit per sekundę. 

Įlindo. Dabar jis visas drebėjo. Kokios pasakos bebūtų sekamos apie 
narkotikų biznio valdovų drąsą ir ištvermę, šitam vyrukui trūko ir vier:os, 
tr kitos. 

Apie penkias minutes praleidau be naudos, apžiūrinėdamas visus 
man prieinamus stalčius ir nišas. Popieriai, kuriuos apžiūrėjau, rodė tik 
visiškai legalius reikalus — nepanašu, kad Darelas laikytų atvirai 
kitokius dokumentus. Bet kuriuo metu anuos galėtų aptikti netgi 
valytoja. Po penkių minučių atidariau nedegamos spintos dureles. 

Darelas klydo sakydamas, kad viduje oro užteks kelioms minutėms. 
Aiškiai pervertino. Jis gulėjo sukniubęs, keliais atsirėmęs į Marselio 
nugarą — pastarojo laimė, kad vis dar buvo be sąmonės. Bent jau aš taip 
nusprendžiau, bet nepatikrinau. Suėmiau Darelą už peties ir trūktelėjau. 
Tarsi būčiau traukęs iš pelkės nušautą briedį. Pagaliau Darelas išsirito 
ant grindų. Šiek tiek pagulėjo, paskui sunkiai atsiklaupė ant kelių. 
Kantriai palaukiau, kol garsų astmatišką kriokimą pakeis kur kas 
taikesnis šniokštavimas, o veido spalva iš melsvai violetinės pavirs gražia 
ir sveikai rausva — tikrai puiki spalva, jei nežinotum, kad paprastai jo 
veidas geltonas kaip senas laikraštis. Niūktelėjau storuliui ir liepiau 
atsistoti. Po keleto bandymų jam pavyko. 

— Astrida Lemei? — paklausiau. 
—Ji čia buvo šįryt, — ne balsas, o kimus šnibždesys, bet galima 


suprasti, ką sako. — Pasakė, kad staiga atsirado labai svarbių 
šeimyninių reikalų. Turi skubiai išvykti iš Olandijos. 
— Viena? 


— Ne, su broliu. 

— Jis buvo čia? 

— Ne. 

—Ji sakė, kur vyksta? 

— Į Atėnus. Ji iš ten kilusi. 

— Atėjo tik tam, kad jums tai pasakytų? 

— Pasiėmė algą už du mėnesius. Trūko pinigų bilietams. 

Liepiau Darclui grįžti atgal į spintą. Turėjau kiek pavargti, kol 
pagaliau suvokė, kad tai geriau negu kulka, ir įlindo. Ncbenorėjau 
daugiau gąsdinti, paprasčiausiai jam nebuvo jokio reikalo girdėti, ką 
kalbėsiu. 


Paskambinau į Šipholą. 
— Kalba inspektorius van Gelder::. Centrinė policijos valdyba, — 
pasakiau. — Mane domina šiandien ryto rcisas į Atenus. Tikriausiai 


KLM. Noriu patikrinti, ar skrido du Žmonės: Astrida Lemei ir 
Džordžas Lemei. Ką sakėte?.. 

Balsas kitame laido gale pranešė, kad jiedu skrido tuo lėktuvu. 
Tiesa, buvo šiokių tokių sunkumų dėl Džordžo — ir medikai, ir 
policininkai abejojo, ar leisti jaunuoliui skristi, kai jo tokia būklė, bet 
Astrida permaldavo juos. Padėkojau už informaciją ir padėjau ragelį. 

Atidariau nedegamosios spintos duris. Šį kartą ji tebuvo uždaryta tik 
porą minučių. Nemaniau, kad abu veikėjai atrodys labai prastai, jie ir 
neatrodė. Darelas viso labo išraudo kaip burokas, o Marselis atsipeikėjo 
net šitaip, kad bandė iškrapštyti iš po švarko pistoletą, kurį pamiršau 
atimti. Dabar atėmiau, kad nesusižeistų. Pamaniau, kad Marselio 
ištvermingumas tikrai pavydėtinas. Tą dar teks prisiminti — rytoj ar 
kiek vėliau, labai nepalankiomis man aplinkybėmis. 

Palikau juodu sėdėti ant grindų. Nė vienas nesijautėme privalą dar ką 
nors pasakyti atsisveikinant, taigi išsiskyrėme tylėdami. Atrakinau duris, 
atidariau, išeidamas vėl jas užrakinau, maloniai nusišypsojau 
nuvargusiai šviesiaplaukei ir gatvėje įmečiau raktą pro kanalizacijos 

groteles. Net jeigu jie ir neturėjo atsarginio rakto, kambaryje stovėjo 
telefonas, o panaudojus oksiacetileninę lempą duris galima atidaryti per 
dvi tris valandas. Oro kambaryje tokiam laikui turetų pakakti. Tiesą 
sakant, nesukau sau dėl to galvos. 

Vėl nuvažiavau prie Astridos buto ir padariau tai, ką turėjau 
padaryti anksčiau — paklausiau keletą artimiausių kaimynų, ar matę ją 
šįryt. Du iš jų matė, abu pasakojimai sutapo. Astrida ir Džordžas su 
dviem ar trim lagaminais prieš dvi valandas kažkur išvažiavo taksi. 

Taigi Astrida pabėgo. Tai gerokai mane nuliūdino. Ne dėl jos 
neištesčto pažado, bet dėl to, kad jaučiau, — dabar jai nebcbus kur 
dingti. 

Iki šiol ji buvo gyva dėl dviejų priežasčių. Pirma — jos šeimininkai 
žinojo, kad Astridos mirtį susiesiu su jais. Matyt, nenorėjo išsiduoti. 
Antra — ji praktiškai nebuvo pavojinga. Baimė, pakankamai stipri 
baimė, užčiaupia burną kone taip pat tvirtai kaip 1r mirtis. 

Man patiko Astrida, ir aš jai linkėjau gero. Negalėjau jos kaltinti. 
Dabar jai buvo uždarytos visos durys. 

IX skyrius 


Vaizdas nuo Havengebuvo dangoraižio greta uosto neabejotinai 
gražiausias Amsterdame. Bet tą dieną vaizdai manęs nedomino. Labiau 
rūpėjo, ką galima įžiūrėti iš šio punkto. Nors švietė saulė, čia, aukštai, 
buvo šaltoka ir vėjuota, netgi apačioje vėjo šuorai gainiojo po prieplauką 
nedideles baltas bangeles. Stebėjimo aikštelę buvo užplūdę turistai — 
vėjo plaikstomais plaukais, nešini žiūronais ir kameromis. Kameros 
neturėjau, bet nemanau, kad būčiau labai išsiskyręs iš jų tarpo. Gal kad 
buvau užlipęs čia kiek kitokiu tikslu. 

Pasirėmęs ant alkūnių įsižiūrėjau į jūrą. De Grafas nepagailėjo man 
puikių žiūronų, be to, matomumas buvo kone idealus, taigi įžiūrėjau 
beveik viską, kas mane domino. | 

Žiūronų vamzdžius nukreipiau į maždaug tūkstančio tonų talpos 
kabotažinį laivą, kuris kaip tik plaukė į uostą. Jau iš pirmo žvilgsnio į 
akis krito didelės rūdžių dėmės ant korpuso bei plevėsuojanti virš laivo 
Belgijos vėliava. Atitiko ir laikas — ankstyva popietė. Sekiau akimis 
laivo kursą, ir man pasirodė, kad juda kiek plačiau negu pora kitų 
anksčiau priplaukusių laivų, — Oo taip pat, — kad labai jau arti 
priplaukia prie plūdurų, žyminčių kryptį. Nežinia, gal ten buvo 
didžiausia gelmė. 

Sekiau laivą, kol jis sustojo prieplaukoje, ir galėjau įžiprėti gerokai 
nutrintą pavadinimą, besipuikuojantį ant borto. “Mariana" — taip 
vadinosi laivas. Kapitonas atrodė esąs pedantiškai punktualus. Kitas 
klausimas — ar jis taip pat pedantiškai laikėsi įstatymų. 

Nulipau į restoraną apačioje ir pavalgiau. Nebuvau alkanas, bet kaip 
spėjau patirti, Amsterdame valgyti tenka nedažnai ir be jokios sistemos. 
Apie šį restoraną buvau girdėjęs gerų atsiliepimų. Maistas jame turbūt 
atitiko gerą reputaciją, bet, ką valgiau tą dieną, neatsimenu. 


J 
* * 

Atvykau į “Turingijos" viešbutį pusę dviejų. Nemaniau, kad Megė su 
Belinda bus grįžusios, ir tikrai — jų neradau. Vyrukui, stovinčiam už 
registracijos stalo, pasakiau, kad palauksiu poilsio kambaryje. Bet 
nelabai mėgstu poilsio kambarius, ypač kai tenka peržiūrinėti tokius 

dokumentus kaip tie, kuriuos pasiskolinau iš Morgenšterno ir 
Mugentalerio. Taigi palaukiau, kol jis bus pakviestas, ir pakilęs liftu į 
ketvirtą aukštą įėjau į merginų kambarį. Kambarys buvo kiek gerėlesnis 
negu ankstesnysis, šiek tiek minkštesnė ir kušetė (tai išsiaiškinau 
nedelsdamas), bet, žinoma, ne tiek, kad Megė ir Belinda imtų iš laimės 
verstis kūliais. Tiesą sakant, jau po pirmo kūlversčio bet kuria kryptimi 
jos būtų atsitrenkusios į sieną. 

Daugiau nei valandą pragulėjau ant tos kušetės, peržiūrinėdamas 
sandėlio kontorines knygas. Labai neįdomios ir visai neįtartinos 
kontorinės knygos. Tiesa, vienas pavadinimas pasirodydavo jose 
stebėtinai dažnai. Kadangi šios firmos produkcija siejosi su man 
kylančiais įtarimais, pasižymėjau pavadinimą ir vietą. 

Duryse pasisuko raktas, ir pasirodė Megė su Belinda. Pamačiusios 
mane abi tarsi pajuto palengvėjimą, bet greitai veiduose pasirodė 
nemenkas susierzinimas. Ramiai paklausiau: 

— Na, kas atsitiko? 

—Jūs privertėte mus jaudintis, — šaltai pareiškė Megė. — 
Tarnautojas apačioje pasakė, kad būsite poilsio kambaryje, bet jūsų ten 
neradom. 

— Pralaukėm pusę valandos, — Belinda gerokai širdo. — Manėm, 
kad jūs kur išėjęs. | 9 

— Aš buvau pavargęs. Norėjau patogiai išsitiesti. Dabar, kai jau 
atsiprašiau, gal papasakosit, kaip sekėsi rytą? 

— Na, — neatrodo, kad Megė labai sušvelnėjo, — su Astrida mums 
nepavyko... 

—Jau žinau. Man perdavė jūsų pranešimą. Dėl Astridos galime 
nesijaudinti. Ji išvyko. 

— Išvyko? — paklausė jiedvi. 

— Pabėgo iš šalies. 

— Pabėgo iš šalies? 

— Į Atėnus. 

— [ Atėnus? 

— Klausykit, — pasakiau. — Atidėkim šitą vodevilį. Jiedu su 
Džordžu išskrido iš Šipholo šį rytą. 

— Kodėl? — paklausė Belinda. 

— Išsigando. Blogi žmonės prispaudė ją iš vienos pusės, o geras 

žmogus — aš — iški-os. Tiigi ji mieliau išnyko. 

— Kaip sužinojot, kad ji išskrido? — pasidomėjo Megė. 

— Man pasakė “Balinovos" klube, — nesismulkinau. Jeigu jos turi 
kokią iliuziją apie kilnų bosą, tegu dar ją pasilaiko. — Tada patikrinau 
acrouoste. 

—A, — mano rytmečio darbas nepadarė Megei jokio įspūdžio. 
Atrodo, ji nutarė, kad esu kaltas dėl Astridos pabėgimo. Kaip paprastai, 
buvo teisi. — Belindai ar man pirmai pasakoti? 

— Pirmiausia štai, — padaviau jai popieriuką, ant kurio užrašyta 
010020. — Kąiai reiškia? 

Mege pažiūrėjo į popierėlį, apvertė aukštyn kojom, dirstelėjo į kitą 
pusę. 

— Nieko, — pasakė. 

— Parodyk man, — žvaliai tarė Belinda. — Man gerai sekasi 
kryžiažodžiai ir anagramos. 

Tikrai gerai. Vos ne iš karto pasakė: 

— Reikia skaityti iš kito galo. 02 00 19. Antra valanda, devyniolikta 
diena. Tai rytoj naktį. 

— Visai neblogai, — atlaidžiai pagyriau. Man prireikė pusvalandžio, 
ko! iššifravau. 

— Kas tada bus? — į ariai ps /omeėjo Megė. 

— Tas, kur.s tai * araše. už :.ršo prideti paaiškinimą, — išvengiau 
atsakymo. Jau buvau pavargęs meluoti į akis. — Na, Mege, pradėk. 

— Tai va, — ji atsisėdo, pasitaisė žalią medvilninę suknelę, kuri 
atrodė siaubingai išblukusi, lvg nuo begalinio skalbimo. — Eidama į 
parką apsivilkau šią naują suknelę. nes Trudė nebuvo jos mačiusi. Pūtė 
vėjas, todėl ant galvos ryšėjau šaliką :-... 

— Ir buvai -u tamsiais aki ::1- 

— Būtent. — Megę ne taip lengva išmušti iš vėžių Maždaug 
pusvalandį praslankiojau slapstydamasi už vaikų vežimėlių ir 
pensininkų. Vėliau pamačiau ią tik liau, : »mači : tą milžinišką 
seną... Seną... 

— Raganą? 

— Raganą. J: buvo apsircngu: taip kaj. sakė T..da pamačiuu 
Trudę, balta medvilnine 1gom rankovėm suknele, nenustygstančią 
vietoje. Šokinėjo aplink kaip ėriukas, — Megė patylėjo ir susimąsčiusi 

pridūrė: 

— Ji tikrai labai daili mergina. 

— Tu tikrai kilniaširdė, Mege. 

Megė suprato užuominą. 

— Po kiek laiko jos susėdo ant suolo. Atsisėdau taip pat — už kokių 
trisdešimt jardų, žiūrėjau pro žurnalo viršų. Olandiško žurnalo. 

— Gera detalė, — pagyriau. 

— Tada Trudė pradėjo pinti lėlei kasas... 

— Kokiai lėlei? 

—Ji nešėsi lėk, — kantriai paaiškino Megė. — Jeigu vis 
pertraukinėsit, negalėsiu prisiminti visų detalių. Kai ji pynė kasas, prie 
jų priėjo vyriškis ir atsisėdo greta. Stambus vyriškis — tamsiu kostiumu 
su kunigo apykakle, baltais ūsais, nuostabiais žilais plaukais. Atrodė 
labai puikus žmogus. 

— Neabejoju, — mechaniškai patvirtinau. Galėjau įsivaizduoti, kad 
gerbiamas Tedijus Gudbodis be galo žavus asmuo, bet tik nc pusę 
keturių ryto. 

— Atrodo, Trudei jis. labai patinka. Po kokių poros minučių 
apkabino jį už kaklo ir kažką sušnibždėjo į ausį. Jis puikiai apsimetė 
apstulbusiu, bet matėsi, kad vaidina. Įkišo ranką į kišenę, kažką išėmė ir 
įspraudė jai į delną. Manau, pinigų. — Jau buvau beklausiąs, ar ji tikra, 
kad ne švirkštą, bet Megė nenusipelnė tokių patyčių. — Ji pakilo nešina 
lėle, nušokavo prie ledų vežimėlio. Nusipirko tūtelę ledų ir ėmė eiti 
tiesiai į Mane. 

— Nuėjai? 

— Tik pakėliau žurnalą kick aukščiau, — oriai atsakė Megė. — 
Neturėjau ko jaudintis. Ji praėjo pro mane ir nuėjo prie kiosko, esančio 
per kokius dvidešimt pėdų. 

— Pasigėrėti lėlėmis? 

— Iš kur žinot? — nusivylė Megė. 

— Amsterdame kas antras kioskas prekiauja lėlėmis. 

— Ten ji ir nuėjo. Džiaugėsi lėlėmis, lietė jas rankomis. Pardavėjas 
bandė apsimesti pykstąs, bet kas galėtų supykti ant tokios merginos? 
Trudė apėjo kioską, paskui vėl grįžo prie suolo. Eidama vis siūlė lėlei 
lgdų. 

— Ir visai neliūdėjo, kai toji jų nevalgė. Ką tuo metu veikė senoji 

dama su pastoriumi? 

— Kalbėjosi. Jie, rodos, turėjo daug apie ką pasišnekėti. Kai sugrįžo 
Trudė, jie visi trys dar kiek pasišnekėjo, tada pastorius paplekšaojo 
Trudei per nugarą, jie atsistojo, jis pakėlė skrybėlę, atsisveikindamas su 
senąja, kaip jūs vadinat, dama, ir visi trys nuėjo. 

— Kokia idilija. Jie nuėjo kartu? 

-- Ne. Pastorius pasuko kitu keliu. 

— Bandei ką nors sekti? 

— Ne. 

— Šaunuolė. Tave sekė? 

— Nemanau. 

— Nemanai? 

— Drauge su manim išeidinėjo minia žmonių. Gal penkiasdešimt, gal 
šešiasdešimt, nežinau. Būtų kvaila tvirtinti, kad niekas į mane 
nežvilgtelėjo, bet iki čia neatsekė niekas. 

— Belinda? 

— Prieš “Paryžiaus" pensioną yra kavinė. Daug merginų įėjo į 
pensioną ir išėjo iš jo, bet tik gerdama ketvirtą puodelį kavos pamačiau 
vieną iš tų, kurios buvo bažnyčioje. Aukšta mergina kaštoniniais 
plaukais, tikriausiai pavadintumėte ją efektinga... 

— Iš kur žinai, kaip aš ją pavadinčiau? Tą vakarą ji vilkėjo vienuolės 
rūbais? 

— Taip. 

— Tai negalėjai matyti, kad jos plaukai kaštoniniai. 

— Aukštai ant kairiojo skruostikaulio ji turėjo apgamą... 

— Ta su juodais antakiais? — įsiterpė Megė. 

— Ta pati, — pritarė Belinda. Pasidaviau. Patikėjau jomis. Kai viena 
graži mergina apžiūrinėja kitą, jų akys mato ne prasčiau nei per 
galingiausią teleskopą. 

— Nusekiau ją iki Kalverstrato, — tęsė Belinda. — Ji įėjo į didek 
parduotuvę. Galėjai pagalvoti, kad šiaip sau blaškosi po pirmą aukštą, 
bet iš tikrųjų žinojo, kur einanti. Greitai atsidūrė prie skyriaus su užrašu 
“Suvenyrai. Tik eksportui". Mergina ramiai apžiūrinėjo suvenyrus, bet 
mačiau, kad labiausiai ją domina ks. 

— Vaje, vaje, — pasakiau. — Vėl tos lėlės. Kaip pamatei, kad jomis 
labiausiai domėjosi? 


120 


— Mačiau, ir tiek, — Belinda atsakė tokiu tonu, tarsi bandytų 
nupasakoti įvairias spalvų kompozicijas aklam iš prigimties žmogui. — 
Po kurio laiko ėmė atidžiai apžiūrinėti vieną lėlių grupelę. Truputį 
padvejojusi pagaliau apsisprendė, bet mačiau, kad iš tikrųjų nė kiek 
nedvejojo. — Aš kantriai tebetylėjau. — Pakalbėjo su pardavėju, tas jai 
kažką užrašė ant popieriaus. 


— Tai užtruko... 
— Tai užtruko maždaug tiek, kiek reikia užrašant vidutinio ilgio 
adresą, — tęsė ramiai, lyg nebūtų manęs išgirdusi. — Paskui mergina 


sumokėjusi išėjo. 

— Tu ją nusekei? 

— Ne. Ar aš irgi šaunuolė? 

— Taip. 

— Manęs irgi nesekė. 

— () gal stebėjo? Parduotuvėje, noriu pasakyti. Pavyzdžiui, koks nors 
storas, didelis pusamžis vyriškis. 

Belinda sukikeno: 

— Daugybė storų... 

— Žinau, žinau, daugybė storų, didelių pusamžių vyriškių stebėjo tave 
visą laiką. Ir daugybė jaunų, liesų taip pat — nesistebėčiau. — Truputį 
patylėjau. — Mielos dvynukės, aš jus abi myliu. 

Jos susižvelgė. 

— Ką gi, — pasakė Belinda. — Tai labai gražu. 

— Profesine prasme, brangiosios, profesine prasme. Turiu pasakyti, 
abi puikiai padirbėjot. Belinda, ar matei, kokią lėlę ta mergina išsirinko? 

— Man už tai mokama, — tiesiai atsakė ji. 

Nužvelgiau ją susimąstęs, bet pastabą praleidau negirdom. 

— Aišku. Tai buvo lėlė Hailerio gyventojų kostiumu. Kaip tos, kurias 
matėm sandėlyje. 

— Iš kur žinot? . 

— Galėčiau pasakyti, kad nujaučiu. Galėčiau apsimesti genijum. Bet 
Iš tiesų turiu tam tikrą informaciją, kurios judvi neturit. 

— Na tai pasidalinkit ja su mumis, — tai, aišku, Belinda. 

— Ne. 

— Kodėl ne? 

— Todėl, kad Amsterdame yra žmonių, kurie gali jus sučiupti, įmesti 

į tamsų tylų kambarį ir priversti kalbėti. 

Po ilgos pauzės Belinda paklausė: 

— O jūsų negali? 

— Tiesą sakant, gali, — sutikau. — Tik ne taip lengvai jie mane 
nuviliosįtą kambaų. = Pasiėmiau savo kontorines knygas. — Ar kuriai 
jūsų teko girdėti apie Kastil Lindeną? Ne? Man irgi ne. O atrodo, kad 
jie tiekia mūsų bičiuliams Morgenšternui ir Mugentaleriui didelius 
kiekius švytuoklinių laikrodžių. 

— Kodėl švytuoklinių laikrodžių? — paklausė Megė. 

— Nežinau, — sumelavau ramiai. — Gali būti koks nors ryšys. Buvau 
prašęs Astridos atsekti, iš kur pristatomi tie laikrodžiai, — pačios 
suprantat, ji turėjo daugybę pažinčių tose sferose, su kuriomis bendrauti 
neitin troško. Bet Astrida pabėgo. Dar pasidomėsiu tuo rytoj. 

— Galim tai padaryti šiandien, — pasisiūlė Belinda. — (Galim 
nuvažiuoti į tą Kastil — kaip ten — ir... 

— Jei pabandysit, tuoj pat išsiųsiu jus atgal į Angliją. Visai nenoriu 
gaišti laiko atkasinėdamas jūsų lavonus griovyje, juosiančiame tą pilį. 
Aišku? 

— Taip, sere, — paklusniai atsakė jos vienu balsu. Man darėsi vis 
labiau aišku — ir vis labiau neramu, — kad mano barimo jos bijo labiau 
negu bausmių. 

Susirinkęs savo popierius atsistojau. 

— Dabar galit daryti, ką norit. Susitiksim rytoj rytą. 

Keista, bet jos, rodos, neapsidžiaugė perspektyva turėti laisvą 
pusdienį. Megė paklausė: 

— O jūs? 

— Truputį pavažinėsiu po kaimą automobiliu. Pravėdinsiu smegenis. 
Paskui numigsiu, o naktį gal paplaukiosiu valtimi. 

— Kažkokia romantiška naktinė kelionė kanalais“? — Belinda 
stengėsi kalbėti žaismingai, bet jai nesisekė. Jiedvi su Mege. rodos, buvo 
kažkuo susirūpinusios. — Jums reikės, kad kas nors pasaugotų iš 
nugaros. Aš galiu. 

— Kitą kartą. O jūs abi — neikit prie kanalų. Nė artyn į tą pusę. 
Neikit artyn prie naktinių klubų. Ir svarbiausia — neikit artyn prie dokų 
ir to sandėlio. 

— O jūs šiąnakt irgi niekur neikit, — nustebęs pasisukau į Megę. 

Pirmą kartą per penkerius metus ji prakalbo :aip ryžtingai, netgi 
valdingai; ir jau visai negirdėta, kad įsakinėtų, ką turtu daryti. Megė 
čiupo mane už rankos — dar viena keistenybė. — Labai prašau! 

— Mege. 

— Ar būtinai reikia šią naktį plaukti ta valtimi? 

— Na, Mcge... 

— Antrą valandą nakties? 

— Kas yra, Mege? Tau kažkas atsitiko? 

-- Nežinau. Ne, žinau. Toks jausmas, tarsi kažkas vaikščiotų per 
mano kapą, apsiavęs kaustytais batais. 

— Pasakyk jam, kad žiūrėtų, kur eina. 

Belinda žengtelėjo prie manęs. 

— Megė teisi. Jums nereikia šiąnakt niekur vykti, — jos veidas 
įsilempė iš susirūpinimo. 

— Belinda, ir tu? 

— Prašau. 

Kambaryje vyravo keista įtampa; pasijutau ne viską suprantąs. 
Merginų veiduose mačiau maldavimą, akys buvo kone beviltiškos — lyg 
būčiau pasakęs, kad tuoj šoksiu nuo skardžio. 

Belinda pratarė: 

— Megė nori pasakyti — nepalik:t mūsų. 

Megė linktelėjo: 

— Neikit šiąnakt niekur. Pabūkit su mumis. 

— O, velnias, — pasakiau. — Kitą kartą, kai man reikės pagalbos 
užsienyje, pasiimsiu suaugusias merginas, — pabandžiau praeiti pro jas 
prie durų, bet Megė pastojo kelią, prisiartino ir pabučiavo mane. 
Nepraėjus nė minutei ir Belinda padarė tą patį. 

— Drausmės požiūriu tai labai blogai, — pasakiau. Šermanas barė iš 
sielos gelmių. — Labai labai blogai. 

Atidariau duris ir atsisukau, norėdamas patikrinti, ar jos man 
pritaria. Bet merginos nieko nesakė, tik stovėjo ten pat. Atrodė keistai 
vienišos. Susierzinęs papurčiau galvą ir išėjau. 


* 
* i 


Grįžau į “Ekscelsiorą". Pakeliui nusipirkau vyniojamojo popieriaus 

ir virvutę. Savo kambaryje susukau į popierių drabužių pamainą (jau 
buvo išdžinvę po vakar nakties) ir, užrašęs ant paketo išgalvotą adresą 
bei pavardę, pasikišau daiktą po pažastimi. Administratoriaus padėjėją 
radau jo nuolatinėje vietoje. 

— Kur artimiausias paštas? — paklausiau. 

— Gerbiamas misteri Šermanai, — pasisveikino jis automatiškai, bet 
šypsotis jau buvo paliovęs, — šią paslaugą jums galime padaryti mes. 

— Dėkoju, noriu išsiųsti pats. 

— Aha, suprantu, — nieko jis nesuprato. Iš tikrųjų tenorėjau išvengti 
nustebusių ir klausiančių žvilgsnių, įsmeigtų į Šermaną, išeinantį iš 
viešbučio su dideliu rudu ryšuliu po pažastimi. Taigi gavau adresą, kurio 
man visai nereikėjo. 

Įdėjau ryšulį į policijos automobilio bagažinę ir pro miesto centrą bei 
priemiesčius išvažiavau į kaimo kelią. Patraukiau šiaurės pusėn. Žinojau, 
kad važiuoju palei Ziuider Zė upę, bet nemačiau jos — užstojo aukštas 
pylimas iš dešinės. Nekoks vaizdas buvo ir kairėje. Olandijos peizažai ne 
tokie, kad turistas, pamatęs juos, imtų krykštauti iš susižavėjimo. 

Greitai privažiavau rodyklę su užrašu “Haileris 5 km" ir už keleto 
šimtų jardų pasukau į kairę. Sustojau mažyčio kaimo, primenančio 
vaizdelį iš atviruko, mažytėje aikštelėje. Čia buvo paštas, o greta — 
telefono būdelė. Užrakinau automobilio dureles ir bagažinę. 

Grižęs prie pagrindinio kelio, perėjau į kitą pusę ir užlipau ant žole 
apaugusio pylimo, norėdamas pamatyti Ziuider Zė. Melsvai balzgani 
vandenys raibuliavo vėlyvos popietinės saulės spinduliuose, o tolumoje, 
ties horizontu, išnyranti žemės juostelė priminė tamsų brūkšnį. Į akis 
krito tik sala šiaurės rytuose, maždaug per mylią nuo kranto. 

Tai buvo Hailerio sala, nors ir ne visai sala. Tiesa, anksčiau Haileris 
buvo tikra sala, bet dabar iš jos į krantą nutiestas pylimas, kad Hailerio 
gyventojams būtų patogiau naudotis civilizacijos ir turizmo teikiamomis 
gėrybėmis. Ant pylimo viršaus buvo nutiestas ir plentas. 

Pati sala anaiptol nebuvo ypatinga. Itin plokščia — rodėsi, net 
mažutė bangek lengvai perbėgtų visą jos plotą. Lygumą kiek pagyvino 
fermų pastatai stačiais stogais, keletas didelių olandiškų klojimų ir 
kaimelis prie nedidelės įlankos vakarinėje salos dalyje. Be abejo, buvo ir 
kanalų. Tai ir viskas, ką galėjau pamatyti. Taigi nulipau, grįžau į kelią ir, 
paėjęs iki autobuso sustojimo, parvažiavau į Amsterdamą autobusu. 

Papietavau anksti. Nesitikėjau, kad vakare turėsiu progos pavalgyti. 
Be to, įtariau, kad jei likimas šiąnakt rengia kokią staigmeną, geriau ją 
pasitikti su nelabai prikimštu skrandžiu. Paskui atsiguliau, nes jaučiau, 
kad miegoti šią naktį neteks. 


* 
X k 

Kelioninis žadintuvas pažadino mane po vidurnakčio — pusę 
pirmos. Nesijaučiau labai pailsėjęs. Rūpestingai apsirengiau tamsiu 
kostiumu, tamsiai mėlynu megztiniu aukšta apykakle, tamsia brezentinc 
striukc. Apsiaviau tamsius brezento batus guminiais padais. Įsidėjau 
pistoletą į neperšlampamą dėklą su užtrauktuku ir pasikšau po 
pažastimi. Panašiai supakavau ir dvi atsargines apkabas; jos tilpo 
užtraukiamoje striukės kišenėje. Ilgesingai žvilgtelėjau į butelį škotiško 
viskio, stovintį ant spintelės, bet susitvardžiau. Išėjau. 

Kaip jau buvau įpratęs, nusileidau atsarginiais laiptais. Gatvė atrodė 
tuščia, niekas manęs nesekė. Nebuvo jokio reikalo sekti. Tie, kuric 
linkėjo man blogo, žinojo, kur einu. Žinojo, kur galima tikėtis mane 
rasti. Žinojau, kad jie tą žino. Tikėjausi tik, jog nesusiprotės, kad aš 
žinau. 

Nuėjau pėsčias, nes automobilio nebeturėjau, o Amsterdamo taksi 
ėmė man kelti alergiją. Gatvėse žmonių nesutikau, bent jau tose, 
kuriomis ėjau. Miestas atrodė labai ramus ir taikus. 

Priėjęs dokų kvartalą pasisukiojau, kol atsidūriau tamsiame 
kažkokios pašiūrės šešėlyje. Žvilgtelėjau į šviečiantį savo laikrodžio 
ciferblatą: be dvidešimt dvi. Oras atšalo, vėjas gerokai sustiprėjo, 
jaučiau, jog greit ims lyti. Lietaus kvapas skverbėsi pro keistus, nerimą 
keliančius jūros, deguto ir lynų kvapus — viso pasaulio dokai kvepia 
vienodai. Tamsūs debesys blaškėsi po menkai šviesesnį dangų, kartais 
švysteldavo blyškus pusmėnulis. Tačiau net be mėnulio tamsa nebuvo 
absoliuti: virš galvos mirguliavo besikeičiančios žvaigždėto dangaus 
šviesos. 

Kai nors kiek prašvisdavo, nužvelgdavau uostą, palaipsniui 
pasineriantį į tamsą. Mačiau šimtus baržų — tai buvo viena didžiausių 
prieplaukų pasaulyje, ir joje grūdosi tiek mažytės, dvidešimties pėdų 
ilgio, tiek didžiulės Reino baržos. Tiesa, “grūdosi" — ne visai tinkamas 

žodis. Iš tikrųjų, nors ir sustatytos viena prie kitos, visos jos galėjo būti 
lengvai išvestos į siaurą jūros juostelę, iš kurios galima buvo plaukti į 
platesnius takus, o vėliau — į atvirą jūrą. Tarpusavyje ir su žeme baržos 
buvo sujungtos daugybe ilgų pritvirtinamų lieptų, ant kurių gulėjo 
mažesni liepteliai. 

Mėnulis užlindo už debesies. Ištykinęs iš savo prieglobsčio užlipau 
ant vieno iš pagrindinių lieptų, kone be garso statydamas ant šlapio 
medžio batus su guminiais padais. Tiesa, galėjau žygiuoti ir 
žvangėdamas kaustytais batais, nes kažin ar kam nors — išskyrus, 
žinoma, man blogo linkinčiuosius — rūpėjau. Nors baržose, be abejo, 
gyveno jų komandos, o dažnai ir komandų narių šeimos, šiuo metu 
aplink mačiau tik vieną ar dvi blyškias lempeles, degančias kajutėse. 
Išskyrus tylią vėjo raudą ir vos girdimą girgždėjimą, baržoms trinantis į 
lieptelius, nebuvo jokio garso. Baržų prieplauka — šitas atskiras 
miestas — miegojo. 

Buvau nusigavęs maždaug trečdalį kelio pagrindiniu lieptu, kai 
nušvito mėnulis. Sustojau ir atsigręžiau atgal. 

Gal už penkiasdešimt jardų pamačiau du vyrus. Ryžtingai ir tyliai jie 
ėjo prie manęs. Atrodė panašūs į šešėlius, šmėklas, — bet aiškiai mačiau, 
kad tų šmėklų dešiniosios rankos ilgesnės negu kairiosios. Dešinėse 
rankose jie kažką laikė. Nenustebau, pamatęs, ką laikė, kaip nenustebau 
ir pamatęs pačius vyriškius. 

Žvilgtelėjau į dešinę. Dar du vyriškiai greitai artėjo lygiagrečiu lieptu. 
Judėjo sutartinai su anais dviem. 

Pažvelgiau į kairę. Dar du. Tamsios judančios šmėklos. Pasigėrėjau, 
kaip puikiai jie sutaria. 

Nusisukau ir toliau sau ėjau į prieplauką. Eidamas ištraukiau 
pistoletą, nuėmiau neperšlampamą apdangalą, vėl užsegiau jį ir įsidėjau į 
kišenę. Mėnulis pasislėpė už debesies. Pasileidau bėgti. Bėgdamas 
dirstelėjau per petį. Trys poros šmėklų irgi bėgo. Po kokių penkių jardų 
vėl atsisukau. Tie du, kurie bėgo mano lieptu, buvo sustoję ir taikė į 
mane iš pistoletų — bent jau nutariau, kad jie tą daro, nes žvaigždžių 
šviesoje nedaug teįžiūrėjau. Po akimirkos supratau, kad neklydau: 
siauros raudonos liepsnelės švystelėjo tamsoje, nors šūvių nesigirdėjo. 
Visai suprantama: joks sveiko proto Žmogus neims trikdyti miego 
šimtams olandų, vokiečių ir belgų jūreivių, jei gali to išvengti. Tačiau, 

atrodo, mano sumanymą jie mielai sutrikdytų. Mėnulis vel išlindo, ir aš 
vėl pasileidau bėgti. 

Kulka, kliudžiusi mane, daugiau pakenkė drabužiams negu man. Bet 
staiga pajutęs deginantį skausmą dešinėje rankoje kiek žemiau peties, 
nevalingai susigriebiau už tos vietos. Šito jau buvo gana. Pasukęs nuo 
pagrindinio liepto užšokau ant nedidelės su juo susisiekiančios baržos, 
persikrausčiau ant mažesnio lieptelio ir tyliai bėgau tol, kol atsidūriau 
už vairininko būdelės. Pasislėpęs atsargiai pažvelgiau pro kampą. 

Ant pagrindinio liepto stovintys vyrai dabar mojo savo draugams iš 
dešinės, kad tie apsuptų mane iš nugaros ir nušautų. Pamaniau, jog jų 
supratimas apie sportiškumą ar garbingą žaidimą gerokai ribotas, bet 
užtat dirbo vyrukai be priekaištų. Jeigu jie sugebės mane aptikti (tai 
atrodė labai įtikėtina), tai, be abejo, stengsis užklupti iš netyčių. Kol kas 
palikau ramybėje tuodu šaulius ant pagrindinio liepto, tikėdamasis, kad 
jis stovės ir lauks, kol jų draugai užeis iš užnugario. Atsisukau į kairę. 

Po penketo sekundžių pamačiau paskutinę porą. Jie ne bėgo, bet 
lėtai ėjo, įsižiūrėdami į kiekvieną tamsų šešėlį, krintantį nuo baržų 
vairininkų būdelių. Tuščias ir net kvailas sumanymas: buvau įlindęs į patį 
giliausią, kokį tik beradau šešėlį, 0 juos nuostabiai apšvietė mėnulis. 
Pamačiau persekiotojus gerokai anksčiau negu jie mane. Nemaniau, 
kad jie apskritai manc matė. Bent jau vienas tai tikrai ne. Jis daugiau 
nieko nebematė: prieš paslysdamas ant liepto ir itin tyliai įkrisdamas į 
vandenį, jau buvo negyvas. Pasigirdo tik negarsus pūkštelėjimas. 
Pasiruošiau antram šūviui, bet kitas vyriškis labai greitai sureagavo. 
Spėjo pasitraukti dar prieš man nuspaudžiant gaiduką. Nei iš šio, nei iš 
to pagalvojau, kad pats esu ne ką už juos garbingesnis, bet tą naktį 
buvau nusiteikęs ančių medžioklei. 

Apsisukęs pačjau priekin ir pasižiūrėjau pro vairininko būdelę. Tie 
du, stovėję ant pagrindinio liepto, nebuvo nė krustelėję. Galbūt jie nė 
nežinojo, kas atsitiko. Stypsojo vyrai per toli, kad galėčiau pataikyti, be 
to, naktį, bet vis tiek pabandžiau. Deja, šios antys pasirodė skirtos ne 
man. Girdėjau, kaip vienas jų šūktelėjęs susiėmė už kojos, bet tuoj pat 
žvaliai nusekė paskui savo draugą į baržos šešėlį, taigi negalėjo būti 
smarkiai sužeistas. Mėnulį vėl uždengė debesis, labai mažytis, bet kito 
nesitikėjau sulaukti dar bent porą minučių. O jie jau žinojo, kur esu. 
Persiropštęs per baržą grįžau ant pagrindinio liepto ir pasileidau bėgti 

tolyn į prieplauką. 

Nenubėgau nė dešimt jardų, kai tas prakeiktas mėnulis išlindo vel. 
Prisispaudžiau prie liepto. Iš kairės manęs niekas netykojo. Nenustebau, 
nes tų vyrukų pasitikėjimas manimi tikriausiai gerokai sušlubavo. 
Dirstelėjau į dešinę. Šitie du pasirodė esą daug arčiau negu tie, kurie 
taip kukliai apleido pagrindinį lieptą. Iš to, kaip drąsiai ir pasitikėdami 
savimi žengė, supratau, kad dar nežino apie komandos draugą, jau 
gulintį prieplaukos dugne. Kuklumo jie išmoko taip pat greit kaip ir 
anie du — mikliai pasišalino, vos tik iššoviau porą kartų: greitai ir 
netaikydamas. Abu kartus aiškiai pro šalį. Vyrai, stovėję ant pagrindinio 
liepto, atsargiai bandė sekti, bet buvo per toli, kad dėl jų jaudinčiausi. 

Šios pražūtingos slėpynės tęsėsi dar bent penkias minutes: bėgom, 
slėpėmės, šaudėm, vėl bėgom, ir jie, išnaudodami net mažiausią 
galimybę, nenumaldomai artėjo prie manęs. Išnaudojo tai, kad jų buvo 
daugiau — vienas arba du atitraukdavo mano dėmesį, kai tuo tarpu kiti 
peršokdavo iš vieno baržos šešėlio į kitą. Mąsčiau visai blaiviai. Gerai 
supratau, kad jei nesugalvosiu ko nors visiškai netikėto — ir kuo 
greičiau, — Žaidimas baigsis labai paprastai ir labai greitai. 

Pasirinkau patį netinkamiausią laiką — keletą trumpų momentų, kai 
slapsčiausi už kabinų bei būdelių, — ir pagalvojau apie Belindą ir Megę. 
Įdomu, ar dėl to jos taip keistai elgėsi per paskutinį susitikimą? Gal 
atspėjo, 0 gal nujautė, pašnibždėjo moteriška nuojauta, kad kažkas 
panašaus atsitiks, — ir žinojo, koks bus galas, tik bijojo pasakyti? 
Pagalvojau — gerai, kad dabar manęs nemato. Ne tik suprastų, kad 
buvo teisios, bet ir labai suabejotų savo boso neklystamumu. Pasijutau 
patekęs į beviltišką padėtį. Tikėjausi, kad manęs lauks gerai pasiruošęs 
žmogus, ginkluotas peiliu arba pistoletu. Su juo būčiau susitvarkęs, o jei 
pasisektų, — netgi su dviem. Bet šitokio fokuso nesitikėjau. Ką pasakiau 
Belindai, kai išėjome iš sandėlio? “Jei pabėgti sugebėsi, kautis dar rytoj 
galėsi." Deja, pabėgti neturėjau kur — per dvidešimt jardų buvo 
pagrindinio liepto galas. Šiurpus jausmas, kai tave medžioja kaip laukinį 
žvėrį. O tuo tarpu šimto jardų spinduliu aplink miega daugybė žmonių 
— tereikėjo nuimti duslintuvą ir porą kartų iššauti į orą, po sekundės jau 
visa prieplauka riaumotų iš įsiūčio ir aiškintųsi, kas atsitiko. Bet 
negakėjau prisiversti taip pasielgti. Tai, ką privakjau padaryti, galėjau 
atlikti tik šiąnakt, — žinojau, kad kito karto nebeturėsiu. Po šios nakties 

mano gyvenimas Amsterdame nebus vertas nė sulūžusio skatiko. 
Privalėjau išnaudoti net menkiausią, net spėjamą šansą. Nežinau, ar tokį 
turėjau — gal tik nesveikos psichikos žmogus palaikytų tai šansu. 
Nemanau, kad tą akimirką buvau visai sveikas. 

Pasižiūrėjau į laikrodį: be šešių minučių dvi. Laiko beveik nebeliko. 
Pakėliau akis į dangų. Prie mėnulio artėjo mažas debesiūkštis; tą mirksnį 
jie panaudos dar vienai, ir tikriausiai jau paskutinei, atakai. Man ta: 
buvo dar viena — ir tikriausiai paskutinė — galimybė pabėgti. 
Pažiūrėjau į baržos vidų. Ten gulėjo metalo laužas. Išsitraukiau metalinį 
strypą. Vėl pasekiau debesėlio kelią: dabar jis atrodė dar menkesnis, 
veikiausiai praslinkdamas netgi neuždengs viso mėnulio, bet neturėjau Iš 
ko rinktis. 

Antroje apkaboje dar buvo likę penki šoviniai. Greitai iššoviau juos 
visus į tą pusę, kur slėpėsi — ar atrodė, kad slepiasi, — nano 
persekiotojai. Gal tai sulaikys juos kelioms sekundėms, bet kažin ar pats 
rimtai tuo tikėjau. Mikliai įkišau pistoletą atgal į neperšlampamą įdėklą, 
užtraukiau užtrauktuką ir, kad būtų saugiau, įkišau dėklą į striukės 
kišenę. Nubėgęs kelis žingsnius baržos deniu užlipau ant bono ir šokau 
ant pagrindinio liepto. Atsistojęs supratau, kad tas nelemtas debesis 
praplaukė pro mėnulį jo neuždengdamas. 

Staiga pasijutau ramus, nes nebeturėjau kur dėtis. Bėgau, kadangi 
daugiau nebuvo ką daryti, beprotiškai vinguriuodamas, kad nebūčiau 
pernelyg geras taikinys. Per tris sekundes gerą pustuzinį kartų išgirdau 
švelniai pokštelint — dabar jie buvo visai arti - ir du kartus 
nematomos rankos bandė įsikabinti į mano drabužius. Staiga atložęs 
galvą ir aukštai iškėlęs abi rankas, iš visų jėgų mečiau į vandenį metalo 
strypą ir sunkiai kritau ant liepto prieš pat jam pūkštelint. 

Truputį pakilau, atsikvėpiau ir atbulas virtau į kanalą, sukaupęs 
plaučiuose kuo daugiau oro. 

Vanduo buvo šaltas, bet ne ledinis, nelabai gilus, bet nepermatomas. 
Kojomis užčiuopiau dugną ir tarsi atsistojau. Ėmiau palengva iškvėpti — 
labai lėtai, labai atsargiai, brangindamas oro atsargą. Ji negalėjo būti 
itin didelė, nes šitaip sportuoti tekdavo retai. Jei nebūsiu pervertinęs 
savo persekiotojų troškimo su manim susidoroti, — aš jo nepervertinau, 
— tai man išnykus, tie du vyrukai nuo pagrindinio liepto bent penkias 
sekundes viltingai žvelgs į tą vietą, kur nuburbuliavau. Tikėjausi, kad 

pamatę oro burbuliukų virtinę, lėtai kylančią į vandens paviršių, padarys 
visas deramas klaidingas išvadas. Ir tikėjausi, kad paskubės, nes ilgai 
vaidinti nebūčiau įstengęs. 

Turbūt po trijų sekundžių, kurios man atrodė ilgos kaip penkios 
minutės, nustojau leisti burbulus. Paprasčiausiai plaučiuose nebeliko 
oro, ir juos ėmė kiek skaudėti. Kone girdėjau, kaip širdis sunkiai daužosi 
į tuščią krūtinės ląstą, diegė ausis. Atsispyriau nuo dugno ir nuplaukiau į 
dešinę, vildamasis, kad teisingai orientuojuosi. Taip ir buvo. Ranka 
užčiuonęs baržos kilį, greitai praplaukiau po ja ir iškilau į paviršių. 

Nemanau, kad būčiau sugebėjęs dar bent šiek tiek ištūnoti po 
vandeniu, jo neprisirydamas. Tiesą sakant, iškilus, tik didelių valios 
pastangų dėka pavyko susilaikyti nuo galingo, visus plaučius užpildančio 
įkvėpimo, kurį turbūt išgirstų kitoje prieplaukos pusėje. Bet tam 
tikromis aplinkybėmis — pavyzdžiui, kai nuo to priklauso gyvybė — 
žmogus gali pademonstruoti stebėtiną valios jėgą. Pasitenkinau įkvėpęs 
kelis kartus giliai, tačiau be garso. 

Iš pradžių nieko nemačiau, mat naftos plėvelė buvo užlipdžiusi akių 
vokus. Nusivaliau ją, bet į ką čia daug žiūrėsi: tiktai tamsūs kontūrai 
baržos, už kurios slėpiausi, pagrindinis lieptas tiesiai prieš mane ir gal 
per dešimt pėdų dar viena barža. Girdėjau tylų murmėsį. Be garso 
nuplaukiau prie baržos galo ir pažiūrėjau pro jį, laikydamasis vairo. Du 
žmonės, vienas jų su žibintuvėliu, stovėjo ant liepto ir žiūrėjo į vandenį 
ten, kur aš ką tik įkritau. Vanduo buvo maloniai ramus ir tamsus. 

Vyrai išsitiesė. Vienas jų, gūžtelėjęs pečiais, apvertė abi rankas 
delnais į viršų, antrasis linktelėjo sutikdamas ir atsargiai pasikasė koją. 
Pirmasis žmogus pakėlė rankas ir du kartus sukryžiavo jas virš galvos. 
Vos jis tai padarė, kažkur visai netoli supupsėjo ir sukosčiojo 
užvedamas motoras. Nė vienam iš vyriškių nepatiko toks veiksmo 
vystymasis, nes davęs ženklą žmogus čiupo draugą UŽ rankos ir 
nusitempė jį tolyn. 

Įsiropščiau į baržą. Atrodo, paprastas veiksmas, bet kai korpusas 
visai lygus ir iškilęs gerą ketvertą pėdų virš vandens, ji atlikti beveik 
neįmanoma. Pasinaudojęs virve persiverčiau per bortą ir Pagulėjau gal 
pusę minutės, dvėsuodamas kaip banginis sausumoje. Paskui, pajutęs, 
kad imu kiek atsigauti, vėl patraukiau prie pagrindinio liepto. 

Tiedu žiauruoliai, taip veržęsi mane nugalabyti, dabar nuoširdžiai 

patenkinti sunkiu, bet gerai atliktu darbu, buvo beišnykstą tarp kr api“ 
dūluojančių pašiūrių. Prisiplakiau prie pagrindinio licpto ir minutėlę 
pasiklausiau. Nustatęs, kurioje vietoje pupsi motoras, pribėgau prie 
baržos ir ėmiau šliaužti į ją, pasiremdamas alkūnėmis bei keliais. 

Barža buvo veikiausiai septyniasdešimt pėdų ilgio, i atrodė plati 1r 
grubi, bc to, tokia nedaili, kad galėjo būti laikoma dizaino meno 
nesėkme. Turbūt tris ketvirčius baržos užėmė lentomis apkaltas triumas, 
už jo stovėjo vairininko būdelė, o už jos — komandos kajutės. Pro 
užtrauktas langų užuolaidas sklido gelsva šviesa. Stambus vyriškis, ant 
galvos turintis kepurę su snapeliu, buvo persilenkęs pro vairininko 
būdelės langą. Jis sakė kažką komandos nariui, kuris kaip tik ruošėsi 
atkabinti tiltelį. | 

Užpakalinė baržos dalis buvo neitin toli nuo pagrindinio liepto, ant 
kurio gulėjau. Palaukęs, kol jūreivis nuėjo į priekį, bc garso įlindau | 
baržos galą ir susigūžiau už kajučių. Greit išgirdau, kaip i laivą per bortą 
įmetė virves ir nuo šalutinio liepto sunkiai įšoko Žmogus. Tyliai slinkau 
pirmyn, kol aptikau metalines kopėčias, pritvirtintas kajutės pr ickyje. 
Užlipęs jomis, šliaužiau, kol įsitaisiau kniūpsčias ant vairininko būdelės 
stogo. Užsidegė navigacinės šviesos, bet jos manęs nejaudino, mat buvo 
įtaisytos abiejose mano pasirinkto stogo pusėsc. Taigi gulėjau gana 
tamsiame šešėlyje. as 

Motoras suburzgė garsiau, šalutinis lieptelis lėtai atsiskyrė nuo 
borto. Pagalvojau nuilsęs: įdomu, ar tik nebūsiu nuo vilko užbėgęs ant 
meškos? 

X skyrius 


Vakare, išeidamas iš viešbučio, puikiai žinojau, kad naktį teks 
paplaukioti jūra. Numatydamas tai, bet koks normalus žmogus būtų 
pagalvojęs, kad gali tekti gerokai peršlapti. Būdamas bent šiek tiek 
apdairesnis, į kelionę būčiau išsiruošęs neperšlampančiu kombinezonu. 
Deja, tokia mintis į galvą neatėjo, taigi dabar teko mokėti už žioplumą. 

Jaučiau, kad sparčiai stingstu į ledą. Nakties vėjas Ziuider Zė 
platybėse būtų gerokai atvėsinęs net šiltai apsitūlojusį keleivį. Aš 
anaiptol nebuvau apsitūlojęs. Priešingai — peršlapęs iki kaulų; vėjas 
pūtė taip, kal jaučiausi virstąs ledo kubu. Skirtumas tik toks, kad ledo 
kubas guli nejudėdamas, o aš be paliovos drebėjau lyg drugio 
krečiamas. Vienintelė paguoda buvo tai, kad galėjau ramia širdimi 
spjauti į lietų. Labiau permirkti tikrai neįstengčiau. 

Sustingusiais, neklusniais pirštais nustūmiau kišenės užtrauktuką ir iš 
neperšlampamų įdėklų išsiėmiau pistoletą ir likusią apkabą. Užtaisytą 
pistoletą pasikišau po brezentine striuke. Pagalvojau, kas bus, jei 
pasiruošęs šauti staiga pamatysiu, kad nušalęs pirštas nebeklauso, ir 


negalėsiu paspausti gaiduko, — taigi užkišau dešinę ranką už 
peršlapusios striukės. Efektas tik toks, kad ranka ėmė šalti dar labiau. 
Ištraukiau ją atgal. 


Tolumoje mirgėjo Amsterdamo šviesos. Mes buvom gerokai 
nuplaukę Ziuider Zė upe. Pastebėjau, kad barža laikosi to paties kurso 
kaip ir “Mariana", atplaukusi vakar po pietų į uostą. Praplaukėm visai 
prie pat kelių plūdurų. Žiūrėdamas iš savo punkto, pamaniau, kad 
netrukus susidursim su trečiuoju plūduru, kuris matėsi turbūt už keturių 
šimtų jardų. Tiesą sakant, nė minutės neabejojau, kad baržos škiperis 
puikiausiai žinojo, ką darąs. 

Motoras užgeso, ir iš kajutės išėjo du pirmieji komandos nariai, 
atsidūrę ant denio tuo' metu, kai palikom prieplauką. Pasistengiau dar 
smarkiau prisiploti prie stogo, bet jie ėjo į priešingą pusę. Apsisukau, 
kad geriau matyčiau, ką darys. 

Vienas jų nešė metalinį strypą su virvėmis, pririštomis prie abiejų 
galų. Sustoję prie abiejų bortų baržos gale, vyrai nuleido strypą į 
vandenį. Kilstekėjau ir pasižiūrėjau į priekį. Dabar barža judėjo labai 
lėtai. Plaukėme gal per dvidešimt jardų nuo švytinčio plūduro. Iš 

vairininko būdelės pasigirdo trumpa komanda, tad vėl atsisukau at :al: 
vyriškiai lėtai leido virves į vandenį, vienas jų kažką skaičiavo. Nesunku 
atspėti, kam prircikė skaičiavimo. Nors tamsoje nieko nemačiau, buvo 
aišku, kad virvėse tam tikru atstumu užmegzti mazgai. Jų pagalba vyrai 
galėjo orientuotis, kaip išlaikyti reikiamu kampu pasuktą geležinį strypą 
baržai judant. 

Barža kone lietė plūdurą, kai vienas vyriškių negarsiai šūktelėjo. 
Lėtai ir ramiai jie ėmė traukti virves atgal. Dabar jau žinojau, kas bus, 
bet vis tiek žiūrėjau kuo atidžiausiai. Vyrams traukiant virves, iš vandens 
išlindo dviejų pėdų aukščio cilindro formos plūduras. Paskui pasimatė 
nedidelis inkaras, vienu savo kabliu užkibęs už to metalinio strypo. Nuo 
inkaro tęsėsi lynas. Plūdurą, inkarą ir strypą vyrai įtraukė į baržą, paskui, 
tempdami inkaro lyną, greit užvilko ant denio dar vieną daiktą. Tai buvo 
pilka, metalu apkaustyta, turbūt 18x12 colių dydžio dėžė. Ji tuoj pat 
buvo nunešta į kajutę. Dar jiems nespėjus to padaryti, barža jau plaukė 
visu greičiu, o plūduras sparčiai tolo. Visa operacija buvo atlikta lengvai 
ir profesionaliai, vadinasi, šis darbas komandai gerai pažįstamas ir 
įprastas. | 

Laikas bėgo. Gulėjau drebėdams, šlapias ir nelaimingas. Jau maniau, 
kad labiau nebesušalsiu, bet klydau: apic ketvirtą valandą dangus 
aptemo ir pasipylė toks šaltas lietus, kokio dar nebuvau matęs. Iki to 
laiko, beje, minimali pliusinė temperatūra, kurią dar išlaikė mano kūnas, 
buvo kick apdžiovinusi vidinį drabužių sluoksnį. Pasirodo, viskas veltui. 
Tačiau tikėjausi, kad kai vėl teks šokti į vandenį, nebūsiu suparaližuotas. 
Visai netroškau nuskęsti. 

Danguje brėško kažkokia vaiduokliška šviesa. Pietų ir rytų pusėje vos 
begalėjau įžiūrėti neryškius sausumos kontūrus. Netrukus vėl sutemo, 
kurį laiką ničnieko negalėjau įžiūrėti, bet pagaliau rytuose ėmė aušti. Vėl 
mačiau žemę ir palengva įsitikinau, kad csame netoli šiaurinio Hailerio 
salos kranto, plaukėme į pietus ar prietvakarius nuo mažosios 
prieplaukos. 

Man niekada nepatiko, kad velnio barža juda taip lėtai, o dabar 
ėmiau manyti, kad ši apskritai sustingo vietoje. Kuo mažiausiai troškau 
pasiekti Hailerio prieplauką vidury dienos ir sukelti smalsių žiūrovų 
nerimą: kodėl tas ekscentriškas jūreivis, su malonumu kalena dantimis 
nuo šalčio ant vairininko būdelės stogo, bet nesišildo viduje? Prisiminęs, 

kaip turėtų būti šilta viduje, pasistengiau kuo greičiau atmesti šią mintį. 

Anapus kito Ziuider Zė kranto kilo saulė, bet man ji nežadėjo nieko 
gero. Tai buvo tasai ypatingas oras, kai saulė nedžiovina drabužių. 
Netrukus pamačiau, kad saulė išlindo tik tam, kad tuoj vėl panirtų po 
pilka debesų marška, ir nušvitau. Aštrus ledinis lietus ėmė plakti mane 
ne juokais. Bet aš džiaugiausi, nes apniukęs oras ir lietus tikriausiai 
privers miestelio žioplius tūnoti namie. 

Buvome bebaigią savo kelionę. Lietus sustiprėjo, tad be gailesčio 
kapojo veidą ir rankas. Aptemo taip, kad mačiau tik per porą šimtų 
jardų. Nors pastebėjau navigacinius ženklus, pagal kuriuos plaukė 
barža, netoliese esančios-prieplaukos įžiūrėti nesugebėjau. 

Į neperšlampamą apdangalą įvyniotą pistoletą įkišau į dėklą. Būtų 
buvę saugiau paslėpti jį užtrauktuku užsegamoje striukės kišenėje, bet 
neketinau imti striukės. Po naktinių nuotykių buvau toks pavargęs ir 
sustiręs, kad sunki, judesius varžanti brezentinė striukė būtų traukusi 
mane į dugną kaip akmuo. Be to, gelbėjimo liemenės nei diržo aš taip 
pat neturėjau. 

Nusitempęs striukę, suvyniojau ją ir pasikišau po pažastimi. Vėjas 
staiga tapo dar žvarbesnis, bet aš jau nebesijaudinau. Pašliaužęs 
vairininko būdelės stogu, tyliai nusileidau kopėčiomis, praropojau po 
kajutės langais, ant kurių dabar nebesimatė užuolaidų, greit dirstelėjau į 
priekį — bereikalingas atsargumas; nė vienas pilno proto žmogus tokiu 
metu nekiš nosies iš kajutės, nebent būtinai prireiktų, — ir išmečiau per 
bortą striukę. Tada, prisilaikydamas rankomis laivo užpakalinio borto, 
perlipau per jį. Dar kartą įsitikinaų, kad baržos komanda neįtarė 
turėjusi kaimyną, ir paleidau bortą. 

Vandenyje pasirodė besą šilčiau negu ant stogo, ir tai man patiko. 
Jaučiausi baisiai nusikamavęs. Buvau ketinęs paplūduriuoti, kol barža 
įplauks į uostą ar bent pasislėps už lietaus uždangos, bet jeigu kada ir 
neverta stengtis, tai tas laikas buvo dabar. Tuo metu rūpėjo tik viena — 
iš tiesų, tik viena — kaip nors išlikti gyvam. Pūkšdamas sekiau paskui 
greit tolstantį baržos galą tokiu greičiu, kokį tik sugebėjau išspausti. 

Plaukti tereikėjo dešimt minučių, bet koks patreniruotas šešiametis 
būtų lengvai tą atstumą įveikęs, tačiau tą rytą aš neatitikau jokių 
standartų. Negaliu guldyti galvos, bet atrodo, kad antrą sykį to 
nebepadaryčiau. Kai galėjau aiškiai matyti prieplaukos kraštą, pasukau 

tolėliau nuo navigacinių ženklų, palikdamas juos kairėje, 1r pagaliau 
pasiekiau krantą. 

Užsiropščiau į krantą. Tuo metu, tarsi Dievui davus ženklą, nustojo 
lyti. Atsargiai nuslinkau sausuma link prieplaukos krašto ir pasislėpęs už 
jo, prisispaudęs pric ištižusios žemės lėtai pakėliau galvą. 

Dešinėje, visai greta, buvo dvi mažos keturkampės Hailerio 
prieplaukos. Artimiausiąją ir toliausiąją jungė siauras vandens ruožas. 
Šalia artimesniosios glaudėsi gražus kaip paveiksliukas Hailerio 
kaimelis. Išskyrus vieną ilgą ir dvi labai trumpas gatves, kurios vedė 
tiesiai į uostą, visas kitas kaimas — tai Žavingas susiraizgiusių kelių 
labirintas, pamargintas dažniausiai žalsvai ir baltai dažytais nameliais. 
Namai stovėjo ant aukštų polių, kad nc tick nuostolių pridarytų 
potvynis. Poliai apmūryti sienomis, kad tas patalpas galima būtų 
panaudoti kaip sandėlius; į vidų patenkama mediniais laiptais, 
puošiančiais namus iš išorės. 

Susidomėjau tolimesne prieplauka. Barža stovėjo prie jos krašto; iš 
ten mikliai buvo iškraunamas krovinys. Du maži stovintys ant kranto 
kranai kėlė iš triumo dėžes ir ryšulius. Pernelyg jais nesidomėjau — tai 
visiškai legalus krovinys. Man rūpėjo maža metalinė dėžė, ištraukta iš 
jūros gelmių: buvau absoliučiai tikras, kad joje slypėjo pats 
nelegaliausias krovinys, kokį tik begalima įsivaizdoti. Taigi palikau 
jūreivius rūpintis savo legaliuoju turtu ir ėmiau stebėti baržos kajutę. 
Tikėjausi, kad dar ne vėlu, nors nežinau, kada būčiau spėjęs pavėluoti. 

Ne, nevėlavau — pradėjau savo stebėjimus pačiu laiku. Nepraėjus nė 
trisdešimčiai sekundžių iš kajutės išėjo du vyrai. Vienas jų ant petics 
nešėsi maišą. Nors maišas buvo kictai prikimštas, galėjau matyti aštrokus 
kampus — neturėjau abejonių, kad jame kaip tik tai, kas mane domino. 

Abu vyrai nuėjo pakrante. Truputį palaukiau, pažiūrėjau, į kurią 
pusę patrauks, ir nuslydau dumblinu krantu. Teks įrašyti dar vieną 
punktą į išlaidų sąskaitą — mano kostiumas per šią naktį patyrė keletą 
nebepataisomų sužalojimų. Taip pamąstęs nuslinkau paskui žmones. 

Sekti buvo lengva. Ne tik dėl to, kad jie nė neįtarė esą sekami, bet ir 
dėl to, kad siauros, vingiuotos Hailerio gatvelės — tikras rojus šnipams. 
Pagaliau vyrukai priėjo ilgą neaukštą pastatą šiauriniame kaimo 
pakraštyje. Pirmasis aukštas — o gal sandėlis, kaip šiame kaimelyje 
iprasta, — buvo išbetonuotas. Į antrą aukštą vedė mediniai laiptai (nuo 

panašių laiptų, esančių veikiausiai per keturiasdešimt jardų nuo anų, 
stebėjau visą tą reginį). Siauri aukšti langai pridengti tokiomis tankiomis 
grotomis, pro jas nepralįstų nė katė, sunkios durys kryžmai apkaltos 
metaliniais strypais, o ant jų pakabintos dvi didžiulės spynos. Abu vyrai 
užlipo laiptais. Vienas atrakino spynas, atidarė duris, ir jie įėjo vidun. 
Išėjo po dvidešimt sekundžių, užrakino duris ir pasišalino. Dabar jau 
nicko nebesinešė. 

Akimirką pasigailėjau, kad mano diržas su įsilaužėlio įrankiais toks 
sunkus. Nėra patogu plaukioti, apsijuosus svariu metaliniu diržu. Bet 
greit atsikvošėjau. Visų pirma į šitą įtvirtintą pastatą žiūrėjo bent 
penkiasdešimt įvairių namų langų, o niekam nematytas svetimšalis 
sukeltų bet kurio Hailerio gyventojo įtarimą. Be to, man kištis buvo dar 
per anksti. Smulkias žuveles jau galėjau semti rieškučiomis, bet man 
rūpėjo banginiai. O šita dėžė — pats geriausias masalas. 

Nesunkiai išėjau iš Hailerio nesinaudodamas kelionių vadovu. Įlanka 
buvo vakarinėje dalyje, taigi eiti reikėjo į rytus. Kurį laiką žingsniavau 
siauromis gatvelėmis. Neturėjau noro pasiduoti iš jų sklindančiam 
senojo pasaulio žavesiui, kuris kas vasarą sutraukia čia tūkstančius 
turistų. Pasiekiau mažą išriestą tiltą, nutiestą per siaurą kanalą. Pagaliau 
pamačiau tris pirmuosius Hailerio gyventojus: pagyvenusias moteris 
tradiciniais Hailerio drabužiais. Jos mane pralenkė ant tilto. Abejingai 
nužvelgė, paskui abejingai nusisuko į kitą pusę. Rodos, pats 
natūraliausias dalykas pasaulyje sutikti ankstų rytą Hailerio gatvėje 
žmogų, ką tik su visais drabužiais išsimaudžiusį jūroje. 

Greta kanalo, už keleto jardų, buvo stebėtinai didelė automobilių 
stovėjimo aikštelė. Tada joje stovėjo tik pora automobilių ir pustuzinis 
dviračių. Nesimatė nei spynų, nei grandinių, nei kitokių apsaugos 
priemonių. Matyt, Hailerio saloje vagystės nekėlė problemų. 
Nenustebau: kai garbingi haileriečiai ryždavosi nusikaltimams, tai jau 
gerokai didesniems negu kažkokia vagystė. Kaip ir tikėjausi, aikštelėje 
nebuvo nė gyvos dvasios. Pasirinkęs tinkamiausią dviratį nusivariau jį iki 
užrakintų vartelių, perkėliau per juos, perlipau pats ir nuvažiavau. 
Jaučiau sąžinės graužimą didesnį negu kamavo mane nuo pat to 
momento, kai įšlipau Šiphole. Neišgirdau jokių riksmų “Laikykit vagį!" 
ar ko nors panašaus. 

Seniai buvau bevažiavęs dviračiu, tad nesijaučiau taip nuostabiai 

gerai, kad būčiau galėjęs mėgautis važiavimu. Vis dėlto tai buvo geriau 
negu eiti pėsčiomis. Jutau, kaip atsigauna kai kurie raumenys. 

Pastačiau dviratį toje pat mažoje kaimo aikštelėje, kur buvau palikęs 
policijos automobilį. Jis tebestovėjo. Susimąstęs pažiūrėjau į telefono 
būdelę, paskui į savo laikrodį: ne, dar per anksti. Atrakinęs automobilį 
sėdau ir nuvažiavau. 

Pavažiavęs pusmylį Amsterdamo keliu aptikau seną klojimą, stovintį 
atokiau nuo fermos pastato. Palikau automobilį ant kelio. Atrakinęs 
bagažinę išsiėmiau savo rudą ryšulį. Nusinešiau jį į klojimą — pasirodo, 
buvo neužrakintas. Viduje persirengiau sausais drabužiais. Šis veiksmas 
nepavertė manęs nauju žmogum, vis tiek drebėjau kaip lapas, bet jau 
šiek tick pakilau iš nevilties ir ledinio šalčio gelmių, kuriose glūdėjau 
kelias pastarąsias valandas. 

Nuvažiavau toliau. Dar po pusmylio aptikau prie kelio nedidelį 
pastatą, kurio iškaba skelbė, jog čia esama motelio. Kaip ten bebūtų, jis 
buvo atviras. Nieko daugiau man nė nereikėjo. Apkūni savininkė 
pasiteiravo, ar pusryčiausiu, bet pasakiau, kad turiu rimtesnių 
pageidavimų. Olandijoje įsigalėjęs Žžavingas paprotys pripilti viskio 
stiklinėlę iki pat kraštų, taigi savininkė apstulbusi žiūrėjo, kaip 
drebančiomis rankomis stengiausi prinešti skystį prie burnos. Išlaisčiau 
ne daugiau kaip pusę stiklinaitės. Mačiau, kaip šeimininkė kovoja su 
pagunda pakviesti policiją arba greitąją pagalbą: ji svarstė, ar aš 
alkoholikas, kamuojamas baltosios karštligės, ar švirkštą pametęs 
narkomanas. Paaiškėjo, kad tai drąsi moteris: kai paprašiau, tuoj atnešė 
antrą stiklą. Šįsyk išpyliau gal tik ketvirtį, o iš trečios stiklinaitės ne tik 
nenuliejau nė lašelio, bet po jos pajutau, kaip visi mano raudonieji 
kraujo kūneliai ištiesč kojytes ir pasiruošė mankštai. Po ketvirto stiklo 
mano ranka buvo tvirta kaip uola. 

Pasiskolinau elektrinį skustuvą, o paskui sušlamščiau Gargantiua 
vertus pusryčius: valgiau kiaušinių, mėsos, kumpio rr sūrio, gal keturių 
rūšių duonos ir, po velnių, išgėriau turbūt pusę galono kavos. Maistas 
buvo nuostabus. Motelis moteliu, užsukti čia iš tikrųjų vertėjo. Paprašiau 
leisti pasinaudoti telefonu. 

Su “Turingijos" viešbučiu mane sujungė po keleto sekundžių; kiek 
ilgiau teko palaukti, kol atsilieps kuri nors mergina. Pagaliau Megė 
mieguistu balsu paklausė: 

— Alio? Kas čia? 

Matyte mačiau, kaip ji, stovėdama prie telefono, rąžosi ir žiovauja. 

— Tai palėbavot vakar, a? — griežtai paklausiau. 

— Ką? — ji dar nesusigaudė. 

— Pučiat į akį vidury dienos! — Buvo kone aštunta valanda ryto. — 
Dvi baisiausios tinginės mini sijonėliais. 

— Ar tai — ar tai jūs? 

— Kas kitas, jei ne jūsų ponas ir valdovas? — jaučiau, kad viskio 
stiklinaitės pradėjo veikti. 

— Belinda! Jis grįžo! — pauzė. — Sako, ponas ir valdovas. 

— Kaip aš džiaugiuosi! — Belindos balsas. — Labai džiaugiuosi! 
Mes... 

— Aš džiaugiuosi dvigubai labiau už jus. Gali grįžti atgal į lovą. Rytoj 
pasistenk prisivilioti pienininką. 

— Mes nebuvome išėjusios iš kambario, — balsas skambėjo be galo 
nuolankiai. — Kalbėjomės, labai jaudinomės, beveik nemiegojom, 
manėm... 

— Atsiprašau. Mege? Apsirenk. Jokių putojančių vonių, jokių 
pusryčių. Greitai. 

— Jokių pusryčių? Galiu lažintis, kad jūs papusryčiavot, — Belinda 
darė blogą įtaką šitai merginai. 

— Papusryčiavau. 

— Ir nakvojot prabangiame viešbutyje? 

— Rangas suteikia privilegijų. Sėsk į taksi, palik jį priemiestyje, 
išsikviesk telefonu vietinį taksi ir važiuok į Hailerį. 

— Ten, kur gamina kles? 

— Ten pat. Sutiksi mane, važiuojantį geltonai raudonu taksi, — 
pasakiau jai numerį. — Liepsi vairuotojui sustoti. Paskubėk. 

Padėjęs ragelį sumokėjau už viską ir nuėjau savo keliu. Mėgavausi, 
kad esu gyvas. Koks gyvenimo džiaugsmas! Naktį jau buvau manęs, kad 
ryto niekada neberegėsiu, bet štai rytas išaušo, ir aš džiūgavau. Vilkėjau 
sausais drabužiais, buvau atšiks, pavalgęs, nuo viskio stiklinaičių 
linksmai kaito kraujas, visi įvairiaspalviai siūleliai dėstėsi į puikiausią 
ornamentą. Be to, vakarop viskas turėjo baigtis. Niekada taip gerai 
nesijaučiau. 

Ir jau niekada daugiau taip gerai nesijausiu. 

Artėdamas link priemiesčių pamačiau geltoną taksi. Privažiavau tuo 
metu, kai Megė išlipo. Mergina vilkėjo tamsiai mėlynu sijonu ir švarku, 
balta palaidinuke. Jei ir nemiegojo naktį, pėdsakų neįžiūrėjau. Atrodė 
labai graži; tiesa, ji visada taip atrodydavo, bet šį rytą kažkaip ypatingai. 


— Na, na, na, — pasakė ji. — Kaip sveikai atrodo Aon Ar 
galiu jus pabučiuoti? 
—Jokiu būdu ne, — oriai atsakiau. — Viršininko ir pavaldinių 


santykiai yra... 

— Patylėk, Polai, — ji pabučiavo mane be leidimo. — Ką reikia 
daryti? 

— Važiuok į Hailerį. Šalia prieplaukos rasi daugybę užeigų, kur 
galėsi papusryčiauti. Noriu, kad atidžiai, bet nelabai pabrėžtinai 
stecbėtum vieną vietą, — nupasakojau, kaip atrodo pastatas grotuotais 
langais ir kur jis yra. — Paprasčiausiai pasistenk įsiminti, kas į jį įeina, 
kas išeina, kas ten vyksta. Atsimink: tu — turistė. Visą laiką būk grupėje 
ar bent kuo arčiau grupės. Belinda dar kambaryje? 

— Taip, — Megė nusišypsojo. — Kai rengiausi, ji kalbėjo telefonu. 
Manau, geros naujienos. 

— Ką Belinda pažįsta Amsterdame? — griežtai paklausiau. — Kas 
skambino? 

— Astrida Lemei. 

— Galvok, ką kalbi, dėl Dievo meilės? Astrida užsienyje. Tikrai 
žinau. 

— Taip, ji išskrido, — Megė aiškiai mėgavosi. — Pabėgo, nes davėt 
jai labai svarbią užduotį, 0 ji negalėjo jos atlikti — kur beeitų, visur ją 
sekė. Taigi pabėgo, išlipo Paryžiuje, pasikeitė bilietą ir tuoj pat grįžo 
atgal. Ji ir Džordžas dabar netoli Amsterdamo, pas draugus, kuriais gali 
pasitikėti. Prašė persakyti jums, kad toliau domisi tuo, kuo prašėt. Ir dar 
— prašė pasakyti, kad buvo nuvykusi į Kastil Lindeną ir... 

— O Viešpatie! — ištariau. — O Viešpatie! 

Pažiūrėjau į stovinčią prieš mane Megę. Šypsena lėtai nyko jos 
lopose. Kažkurią akimirką panorau smogti jai: už nežinojimą, už 
kvailumą, už tą šypseną, už tuščius pokalbius apie geras naujienas. 
Paskui susigėdau kaip dar niekada gyvenime. Kaltas buvau aš, bet ne 
Megė, tad mieliau būčiau davęs nukirsti ranką, negu užgaučiau šią 
merginą, todėl apkabinau ją ir pratariau: 

— Mege, turiu tave labai mylėti. 

Ji nusišypsojo nesuprasdama: 

— Atsiprašau. Nesuprantu. 

— Mege? 

— Taip, Polai? 

— Kaip manai, iš kur Astrida Lemei sužinojo jūsų naujojo viešbučio 
telefoną? 

— (O Dieve mano, — tepasakė, nes dabar ir ji suprato. 

Nubėgau neatsigręždamas prie automobilio, užvedžiau, perjungiau 
bėgius kaip velnio apsėstas, tikriausiai toks ir buvau. Paspaudžiau 
mygtuką — užsidegė mėlyna blykčiojanti šviesa, įjungiau sireną, 
užsidėjau ausines ir ėmiau karštligiškai junginėti, spaudyti visus 
įmanomus mygtukus — norėjau užmegzti radijo ryšį. Niekas nebuvo 
man paaiškinęs, kaip tai daroma, o laiko mokytis turėjau ne tiek jau 
daug. Automobilį užpildė triukšmas: visu pajėgumu dirbo variklis, kaukė 
sirena, traškėjo ausinėse, O visų garsiausiai skambėjo bjaurūs, pikti ir 
visai beviltiški mano keiksmai — stengiausi perprasti tą prakeiktą 
radiją. Staiga traškėjimas liovėsi ir pasigirdo ramus, šaltas balsas. 

— Policijos valdybą! — surikau. — Pulkininką de Grafą! Po velnių, 
nesvarbu, kas aš! Paskubėkit, dėl Dievo, paskubėkit. — ilgam įsivyravo 
erzinanti tyla. Broviausi tarp mašinų perpildytu rytiniu plentu. Paskui 
balsas ausinėse atsakė: 

— Pulkininko de Grafo dar nėra kabinete. 

— Tai susijunkit su jo namais! — surikau. Matyt, taip ir padarė. 

— Pulkininkas de Grafas? Taip, taip, taip. Nesvarbu. Atsimenat tą 
lėlę vakar? Aš esu matęs panašią merginą. Astridą Lemei, — de Grafas 
bandė kažko klausti, bet aš jį nutraukiau. — Dėl Dievo, visa tai 
nesvarbu. Sandėlyje — esu tikras — jai gresia mirtinas pavojus. Mes 
susidūrėm su kriminaliniu maniaku. Paskubėkit, dėl Dievo meilės! 

Nusimetęs ausines ėmiausi vairuoti bei koneveikti save. Jei jums 
reikia žmogaus, kurį lengva apsukti aplink pirštą, — įniršęs mąsčiau, — 
štai jums Šermanas. Tuo pat metu suvokiau, kad nesu visai teisus: 
susidūriau su puikiai valdoma nusikaltėlių grupe, tai aišku, bet tas 
valdymas turėjo ir kažkokį liguistą atspaly — dėl to buvo neįmanoma 
logiškai numatyti. Aišku, Astrida pardavė Džimą Daklosą už trisdešimt 
sidabrinių, bet ji privalėjo rinktis — Daklosas ar Džordžas. O Džordžas 

— tikras brolis. Jie pasiuntė Astridą mane sekti — pati nebūtų 
sužinojusi, kad gyvenu “Ekscelsiore", — bet ji, užuot pelniusi mano 
pagalbą ir užuojautą, lemiamu momentu pasidavė. Aš demaskavau 
Astridą, ir prasidėjo visi vargai — dabar mergina, užuot padėjusi jiems, 
ėmė trukdyti. Pradėjo susitikinėti su manim — ar aš su ja — jiem. 
nežinant. Matyt, mane matė, kai vedžiau Džordžą nuo rylos 
Rembrantspleine arba iš bažnyčios, o gal tie du girtuokliai netoli 
Astridos buto visai nebuvo girtuokliai. 

Jie, be abejo, nutarė, kad geriausia ją pašalinti. Bet pašalinti taip, 
kad nepagalvočiau, jog jai atsitiko kas nors bloga. Matyt, manė, ir 
pagrįstai, kad sužinojęs apie jai kilusį pavojų mesiu visas svajones 
pasiekti tikslą ir padarysiu tai, ko mažiausiai noriu. Jie žinojo, kad 
padarysiu. Tai yra — nueisiu į policiją ir išdėsiu viską, ką Žinau, nes jie 
įtarė, kad spėjau sužinoti nemažai. To jie irgi mažiausiai norėjo: nors 
tokiu būdu ir neatlikčiau darbo iki galo, vis dėlto pastebimai pakenkčiau 
visai jų sistemai. Atstatymui prireiktų mėnesių, jei ne metų. Taigi vakar 
rytą “Balinovoje" Darelas ir Marselis puikiai suvaidino savo vaidmenis 
ir įtikino mane, kad Astrida bei Džordžas išskrido į Atėnus. Be abejo, 
išskrido, kurgi ne. Tiktai Paryžiuje juos prievarta išsodino iš lėktuvo ir 
grąžino į Amsterdamą. Kai Astrida kalbėjo telefonu, į smilkinį jai buvo 
įremtas revolveris. 

Dabar, aišku, Astrida jiems neberecikalinga. Ji perėjo priešų pusėn, o 
su tokiais žmonėmis nėra ko terliotis. Dabar jau galėjo nebebijoti ir 
manęs: juk žuvau antrą valandą nakties baržų prieplaukoje. Žinojau, 
kaip įminti mįslę, nes žinojau, ko jie laukė. Bet net ir įminus mįslę 
Astridą gelbėti jau buvo per vėlu. 

Važiuodamas per Amsterdamą nicko neužmušiau ir net 
neparbloškiau, bet tik todėl, kad vietinių gyventojų reakcija puiki. 
Važiavau senamiesčiu. Artėdamas prie sandėlio pamačiau siauros 
vienpusio judėjimo gatvelės viduryje barikadą: skersai gatvės stovėjo 
policijos automobilis, o abiejose jo pusėse — po ginkluotą policininką. 
Paspaudžiau stabdžius. Vos iššokau iš automobilio, prie manęs 
prisiartino policininkas. 

— Policija, — pareiškė, jeigu kartais būčiau palaikęs jį draudimo 
agentu ar kuo panašiu. — Prašau sukti atgal. 

—Tu ką, neatpažsti policijos automobilio? — suurzgiau. — 

Pasitrauk, po velnių, iš kelio! 

— Į šitą gatvę įeiti draudžiama. 

— Viskas tvarkoj, — iš už kampo pasirodė de Grafas. Jei ir nebūčiau 
visko supratęs tą akimirką, kai pamačiau policijos mašiną, būtų 
pasakiusi pulkininko veido išraiška. — Nelabai malonus reginys, majore 
Šermanai. 

Tykdamas nusekiau paskui, pasukau už kampo ir pažvelgiau 
aukštyn. Iš tokio atstumo figūrėk, vos vos besisūpuojanti ant 
pakeliamosios svirties virš Morgenšterno ir Mugentalerio sandėlio, 
atrodė ne didesnė už lėlę, kabėjusią čia vakar. Bet tada žiūrėjau tiesiai iš 
apačios, taigi šitoji turėjo būti daug didesnė. Aprengta tokiais pačiais 
nacionaliniais rūbais kaip ir taip neseniai čia siūbavusi kėlė. Nereikėjo nė 
prieiti artyn, kad pamatyčiau, jog ir veidas buvo beveik toks pat. 
Nusisukau ir nuėjau tolyn. De Grafas taip pat. 

— Kodėl jos nenuimat? — paklausiau. Mano balsas, rodos, sklido iš 
tolumos: nenormaliai, stingdančiai šaltas, be jokios išraiškos. 

— Tai gydytojo darbas. Ką tik užlipo. 

— Aišku, — patylėjau. — Ji negalėjo čia ilgai išbūti. Mažiau nei prieš 
valandą buvo gyva. Be abejo, sandėlis atsidarė daug anksčiau... 

— Šiandien šeštadienis. Sandėlis nedirba. 

— Aišku, — lyg automatas pakartojau. Į galvą atėjo dar viena mintis, 
sukėlusi baimę ir nerimą. Astrida skambino į “Turingiją"? su įremtu į 
smilkinį pistoletu. Bet skambino su žinia man, o ta žinia buvo 
nereikalinga, nes aš gulėjau prieplaukos dugne. Visa tai turėjo prasmę 
tik tuo atveju, jei žinia būtų perduota man. Galėjo skambinti tik 
žinodami, kad esu gyvas. Iš kur jie sužinojo, kad esu gyvas? Kas galėjo 
pasakyti? Niekas manęs nematė. Tik tos trys pagyvenusios moteriškės 
Haileryje. Bet kodėl jos turėtų vargintis... 

Tai dar ne viskas. Kodėl jie privertė Astridą man paskambinti, o 
paskui rizikavo nužudydami ją? Juk taip stengėsi įtikinti mane, kad ji 
gyva ir sveika? Staiga supratau. Jie kai ką pamiršo, aš taip pat. Jie 
pamiršo tą patį, ką ir Megė: kad Astrida nežinojo naujo merginų 
telefono numerio. O aš pamiršau, kad nei Megė, nei Belinda niekada 
negirdėjo Astridos balso. Grįžau atgal. Grandinė ir kablys dar kyšojo 
pro sandėlio stogą, bet kūno nebebuvo. 

— Pakvieskit gydytoją, — paprašiau de Grafą. Po poros minučių 

tasai pasirodė. Jaunas, matyt, neseniai baigęs mokslus. Įtariau, kad 
atrodė labiau išblyškęs negu paprastai. 

Kimiai paklausiau: 

— Ji seniai mirė? 

Jaunuolis linktelėjo: 

— Prieš keturias ar penkias valandas, tiksliau negaliu pasakyti. 

— Dėkui, — nuėjau. De Grafas lydėjo mane. Jo veide atsispindėjo 
daugybė neužduotų klausimų, bet į juos atsakinėti nė nemaniau. 

— Aš ją nužudžiau, — pasakiau. — Manau, kad ne ją vieną. 

— Nesuprantu, — tarė de Grafas. 

— Manau, kad pasiunčiau Megę į tikrą mirtį. 

— Megę? 

— Alsiprašau, kad buvau pamiršęs pasakyti. Su manim dar atvažiavo 
dvi merginos, abi iš Interpolo. Megė viena iš jų. Kita dabar “Turingijos" 
viešbutyje, — pasakiau Belindos vardą ir telefoną. — Būkite malonus, 
paskambinkit jai mano vardu. Liepkite užsirakinti kambaryje ir būti tol, 
kol aš pats jai paskambinsiu. Tegu neklauso jokio pranešimo — nei 


raštu, nci telefonu, — kuriame nebus žodžio “Birmingemas". Ar 
galėtumėte paskambinti pats. 
— Be abejo. 


Linktelėjau į de Grafo automobilį: 

— Ar galite susisiekti su Haileriu radijo telefonu? 

Jis papurtė galvą. 

— Tada sujunkite su policijos valdyba. 

Kol de Grafas davė nurodymus vairuotojui, pro kampą išniro niūriai 
nusiteikęs van Gelderis, nešinas rankinuku. 

— Astridos Lemei? — paklausiau. Jis linktelėjo. — Būkit geras, 
duokit man. 

Jis griežtai papurtė galvą: 

— Negaliu. Žmogžudystės atveju... 

— Duokit jam, — pasakė de Grafas. 

Padėkojau. Paskui pasakiau de Grafui: 

— Penkių pėdų keturių colių ūgio, ilgų juodų plaukų, mėlynų akių. 
Labai graži, apsirengusi tamsiai mėlynu sijonu ir švarkeliu, balta 
palaidinuke, turi baltą rankinuką. Ji bus netoli... 

— Minutėk, — de Grafas pasilenkė prie vairuotojo, paskui tarė: 

— Su Haileriu ryšio nėra. Atrodo, mirtis vaikšto aplink jus, majore 
Šermanai. 

— Paskambinsiu jums kiek vėliau, — ištariau ir pasukau prie savo 
automobilio. 

— Važiuosiu su jumis, — pasisiūlė van Gelderis. 

— Jums ir čia darbo užteks. Ten, kur vykstu, policininko neprireiks. 

Van Gelderis linktelėjo: 

— Tai reiškia, kad ketinate peržengti įstatymą. 

— Aš jau peržengiau jį. Astrida Lemei nužudyta. Džimas Daklosas 
nužudytas. Galbūt ir Megė. Man reikia pašnekėti su tais, kurie žudo 
kitus. 

— Manau, turėtumėte atiduoti mums savo pistoletą, — blaiviai 
pareiškė van Gelderis. 

— Ką, jūsų manymu, turėčiau laikyti rankose, kai su jais šnekėsiu? 
Bibliją? Kad pasimelsčiau už jų sielas? Pistoletą, van Gelderi, paimsit 
tik nuo mano lavono. 

De Grafas paklausė: 

— Jūs kažką slepiat nuo mūsų? 

— Taip. 

— Tai nemandagu, neišmintinga ir nelegalu. 

Įlipau į automobilį: 

— Išmintinga ar ne, spręsim paskui. O mandagumas ir legalumas 
manęs nebejaudina. 

Įjungiau variklį. Van Gelderis žingtelėjo prie manęs, bet išgirdau de 
Grafą sakant: 

— Palikit jį ramybėj, inspektoriau, palikit ramybėj. 

XI skyrius 

Grįždamas į Hailerį naujų draugų neįsigijau, bet ir pals nebuvau 
nusiteikęs bičiuliautis. Jei būčiau taip beprotiškai ir be jokios 
atsakomybės lėkęs Olandijos keliais normaliu automobiliu, jau būčiau 
įsivėlęs į gerą pustuzinį rimtų avarijų. Tačiau paaiškėjo, kad švysčiojantis 
mėlynas žibintas ir sirena beveik magišku būdu šalino iš kelio visas 
mašinas. Nesvarbu, ar važiuotų į priešingą pusę, ar į tą pačią — Visos 
mašinos nuolankiai spausdavosi prie kelio pakraščių man dar tebesant 
už gero pusmylio. Kurį laiką paskui mane bandė sekti policijos 
automobilis, bet jo vairuotojui aiškiai trūko entuziazmo žaisti su mirtim 
vien tam, kad pelnytų teisėtą savaitės atlyginimą. Žinojau, kad tuoj pat 
praneš per radiją, bet nesijaudinau, kad mane gali sulaikyti: vos tik 
Centrinėje policijos valdyboje sužinos nusikaltusio automobilio numerį, 
būsiu paliktas ramybėje. 

Mieliau būčiau atvykęs į vietą kitu automobiliu arba net autobusu. 
Šiam geltonai raudonam taksi galėjau prikišti tik tai, kad, deja, nebuvo 
nepastebimas. Tačiau skubėdamas neturėjau kada jaudintis dėl tokių 
subtilybių. Pasirinkau šiokį tokį kompromisą ir nusprendžiau galutinę 
kelio atkarpą įveikti maždaug vidutiniu greičiu. Spektaklis, kai geltonai 
raudonas taksi atrūksta į kaimelį maždaug šimto mylių per valandą 
greičiu, norą susimąstyti sukeltų netgi olandams, šiaipjau garsėjanticms 
abejingumu. 

Pastačiau automobilį stovėjimo aikštelėje, kuri greitai pilnėjo. 
Nusivilkau švarką, nusirišau kaklaraištį, atsisegiau apykaklę, pasiraitojau 
rankoves ir išlipau iš mašinos. Švarkas nerūpestingai permestas per 
kairę ranką — po juo nešiausi pistoletą. Duslintuvą buvau pritvirtinęs iš 
anksto. 

Oras Olandijoje garsėja permainingumu. Dabar jis aiškiai pasikcitė į 
gerąją pusę. Jau išvažiuojant iš Amsterdamo buvo pradėję giedrytis, o 
dabar danguje beliko tik pora pasišiaušusių debesiūkščių, primenančių 
pudros pūkučius. Sparčiai kaitrėjanti saulė džiovino permirkusius kelius 
ir laukus. Neskubėdamas, bet ir ne per lėtai patraukiau link pastato, 
kurį liepiau stebėti Megei. Dabar jo durys buvo plačiai atlapotos. 
Kartkartėmis mačiau, kaip viduje šmėkšteli žmogaus figūra — 
daugiausia moters tradiciniais rūbais; kartą viena jų išėjo iš namo ir 

patraukė į kaimą, kartą vyriškis išnešė kartoninę dėžę, kurią pastatė ant 
vežimėlio ir nustūmė jį tolyn gatve. Pastate buvo kažkokia vietinės 
pramonės dirbtuvė; kokios pramonės, iš lauko negalėjau suprasti. Bet 
tikrai visiškai neįtartinos, nes atsitiktinai užklydę turistai mielai buvo 
kviečiami vidun apsižvalgyti. Visi, kuriuos mačiau įeinant, netrukus 
išeidavo atgal. Taigi vieta, be abejo, kuo nekalčiausia. Į šiaurę nuo 
pastato plytėjo pievos. Jose įžiūrėjau keletą tautiškais drabužiais 
apsirengusių moteriškių, kurios vartė šieną, kad ryto saulė jį geriau 
džiovintų. Pamaniau, kad vyrai Haileryje neblogai susitvarkė: 
nepastebėjau nė vieno, atliekančio kokį nors darbą. 

Megės niekur nesimatė. Nuklydęs atgal į kaimą nusipirkau akinius 
kiek patamsintais stiklais — juodi akiniai, užuot padėję pasislėpti, tik 
dar labiau sudomina praeivius; matyt, dėl to daug kas juos ir nešioja, 
kaip ir šiaudinę skrybėlę nulėpusiais bryliais. Nė už ką nebūčiau užsidėjęs 
tokios baisybės kitur — bet juk buvau Haileryje. Nepavadinčiau viso to 
tobula maskuote, nes tik gerokas sluoksnis dažančio kremo galėjo 
paslėpti baltus randus mano veide. Bet vis dėlto tapau kiek mažiau 
pastebimas. Nemanau, kad itin skyriausi nuo kitų turistų, vaikštinėjančių 
po kaimą. 

Hailerio kaimas mažytis, bet kai ieškai ko nors, kas yra nežinia kur ir 
tuo pat metu klaidžioja po tas pačias vietas, net mažiausias kaimelis ima 
atrodyti bjauriai didelis. Apėjau visas Hailerio gatveles kiek galėdamas 
greičiau, bet niekur neaptikau Megės. 

Jutau, kaip grimztu į visišką neviltį. Vidinis balsas įkyriai man 
tvirtino, kad pavėlavau; ir buvo jau visai bjauru, kad privalėjau dėtis 
lengvabūdžiu poilsiautoju, kai reikėjo tęsti paiešką. Pradėjau kelionę po 
parduotuves ir kavines, nors žinojau, kad jei Megė sveika ir gyva, jos ten 
neturėtų būti. Ji negalėjo pamiršti gautos užduoties. Bet turėjau 
išbandyti viską. 

Apėjau visas iki vienos kavines, parduotuves ir kioskus aplink vidinę 
prieplauką — Megės nebuvo. Tada ėmiau eiti per netvarkingai 
susipynusių Hailerio gatvių labirintą vis didėjančiais ratais. Sukdamas 
paskutinį ratą aptikau Megę. Ji buvo gyva, sveika ir jautėsi kuo 
puikiausiai. Pasijutau ne tik laimingas, bet ir didžiausias kvailys. 

Mergina buvo ten, kur ją lengvai būčiau radęs, jei tik būčiau 
susipratęs. Liepiau jai stebėti pastatą, bet tuo pat metu nelikti vienai — 

kaip tik taip ir elgėsi. Ji stovėjo didžiulėje, pilnoje Žmonių suvenyrų 
parduotuvėje, apžiūrinėjo prekes, bet iš tikrųjų žvilgsnis buvo įsmeigtas į 
tą nelemtą pastatą: Taip įsistebeilijusi vos pastebėjo mane. Žingtelėjau 
link durų, norėdamas pasikalbėti, bet staiga sustojau ir įsižiūrėjau taip 
pat akylai kaip Megė, tik ne į tą pusę. 

Gatve artėjo Trudė su Herta. Trudė vilkėjo rausva berankove 
suknele, mūvėjo ilgom baltom pirštinėm. Šokčiojo aplink kaip mažas 
vaikas; šviesūs plaukai plevėsavo, veidas švytėjo. Herta, pasipuošusi savo 
stulbinančiais apdarais, iškilniai krypavo šalia, rankoje nešdama didelį 
odinį krepšį. 

Nusprendžiau su Mege nesikalbėti. Greit įžengiau į parduotuvę, bet 
pasukau kita kryptimi: kas beatsitiktų, nenorėjau, kad tos dvi damos 
pamatytų mane besišnekant su Mege, todėl pasislėpiau už aukšto 
stendo, kuriame buvo eksponuojami atvirukai, ir ėmiau laukti, kol 
Herta su Trude pracis pro šalį. 

Jos nepraėjo pro šalį. Tiesa, buvo bcpraeinančios pro duris, bet 
Trudė staiga stabtelėjo, pažiūrėjo pro langą — ten kaip tik stovėjo Megė 
— ir čiupo Hertą už rankos. Po sekundės įsitempė besipriešinančią 
Hertą į parduotuvę ir paliko ją stovinčią ir kvėpuojančią taip giliai, kad 
atrodė panaši į beišsiveržiantį ugnikalnį. Trudė pribėgo pric Megės. 
Įsikibo jai į ranką. 

— Aš tave pažįstu! — džiūgavo Trudė. — Pažįstu tave! 

Megė atsisuko ir nusišypsojo: 

— Aš tave taip pat pažįstu. Sveika, Trude! 

—O čia Herta, — Trudė atsisuko į Hertą, kuri aiškiai buvo 
nepatenkinta įvykių eiga. — Herta, čia mano draugė Megė. 

Herta rūsčiai linktelėjo. 

Trudė tęsė: 

— Majoras Šermanas — mano draugas. 

— Žinau, — šyptelėjo Megė. 

—(O tu, Mege, mano draugė? 

— Žinoma, Trude. 

Atrodo, Trudė buvo devintame danguje iš laimės. 

— Aš dar turiu daugybę kitų draugių. Ar nori jas pamatyti? — kone 
jėga nutempė Megę prie durų ir parodė kažką pirštu. Žiūrėjo į šiaurę, 
taigi supratau, kad rodo į šieno grėbėjas tolumoje. — Žiūrėk. Va ten. 

— Žinoma, tai puikios draugės, — mandagiai pritarė Megė. 

Kažkoks atvirukais susidomėjęs smalsuolis stumtekjo mane, 
norėdamas parodyti, kad turėčiau pasitraukti ir palikti jam vietos. 
Nesuvokiau, kokį būtent veidą atsukau į jį, bet to užteko, kad nuskubėtų 
savo keliais. 

— Tai labai, labai geros draugės, -- šnekėjo Trudė. Ji linktelėjo į 
Hertos pusę ir parodė krepšį. — Kai mudvi su Herta čia atvažiuojam, 
visada atnešam joms pusryčius ir kavos. 

Pagauta geros nuotaikos Trudė sušuko: 

— Einam, Mege, tu pažiūrėsi į jas! 

Megė dvejojo. Trudė sunerimo: 

— Bet juk tu tikrai mano draugė? 

— Žinoma, bet... 

—Jos tokios puikios, — maldavo Trudė. — Tokios linksmos. Ir 
moka groti. Jei mes būsim labai geros, tai pašoks mums šieno grėbėjų 
šokį. 

— Šieno grėbėjų šokį? 

— Taip, Mege. Šieno grėbėjų. Mege, būk gera. Jūs visos mano 
draugės. Einam su manim? Dėl manęs, Mege? 

— Oi, na gerai, — Megė juokdamasi spyriojosi. — Tik dėl tavęs, 
Trude. Bet aš negalėsiu ilgai užtrukti. 

— Mege, tu man labai patinki, — Trudė suspaudė Megės alkūnę. — 
Labai labai. 

Visos trys išėjo. Palaukiau, kiek derėjo, paskui atsargiai išėjau iš 
parduotuvės. Jos buvo nutolusios per gerus penkiasdešimt jardų — 
praėjusios pastatą, kurį Megė turėjo stebėti, ir jau pasukusios į pievą. 
Grėbėjos buvo veikiausiai už šešių šimtų jardų, krovė pirmąją tą dieną 
šieno kupetą greta seno apgriuvusio olandiško klojimo. Girdėjau, kaip 
visos trys šnekasi, žengdamos per susigulėjusį šieną; daugiausia čiauškėjo 
Trudė, kuri vis nenustygo kaip ėriukas pavasarį. Trudė niekada 
normaliai nevaikščiojo: arba šokinėjo, arba bėgiojo. 

Ėjau paskui jas, tik nešokinėjau. Lauką juosė gyvatvorė, taigi kukliai 
slėpiausi už jos, praleisdamas Hertą su dviem merginom bene trisdešimt 
keturiasdešimt jardų prieš save. Neabejoju, kad mano eisena atrodė ne 
mažiau keista negu Trudės: gyvatvorės aukštis nesiekė nė penkių pėdų, 
taigi visus tuos šešis šimtus jardų nuėjau susikūprinęs kaip 

septyniasdešimtmetis patriarchas, ištiktas žiauraus  radikulito 
priepuolio. 

Pagaliau jos priėjo klojimą ir susėdo vakarinėje pusėje, šeščlyje, 
norėdamos pasislėpti nuo vis karštesnių saulės spindulių. Klojimas skyrė 
manc nuo jų ir šieno grėbėjų. Greitai perbėgęs skiriančią erdvę, įlindau 
pro šonines duris. 

Nesuklydau, įvertindamas klojimą. Buvo bent šimto metų senumo ir 
gerokai apgriuvęs. Grendymas ištrupėjęs, medinės sienos aplūžusios, 
daugelis plyšių, padarytų sienose orui išeiti, taip aptrupėję, kad pro juos 
galėjai net galvą iškišti. 

Klojime buvo pastogė, kurios pagrindas vos laikėsi ant supuvusių, 
kirvarpų sugraužtų balkių. Anglijoje joks namų pardavimo agentas 
nesugebėtų iškišti šio pastato net ir remdamasis jo senumu. Rodėsi, kad 
pastogė neišlaikys nė vidutinio kūno sudėjimo pelės, ką jau bekalbėti 
apic mane, bet apatinė klojimo dalis nelabai tiko stebėjimo punktui. Be 
to, nenorėjau kišti nosį į kurį nors iš tų plyšių sienoje ir vėpsoti lauk, kai 
tuo tarpu už poros colių pro kitą plyšį kas nors vėpsos į mane. Nenoriai 
ėmiau lipti sutrūnijusiais mediniais laiptais, vedančiais ant aukšto. 

Rytinėje aukšto pusėje buvo sukrauta šūsnis pernykščio šieno. Atrodė 
labai pavojinga vieta, bet aš atsargiai, žiūrėdamas po kojom, sugebėjau 
nusigauti į vakarinę pusę. Šioje sienoje buvo dar didesnis plyšių 
pasirinkimas. Radau kone idealų — maždaug šešių colių pločio, pro 
kurį matėsi nuostabus reginys. Tiesiai apačioje mačiau Megės, Trudės ir 
Hertos galvas, toliau tuzinas moteriškių stropiai ir meistriškai krovė 
šieno kupetą, o jų ilgakočių šakių dantys blykčiojo saulėje. Mačiau netgi 
kaimo dalį, tą, kurioje buvo automobilių stovėjimo aikštelė. Jaučiausi 
nesmagiai, ir pats nežinojau kodėl: laukuose matoma šieno grėbimo 
idilija galėjo nuraminti net įtariausią sielą. Manau, kad blogą nuojautą 
kėlė mažiausiai įtartinos būtybės — pačios šieno grėbėjos. Jų platūs 
dryžuoti sijonai, gausiai siuvinėtos palaidinės ir sniego baltumo kykai 
net ir čia, kaimo aplinkoje, kažkaip rėžė akį. Atrodė kone teatrališkai, 
lyg viskas būtų vykę ne tikrovėje. Beveik jaučiau, kad matau spektaklį, 
pastatytą mano garbei. 

Kokį pusvalandį moteriškės dirbo nesustodamos, o trijulė, sėdinti 
prie klojimo, tingiai šnekučiavosi. Diena pasitaikė tyki ir šilta, girdėti 
buvo tik šieno čežėjimas ir tolimas bičių dūzgimas, matyt, moterys 

neturėjo noro kalbėtis. Padvejojęs nutariau užsirūkyti: pasirausiau 
švarko kišenėje, radau cigarečių bei degtukų, padėjau ant grindų švarką, 
ant jo — pistoletą su duslintuvu. Užsidegęs cigaretę, stengiausi, kad 
dūmai neprasiskverbtų pro plyšį į lauką. 

Herta vis žvilgčiojo į sulyg virtuviniu žadintuvu laikrodį ant riešo, 
ko! pagaliau kažką pasakė Trudei. Toji pakilo ir ištiesė ranką Megei, 
padėdama jai atsistoti. Abi nuėjo prie grėbėjų, matyt, pakviesti jas 
pusryčių, nes Herta ėmėsi tiesti ant žolės languotą staltiesę, dėlioti 
puodelius ir vynioti iš servetėlių maistą. 

Balsas už nugaros paliepė: 

— Nebandyk paimti pistoleto. Gyvas jo nepaliesi. 

Patikėjau balsu. Nebandžiau imti pistoleto. 

— Apsisuk, tik labai lėtai. 

Labai lėtai apsisukau. Tai buvo toks balsas. 

— Paceik tris žingsnius į šalį nuo pistoleto. Kairėn. 

"Nieko nemačiau. Užtat girdėjau kuo puikiausiai. Pačjau tris 
žingsnius į šalį — kairėn. 

Kitoje aukšto pusėje šienas sujudėjo ir iš jo išlindo dvi figūros: 
gerbiamasis Tedijus Gudbodis ir Marselis, gyvatės pavidalo puošeiva, 
kurį buvau uždaręs “Balinovos" seife. Gudbodis neturėjo ginklo, bet 
jam jo ir nereikėjo — muškieta, kurią laikė Marselis, buvo didesnė už du 
normalius pistoletus. Juodų tuščių akių spindesys rodė, kad Marselis 
stengėsi surasti bent mažiausią dingstį ir pasinaudoti muškieta. 
Nedrąsino manęs ir faktas, kad pistoletas buvo su duslintuvu: tai reiškė, 
kad jie gali šaudyti kiek užsimanys, niekas nieko neišgirstų. 

— Velniškai karšta ir nepatogų, — pasiskundė (Gudbodis. 
Nusišypsojo širdingai — bet koks vaikas, pamatęs tą šypseną, būtų 
džiaugsmingai įsikibęs jo rankos. — Turiu pasakyti, jūsų pašaukimas 
atveda jus į pačias netikėčiausias vietas, mano brangusis Šermanai. 

— Mano pašaukimas? 

— Kai susitikome paskutinį kartą, jūs, jei gerai prisimenu, bandėtė 
apsimesti taksi vairuotoju? 

— A, tada. Galiu lažintis, kad vis dėlto nepranešėte policijai. 

— Nė nepagalvojau, — kilniai nusileido Gudbodis. Priėjo prie 
gulinčio ant švarko pistoleto ir susiraukęs, su pasibjaurėjimu įmetė jį į. 
šieną. — Žiaurūs, nemalonūs ginklai. 


150 


— (O taip, — sutikau. = Dabar jūs žudysite šiek tiek subtiliau. 

— Tai netrukus jums ir parodysiu, — Gudbodis nė nemanė kalbėti 
tyliau, jam to nė nereikėjo. Hailerictės tuo metu gėrė rytmetinę kavą ir 
prisikimšusios burnas sugebėjo visos vienu metu kalbėti. Gudbodis grįžo 
prie šieno krūvos, pačmė iš ten brezentinį krepšį ir ištraukė gerą galą 
virvės. 

— Būkite atidus, brangusis Marseli. Jei misteris Šermanas pajudės, 
šaukite — kad ir kaip nekaltai sujudėtų. Tik ne mirtinai. Peršaukit 
šlaunį. 

Marselis aplaižė lūpas. Tikėjausi, kad nepalaikys vertu atpildo 
judesiu to, kad mano marškiniai kilnojosi nuo smarkių širdics dūžių. 
Gudbodis atsargiai apėjo mane, tvirtai apvyniojo virve dešinįjį ricšą, 
permetė virvę per balkį ir, gerokai pasikrapštęs, pritvirtino ją pric 
kairiojo mano riešo. Abi plaštakos pakibo tics ausimis. Gudbodis 
išsitraukė dar gabalą virvės. 

— Kaip minėjo mano draugas Marselis, — toliau draugiškai kalbėjo 
Gudbodis, — jūs neblogai naudojatės rankomis. Įtariu, kad ir kojomis 
taip pat, — pasilenkęs virve surišo mano kulkšnis taip rūpestingai, kad 
pajutau tirpstant kojas. — Gali taip pat atsitikti, jog užsimanysite kaip 
nors pakomentuoti reginį, kurį tuoj matysite. () mes mieliau apsieitume 
be komentarų. 

Suglamžęs nelabai švarią nosinę  sukišo man į burną. Kad visai 
nekomentuočiau, įgrūdo dar vieną. 

— Kaip manai, Marseli, ar bus gerai? 

Marselio akys sublizgėjo: 

— Turiu misteriui Šermanui kai ką perduoti nuo misterio Darelo. 

— Na, na, mielas bičiuli, nebūkite toks nekantrus. Vėliau, vėliau. Šiuo 
metu norėtume, kad mūsų draugas jaustųsi kuo geriau. Kad galėtų kuo 
aiškiausiai regėti, kuo puikiausiai girdėti ir aiškiu protu įvertinti visas 
meniškas detales tos pramogos, kurią surengėme jo garbei. 

— Suprantama, misteri Gudbodi, — paklusniai atsakė Marselis vėl 
apsilaižydamas. — Bet paskui... 

— Paskui, — kilniaširdiškai leido Gudbodis, — galėsite perduoti 
viską, ką tik norėsite. Bet atsiminkit — noriu, kad jis būtų gyvas, kai 
šiąnakt kluonas užsidegs. Iš tiesų gaila, kad negalėsime to stebėti iš arti, 
— atrodė nuoširdžiai nuliūdęs. — Ir dėl jūsų, ir tos Žavingos jaunos 

damos, kuri dabar pievoje, — kai bus rasti tarp pelenų abiejų suanglėję 
kaulai, tikiuosi, visi padarys reikiamas išvadas apie nerūpestingą jaunų 
įsimylėjėlių miegą. Labai neprotinga rūkyti klojimuose, kaip jūs ką tik 
darėte. Be galo neprotinga. Sudie, misteri Šermanai — visai nenoriu 
pasakyti “Iki pasimatymo". Pažiūrėsiu į šieno grėbėjų šokį iš arčiau. 
Nepaprastai žavus senas paprotys, manau, jūs sutiksite. 

Jis išėjo, palikęs Marselį laižytis. Nė kiek nesvajojau pasilikti su 
Marseliu akis į akį, bet tuo metu nebuvo laiko apie tai galvoti. 
Pasilenkiau ir pažvelgiau pro sienos plyšį. 

Moteriškės baigė gerti kavą ir dabar lėtai kėlėsi. Trudė ir Megė buvo 
tiesiai po ta vieta, kur stovėjau. 

— Skanūs buvo pyragaičiai, ar ne, Mege? — paklausė Trudė. — Ir 
kava? 

— Labai skanūs, Trude. Bet aš per ilgai užgaišau. Dar privalau šį bei 
tą nupirkti. Turiu eiti, — Megė nutilo ir pažiūrėjo aukštyn. — Kas ten? 

Švelniai, tyliai užgrojo du akordeonai. Nemačiau nė vieno 
muzikanto: muzika sklido iš anapus kupetos, kurią moterys buvo ką tik 
sukrovusios. 

Trudė pašoko džiaugsmingai plodama rankomis. Ji čiupo Megės 
delną ir tvirtai suspaudė: 

— Tai šieno grėbėjų šokis! — Trudė krykštavo kaip vaikas per savo 
gimtadienio puotą. — Šieno grėbėjų! Jos nori mums pašokti! Matyt, tu 
joms irgi patikai, Mege! Jos šoks tau! Tu dabar jų draugė. 

Moteriškės, dauguma jų buvo nebejaunos, o kai kurios net ir 
pagyvenusios, su keistais, sustingusiais, kone baisiais veidais, pradėjo 
sunkiai, bet tiksliai judėti į taktą. Užsikėlusios ant pečių šakes sustojo į 
tiesią liniją ir ėmė žingsniuoti pirmyn atgal. Jų plaukai, surišti kaspinais, 
plasnojo akordeonų muzikos ritmu. Šokėjos iškilmingai apsisuko aplink, 
paskui vėl žingsniavo. Mačiau, kad tiesė palaipsniui linksta ir virsta 
pusmėnulių. 

— Niekada nesu mačiusi tokio šokio, — Megės balse išgirdau 
susirūpinimą. Aš taip pat nebuvau matęs tokio šokio, bet tvirtai žinojau, 
kad niekada daugiau nebenorėsiu jo matyti. Beje, atrodė, kad ir 
galimybės nebeturėsiu dar kada nors jį pamatyti. 

Trudė skaityte perskaitė mano mintis, bet Megė nesuprato kraupios 
užuominos: 

— Tu niekada daugiau nepamatysi tokio šokio, Mege, — pasakė ji. 
— Jos dar tik pradeda. O, Mege, tu joms tikrai patikai — žiūrėk, jos 
tavęs prašo. 

— Manęs? Ko? 

— Taip, Mcgc. Tu joms patikai. Kartais jos pasirenka mane. 
Šiandien tave. 

— Bet man reikia eiti, Trude! 

— Mege, prašau! Tik minutę! Tau nereikės nieko daryti. Tik stovėsi 
pricš jas. Prašau, Mege! Jeigu tu nesutiksi, jos užsigaus. 

Megė nusijuokė pasiduodama: 

— Na ką gi... 

Tuoj pat atsisakinėjančią, labai sutrikusi Megę pastatė tiesiai 
priešais grėbėjų pusratį. Moterys su šakėmis tai priartėdavo, tai 
nutoldavo. Palengva šokio tempas greitėjo, šokėjos dabar supo Megą iš 
visų pusių. Ratas didėjo ir mažėjo, vėl didėjo ir vėl mažėjo, moterys 
lingavo galvas ir mosavo surištais plaukais. 

Mano regėjimo lauke pasirodė Gudbodis. Švelniai, geraširdiškai 
šypsodamasis jis mėgavosi žavingu senoviniu šokiu. Priėjęs prie Trudės, 
uždėjo jai ranką ant peties. Mergina jam džiaugsmingai nusišypsojo. 

Pajutau, kad man darosi bloga. Norėjau nusisukti, nebežiūrėti, bet 
tai reikštų išduoti Megę, O jos išduoti negalėjau; tačiau, Dievas mato, 
padėti jai taip pat niekuo negalėjau. Megė buvo sutrikusi, nerami ir 
gerokai išsigandusi. Neramiai žvilgtelėjo į Trudę pro tarpą tarp dviejų 
moteriškių. Trudė plačiai nusišypsojo ir padrąsindama linksmai pamojo 
jai ranka. 

Staiga akordeonų muzika pasikeitė. Švelni, siūbuojanti šokio 
melodija su lengvu kariško maršo atspalviu tapo gerokai garsesnė ir 
visai kitokia: ji skambėjo sunkiai, primityviai, kraugeriškai. Moteriškės, 
stovinčios toli nuo Megės, vėl ėmė glaustis į ratą. Mačiau, kad išplėstose 
stovinčios Megės akyse ir veide pasirodė baimė. Ji pasilenkė į vieną 
pusę, beviltiškai stengdamasi įžiūrėti Trudę. Bet iš Trudės paguodos 
nesulaukė: toji jau nebesišypsojo, bet suspaudusi rankas, apmautas 
medvilninėmis pirštinėmis, laižėsi — lėtai, begėdiškai. Atsisukau į 
Marselį, kuris darė tą patį, bet jo pistoletas buvo nutaikytas į mane. 
Stebėjo mane taip pat atidžiai, kaip ir reginį, vykstantį lauke. Negalėjau 
nieko padaryti. 

Moteriškės artėjo. Apvaliuose jų veiduose dabar mačiau žiaurumą, 
neišvengiamo smurto šešėlį. Auganti baimė Megės akyse virto siaubu, o 
muzika darėsi vis garsesnė, vis grėsmingesnė. Staiga su karišku tikslumu 
moterys nusimetė nuo pečių šakes ir atstatė jas tiesiai į Meggę. Ji sukliko, 
dar ir dar kartą, bet jos balsą užgožė beprotiškai sustiprėjęs muzikos 
šėlsmas. Tada Megė parkrito, ir, dėkui Dievui, tegalėjau matyti 
judančias moteriškių nugaras. Šakės ritmingai“ iškildavo aukštyn ir 
susmigdavo į kažką, kas gulėjo nejudėdamas. Nebegalėjau į tai Žiūrėti. 
Turėjau nusisukti: pamačiau Trudę, apkerėtą reginio, gniaužančią 
rankas į taktą, su klaikia pkšrūno veido išraiška, o šalia jos gerbiamą 
Gudbodį — švelnų ir kupiną palaimos kaip visada, tik ir jo akys degė. 
Pagedusios, nesveikos sielos, seniai išsiveržusios už normalaus proto 
ribų. 

Kai muzika palengva pritilo ir tapo mažiau laukinė, prisiverčiau vėl 
pažvelgti į lauką. Moteriškės nustojo darbuotis šakėmis, dabar viena jų 
paėjo į šalį ir pakabino ant savo šakių kuokštą šieno. Akimirką mačiau 
figūrėk jau nebe balta palaidinuke, sukniūbusią ant pievos, paskui ją 
pridengė šienas. Šieno daugėjo. Dviem akordeonams tyliai grojant 
nostalgišką Vienos valsą moterys sukrovė ant Megės šieno kupetą. Trudė 
vėl šypsojosi ir žvaliai šnekėjo. Susikibę už rankų jiedu su daktaru 
Gudbodžiu nuėjo link kaimo. 

Marselis atsitraukė nuo sienos plyšio ir atsiduso: 

— Daktaras Gudbodis puikiai sugeba organizuoti tokius dalykus, 
tiesa? Tikras režisierius — vieta, laikas, atmosfera nuostabiai parinkti. 

Puiki Oksbridžo tarsena ir subtiliai moduliuojami garsai atrodė ne 
mažiau šlykštūs negu jis pats su savo gyvatės išvaizda: toks pat kaip tie 
du, visiškas pamišėlis. 

Priėjęs prie manęs iš nugaros, jis atmazgė nosinę, kuria buvo aprišta 
mano galva, ir ištraukė įkištą burnon purviną medvilnės gniužulą. 
Nemaniau, kad vadovavosi humanistiniais principais, — taip ir buvo. 
Ramiai paaiškino: 

— Noriu girdėti, kaip rėksite. Nemanau, kad damos pievoje į tai 
atkreips dėmesį. 

Buvau tikras, kad neatkreips. Pasakiau: 

— Stebiuosi, kad daktaras Gudbodis įstengė atsitraukti nuo manęs. 
— Balsas skambėjo kaip svetimas, buvo duslus, sunkiai veržėsi per 

gerklę — lyg būčiau ją susižeidęs. 

Marselis nusišypsojo: 

— Daktaras Gudbodis turi skubiai vykti į Amsterdamą. Svarbūs 
reikalai. 

— Ir turi nugabenti į Amsterdamą svarbų krovinį. 

— Be abejo, — jam šypsantis, mačiau lyg ir kyščiojant dvišaką liežuvį. 
— Paprastai, brangus Šermanai, kai žmogus atsiduria jūsų padėtyje — 
pralaimėjęs ir pasmerktas, — kitas žmogus, toks kaip aš, išsamiai, su 
meile paaiškina, ką būtent auka padarė neteisingai. Bet jūsų klaidų 
sąrašas toks ilgas, kad nusibos vardinti. Be to, nenoriu jaudintis. Tai gal 
pradėsim, ką? 

— Ką pradėsim? — štai ir viskas, pamaniau, bet nebesijaudinau: 
neatrodė, kad verta. 

— Ogi perduosiu tai, ką prašė misteris Darelas, — skausmas 
perskrodė mano galvą tarsi mėsininko kirviu. Marselis smogė man 
pistoleto vamzdžiu. Pamaniau, kad kairysis skruostikaulis 10žo. Liežuviu 
pajutau, kad bent pora dantų iškrito nepataisomai. 

— Misteris Darelas, — džiugiai ištarė Marselis, — prašė pasakyti 
jums, kad nemėgsta, kai jį daužo pistoletu, — ir šį kartą smogė iš dešinės 
pusės. Nors mačiau, kad taip bus, ir pasistengiau atmesti galvą, visai 
pasitraukti negalėjau. Šį kartą ne taip skaudėjo, bet supratau, kad esu 
gerokai sužeistas: prieš akis sprogo akinančios šviesos rutulys, o paskui 
kuriam laikui apakau visai. Veidas degė ugnimi, galva plyšte plyšo, bet 
mąsčiau aiškiai kaip niekada. Žinojau, jei dar truputį taip metodiškai 
padaužys, net geriausias chirurgas apgailestaudamas papurtys galvą. 
Svarbiau, tiesa, buvo tai, kad ilgiau užsitęsus šiai sistemingai pramogai 
prarasiu sąmonę — gal net kelioms valandoms. Tebuvo vienintelė 
išeitis: padaryti, kad daužytų be sistemos. 

Išspjoviau dantį ir pasakiau jam: 

— Gaidys. 

Kažkodėl tai Marselį be galo užgavo. Civilizacijos apnašų sluoksnis 
ant jo aiškiai buvo labai plonas, ta plėvek dabar net ne nukrito, bet 
nykte pranyko. Liko beprotis, sužvėrėjęs laukinis, trankantis mane su 
pašlijusios psichikos žmogui būdingu žiaurumu, kerštingumu ir aistra. 
Smūgiai iš visų pusių krito ant mano galvos ir pečių; daužė pistoletu ir 
kumščiais. Kai pabandžiau bent kiek prisidengti alkūnėmis, nukreipė 

savo įniršį į mano krūtinę ir pilvą. Aš vaitojau, akyse plyksčiojo žaibai, 
kojos, rodos, visai ištirpo; jei tik galėčiau, būčiau seniai susmukęs, tačiau 
tik kybojau kaip lavonas, pakabintas už riešų. 

Praėjo dvi ar trys siaubingos sekundės, kol Marselis atsipeikėjo ir 
suprato gaištąs laiką be reikalo: jo nuomone, neverta kankinti jau 
nebejaučiantį skausmo žmogų. Jis keistai purkštelėjo, tuo veikiausiai 
šreikšdamas nusivylimą, ir sunkiai alsuodamas stovėjo. Ką manė daryti 
toliau, negalėjau pasakyti, nes nesiryžau atmerkti akių. 

Girdėjau, kad jis šiek tiek pasitraukė, ir surizikavau greit dirstelėti 
akies krašteliu. Akimirkos beprotybė buvo pasibaigusi. Marselis, tiek 
pat pragmatiškas, kiek žiaurus, pasiėmė mano švarką ir su viltimi rausėsi 
jame. Jam nepasisekė, nes žinojau, kad jei nešiosiesi piniginę vidinėje 
kišenėje, ji būtinai iškris, persimetus švarką per petį. Apdairiai buvau 
įsikišęs piniginę su pinigais, pasu ir vairuotojo pažymėjimu į užpakalinę 
kelnių kišenę. Marselis greitai pats susiprato: išgirdau jo žingsnius ir 
pajutau, kaip iš mano kišenės ištraukė piniginę. 

Nors stovėjo greta manęs, nemačiau jo. Tik jutau. Suvaitojęs 
bejėgiškai pakibau ant virvės, kuria buvau pririštas prie balkio. Mano 
pėdos tysojo ant žemės. Vos vos atsimerkiau. 

Mačiau jo kojas — ne toliau negu per jardą nuo manęs. Greit 
nužvelgiau jį. Marselis, susikaupęs ir maloniai nustebęs, rūpestingai 
kimšo sau į kišenę labai nemenką pinigų sumą, kurią rado mano 
piniginėje. Piniginę laikė kairėje rankoje; ant sulenkto tos pačios rankos 
didžiojo piršto tabalavo pistoletas. Buvo taip užsiėmęs, kad nekreipė į 
mane dėmesio. Pasistengiau rankomis tvirčiau įsikibti į laikančias virves. 

Mečiausi visu kūnu pirmyn ir kiek į viršų — sukaupęs visą 
neapykantą, įsiūųų ir skausmą. Nemanau, kad Marselis spėjo pamatyti 
artėjančias mano pėdas. Be jokio garso šoktelėjo, konvulsyviai, kaip ir 
aš, atsitrenkė į mane ir susmuko. Gulėjo, o jo galva trūkčiojo — nežinau, 
ar tai buvo nesąmoningi refleksai, ar, atvirkščiai, vienintelė sąmoninga 
agonijos apimto kūno reakcija. Reikėjo naudotis proga. Atsistojau 
tiesiai, pačjau, kiek leido virvės, atgal ir pakartojau triuką. Truputį 
nustebau, kad jo galva liko ant pečių. Neatrodė gražiai, bet esu įpratęs 
turėti reikalą su negražiais žmonėmis. 

Pistoletas tebekabojo jam ant didžiojo kairės rankos piršto. 
Ištraukiau jį batų galais. Bandžiau suimti pistoletą batais, bet trintis tarp 

metalo ir odos per maža, taigi pistoletas vis išslysdavo. Pabraukęs 
kulnais į grindis, nusiaviau batus, paskui šitaip nusitraukiau kojines — 
užtrukau ilgokai. Aišku, nusidrėskiau gabalą odos ir gavau gerą porciją 
rakščių, tačiau tikro skausmo nejaučiau: veidas degė taip, kad kiti 
pojūčiai paprasčiausiai neegzistavo. 

Basomis kojomis lengvai suėmiau pistoletą. Tvirtai suspaudžiau jį 
pėdomis, tada ėmiau tiestis, kol pasiekiau balkį. Tokiu būdu įgijau 
keturias papildomas pėdas virvės — daugiau negu reikėjo. Pakibau ant 
kairės rankos, o dešine pasiekiau pėdas ir paėmiau pistoletą. 

Nusileidau ant grindų ir peršoviau virvę greta kairio riešo — atrodė 
kaip peiliu nupjauta. Atmazgiau visus mazgus, nusivaliau kruviną veidą į 
snicgo baltumo Marselio marškinius, atsiėmiau piniginę, pinigus ir 
išėjau. Nepažiūrėjau, gyvas Marselis ar ne. Man jis atrodė labai negyvas, 
bet nesidomėjau juo tiek, kad patikrinčiau. 

XII skyrius 

Grįžau į Amsterdamą apie pietus. Saulė, švietusi per Megės žuvimo 
sceną, dabar simboliškai pasislėpė. Nuo Ziuider Zė plaukė sunkūs juodi 
debesys. Būčiau atvykęs į miestą gera valanda anksčiau, bet priemiesčio 
poliklinikoje, kurioje sustojau mažumėlę apsitvarkyti veidą, daktaras 
kibo su daugybe klausimų. Jį gerokai erzino mano užsispyrimas ir 
nenoras priimti didesnę pagalbą, nes viso labo teleidau jam pleistru 
aplipdyti visą veidą. Vos įtikinau, kad susiūti žaizdas ir apvyturiuoti jas 
gražiais baltais tvarsčiais spėsiu kada nors vėliau. Apklijuotas pleistru, 
nusėtas mėlynėmis, su užtinusia kaire akim atrodžiau kaip keleivis, per 
stebuklą išlikęs gyvas po traukinio katastrofos. Tikėjausi bent, kad mane 
pamatę maži vaikai nepuls verkti ir šauktis mamų. 

Pastačiau policijos taksi netoli garažo, kuriame išnuomojami 
automobiliai. Sugebėjau įtikinti savininką, kad gali man patikėti nedidelį 
juodą “Opelį". Jis nelabai norėjo — mano veidas rodė, kad turiu liūdną 
vairavimo patirtį, — bet pagaliau leidosi įkalbamas. Išvažiuojant vėl ėmė 
kristi pirmieji lietaus lašai. Sustojęs prie policijos automobilio paėmiau 
Astridos rankinuką, dėl viso pikto — dvi poras antrankių ir nuvažiavau, 
kur man reikėjo. 

Pastatęs automobilį jau gerai pažįstamame skersgatvyje nusileidau 
prie kanalo. Iškišau galvą pro kampą ir tuoj pat atšokau atgal; paskui, 
jau skkpdamasis, dirstelėjau akies krašteliu. 

Prie Amerikos hugenotų draugijos bažnyčios durų stovėjo juodas 
“Mersedesas". Į jo atvirą bagažinę du vyrai statė labai sunkią dėžę; 
mačiau ten dar dvi ar tris panašias dėžes. Tą pačią akimirką atpažinau 
pastorių Gudbodį. Antrasis — liesas, vidutinio ūgio, juodais plaukais ir 
labai raukšktu veidu vyras, vilkintis tamsiu kostiumu — taip pat 
pasirodė matytas. Tai buvo tamsiaveidis smarkuolis, kuris nušovė Džimą 
Daklosą Šipholo aerouoste. Kuriam laikui pamiršau net veido skausmą. 
Negaliu tvirtinti, kad apsidžiaugiau, vėl jį pamatęs, bet ir nenuliūdau. 
Dažnai apie jį pagalvodavau. Jutau, kad ratas pagaliau užsidaro. 

Jie išsvirduliavo iš bažnyčios tempdami dar vieną dėžę, įdėjo ją į 
bagažinę ir uždarė. Sugrįžau prie savo “Opelio". Kai atvažiavau prie 
kanalo, daktaras Gudbodis ir tamsiaveidis vyriškis su “Mersedesu" jau 
buvo nuriedėję šešis šimtus jardų. Nusekiau juos laikydamasis pagarbaus 
atstumo. 

Lietus dabar pylė kaip iš kibiro. Juodasis “Mersedesas" važiavo per 
Amsterdamą iš pradžių į vakarus, po to į pietus. Nors buvo dar ankstyva 
pavakarė, dangus taip užsitraukė, jog atrodė — tuoj sutems. Tuo geriau 
— tuo lengviau bus sekti automobilį. Olandijoje per smarkų lietų 
reikalaujama uždegti automobilio šviesas, 0 su šviesomis visos mašinos 
atrodo vicnodai — tamsios, beformės figūros. 

Pervažiavę priemiesčius patraukėme kaimo keliu. Važiavome ramiai, 
be nutrūktgalviškų persekiojimų ir grumtynių. Gudbodis vairavo galingą 
automobilį nesikarščiuodamas, lėtai — gal dėl to, kad bagažinėje vežėsi 
sunkų svorį. Atidžiai stebėjau kelio ženklus ir jau neabejojau, kur 
vykstame. Buvau atspėjęs iš pat pradžių. 

Nutariau, kad bus protingiau, jei pasieksiu mūsų bendrą tikslą 
anksčiau už (Gudbodį su tamsiaveidžiu " vyriškiu. Padidinęs greitį 
priartėjau prie “Mersedeso" dar dvidešimt jardų. Nebijojau, kad 
Gudbodis atpažins mane žvilgtelėjęs į veidrodį, — automobilis taškė 
tokius debesis purslų, kad įžiūrėti galima buvo tik žibintus. Palaukęs, kol 
išvažiavome į Liesią kelio atkarpą, padidinau greitų ir aplenkiau 
“Mersedesą". Gudbodis trumpai ir be jokio susidomėjimo žvilgtelėjo į 
“Opelį", paskui ramiai nusisuko. Vietoj jo veido mačiau tik blyškią baltą 
dėmę — lijo labai smarkiai, iš po automobilių ratų tyškantys purslai 
akino, tad jis jokiu būdu negalėjo manęs įžiūrėti. Grįžau į dešinę kelio 
pusę nemažindamas greičio. 

Nuvažiavęs tris kilometrus prie posūkio į dešinę pusę pamačiau 
užrašą “KASTIL LINDENAS 1 KM". Pasukau ir po minutės 
pravažiavau po įspūdinga akmenine arka su iškaltu pavadinimu “Kastil 
Lindenas". Pavažiavau dar gal du šimtus jardų, išsukau iš kelio ir 
pastačiau “Opelį" tankiuose brūzgynuose. 

Supratau, kad vėl teks peršlapti, bet neturėjau iš ko rinktis. Išlipęs iš 
automobilio ir perbėgęs retą miškelį pasiekiau tankią pušų juostą — 
pušys tikriausiai buvo pasodintos tam, kad užstotų vėjus, pučiančius į 
sodybą. Kuo atsargiausiai prasibrovęs tarp pušų pamačiau patį Kastil 
Lindeną. Nebodamas lietaus, be jokio gailesčio skalbiančio man nugarą, 
pasislėpęs tarp krūmokšnių išsitiesiau žolėje. Norėjau gerai apžiūrėti 
vietą. 

Tiesiai prieš mane vingiavo grįstas kelias, kuris dešinėje baigėsi arka 
— ją neseniai buvau pravažiavęs. Kelias vedė į Kastil Lindeną — 
stačiakampį keturių aukštų pastatą. Pirmuose dviejuose aukštuose buvo 

langai, aukščiau — šaudymo angos; viršuje stiepėsi bokšteliai, aptverti 
dantyta siena, žodžiu, klasikinė viduramžių pilis. Pilį juosė penkiolikos 
pėdų pločio ir — kiek žinojau iš kelionių vadovo — kone tokio pat gylio 
griovys. Trūko tik pakeliamojo tilto, nors jį laikiusios grandinės 
tebebuvo pritvirtintos prie storų sienų. Griovio krantus jungė lyg ir 
laiptai, sudaryti maždaug iš dvidešimt didžiulių plačių akmeninių 
pakopų. Jos vedė prie masyvių ąžuolinių durų. Kairėje, per trisdešimt 
jardų nuo pilies, stovėjo keturkampis vieno aukšto plytinis pastatas, 
matyt, visai nesenas. 

Išniręs per arką juodas “Mersedesas" važiavo grįstu keliu — 
girdėjau, kaip girgžda po ratais akmenukai — ir sustojo prie pat 
vienaaukščio pastato. Gudbodis liko sėdėti automobilyje, o tamsusis 
vyriškis apėjo aplink pilį: nuo pat pradžių žinojau, kad Gudbodis ne toks 
žmogus, kuris elgiasi nerūpestingai. Pastorius išlipo, ir abu vyrai sunešė 
dėžes iš bagažinės į namą. Durys buvo užrakintos, bet Gudbodis turėjo 
raktą. Tikrą, ne visraktį. Įnešę paskutiniąsias dėžes, jie užsidarė duris. 

Atsargiai atsistojau ir slapstydamasis už krūmų prisėlinau prie 
pastato. Atsargiai žvilgtelėjau pro “Mersedeso" langą vidun. Deja, ten 
neradau nieko įsimintino — bent jau to, ko ieškojau. Dar atsargiau 
pirštų galais nutipenau prie lango pastato sienoje ir pažvelgiau į vidų. 

Ten buvo dirbtuvė, sandėlis ir paroda. Sienos nukabinėtos 
senoviniais — arba senoviško stiliaus — švytuokliniais laikrodžiais. Visų 
įmanomų dydžių, formų ir spalvų. Ant keturių didžiulių darbo stalų 
buvo sudėta dar daug įvairių laikrodžių, taip pat daugybė laikrodžių 
dalių — matyt, juos ten gamino, derino ar taisė. Tolimiausiame 
kambario kampe pamačiau stovint kelias medines dėžes, panašias į tas, 
kurias ką tik įnešė Gudbodis su tamsiuoju vyriškiu. Dėžėse buvo šiaudai. 
Lentynos netoli dėžių taip pat prikrautos laikrodžių; šalia kiekvieno 
gulėjo jam priklausanti švytuoklė, grandinė ir svareliai. 

Gudbodis ir tamsusis vyriškis darbavosi prie lentynų: pasirausę 
vienoje iš atidarytų dėžių, ištraukė daugybę svarelių švytuokkms. 
Gudbodis sustojo, išsiėmė popierių ir kurį laiką įdėmai jį skaitė. Paskui, 
rodydamas popierių, kažką pasakė tamsiajam vyriškiui; šis linktelėjo ir 
tęsė darbą. Gudbodis, tebeskaitydamas popierių, nuėjo prie šoninių 
durų ir pranyko man iš akių. Tamsiaveidis pasižiūrėjo į kažkokį kitą 
popierių ir ėmė dėlioti vieną šalia kito vienodus svarelius. 

Jau buvau bepradedąs spėlioti, kur dingo Gudbodis, tad netrukus 

sužinojau. Jo balsas nuskambėjo man už nugaros: 

— Tikrai džiaugiuosi, kad nenusivyliau jumis, misteri Šermanai. 

Lėtai atsigręžiau. Jis, kaip ir tikėjausi, šypsojosi savo dangiška 
šypsena. Be to, — ko taip pat tikėjausi — rankoje laikė pistoletą. 

— Be abejonės, nesužeidžiamų žmonių nėra, — švytėjo j0 veidas, — 
bet turiu pripažinti, esate be galo gajus. Sunku apsiriki vertinant! 
policininkus, bet jus vertinau nepakankamai. Vien šiandien du kartus 
galvojau atsikratęs jūsų. Turiu pripažinti, sukėlėte man daug rūpesčių, 
bet tikiuosi, kad trečias kartas nemeluos. Ticsa, jūs vos ncužmužėte 
Marselio. 

— Nejaugi neužmušiau? 

— Na, na, jums reikėtų pasimokyti slėpti savo jausmus ir pernelyg 
viešai nerodyti nusivylimo. Jis atsigavo — neilgam, bet to užteko, kad 
prisišauktų tas gerąsias moteriškos, dirbusias pievoje. Tiesa, bijau, kad 
jam skilo kaukolė: nedidelis kraujo išsiliejimas į smegenis. Gali ir 


neišlikti gyvas, — mąsliai nužvelgė mane. — Bet manau, kad ir jis 
neblogai pasirodė? 

— Kovėmės žūtbūtinai, — sutikau. — Ar būtinai turim stovėti 
lietuje? 


— Visai nė, — jis pistoletu davė man ženklą citi vidun. Tamsusis 
vyriškis atsisuko lyg ir nenustebęs. Pagalvojau, ar seniai jie gavo įspėjimą 
iš Hailemio. 


— Žakai, — pasakė Gudbodis, — tai misteris Šermanas. Majoras 
Šermanas. Jis susijęs su Interpolu ar kokia kita panašia nenaudinga 
organizacija. 


— Mes jau buvom susitikę, — nusivaipė Žakas. 

— Ak, ticsa. Kaip aš pamiršau, — Gudbodis laikė atkišęs į mane 
pistoletą, kol Žakas paėmė manąjį. 

— Tik vienas, — atraportavo. Braukdamas pistoleto vamzdžiu man 
per veidą nuplėšė kiek pleistro ir vėl nusišaipė: 

— Galiu lažintis, kad skauda, ką? 

- — Valdykis, Žakai, valdykis, — perspėjo Gudbodis. Jis turėjo 
savotišką gerą širdį. Jei būtų žmogėdra, tikriausiai smogtų savo aukai per 
pakaušį, bet nevirtų gyvos. — Nutaikyk į jį jo paties pistoletą, gerai? — 
padėjo savąjį šalin. — Turiu pripažinti, niekad nemėgau ginklų. 
Žiaurumas, triukšmas, jokio subtilumo... 

— Nepalyginsi su merginos pakorimu ant kablio? — paklausiau. — 


11. 3ak. 5579. 161 


Ar su užbadymu šakėmis? 

—Na, kam gadinti nuotaiką, — jis atsiduso. — Net patys 
protingiausi žmonės tokie nevekšlos, taip greit išsiduoda. Turiu pasakyti, 
kad buvau apie jus geresnės nuomonės. Jūs, mielas bičiuli, nepateisinot 
savo reputacijos. Klaidžiojot patamsiais, užpuldinėjot žmones, kvailai 
įsivaizduodamas, kad greitinate įvykių eigą. Leidotės aptinkamas ten, 
kur turėjote ypač slapstytis. IJu kartus nuvykot į mis Lemei butą 
nesiimdamas jokių atsargumo priemonių. Pavogėte iš kišenių 
popiergalius, kurie dėl to ir buvo įdėti, kad juos rastumėte. Ir visai 
nebūtina dėl to, — priekaištingai pridėjo jis, — užmušti aukšto budintįjį. 
Vaikščiojot po Hailerį vidury dienos — visi Hailerio gyventojai, 
brangusis Šermanai, yra mano parapijiečiai. O užvakar naktį netgi 
palikote kraujo pėdsakų mano bažnyčios požemyje. Ne, nepykstu ant 
jūsų už tai, drauguži — tiesą sakant, jau sukau galvą, kaip atsikratyti 
Henriu, iš jo buvo mažai naudos, bet jūs neblogai susitvarkėt. O ką 
pasakysit apie šiuos unikalius daiktus — jie visi skirti pardavimui. 

— Dieve mano, — ištariau. — Nieko nuostabaus, kad bažnyčios stovi 
tuščios. | 

—A! Bet sakykit, juk tuo neįmanoma nesimėgauti. Štai svareliai. 
Matuojam, sveriam juos ir reikiamu metu grąžinam, pakeitę kitais — 
tais, kuriuos dabar atsivežėm. Mūsų svareliai nėra visai tokie patys. Jų 
viduje kai kas paslėpta. Sukrauname į dėžes, muitinė juos patikrina, 
užantspauduoja ir išsiunčia, oficialiai palaiminusi, tam tikriems... 
draugams... į užsienį. Tai vienas geriausių mano sumanymų. 

Žakas krenkštelėjo: 

— Sakėt, kad skubat, misteri Gudbodi. 

— Pragmatiškasis Žakai, tu visada toks pragmatiškas. Bet, žinoma, 
esi teisus. Pirmiausia užsiimsime mūsų mielu tyrinėtoju, o paskui 
reikalais. Pažiūrėk, ar viskas gerai. 

Gudbodis, bjaurėdamasis išsitraukė pistoletą ir laikė jį, kol Žakas 
nuėjo apsižvalgyti. Po kelių minučių: jis sugrįžo, linktelėjo, ir jie mane 
nuvarė grįstu taku. Perėję griovį sustojome priešais sunkias ąžuolinės 
duris. Gudbodis išsiėmė raktą, kurio dydis atitiko duris, ir mes įžengėme 
į vidų. Užlipę laiptais žingsniavome koridoriumi, kol pasiekėme 
kambarį. 

Tai buvo labai didelis kambarys verste užverstas laikrodžiais. Dar 
nebuvau matęs tiek daug šių įtaisų vienoje vietoje — neabejojau, kad tai 

labai brangi kolekcija. Visi be išimties buvo švytuokliniai ir itin seni, kai 
kurie dar ir itin dideli. Ėjo tik keletas, bet ir taip jų garsus tiksėjimas 
buvo sunkiai pakeliamas. Tame kambaryje nebūčiau sugebėjęs dirbti nė 
dešimt minučių. 

— Viena vertingiausių kolekcijų pasauly, — išdidžiai pranešė 
Gudbodis, lyg būtų jos savininkas, — jei ne pati vertingiausia. Be to, 
kaip pamatysit — arba, tiksliau, išgirsit, — jie visi eina. 

Girdėjau, ką jis kalba, bet neįsiklausiau. Žiūrėjau į grindis. Ten 
gulėjo jaunuolis ilgais juodais, krintančiais ant sprando plaukais, oO 
išsišovusios jo mentės kyšojo pro sudėvėtą švarką. Greta mėtėsi keletas 
izoliuoto elektros laido gabalų. Šalia galvos pamačiau ausines, 
padengtas guma. 

Nereikėjo būti gydytoju, kad suprastum, jog Džordžas Lemei 
negyvas. 

 — Nelaimingas atsitikimas, — apgailestaudamas tarė Gudbodis, — 

pats tikriausias atsitiktinumas. Mes visai nenorėjom, kad tai įvyktų. 
Bijau, kad vargšo jaunuolio organizmą be galo susilpnino nepriteklius, 
kurį jis kentė metai iš metų. 

— Jūs jį nužudėt, — pasakiau. 

— Technine prasme — taip. 

— Kodėl? 

— Todėl, kad jo didžiai principinga sesutė, — kuri ilgą laiką 
klaidingai tikėjo, jog mes turim įrodymų apie jos brolio įvykdytą 
žmogžudystę, — pagaliau įkalbėjo jį nuciti į policiją. Taigi teko laikinai 
pašalinti juos iš Amsterdamo scenos, kurioje klostėsi visi įvykiai. Ir 
padaryti taip, kad jūs nesigraužtumėt. Manau, misteri Šermanai, jūs šiek 
tiek kaltas dėl šio vargšo vaikino mirties. Taip pat ir dėl jo sesers. Ir dėl 
jūsų žaviosios padėjėjos — ji, rodos, buvo vardu Megė? — jis nutilo ir 
staiga atsitraukė, laikydamas pistoletą ištiestoje rankoje. — 
Nebandykite pulti ant manęs. Kiek suprantu, pramoga jums nelabai 
patinka? Esu tikras, Megė irgi nebuvo laiminga. Ir, manau, nepatirs 
laimės nė kita jūsų bičiulė — Belinda, kuri mirs šįvakar. Aha! Matau, 
kad užkliudžiau gilius jausmus! Jūs norėtumėt užmušti mane, misteri 
Šermanai? — tebesišypsojo, spoksodamas į mane tuščiomis. tikro 
bepročio akimis. 

— Taip, — pasakiau be jokios išraiškos, — norėčiau jus užmušti. 

— Mes nusiuntėme jai žinutę, — Gudbodis buvo kone ekstazėje. —. 

Sutartas žodis “Birmingemas", ar ne?.. Jai liepta susitikti su jumis mūsų 
bendrų bičiulių Morgenšterno ir Mugentalerio sandėlyje — dabar jie 
visiems laikams nusikratys įtarimų. Tik visiškas beprotis įvykdys du 
tokius siaubingus nusikaltimus savo įstaigoje. Gera mintis, sutinkat? 
Dar viena Ielė ant grandinės. Kaip tūkstančiai kitų lėlių visame pasaulyje 
— kabo ir šoka pagal mūsų melodiją. 

Pasakiau: 

— Jūs, be abejo, žinot, kad esat pamišęs? 

— Surišk jį, — šiurkščiai paliepė Gudbodis Žakui. Pagaliau jo 
mandagumas pranyko. Matyt, tiesa stipriai užgavo pastorių. 

Žakas surišo riešus storu lanksčiu laidu, sutraukė kulkšnis ir nustūmė 
mane į kambario kampą, ten kitu laido galu pritraukė riešus prie kablio 
sienoje. 

— Užvesk laikrodžius, — paliepė Gudbodis. Žakas klusniai pajudėjo 
palei sienas, vieną po kitos judindamas švytuokles. Pastebėjau, kad 
atsainiai praleidžia mažesniuosius laikrodžius. 

—Jie visi eina ir muša valandas, kai kurie net labai garsiai, — 
patenkintas tarė Gudbodis. Dabar jis atgavo pusiausvyrą, buvo malonus 
ir lipšnus kaip paprastai. — Ausinės sustiprina garsą maždaug dešimt 
kartų. Matote, čia yra stiprintuvas ir mikrofonas — abu jums 
nepasiekiami. Ausinės nedūžtančios. Po penkiolikos minučių neteksit 
proto, po trisdešimt — sąmonės. Vėliau — koma. Aštuonias — dešimt 
valandų. Jei atsibustumėt, liktumėt beprotis. Bet neatsibusit. Jau gana 
garsiai tiksi, ar ne? 

— Taip, žinoma, ir Džordžas mirė. O jūs žiūrėsit, kaip viskas vyks? 
Pro stiklinį durų viršų, kad negirdėtumėt triukšmo. 

— Deja, ne viską. Mudu su Žaku turim reikalų. Bet grišim į 
įdomiausią dalį, taip, Žakai? 

— Taip, misteri Gudbodi, — atsakė Žakas, stropiai judindamas 
švytuokles. ; 

— Jei aš dingsiu... 

—O, nedingsit. Buvau numatęs pašalinti jus praeitą naktį 
prieplaukoje, bet pasirodė pernelyg grubi, desperatiška priemonė, be 
menkiausio man būdingo profesionalumo. Dabar sugalvojau geresnę, ar 
ne, Žakai? 

— Tikrai, misteri Gudbodi, — Žakas jau kone šaukė, bandydamas 
perrėkti vis garsėjantį laikrodžių tiksėjimą. 

— Matote, misteri Šermanai, nickur jūs ncdingsit. Niekur ir niekaip. 
Priešingai: jus aptiks tučtuojau, kai tik nuskęsit. 

— Nuskęsiu? 

— Būtent. A, galvojat, kad policija tuojau įtars kažką negera? Ką gi, 
padarys skrodimą. Ir šc tau — visos rankos nusėtos injekcijų žymėmis! 
Aš žinau būdą, kaip dviejų valandų senumo injekciją paversti tokia, kad 
atrodys kaip įšvirkšta pricš du mėnesius. Tada imsis Lyrinčti toliau ir 
atras, kad jūs pripompuotas narkotikų, — taip ir bus. Suleisim, kai būsit 
be sąmonės, palauksim porą valandų, tada įsodinę poną į automobilį 
nustumsim į kanalą, o paskui paskambinsim policijai. Jie nepatikės savo 
akimis. Šermanas, garsusis Interpolo kovotojas su narkomanija?! 
Peržiūrės jūsų bagažą. O ten — švirkštai, adatos, heroinas kišenėse, 
hašišo pėdsakai. Bc galo liūdna. Kas galėjo pagalvoti? Krištolinio 
tyrumo žmogus — ir žaidė dvigubą žaidimą. 

— Norom nenorom turiu pripažinti, — pasakiau, — kad csat 
protingas pamišėlis. 

Jis nusišypsojo. Matyt, neišgirdo mano žodžių per augantį triukšmą. 
“Pasodino" man ant galvos ausines ir ilgai vyniojo aplink lipnią juostą, 
kad jos nenusmuktų. Staiga stojo tyla — ausinės izoliavo garsą. 
Gudbodis, nuėjęs prie stiprintuvo, nusišypsojo man dar kartą ir pasuko 
rankenėlę. 

Pasijutau kaip žiauriai trenktas per galvą arba ištiktas stipraus 
elektros šoko. Visas mano kūnas išsirietė, jį ėmė tampyti mėšlungis; 
žinojau, kad ta menka dalis veido, įžiūrima pro pleistrą ir lipnią juostą, 
turėjo būti iškreipta agonijos. Jaučiausi kaip prieš mirų — bene tuziną 
kartų blogiau, negu anąsyk Marselio dorojamas. Beprotiška, rėžte 
rėžianti garsų kakofonija užplūdo ausis, visą galvą, varpė smegenis kaip 
iki baltumo įkaitinti virbai, plėšė į gabalus kaukolę. Niekaip nesupratau, 
kodėl nesprogsta ausų būgnelia,, — visada maniau, kad nuo itin 
stipraus garso galima staiga visai apkursti; bet šį kartą taip neįvyko. 
Aišku, Džordžas irgi neapkurto. Raitydamasis kančiose miglotai 
prisiminiau, kad Gudbodis aiškino Džordžo mirtį jo fiziniu išsekimu. 

Raičiojausi po kambarį instinktyviai, lyg gyvūnas, bandantis išvengti 
skausmo, bet negalėjau nusiristi toli — Žakas buvo pririšęs mane prie 
sieninio kablio trumpu laidu, kuris leido judėti ne toliau kaip po porą 
pėdų į kiekvieną pusę. Vienu metu sugebėjau sutelkti dėmesį tiek, kad 
įžiūrėjau Žaką ir Gudbodį. Abu susidomėję spoksojo į mane pro stiklinį 

langelį virš durų. Po kelių sekundžių Žakas pakėlė kairę ranką ir pirštu 
patukseno laikrodį. Gudbodis nenorom linktelėjo, ir abu vyrai dingo. 
Prieš pasinerdamas į akinančią skausmo jūrą supratau, kad skuba, 
norėdami laiku grįžti ir pasigėrėti didingu finalu. 

Gudbodis sakė, kad po trisdešimt minučių prarasiu sąmonę. 
Netikėjau juo — kas, nesutriuškintas kūnu ir dvasia, gali išlaikyti šitą 
siaubą ilgiau negu dvi tris minutes? Smarkiai daužiausi į visas puses, 
mėginau suskaldyti ausines arba jas nusitraukti. Bet Gudbodis sakė 
tiesą: ausinės tikrai nedužo. O lipni juosta buvo prilipdyta taip 
meistriškai, kad, bandydamas ją nuplėšti, tik išdraskiau senas žaizdas. 

Švytuoklės be perstojo siūbavo, laikrodžiai tiksėjo, kartais mušė 
valandas. Nebuvo jokio palengvėjimo, jokios pertraukos — ilgas, 
nesiliaujantis mano nervų sistemos puolimas, sukeliąs nevalingus 
traukulius. Tai buvo panašu į pastovų elektros šoką, kurį sukeltų srovė, 
vos vos silpnesnė už mirtiną. Dabar lengvai galėjau patikėti 
pasakojimais apie pacientus, kuriems nuo elektros šoko sulūždavo 
galūnės, nes raumenys jų susitraukdavo nevalingai. 

Jutau, kad einu iš proto, ir kurį laiką „stengiausi tam procesui 
netrukdyti. Užsimiršti, tik užsimiršti, aš žlugau, žlugau visiškai ir 
galutinai, ir viskas, ko prisiliesdavau, baigdavosi katastrofa ir mirtimi. 
Megė negyva, negyvas Daklosas, negyvi Astrida ir jos brolis Džordžas. 
Liko tik Belinda, bet ji mirs šįvakar. Vel traukuliai. 

Ir staiga supratau. Suvokiau, kad negaliu leisti Belindai mirti. Tai 
mane ir išgelbėjo: žinojau, kad negaliu leisti jai mirti. Mečiau šalin visą 
išdidumą, lioviausi krimstis dėl pralaimėjimo, spjoviau į galutinę 
Gudbodžio ir jo šėtoniškų bendrininkų pergalę. Tegu užtvindo nors ir 
visą pasaulį savo prakeiktais narkotikais — kas man rūpi. Bet negalėjau 
leisti, kad mirtų Belinda. 

Kažkaip sugebėjau atsikelti ir atsiremti nugara į sieną. Kartkartėmis 
mane imdavo tampyti mėšlungis ir suvirpėdavo kiekviena kūno dalekė. 
Ne šiaip sau drebėjau kaip karštligės apimtas, — tai būčiau ištvėręs 
lengvai, — bet kaip tik vibravau, tarsi sėdėdamas ant milžiniško 
pneumatinio grąžto. Nebegalėjau žiūrėti į vieną tašką ilgiau kaip 
sekundę, bet sukaupiau visas dar likusias jėgas, beviltiškai bandydamas 
aptikti ką nors, kas galėtų padėti išsigelbėti. Nepamačiau nieko. Tą 
akimirką garsas staiga n“girdėtai sustiprėjo — matyt, didelis laikrodis 
greta mikrofono mušė valandas. Kritau lyg pakirstas, lyg gavęs kirviu 

per smilkinį. Trenkiausi galva į sieną ir atsitrenkiau į kažkokį iškilumą. 

Dabar jau regėjimas pagerėjo, galėjau šiaip taip įžiūrėti daiktus per 
kelis colius nuo akių, o šitas buvo už kokių trijų. Reikėjo nemažai laiko, 
kol supratau, kas tai, — faktas, rodantis mano proto būklę tuo metu, — 
bet kai supratau, prisiverčiau atsisėsti. Tai buvo sieninė elektros rozetė. 

Mano rankos buvo surištos už nugaros. Prireikė ištisos amžinybės, 
kol sučiupinėjau pirštais laidą, kuriuo buvau apnarpliotas. Paliečiau 
laidų galus: iš izoliacijos kyšojo viela. Sukaupęs paskutines jėgas 
stengiausi įkišti laidus į rozetę, bet rankos taip drebėjo, kad negalėjau 
jos rasti. Užčiuopiau rozetę, užčiuopiau pirštais prakeiktas skylutes, bet 
niekaip negalėjau pataikyti į jas laido galais. Jau nicko nebemačiau, 
nicko nebejaučiau, skausmas darėsi nebepakeliamas — manau, kad 
rėkiau be garso, neiškęsdamas šios kankynės. Staiga plykstelėjo akinanti 
melsvai balta šviesa. Kritau ant grindų. 

Vėliau nebesusigaudžiau, kick laiko pragulėjau be sąmonės. Manau, 
ne mažiau kaip kelias minutes. Atsipeikėjęs pirmiausia pajutau — 
neįtikėtina, nuostabi tyla. Ne absoliuti tyla — girdėjau laikrodžių 
tiksėjimą, bet labai prislopintą; po trumpo sujungimo ausinės vėl 
izoliavo garsą. Sėdėjau tol, kol pasijutau atsigaunąs. Jaučiau, kaip kraujo 
srovelė bėga smakru — pasirodo, buvau persikandęs apatinę lūpą. 
Veidas pasruvęs prakaitu, visas kūnas kaip sudaužytas. Bet visa tai buvo 
nulis, svarbiausia — ši palaiminga tyla. Kovos su triukšmu draugija 
tikrai Žino, su kuo kovoja. 

Šito kraupaus kankinimo pasekmės pranyko anksčiau negu tikėjausi, 
tiesa, toli gražu ne visos. Žinojau, kad galvos skausmas ir viso kūno 
silpnumas persekios dar ilgai. Atgavau sveiką nuovoką ne taip jau 
greitai: tik po geros minutės supratau, kad jei Gudbodis su Žaku dabar 
grįžtų ir rastų mane sėdintį prie sicnos su kupina nebylaus džiugesio 
idioto šypsena veide, antrą kartą imtųsi griežtesnių priemonių. 
Žvilgtelėjau į durų stiklą: anapus jo dar nieko nesimatė. 

Vėl kritau ant grindų ir ėmiau raičiotis. Pačiu laiku, nes kokį trečią ar 
ketvirtą kartą risdamasis prie durų pastebėjau Gudbodžio ir Žako 
galvas. Ėmiausi vaidinti dar išraiškingiau: tampiausi dar smarkiau, 
ricčiausi lanku ir taip mėšlungiškai blaškiausi, kad kenčiau baisius 
skausmus, tarsi viskas vyktų iš tikrųjų. Kaskart nusiritęs prie durų 
atsisukdavau į juos veidu — arba išplėtęs iki begalybės kančios pilnas 
akis, arba, atvirkščiai, kietai užsimerkęs nuo nepakeliamo skausmo. 

Manau, prakaitas, čiurkšlėm tekantis veidu, bei kraujas, kuris sunkėsi iš 
perkąstos lūpos ir keleto Marselio dovanotų dabar atsivėrusių žaizdų, 
buvo paskutiniai šio įtikinančio spektaklio štrichai. Gudbodis su Žaku 
plačiai šypsojosi. Žako šypsena buvo niekis, palyginus su šventu 
Gudbodžio taurumu. 

O demonstruodamas ypač įspūdingą traukulių priepuolį vos 
neišnėriau rankos per petį ir nusprendžiau, kad bus gana. Abejoju, ar 
pats Gudvodis žinojo, kiek tai turėtų tęstis. Raičiausi ir tampiausi vis 
lėčiau, kol galų gale paskutinį kartą baisiai šoktelėjau ir likau be gyvybės 
ženklų. 

Gudbodis ir Žakas įėjo į kambarį. Pastorius priėjo prie stiprintuvo 
norėdamas jį išjungti, bet širdingai nusišypsojęs apsigalvojo. Matyt, 
prisiminė, kad planavo ne tik priversti mane netekti sąmonės, bet ir 
išvesti iš proto. Tačiau Žakas kažką pasakė, Gudbodis nenoriai 
linktelėjo ir išjungė stiprintuvą. Turbūt Žakas jam priminė, kad bus 
sunkiau paslėpti galus, jei mirsiu prieš suleidžiant narkotikus. Dabar 
Žakas vaikščiojo po kambarį, sustabdydamas didžiausių laikrodžių 
švytuokles. Paskui abu priėjo prie manęs norėdami apžiūrėti. Žakas 
išbandymui spyrė man į šonkaulius, bet buvau jau tiek išgyvenęs, kad net 
nekrustelėjau. 

— Na, na, bičiuli, — priekaištingą Gudbodžio balsą vos vos girdėjau. 
— Suprantu tavo jausmus, bet neturi likti jokių žymių, jokių. Policijai tai 
nepatiktų. 

— Bet koks jo veidas, — paprieštaravo Žakas. 

— Kas taip, tas taip, — maloniai suttko Gudbodis. — Vis dėlto atrišk 
riešus — nereikia, kad ant jų būtų virvių žymės, kai greitosios pagalbos 
brigada sužvejos kūną kanale. Nuimk ausines ir padėk į vietą, — Žakas 
atliko abi užduotis per dešimt sekundžių. Kai traukė nuo galvos ausines, 
pamaniau, kad drauge nutrauks ir veidą — Žakas nė nemanė nuvynioti 
lipnią juostą. | 

—O šitą, — Gudbodis linktelėjo į Džordžą Lemei, — pašalink. 
Žinai, kaip tai daroma. Atsiųsiu Majerį, kad pagelbėtų tau su Šermanu. 
— Keletą sekundžių truko tyla. Žinojau, kad šventikas pasilenkęs žiūri į 
mane. Paskui jis atsiduso: — Deja, deja. Gyvenimas — tai tik blyškus 
šešėlis. — Ir Gudbodis išėjo. Nužingsniavo niūniuodamas. Jei galima 
niūniuoti jausmingai, būtent šitaip Gudbodis atliko psalmę “Sek paskui 
mane". Jis — tas pastorius Gudbodis — jautė, kas kur dera. 

Žakas ištraukė pustuzinį didelių svarsčių iš kambario kampe 
stovinčios dėžės. Pervėrė per jų aseles laidą ir apvyniojo juo Džordžo 
liemenį. Neteko svarstyti, ką daryti ruošėsi Žakas. Jis ištempė Džordžo 
kūną iš kambario. Kol Žakas tempė lavoną koridoriumi, girdėjau, kaip 
negyvėlio kulnai daužosi į grindis. Atsistojęs, pamankštinau rankas ir 
nusekiau paskui Žaką. 

Žengdamas pro duris, išgirdau užvedant “Mersedesą", kuris 
netrukus nuvažiavo. Pažvelgiau pro kampą. Žakas stovėjo prie atviro 
lango greta gulinčio ant grindų lavono ir mojo ranka atsisveikindamas 
— aišku, Gudbodžiui. 

Žakas atsisuko nuo lango, nes jo laukė paskutiniai darbai. Ir 
sustingo be žado. Matėsi — nieko nesupranta. Stovėdamas per penkias 
pėdas nuo Žako, iš staiga suakmenėjusio jo veido supratau, ką jis pajuto 
ir ką pamatė mano akyse: savo žmogžudiško kelio galą. Pabandė 
išsitraukti 18 po pažasties pistoletą, ir turbūt pirmąkart — bet 
paskutinįkart tai tikrai! — nespėjo. Akimirkos šokas buvo lemtingas. 
Vos tik užčiuopė pistoletą, smogiau jam žemiau šonkaulių ir lengvai 
ištraukiau ginklą iš nusilpusios rankos. Iš visų jėgų smogiau juo į 
smilkinį. Žakas, be sąmonės, bet dar nenugriuvęs nevalingai žingtelėjo 
atgal, ir žema palangė kirto jam per kelius. Ėmė svirti pro langą keistai, 
lėtai, be garso. Stovėjau ir, nieko nedarydamas, žiūrėjau, tik išgirdęs 
pūkštelėjimą priėjau prie lango ir pažvelgiau pro jį. Sudrumsti griovio 
vandenys plakėsi į krantą ir pilies sienas, o iš vidurio kilo virtinė 
burbulų. Žvilgtelėjęs į kairę pamačiau, kad Gudbodžio “Mersedesas" 
važiuoja po akmenine arka. Pagalvojau, kad jis turbūt jau įpusėjęs 
ketvirtą posmą “Sek paskui mane". 

Pasitraukęs nuo lango nulipau žemyn. Išėjau palikęs duris atviras. 
Trumpam stabtelėjau ties griovio viduriu, pažvelgiau į vandenį. 
Bežiūrint burbulų virtinė retėjo, burbuliukai mažėjo ir pagaliau visai 
liovėsi kilę. 

XIII skyrius 


Sėdėdamas “Opelyje" apžiūrinėjau pistoletą, atgautą iš Žako, ir 
mąsčiau. Vieną dalyką pagaliau suvokiau — rodos, žmonės, kai tik 
užsimano, visai nesunkiai atima jį iš manęs. Mintis ne kažin kokia 
maloni, bet po jos sekė logiška išvada: man reikia dar vieno pistoleto. Iš 
po priekinės sėdynės išsitraukęs Astridos rankinuką išėmiau mažytį 
revolverį, kurį buvau jai davęs. Pakėliau keletą colių kairiąją kelnių 
klešnę, įkišau mažylį vamzdžiu žemyn į kojinę ir įbrukau į batą. Paskui 
užsitraukiau kojinę ir pasitaisiau klešnę. Jau buvau beuždarąs 
rankinuką, kai žvilgsnis užkliuvo už antrankių. Sudvejojau. Jei viskas 
vyks įprastai, didelė tikimybė, kad jie atsidurs ant mano riešų. Bet buvo 
vėlu keisti elgesio stilių, todėl įsidėjau dvi antrankių poras į kairę švarko 
kišenę, o jų raktus — į dešinę. 

Kai pakeliui sunervinęs tradicinį kiekį policininkų nusigavau į 
Amsterdamo senamiesčio kvartalą, jau temo. Lietus aprimo, bet vėjas 
pūtė vis smarkiau, kanalo vandenys šiaušėsi bangomis. 

Įsukau į gatvę, kur stovėjo sandėlis. Nesimatė nei automobilių, nei 
pėsčiųjų. Tai yra, nesimatė gatvėje: pro Morgenšterno ir Mugentalerio 
sandėlio trečiojo aukšto langą buvo persisvėręs tvirto sudėjimo 
personažas, vilkintis tik marškinius trumpomis rankovėmis. Iš to, kaip 
kraipė galvą į dešinę ir į kairę, supratau, kad rymo ant palangės ne 
gėrėdamasis vėsiu Amsterdamo pavakariu. Pravažiavau pro sandėlį ir 
sustojau tolėliau, prie telefono būdelės. Paskambinau de Grafui. 

— Kur buvot? — užsipuolė de Grafas. — Ką veikėt? 


— Nieko, kas jus sudomintų, — tokios nesąmonės dar niekada 
nebuvau sakęs. — Dabar galiu kalbėti. 
— Kalbėkit. 


— Ne čia. Ne dabar. Ne telefonu. Ar galit abu su van Gelderiu tuoj 
pat atvykti pas Morgenšterną ir Mugentalerį? 

— Ten jūs kalbėsit? 

— Pažadu. . 

— Vykstam, — niūriai pasakė de Grafas. 

— Minutėk. Atvažiuokit paprastu furgonu, sustabdykit kiek toliau. 

Vienam lange jie pastatė sargybinį. 

— Jie? 

— Apie tai ir ketinau kalbėti. 

— O sargybinis? 

— Aš jį nuviliosiu. Sugalvosiu kokį pokštą. 

— Aišku. — Patylėjęs dc Grafas rūsčiai užbaigė: — Drebu vien 
pagalvojęs apie tą pokštą. — Ir padėjo ragelį. 

Apsilankiau artimiausioje geležies prekių parduotuvėje. Ten 
nusipirkau ritinį vielos ir patį didžiausią veržlių raktą, kokį tik radau. Po 
keturių minučių vėl pastačiau “Opelį" per šimtą jardų nuo sandėlio, tik 
kitoje gatvėje. 

Nusčėlinau labai siauru ir visiškai tamsiu praėjimu tarp tos gatvės, 
kurioje stovėjo sandėlis, ir lygiagrečios. Pirmasis sandėlis kairėje 
puikavosi atsarginiais suklypusiais mediniais laiptais. Gaisro atveju tik 
tas atsarginis išėjimas ir tesudegtų. Pačjęs dar penkiasdešimt jardų už 
Morgenšterno ir Mugentalerio sandėlio neradau daugiau nė vieno 
atsarginio išėjimo. Matyt, užsidegus namui šitos Amsterdamo dalies 
gyventojai micliau leidžiasi pro langus, laikydamiesi sumegztų 
paklodžių. 

Grįžau price vienintelių laiptų ir užlipau jais ant stogo. Iš karto 
pajutau antipatiją šiam stogui, kaip ir kitiems, kuriais tąsyk teko pereiti, 
kol nusigavau iki reikalingo. Siaubingai status, išdavikiškai slidus nuo 
lietaus; ir dar: senieji architektai tyčia taip statė namus, kad greta 
stovinčiųjų stogai nebūtų vienodo aukščio — taip jie tarėsi pajvairiną 
miesto vaizdą. Kelionę pradėjau atsargiai, bet visos pastangos buvo 
veltui. Atradau vienintelį būdą persikelti nuo vieno stogo šelmens ant 
kito: bėgte nubėgti vienu stogo šlaitu žemyn, paskui bėgte kopti aukštyn, 
ir pargriūti. Likusius kelis metrus ropščiausi keturpėsčias. Pagaliau 
atsidūręs ant reikalingo stogo, nusigavau juo prie krašto, persilenkiau ir 
pažiūrėjau žemyn. 

Padėtį įv"r* "nau teisingai. Vienmarškinis sargybinis tebestovėjo savo 
postc, Gv; pėdų žemiau manęs. Vieną vielos galą pernėriau per 
veržiių (ui ikeną ir gerai užrišau. Atkišęs ranką, atsiguliau 

kniūpsčias ant stogo, ir kai veržliaraktis sutabalavo maždaug penkiolika 
pėdų žemiau stogo, ėmiau palengva judinti vielą. Padariau milžinišką 
švytuoklę, kuri įsisiūbavo vis labiau ir labiau. Dirbau kaip begakdamas 
greičiau: pėda žemiau stogo, viršutiniame aukšte, pro durų plyšį matėsi 
ryškios šviesos pluoštelis. Neturėjau supratimo, ar ilgai dar durys bus 
uždarytos. 

Bene ketverto svarų veržliaraktis dabar siūbavo, brėždamas ore 
devyniasdešimt laipsnių lanką. Nuleidau raktą dar per tris pėdas. 
Įdomu, ar greit sargybinis išgirs tylų vielos švilpčiojimą. Laimei, tą pat 
akimirką jo dėmesys nukrypo kitur: į gatvę įvažiavo mėlynas furgonas. 
Dviem atžvilgiais labai gera aplinkybė — norėdamas apžiūrėti mašiną, 
stebėtojas išlindo dar labiau, tuo pat metu variklio burzgimas užgožė 
visus garsus. | 

Furgonas sustojo per trisdešimt pėdų nuo namo, variklis nutilo. 
Veržlių raktas buvo gerokai įsisiūbavęs. Kai ėmė lėkti į namo pusę, 
leidau dar porai pėdų vielos praslysti tarp pirštų. Sargybinis staiga 
pajuto kažką negera, bet per vėlai. Kaip tik tuo metu veržliaraktis visu 
smarkurhu trenkė jam į kaktą. Nelaimingasis susmuko, lyg ant jo būtų 
užgriuvęs tiltas, ir išnyko iš akių. 

Furgono durys atsidarė. Išlipo de Grafas. Pamojavo man. 
Mostelėjau atsakydamas, patikrinau, ar tvirtai bate ir kojinėje laikosi 
mažasis pistoletas, ir užsigulęs pilvu ant pakeliamosios svirties, pakibau 
ant rankos. Išsiėmiau iš po švarko pistoletą, įsikandau jį ir, 
tebesilaikydamas rankomis, atsilošiau atgal. Visu svoriu mečiausi į 
priekį, dešine koja išspirdamas sandėlio duris, o rankomis griebdamasis 
staktos. Paskui perėmiau pistoletą į dešinę ranką. 

Jie buvo keturiese: Belinda, Gudbodis ir abu partneriai. Išblyškusi 
tyliai besipriešinanti Belinda jau buvo aprengta plačiu Hailerio salos 
gyventojos sijonu ir siuvinėta palaidine. Jos rankas laikė apkūnos, 
geraširdžiai Morgenšternas su Mugentaleriu, iš kurių veidų staiga ėmė 
nykti švytinčios šypsenos. Gudbodis, stovėjęs nugara į mane ir klostęs 
mezginiuotą Belindos kyką pagal savo skonį, labai lėtai atsisuko. Jo 
apatinė žiauna atkrito, akys suapvalėjo, o veidas kone susiliejo su jo Žilų 

plaukų spalva. 

Paėjęs du žingsnius į priekį ištiesiau Belindai ranką. Akimirką ji 
žiūrėjo į mane, negalėdama patikėti, bet staiga išsiveržė iš nusvirusių 
Morgenšterno ir Mugentalerio rankų ir pribėgo pric manęs. Širdis 
daužėsi kaip pagauto paukščio, bet daugiau nesimatė jokių ženklų, kad 
būtų patyrusi tokį kraupų dalyką. 

Pažvelgiau į tris vyriškius šypsodamasis — tiek, kiek galėjau, kad per 
daug neskaudėtų veido. Pasakiau: 

— Dabar žinosit, kaip atrodo mirtis. 

Jie žinojo — puikiausiai. Sustingusiais veidais visi iškėlė rankas. 
Leidau jiems taip stovėti. Netariau nė žodžio, kol į kambarį įėjo de 
Grafas ir van Gelderis. Iki tol neatsitiko nieko. Galiu prisiekti, kad jie 
net nesumirksėjo. Praėjus baimei Belinda buvo bepradedanti drebėti, 
bet vis dėlto sugebėjo man nusišypsoti. Žinojau, kad ji neprapuls: 
Paryžiaus Interpolas, priimdamas dirbti šią merginą, žiūrėjo ne tik jai į 
akis. 

De Grafas su van Gelderiu, laikydami rankose pistoletus, įbedė akis 
į gyvąji paveikslą. De Grafas paklausė: | 

— Dėl Dievo meilės, Šermanai, ką čia išdarinėjati? Kodėl šie trys 
žmonės... 

— Galima paaiškinti? — pertraukiau. 

— Tikrai, teks kai ką paaiškinti, — griežtai pasakė van Gelderis. — 
Trys gerai žinomi, gerbiami Amsterdamo piliečiai:..: 

— Tik nejuokinkit manęs, — pasakiau. — Man skauda veidą. 

— Beje, irgi... — pridūrė de Grafas. — Kokių velnių... 

— Įsipjoviau besiskusdamas, — tai buvo Astridos replika, bet nieko 
geresnio tuo metu nesugalvojau. — Gal galėčiau papasakoti? 

De Grafas atsiduso ir linktelėjo galvą. 

— Savo nuožiūra? 

Jis vel linktelėjo. Paklausiau Belindos: 

— Žinai, kad Megė negyva? 

—Žinau, — jos balsas drebėjo; mergina nebuvo dar visai 
atsipeikėjusi. — Jis ką tik man pasakė. Pasakojo ir šypsojosi. 

— Jis visas spinduliuoja krikščionišku gailestingumu. Trykšte trykšta. 
Ką g, — pasakiau policininkams, — gerai įsižiūrėkite, ponai. Į 


Gudbodį. Didžiausias sadistas iš visų psichopatų žuc +, ' 24 man teko 
matyti — ar girdėti. Tai jis pakorė Astridą Lem< an 8 *badė 
šakėmis Megę Hailerio pievoje. Jis... 

— Jūs sakot “užbadė šakėmis"? — perklausė de C..|| adau, kad 
negali suvokti. 


— Toliau. Jis išvarė Džordžą Lemei iš proto ir nužudė jį. Jis norėjo ir 
mane nužudyti: jau tris kartus šiandien bandė. Tai jis įspraudžia butelį 
džino į ranką mirštančiam narkomanui. Jis įmeta žmogų į kanalą su 
nutekamuoju vamzdžiu prie juosmens — kai tas žmogus jau būna 
patiręs begalines kančias. Jau nekalbant apie tai, kad jis neša mirtį, 
beprotystę ir žlugimą tūkstančiams neprotingų žmonių visame pasaulyje. 
Pats prisipažino, kad jis — lėlių meistras, kabinantis ant grandinės 
tūkstančius lėlių ir verčiantis jas šokti pagal savo melodiją. Šokti mirties 
šokį. 

— Neįmanoma, — pasakė van Gelderis. Jis atrodė apstulbintas. — 
To negali būti. Daktaras Gudbodis? Pastorius... 

—Jo tikrasis vardas Ignacijus Katanelis; šis vardas yra mūsų 
sąrašuose. Buvęs “Koza Nostra" rytinės pakrantės narys. Jo netgi mafija 
nebegalėjo pakęsti, nes niekada nežudo savo malonumui, tik prispirta 
reikalo. O Katanelis žudė — jis mylėte įsimylėjęs mirtį. Vaikas būdamas 
tikriausiai draskė musėms sparnelius. Vėliau užaugo, ir musių 
nebeužteko. Jam teko palikti Valstijas — mafija pasisakė 
nedviprasmiškai. 

— Tai... tai fantastika... fantastika, ar ne? — Gudbodis tebebuvo 
mirtinai išblyškęs. — Tiesiog negirdėta. Tai... 

— Nutilkit, — pasakiau. — Mes turim jūsų pirštų atspaudus. Turiu 
pasakyti, neblogai jis čia suorganizavo savo veiklą. Atvykstantys laivai 
palieka sandariai uždarytas dėžes su heroinu prie tam tikro prieplaukos 
plūduro. Barža paima jas ir veža į Hailerį, kur dirba medvilnės 
fabrikėlis. Ten gaminamos lėlės, kurios pristatomos į šitą sandėlį. Viskas 
labai žavu, — tačiau specialiai pažymėtose lėlėse galima rasti heroino 

įdarą. 

Gudbodis pasakė: 

— Visiškas absurdas, visiškas. Jūs ničnieko negalėsit įrodyti. 

— Kadangi po poros minučių jus nušausiu, nemanau, kad reikės ką 
nors įrodinėti. O taip, mūsų bičiulis Katanelis turėjo savo organizaciją. 
Ko tik ten nebuvo — seni rylininkai, striptizo šokėjos. O derinant 
šantažą, pinigus, pripratimą prie narkotikų ir pagaliau grasinimą 
nužudyti — jie visi tylėjo kaip negyvi. 

— Savo organizaciją? — de Grafas niekaip negalėjo pavyti mano 
minčių. — Kaip jie dirbo? 

— Pardavinėjo, platino narkotikus. Dalis heroino — nedidelė dalis 
— likdavo lėlėse. Kai kurios lėlės keliavo į parduotuves, kai kurios į lėlių 
kioską Vondclo parke — kiek žinau, buvo ir kituose kioskuose. 
Gudbodžio merginos vaikščiojo po parduotuves, pirko pažymėtas lėles 
absoliučiai legaliose vietose ir siuntė jas smulkiems klientams į užsienį. 
Lėles iš Vondelo parko pigiai pirko rylininkai — jie ir buvo ryšininkai 
tarp aukštesniųjų ir žemesniųjų sluoksnių. Kai kurie iš žemesniųjų buvo 
jau taip išsekę, kad nebegalėjo rodytis padoriose vietose. Žinoma, jei 
galima vadinti padoria vieta tokią lindynę kaip “Balinova". 

— Tada kodėl, vardan Dievo, mes nė vieno jų nesugavom? — de 
Grafas reikalavo atsakymo. 

— Tuoj paaiškinsiu. Dar truputį apie paskirstymą. Kiek didesnė 
heroino dalis išvykdavo iš čia tuščiavidurėse Biblijose — tose pačiose, 
kurias mūsų palaimintas draugas dykai dalino visam Amsterdamui. Kai 
kuriose tų Biblijų išpjautos skylės. Žavios jaunos būtybės, kurias 
Gudbodis, skatinamas neišsenkančio krikščioniškosios širdies gerumo, 
visaip stengėsi išgelbėti nuo baisesnio už mirų likimo, atvykdavo į 
pamaldas suspaudusios savo žaviose rankutėse Biblijas — kai kurios, 
Dievo garbei, apsitaisydavo vienuolių rūbais — ir išeidavo iš jų 
spausdamos prie krūtinės jau kitas Biblijas. O paskui skirstydavo tą 
velnio kvaišalą naktiniuose klubuose. Likęs heroinas — daug heroino — 
patekdavo į Kastil Lindeną. O gal ką praleidau, Gudbodi? 

Iš pastoriaus veido išraiškos mačiau, kad nieko svarbaus 

nepraleidau, bet jis tylėjo. Kilstelėjęs pistoletą ištariau: 

— Na, manau, metas, Gudbodi. 

— Jokių savavališkų susidorojimų! — griežtai perspėjo de Grafas. 

— Bet juk matot, kad jis bando pabėgti, — tikinau. Gudbodis stovėjo 
kaip suakmenėjęs. Net norėdamas nebūtų pakėlęs rankų dar milimetru 
aukščiau. 

Tada, jau antrą kartą šiandien, balsas už nugaros paliepė: 

— Meskit pistoletą, misteri Šermanai. 

Lėtai pasisukau ir numečiau pistoletą. Tikrai — bet kas galėjo jį iš 
manęs atimti. Šį kartą tai buvo Trudė, išnirusi iš tamsos. Stovėjo per 
penkias pėdas nuo manęs su dideliu revolveriu visiškai nedrebančioje 
dešinėje rankoje. 

—Trude! — de Grafas įsmeigė akis į linksmai besišypsančią 
šviesiaplaukę apstulbęs ir nieko nesuprasdamas. — Dėl Dievo, kas... 

Staiga jis riktelėjo iš skausmo, nes van Gelderis smogė jam per riešą 
pistoleto vamzdžiu. De Grafo pistoletas žvangtelėjo ant grindų, o paties 
pulkininko, pamačiusio, kas jam trenkė, akyse atsispindėjo tik visiškas 
sutrikimas. Gudbodis, Morgenšternas ir Mugentaleris nuleido rankas. 
Abu pastarieji išsitraukė iš po švarkų pistoletus. Jų didžiuliams kūnams 
pridengti reikėjo tiek daug medžiagos, tad galėjo slėpti po ja ginklus be 
specialaus siuvėjo paslaugų. 

Gudbodis išsiėmė nosinę, nusišluostė gausiai prakaituojančią kaktą ir 
suirzęs papriekaištavo Trudei: 

— Tu gerokai užgaišai! 

— O man taip patiko! — ji sukikeno. Šitas laimingas, nerūpestingas 
juokas būtų sustingdęs kraują net šaldytai plekšnei. — Aš mėgavausi tuo, 
kas čia vyko! 

— Jaudinanti porelė, ar ne? — paklausiau de Grafo. — Ji ir jos 
palaimintas bičiulis. Šitas vaikiškas nekaltumas ir pasitikėjimas... 

— Užsičiaupk, — šaltai paliepė van Gelderis. Priėjęs apieškojo, ar 
neturiu kito ginklo, bet nieko nerado. — Sėsk ant grindų. Sudėk rankas 
ir laikyk taip, kad matyčiau jas. Ir tu, de Grafai. 

Paklusom. Sėdėjau sukryžiavęs kojas, alkūnėmis pasirėmęs į šlaunis, 

nukoręs rankas prie kulkšnių. De Grafas žiūrėjo į mane, o jo veidas 
buvo tikras nustebimo simbolis. 

— Buvau prie šito beprieinąs, — pasakiau atsiprašydamas. — Jau 
norėjau paaiškinti, kodėl taip prastai sekėsi aptikti narkotikų šaltinius. 
Jūsų patikėtinis, inspektorius van Gelderis, pasistengė, kad niek» 
nesusektumėte. 

— Van Gelderis... — net matydamas prieš save gyvą ir0dymą de 
Grafas negalėjo suvokti vyresniojo policijos karininko išdavystės. — 
Kaip gali būti? Taip negali būti! 

— Tai gal jis laiko rankoje .ledinuką, — švelniai priminiau. — Van 
Gelderis — valdovas, o visa organizacija — jo proto kūrinys. Jis ir yra 
"tikrasis Frankenšteinas. Gudbodis viso labo pabaisa, kuri pasidarė 
nevaldoma. Ar taip, van šelderi? 

— Taip! — grėsmingas žvilgsnis, kurį van Gelderis metė į Gudbodį, 
anaiptol nepranašavo pastarajam šlovingos ateities. Beje, netikėjau, kad 
apskritai jo laukia kokia nors ateitis. 

Be jokio susižavėjimo pažvelgiau į Trudę: 

— Kalbant apie Mažąją Rudaplaukę Raidighud, van Gelderi, apie 
jūsų žavingą mažytę meilužę... 

— Meilužę? — de Grafas buvo taip išmuštas iš pusiausvyros, kad jau 
nebesugebėjo labiau stulbti. 

— Girdėjot. Bet manau, van Gelderis gerokai atšalo. Ar ne, van 
Gelderi? Ji, kaip čia pasakius, virto pernelyg artima siela pastoriui, — 
pasisukau į de Grafą. — Ši mažoji gėlytė — ne narkomanė. Gudbodis 
žino, kaip padaryti, kad žymės nuo injekcijų būtų kaip tikros. Jis pats 
sakė. O jos protelis anaiptol ne aštuonmetės. Ji sena kaip pati nuodėmė. 
Vienmetė su Blogiu. 

— Nežinau, — de Grafas pavargo. — Nebesuprantu... 

—Ji buvo naudinga dėl trijų dalykų, — kalbėjau. — Kas galėtų 
suabejoti, kad van Gelderis, turėdamas tokią dukterį, yra tikras 
narkotikų ir iš jų besipelninčių nedorėlių priešas? Be to, buvo puikus 
ryšys tarp van Gelderio ir Gudbodžio — jiedu niekada nebuvo susitikę, 
nė karto nekalbėjo netgi telefonu. O svarbiausia — ji labai svarbi 

narkotikų platinimo grandinės grandis. Pasiima savo lėk į Hailerį, 
pakeičia ją kita, prikimšta heroino, nusineša į Vondelo parką ir ten 
apkeičia lėlių kioske. O kioskas vėl grąžina lėlę, kai reikia daugiau 
narkotikų. Labai paslaugus kūdikis toji Trudė. Tik be reikalo naudoja 
beladoną norėdama suteikti akims stiklinių narkomano akių išraišką. 
Iškart to nesupratau, bet gavęs laiko, ir dar trinktelėtas gerai per galvą, 
pagaliau suvokiau. Tai netikras žvilgsnis. Man yra tekę kalbėti su 
daugybe narkomanų, tad žinau, kaip atrodo jų akys. 

Ter 4 skikeno apsilaižydama: 

— Ar dabar galiu jį peršauti? Koją? Ties šlaunim? 

—Tu žavingas padarėlis, — pasakiau, — bet turėtum gerai 
pagalvoti, ko norėti pirmiausia. Apsidairyk. 

Ji apsidairė. Visi kiti padarė tą patį. O aš ne — tik pažvelgiau 
Belindai į akis ir beveik nepastebimai linktelėjau į Trudę, stovinčią tarp 
jos ir atvirų durų. Belinda irgi dirstelėjo į Trudę. Žinojau, kad ji mane 
suprato. 

— Kvailiai! — pasakiau su panieka. — Kaip manot, iš kur visa tai 
žinau? Man šią informaciją davė! Davė du žmonės — mirtinai įgąsdinti, 
jie pardavė jus visus, gelbėdami savo kailį) Morgenšternas ir 
Mugentaleris! 

Įvykiuose dalyvavo tikrai nežmoniški veikėjai, bet jų reakcijos išliko 
natūralios ir žmogiškos. Visi nustėrę sužiuro į Morgenšterną ir 
Mugentalerį, kurie stovėjo apstulbę, plačiai pražioję burnas. Taip 
pražiotom burnom ir mirė, nes abu turėjo pistoletus, o manasis buvo 
labai mažytis, tad negalėjau sau leisti prabangą juos tik sužeisti. Tuo pat 
metu Belinda metėsi atgal, į Trudę. Toji žingtelėjo, susvirduliavo, 
pasisūpavo kiek ant transporterio ir krito žemyn pro atviras pakrovimo 
duris. 

Dar nenutilus jos sielvartingam klyksmui de Grafas čiupo van 
Gelderį už rankos, kurioje tas laikė revolverį. Nespėjau pamatyti, kaip 
jam sekėsi, nes pakilau ant kojų ir susilenkęs puoliau Gudbodį. Jis 
kovojo, stengdamasis atgauti pistoletą. Krito ant grindų taip 
subildėdamas, kad nekilo abejonių dėl sandėlio grindų tvirtumo, bet po 

sekundės jau laikiau jį užlaužęs rankas už nugaros. Pastorius keistai 
krenkštė — nieko nuostabaus, vieną sulenktą ranką buvau užkišęs jam už 
kaklo iš priekio, lyg būčiau norėjęs paversti ją riestainiu. 

Dec Grafas gulėjo ant grindų, iš žaizdos kaktoje sruvo kraujas. Tyliai 
vaitojo. Van Gelderis laikė priešais save besispyriojančią Belindą, 
naudodamasis ja kaip skydu — tuo pačiu tikslu naudojau Gudbodį. Van 
Gelderis šypsojosi. Abu laikėm atkišę vienas į kitą pistoletus. 

— Pažįstu šio pasaulio Šermanus, — van Gelderis šnekėjo ramiai ir 
dalykiškai. — Jie niekada nesiryš sužeisti nekaltą žmogų — ypač tok:: 
dailią merginą. O Gudbodį galit išvarpyti kaip rėtį. Aiškiai kalbu? 

Pažiūrėjau į dešinę Gudbodžio veido pusę, kurią tegalčjau matyti. Ji 
buvo pusiau violetinė, pusiau skaisčiai purpurinė. Nežinia, ar dėl to, kad 
palengva jį smaugiau, ar dėl akivaizdaus jo draugo abejingumo. Kodėl 
Žiūrėjau į jį, pats nežinau. Visų mažiausiai norėjau lyginti Belindos ir 
Gudbodžio kaip įkaitų privalumus. Kol van Gelderis laikė įkaite 
Belindą, jis buvo saugus kaip bažnyčioje. Tai yra, kaip bet kurioj 
bažnyčioj, tik ne pastoriaus Gudbodžio. 

— Labai aiškiai, — atsakiau. 

— Kalbėsiu dar aiškiau, — tęsė van Gelderis. — Jūs turit Žaislinį 
pistoletą. Aš turiu policininko koltą, — linktelėjau. — Taigi mano 
saugumo garantija... — jis €mė trauktis pric laiptų laikydamas Belindą 
tarp mūsų. 

— Gatvėje stovi mėlynas policijos furgonas. Jis mano. Aš jį pasiimu. 
Eidamas sudaužysiu visus telefonus šioje įstaigoje. Jeigu, pričjęs furgoną 
nepamatysiu jūsų prie pakrovimo durų, jinai man nebebus reikalinga. 
Supratot? 

— Supratau. Bet jei nušausit ją šiaip sau, niekada nebeteks ramiai 
miegoti. Jūs tą žinot. 

Jis atsakė “Žinau" ir išnyko laiptuose tempdamas Belindą paskui 
save. Nežiūrėjau į jį. Mačiau, kad de Grafas bandė sėstis ir nosine valytis 
kraujuojančią kaktą; taigi jis galėjo savim pasirūpinti. Paleidęs 
Gudbodžio kaklą, atėmiau iš jo pistoletą. Išsitraukiau antrankius ir vieną 
pastoriaus ranką pritvirtinau prie negyvo Morgenšterno, kitą — prie 

negyvo Mugentalerio. Apėjau tą kompoziciją ir padėjau drebančiam de 
Grafui atsisėsti į kėdę. Atsisukau į Gudbodį. Jis spoksojo į mane siaubo 
iškreiptu veidu. Kai pagaliau prabilo, pasigirdo ne įprastas gilus ir 
išraiškingas ganytojo balsas, bet pamišėlio klyksmas: 

— Negi jūs mane taip ir paliksit! 

Nužvelgiau du galingus pirklius, prie kurių jį buvau prikaustęs. 

— Visada galit juos pasiimti po pažastimis — vieną po viena, kitą po 
kita — ir kuo puikiausiai išeiti. 

-—- Dei Dieve. Šermanai... 

— Jūs pakoret Astridą ant kablio. Aš pažadėjau, kad padėsiu jai, o 
jūs pakorėt. Jūs mirtinai užbadėt šakėmis Megę. Mano Megę. Jūs 
ruošėtės pakarti Belindą. Mano Belindą. Jūs mėgstate mirtį. Pažiūrėkit 
dabar, kaip ji atrodo iš arti, — nuėjau prie pakrovimo durų ir dar kartą 
atsigręžiau: 

— Jei nerasiu Belindos gyvos, nebegrįšiu. 

Gudbodis suaimanavo kaip sužeistas gyvulys ir kupinu 
pasibjaurėjimo ir siaubo žvilgsniu įsispoksojo į abu jį laikančius 
negyvėlius. Priėjęs prie pat pakrovimo durų pažvelgiau pro jas žemyn. 

Trudės kūnas gulėjo ant šaligatvio. Daugiau į ją nebepažiūrėjau. 
Kitoje gatvės pusėje van Gelderis vedė Belindą prie policijos furgono. 
Prieš lipdamas į furgoną atsisuko; pamatė mane, linktelėjo ir atidarė 
duris. 

Pasitraukiau nuo pakrovimo durų. Nuėjęs padėjau dar 
neatsigavusiam de Grafui atsistoti ir nuvedžiau jį prie laiptų. Dar kartą 
pažiūrėjau į Gudbodį. Baimės iškreiptame veide tuščiai žvilgėjo akys, iš 
gerklės gilumos sklido keisti duslūs garsai. Jis atrodė kaip žmogus, 
visiškai pribaigtas košmarų, persekiojamas piktųjų dvasių, nuo kurių 
niekada negalės pabėgti. 

XIV skyrius 


Amsterdamo gatves apgaubė tamsa. Lietus buvo aprimęs. Dabar tik 
krapnojo, bet šalti vėjo gūsiai skverbėsi iki pat kaulų. Tarp vėjo 
draikomų debesų kartais švysteldavo pirmosios žvaigždės. Mėnulis dar 
nebuvo užtekėjęs. 

Laukiau prie “Opelio" vairo. Iš telefono būdelės pasirodė de Grafas, 
nosine stengdamasis sulaikyti kraują, smarkiai plūstantį iš žaizdos 
kaktoje. Jis priėjo ir atsisėdo greta. Pažvelgiau į jį. | 

— Po dešimties minučių visą rajoną apsups policijos kordonas. 
Vadinasi, pabėgti bus neįmanoma. Garantuoju, — nusišluostė kraują 
dar kartą. — Bet kaip galit būti įsitikinęs... 

— Jis bus ten, — įjungiau variklį, ir pajudėjome. — Visų pirma, van 
Gelderis mano, kad ten mes niekada jo neicškosime. Antra, Gudbodis 
tik šįryt atgabeno paskutinę heroino partiją iš Hailerio. Esu tikras, kad 
kaip tik vienoje iš tų didžiulių lėlių. Kai buvo pilyje, automobilyje lėlės 
neturėjo. Vadinasi, ji palikta bažnyčioje. Jis paprasčiausiai neturėjo 
laiko pergabenti lėlę kur kitur. Be to, toje bažnyčioje tikriausiai dar 
paslėptas nemažas narkotikų paketėlis. Van Gelderis — tai ne Trudė ir 
ne Gudbodis. Jis žaidžia šį žaidimą ne iš smagumo, o dėl pinigų. Ir šito 
saldainiuko taip lengvai neatsisakys. 

— Saldainiuko? 

— Atsiprašau. Pinigų. Tų narkotikų vertė keli milijonai dolerių. 

— Van Gelderis... — De Grafas lėtai papurtė galvą. — Niekaip 
negaliu patikėti. Toks žmogus! Nuostabiausios rekomendacijos iš 
policijos. 

— Palaikykit savo užuojautą jo aukoms, — šiurkščiai jį pertariau. 
Nederėjo taip šnekėti su sužeistu, bet aš ir pats buvau ligonis: abejoju, ar 
mano galvos būklė bent šiek tiek skyrėsi nuo de Grafo. — Van Gelderis 
blogesnis už bet kurį kitą. Trudė ir Gudbodis bent jau nesveiki žmonės, 
pamišėliai, taigi nėra atsakingi už savo darbus. Bet van Gelderis 
normalus. Jis daro viską dėl pinigų, ir daro kuo šaltakraujiškiausiai. Jis 
žino, kiek tai kainuoja. Puikiausiai žinojo, kas vyksta — ką išdarinėjo jo 

draugužis psichopatas Gudbodis. Ir pakentė visa tai. Jei būtų galėjęs 
toliau išlaikyti valdžią, būtų leidęs Gudbodžiui smagintis visą amžinybę. 

Pažvelgiau į de Grafą susimąstęs: 

— Ar Žinot, kad jo žmona ir svainis žuvo autoavarijoje Kiurasao? 

Prieš atsakydamas de Grafas patylėjo: 

— Tai nebuvo nelaimingas atsitikimas? 

— Taip, tai nebuvo nelaimingas atsitikimas. Žinoma, įrodyti niekada 
negalėsime, bet galiu lažintis iš visos savo pensijos, kad čia pasidarbavo 
van Gelderis. Susidėjo keli dalykai: svainis, prityręs žvalgybininkas, per 
daug žinojo; be to, van Gelderis troško atsikratyti žmona, kuri trukdė jo 
santykiams su Trude, — tuo metu žaviausios Trudės ypatybės dar 
nebuvo atsiskleidusios. Noriu pasakyti, kad tai šaltas kaip ledas žmogus, 
viską apskaičiuojantis ir absoliučiai negailestingas. Jis neturi nė 
užuomazgos to, ką mes laikome žmogiškais jausmais. 

— Iki pensijos jūs neišgyvensit, — niūriai pažadėjo de Grafas. 

— Gal ir ne. Bet žinot, kad kalbu tiesą, — įsukome prie kanalo į 
gatvę, vedančią link Gudbodžio bažnyčios. Tiesiai prieš mus stovėjo 
paprastas mėlynas furgonas. Nesustojom prie jo. Automobilį 
sustabdžiau prie bažnyčios durų. Išlipome. Pasisveikinti su mumis 
laiptais nulipo uniformuotas seržantas. Išvydęs porelę paliegėlių, jis 
meistriškai apsimetė nesistebinčiu. 

— Tuščia, sere, — pasakė jis. — Apieškojome netgi vargonus. 

De Grafas apsisuko ir pažvelgė į mėlyną furgoną. 

—Jei seržantas Gropijus sako, kad tuščia, tai taip ir yra, — jis 
patylėjo, po to lėtai pratarė: — Van Gelderis labai protingas žmogus. 
Dabar tai žinome. Bažnyčioje jo nėra. Gudbodžio namuose jo nėra. 
Mano žmonės apsupo nepračinama siena kanalą ir gatvę į abi puses. O 
jo čia nėra. Jis kažkur kitur. 

— (Gal kiek kitur, bet tikrai čia, — nenusileidau. — Jei nerasime, 
kiek laiko galite išlaikyti kordoną? 

— Kol apieškosime visus šitos gatvės namus, netgi po du kartus. Dvi 
valandas. Gal tris. 

— O paskui jis galės išeiti? 

— Galės. Jei yra čia. 


— Yra, — buvau tuo įsitikinęs. — Dabar šeštadieno vakaras. Ar 
statybininkai sekmadieniais dirba? 
— Ne. 


— Tai jis turi trisdešimt šešias valandas. Šią, gal net kitą naktį nulips 
ir ramiai sau išcis. 


— Mano vargšė galva, — de Grafas vėl nusišluostė kraują. — Van 
Gelderis trenkė tikrai stipriai. Bijau, kad... 
— Žemai jo nėra, — kantriai paaiškinau. — Neverta gaišti laiko 


apicškant namus. Ir, po velnių, esu visiškai tikras, kad netupi kanalo 
dugne užgniaužęs kvapą. Tai kur jis gali būti? 

Susimąstęs pakėliau akis į tamsų dangų. De Grafas nusekė mano 
žvilgsnį. Neryškus krano siluetas, rodos, kilo iki pat debesų, jo didžiulės 
strėlės galas tirpo tamsoje. Šitas kranas jau seniai man kėlė šiurpulį, o 
šiandien — gal veikė ir mano mintys — jis atrodė ypač antgamtiškas, 
baisus ir pikta lemiantis. 

— Na, žinoma, — sušnibždėjo de Grafas. — Žinoma. 

Pasakiau: 

— Tai ką gi, gal ir eisiu. 

— Beprotybė! Beprotybė! Pažiūrėkit į save! Pažiūrėkit į savo veidą! 
Jūs sergat! 

— Esu pakankamai sveikas. 

— Tada ir aš einu, — ryžtingai pareiškė de Grafas. 

— Ne. 

— Yra jaunų, gabių policininkų... 

— Neturite moralinės teisės liepti kokiam nors savo pavaldiniui — 
nesvarbu, jaunam, gabiam, ar ne — tai daryti. Nesiginčykit. Aš atsisakau 
pagalbos. O be to, čia ne vieta pulti visu frontu. Reikia veikti tyliai ir 
atsargiai — arba nedaryti nieko. 

—Jis tuoj pat jus pamatys, — norom nenorom de Grafas pritarė 
mano samprotavimams. 

— Nebūtinai. Žiūrint iš tokio aukščio viskas skendi tamsoje. 

—Mes galime palaukt, — maldavo pulkininkas. — Jis bus 

priverstas nusileisti. Bent jau iki pirmadienio ryto tikrai nusileis. 

— Van Gelderis nesižavi mirtimi. Tą mes žinome. Bet žinome rr tai, 
kad yra jai absoliučiai abejingas. Gyvybė — kito žmogaus gyvybė — jam 
ničnieko nereiškia. 

— Tai ką? 

-- Van Geluerio apačioje nėra. Bet nėra ir Belindos. Vadinasi, ji ten, 
viršuje, draugė su juo. Kai leisis žemyn, būtinai pasiims ją kaip skydą. O 
aš ilgai netruksiur 

De Grafas daugiau nesistengė manęs sulaikyti. Palikęs jį prie 
bažnyčios durų priėjau prie krano ir ėmiau lipti aukštyn begalybe įstrižų 
metalinių pakopų. Kopiau labai ilgai. Apskritai jausdamasis taip kaip 
dabar, mielai būčiau išvengęs šitos mankštos, nors šiaipjau ji nebuvo nei 
sunki, nei pavojinga. Tiesiog ilga, varginanti kelionė kopėčiom. 
Pavojingiausia dalis buvo dar prieš akis. Užlipęs tris ketvirčius kelio 
sustojau atsipūsti. 

Neatrodė, kad esu labai aukštai — tokia gūdi buvo tamsa. Žibintai 
prie kanalo švietė kaip jonvabaliai, o pats kanalas priminė blausiai 
žvilganti kaspiną. Viskas atrodė tolima ir nerealu. Nemačiau nė vieno 
namo, įžiūrėjau tik vėtrungę ant bažnyčios bokšto, kuri pasirodė besanti 
kokiu šimtu pėdų žemiau. 

Pažvelgiau aukštyn. Iki kranininko kabinos liko bene penkiasdešimt 
pėdų. Ji atrodė juoda keturkampė dėmė kone tokio pat tamsumo 
danguje. Vėl ėmiau lipti. 

Kai nuo kabinos durų grindyse mane skyrė tik dešimt pėdų, debesys 
prasisklaidė ir išniro mėnulis. Ne pilnas mėnulis, tik pusė, bet 
puikiausiai užliejo vaiduokliška šviesa visą kraną ir sunkią jo strėlę. 
Apšvietė ir mane. Pasijutau kaip lakūnas, patekęs į žibintų šviesos 
spindulį. Vėl pažvelgiau aukštyn — galėjau įžiūrėti visas vinių galvutes 
kabinos duryse. Staiga suvokiau, kad jei taip puikiai viską mato žiūrintis 
į viršų, tai ne blogiau turi matyti ir žiūrintis į apačią. Sulig kiekviena 
sekunde, praleista šitame šviesos sraute, didėjo tikimybė, kad būsiu 
aptiktas. Išsiėmiau pistoletą ir labai tyliai užkopiau paskutiniąsias 
pakopas. Jau buvo likę mažiau nei keturios pėdos, kai durys truputį 

prasivėrė ir plyšyje pasirodė ilgas labai bjaurus šautuvo vamzdis. 
Žinojau, kad turėjau pajusti neviltį supratęs galutinį savo pralaimėjimą, 
bet vienai dienai to jau buvo per daug. Buvau išeikvojęs visas emocijas. 
Sutikau tai, kas neišvengiamai turėjo įvykti, su ramiu fatalizmu, kuris 
nustebino net mane patį. Nebuvo nė kalbos, kad pasiduosiu pats — 
gavęs bent pusę šanso, tuoj pat juo pasinaudočiau. Bet neturėjau nė 
pusės, taigi tiesiog laukiau, kas bus. 

— Tai dvidešimt keturių šūvių šautuvas, — pasakė van Gelderis. Jo 
balse aidėjo laidotuvių varpų dūžiai, ir tai labai tiko. — Žinot, ką tai 
reiškia? 

— Žinau, ką tai reiškia. 

— Atiduokit pistoletą, vamzdžiu į save. 

Įteikiau jam pistoletą su ta nepakartojama gracija ir paprastumu, 
kurie įgyjami įpratus nuolat atidavinėti ginklą. 

— () dabar tą mažyų pistoletą, kurį turit kojinėje. 

Padaviau ir tą. Kabinos durys atsidarė, ir mėnulio šviesoje aiškiai 
pamačiau van Gelderį. 

— Įeikit, — pasakė jis. — Vietos daug. 

Įsiropščiau į kabiną. Teisingai sakė van Gelderis, vietos tikrai buvo 
daug — galėjo susigrūsti bent tuzinas žmonių. Van Gelderis, ramus ir 
santūrus kaip visada, laikė tą bjaurų automatinį šautuvą. Kampe sėdėjo 
Belinda, išblyškusi ir nuvargusi, o greta jos gulėjo didžiulė lėlė Hailerio 
salos drabužiais. Belinda pabandė nusišypsoti man, bet šypsena atrodė 
nenuoširdi: mergina buvo beginklė ir visų apleista. Tai pamatęs vos 
nekibau van Gelderiui į gerklę, nepaisydamas jo šautuvo, bet sveika 
nuovoka privertė įvertinti mus skiriantį atstumą. Pamažu nuleidau duris 
tr atsigręžiau. 

— Manau, kad pačmėt ją iš policijos furgono? — paklausiau. 

— Teisingai manot. 

— Reikėjo patikrinti. 

— Reikėjo, — van Gelderis atsiduso. — Žinojau, kad ateisit, bet, 
deja, teks grįžti nieko nepešus. Apsisukit. 

Apsisukau. Smūgis, tuoj pat kritęs man ant pakaušio, nė iš tolo 

nepasižymėjo Marselio subtiliu ir profesionaliu tikslumu, bet buvo 
pakankamai stiprus, kad akimirkai apsvaigintų. Parpuoliau ant kelių. 
Neaiškiai pajutau, kaip šaltas metalas palietė kairįjį riešą. Kai vel galėjau 
domėtis tuo, kas vyksta aplink, pasijutau sėdįs greta Belindos. Jos dešinę 
ranką laikė antrasis antrankis, o jų grandinė buvo įverta į metalinį žiedą, 
už kurio kilnojamos kabinos durys. Lengvai pasitryniau pakaušį: 
draugiškai pasidarbavus Marseliui, Gudbodžiui, o dabar dar van 
Gelderiui, diena pasitaikė sunki. Skaudėjo visi įmanomi galvos taškai. 

— Atsiprašau, kad trenkiau per galvą, — pasakė van Gelderis, — bet 
žvaliam tigrui antrankius užmauti būtų paprasčiau. Na va, mėnulis 
beveik išnyko. Dar minutė, ir eisiu. Po trejeto minučių būsiu ant tvirtos 
žemės. 

Įsispoksojau į jį netikėdamas: 

— Jūs leidžiatės žemyn? 

— O kaip kitaip? Tik ne tuo būdu, kurį įsivaizduojate. Mačiau, kaip 
susirinko policijos kordonas. Bet, rodos, nieko nesudomino šio krano 
strėlė, besibaigianti kitoje kanalo pusėje — bent šešiasdešimt pėdų 
anapus kordono. Jau nuleidau ją iki žemės. 

Pernelyg skaudėjo galvą, kad ištarčiau kokią tinkančią šiuo atveju 
pastabą. Beje, tokioje situacijoje ir sugalvoti ją būtų sunku. Van 
Gelderis persimetė šautuvą per petį, per kitą permetė virve pririštą lėlę. 
Po akimirkos tyliai pratarė: 

— A, štai ir mėnulis pranyko. 

Tikrai. Van Gelderis atrodė tik neryškus judrus šešėlis, einantis prie 
šoninių kabinos durų, vedančių į valdymo pultą. Atidarė jas ir išėjo. 

— Sudie, van Gelderi, — pasakiau, bet neatsakė. Durys užsidarė. 
Mes likome vieni. Belinda suėmė mano ranką su antrankiu. 

— Žinojau, kad ateisi, — sušnabždėjo, bet staiga pavirto 
ankstesniąja Belinda: 

— Bet per daug neskubėjot, taip? 

— Tau kartą sakiau — viršininkai visada turi svarbių reikalų. 

— O ar — ar būtinai — reikėjo pasakyti “Sudie" tokiam žmogui? 

— Pagalvojau, jog bus geriau, jei daugiau jo nebesutiksiu. Gyvo, — 

pasirausiau dešinėje švarko kišenėje. — Kas galėjo pagalvoti. Van 
Gelderis pats įkliūva į savo spąstus. 

— Prašau? 

— Tai jis sugalvojo paskolinti man policijos taksi — kad, kur 
benuvykčiau, būčiau lengvai atpažįstamas ir sekamas. Turėjau 
antrankius. Jais pritvirtinau Gudbodį. Turiu ir jų raktus. Štai. 

Nuėmęs antrankius atsistojau ir nuėjau prie valdymo pulto. 
Pažiūrėjau pro langą. Teisybė, slėpė debesis mėnulį, bet van Gelderis 
buvo aiškiai jį pervertinęs. Danguje švytėjo tik blausi pašvaistė, bet jos 
užteko, kad įžiūrėčiau van Gelden. Jis kaip milžiniškas krabas rėpliojo 
metaline krano strėle per keturiasdešimt pėdų nuo mūsų, o švarko 
skvernus ir lėlės sijoną plaikstė stiprus vėjas. 

Vienas iš nedaugelio daiktų, kurių tą dieną niekas š manęs neatėmė, 
buvo mažytis pieštuko formos žibintuvėlis. Dabar jis pravertė: radau 
reikiamą rankenėkę ir ją pasukau. Valdymo pulte sužibo lemputės. Kurį 
laiką apžiūrinėjau jas. Pajutau, kad šalia stovi Belinda. 

— Ką ruošiatės daryti?! — dabar ji vėl kalbėjo pašnibždomis. 

— Ar reikia paaiškinti? 

— Ne! Ne! Jūs negalit... — nemanau, kad atspėjo, ką ketinau daryti, 
bet iš fatališkų mano balso gaidelių suvokė, kad tikrai labai reikšmingą 
dalyką. Vėl pažiūrėjau į van Gelderį, kuris jau buvo nusliuogęs tris 
ketvirčius strėlės, paskui atsisukau į Belindą ir uždėjau rankas jai ant 
pečių. 
— Klausyk. Ar žinai, kad neturim jokių įrodymų prieš van Gelderį ir 
niekada neturėsim? Ar Žinai, kad jis nuvarė į kapus mažiausiai tūkstantį 
žmonių? Ar žinai, kad dabar nešasi heroino tiek, kad užteks nugalabyti 
dar tūkstantį? 

— Galit pasukti strėk! Kad jis nusileistų vidury kordono. 

— Jie nepaims van Gelderio gyvo. Aš tą žinau, tu žinai ir visi žino, O 
jis turi šautuvą. Kiek padorių žmonių dar turės žūti, Belinda? 

Ji nieko neatsakė, tik nusisuko. Vėl pažiūrėjau pro langą. Van 
Gelderis pasiekė strėlės galą, negaišdamas perlipo ant lyno ir ėmė leistis 
juo žemyn. Jis gerokai skubėjo, nes debesų šydas sparčiai tirpo, o 

dangus šviesėjo. 

Pažvelgiau žemyn ir pirmą kartą iš tokio aukščio pamačiau 
Amsterdamo gatves. Reginys nepriminė realaus Amsterdamo — 
kažkoks žaislinis miestelis su mažytėmis gatvelėmis, kanalais ir namais, 
panašus į tuos, kuriais papuošiamos didelių parduotuvių vitrinos prieš 
Kalėdas. 

Žvilgtelėjau atgal. Belinda vėl sėdėjo ant grindų užsidengusi veidą 
rankomis. Stengėsi pasislėpti nuo to, kas turi įvykti. Vėl pažiūrėjau į lyną 
ir labai aiškiai pamačiau van Gelderį, nes mėnulis vėl išlindo pro debesį. 

Buvo nusileidęs jau pusę lyno ir siūbavo su juo stipriame vėjyje. 
Pasukau vieną rankenėlę kairėn. 

Lynas ėmė kilti, su juo ir van Gelderis. Akimirkai apstulbęs sustingo 
vietoje. Paskui suprato, kas atsitiko, ir puolė leistis greičiau, turbūt 
triskart greičiau, negu kilo lynas. 

Jau mačiau milžinišką kablį lyno gale, keturiasdešimt pėdų žemiau 
van Gelderio. Sukau rankenėle vis smarkiau; van Gelderis kabojo ant 
lyno nėjudėdamas. Žinojau, kad turiu padaryti tai, ką pasiryžau, bet 
norėjau baigti šį darbą kuo greičiau. Pasukau rankenėlę dešinėn — lynas 
ėmė leistis visu greičiu — paskui vėl pakeičiau kryptį. Jutau, kaip lynas 
sudrebėjo, staiga už kažko užkliuvęs. Van Gelderis paleido rankas, ir t:, 
minutę užmerkiau akis. Atsimerkiau tikėdamasis pamatyti tuščią lyną, 
bet van Gelderis niekur nepranyko: kabojo kniūpsčias, persmeigtas 
didžiulio kablio, ir siūbavo kaip švytuokk penkiasdešimt pėdų virš 
Amsterdamo stogų. Nusisukęs priėjau prie Belindos, atsiklaupiau greta 
ir patraukiau rankas jai nuo veido. Ji pažiūrėjo į mane. Tikėjausi, kad 
veide atsispindės pasibjaurėjimas, bet nieko panašaus nebuvo — tik 
litdesys, nuovargis ir mažo vaiko nuoskauda. 

— Ar jau viskas? — sušnibždėjo. 

— Jau viskas. 

—Ir Megė žuvusi, — nieko neatsakiau. — Kodėl žuvo Megė, o ne 
aš? 

— Nežinau, Belinda. 

— Megę buvo gera darbuotoja, ar ne? 

— Tikrai gera. 

—(O aš? — nutylėjau. — Galit neatsakyti, — pridūrė liūdnai. — Man 
reikėjo nustumti van Gelderį laiptais, sudaužyti jo furgoną, įmesti jį į 
kanalą, nuleisti nuo krano pakopų arba... arba... — ji su nuostaba 
pridūrė: 

— Žinot, jis ne visą laiką buvo atstatęs į mane pistoletą. 

— Jam nė nereikėjo, Belinda. 

— Jūs žinojot? 

— Taip. 

— Pirma kategorija, operatyvinė grupė, — pasišaipė karčiai, — 
pirma užduotis kovos su narkomanija skyriuje... 

— Paskutinė užduotis. 

— Žinau, — nuvargusi šyptelėjo. — Aš išmesta iš darbo. 

— Šaunuolė, — pagyriau padėdamas atsistoti. — Na, taisykles Lu 
žinai, bent jau tą, kuri liečia tave. - 

Ji ilgai Žiūrėjo į mane, paskui veidas lėtai ėmė šviesčti, pirmą kartą šią 
naktį. 

— Tai šita, — pridūriau ir pacitavau: — “Ištekėjusioms moterims 
draudžiama pasilikti tarnyboje". | 

Ji paslėpė veidą man ant peties. Gudriai padarė — bent neteks 
žiūrėti į žiauriai sumaitotą mano veidą. 

Pažvelgiau virš šviesiaplaukės galvos į pasaulį, kuris plytėjo apačioje. 
Kablys su savo kraupia našta įnirtingai siūbavo. Šautuvas ir lėlė išslydo ir 
nukrito žemyn. Gulėjo ant grindinio akmenų tuščioje gatvėje — baisus 
šautuvas ir nuostabiai graži lėlė iš Hailerio, o virš jų, lyg didžiulio 
laikrodžio švytuoklė naktiniame Amsterdamo danguje, siūbavo lynas su 
baisingu svarsčiu. 

